
şi eliberarea Inteligenţei Umane. 

BBC WORLDWIDE MULȚUMEȘTE următorilor pentru fur- 
nizarea de imagini şi permisiunea reproducerii de materiale 
protejate de legea privind dreptul de autor. Am încercat să-i 
identificăm şi să-i menționăm pe toţi deţinătorii unor astfel de 
drepturi. Cu toate acestea, dorim să ne cerem scuze anticipat 
pentru eventualele erori sau omisiuni. 


Bell Telephone Laboratories, 
New Jersey, p. 356 sus; 
Bettmann Archive, p. 341 şi 
356 (jos); 

British Museum, p. 355 (sus); 
Edison National Historic 
Site, p. 350 (jos); 
Gemeentemusea van 
Amsterdam, p. 354 (sus); 
Museu Picasso, Barcelona, 

O DACS, 1993, p. 59 (sus); 
NHPA p. 31 (A. Bannister); 
Biblioteca Universităţii 
Northwestern, Evanston, 


Illinois, SUA; Departamentul 
Colecţii Speciale, p. 353 (jos); 
Oxford Scientific Films, p. 80 
(Okapia/K.G. Vock), p. 100 
(H. Taylor), p. 214 (IT. Heathcote); 
Royal Collection O 1993 
Maiestatea Sa Regina Marii 
Britanii, p. 59 (jos); 

Science Museum, Londra, 

p. 351; 

Dr. M. Stanley/Boeing, ima- 
ginea X; 

Reprezentanţilor Bibliotecii 
Universităţii Cambridge 

pp. 352 şi 358; 


Tate Gallery, Londra, p. 357 
(sus); 

UPI/Bettmann, pp. 349 (sus) 
şi 357 (Jos); 

Biblioteca Witt, Institutul de 
artă Courtauld/Galeria 
Moravcke, Brno, p. 353 (stânga 
sus); 

Sean Adam, imaginea VI; 
Tony Bigonia, Richard 
Kohler, Matthew Puk, John 
Ragsdale, Chris Slabach, 
Thomas Spinola, Thomas 
Sullivan, Lorita Williams, 

p. 202; Claudius Borer (origi- 
nal), imaginea V; Douglas 
Brand, imaginea XVII; Mark 
Brown, imaginea III; Barry 
Buzan, p. 260; Tony Buzan 
(schiţe) p. 94, Hărţi mentale 
pp. 96 (original), 295 şi 296; 
Pan Collins, p. 178; Lynn 
Collins şi Caro Ayre, p. 244; 
Kathy de Stefano, p. 150 
(sus); Thomas Enskog, ima- 
ginea XIV (sus); Dr. John 
Geesink, p. 150 (jos); 

Lorraine Gill, imaginea VIII; 
Denny Harris, p. 184; Brian 
Heller, p. 279; IBM, imaginea 
XI; Lana Israel, p. 278; 
Jean-Luc Kastner, imaginea 
XXI; Raymond Keene OBE, 
imaginea XIX; Donna Kim și 
familia, p. 237; Charles La 
Fond, p. 265 (sus); B.H. Lee, 
p. 307; James Lee, imaginea 
XV; Jim Messerschmitt şi 
Tony Messina, pp. 302 şi 305; 
Jonathan Montagu, p. 341; 
Katarina Naiman, imaginea 
XIII; Vanda North, p. 9%, 
imaginea 1V şi p. 273; Karen 
Schmidt, imaginea XII; Jan 
Pieter H. Six, imaginea XX; 
Lars Soderberg, p. 265 (jos); 
Norma Sweeney, imaginea 
VII; Șeicul Talib, imaginea 
XXV; Nigel Temple, imaginea 
XXIV; Tessa Tok-Hart, p. 223; 
Lady Mary Tovey, p. 282; 
Graham Wheeler, imaginea 
XVI; Benjamin Zander, ima- 
ginea IX!. 


i Veţi găsi imaginile I-XXV atașate la sfârșitul cărţii, în format color. (n. red.) 

Din cauza unor dificultăţi de ordin tehnic, majoritatea hărților 
mentale prezentate în această carte au fost scanate (cele rămase 
sunt incluse sub eticheta „original“). Toate celelalte lucrări, cu 
excepţia schițelor lui Tony Buzan, de la p. 94, au fost reproduse 
de Julian Bingley. După cum se poate vedea în lista de la pp. 7-81, 
hărțile mentale rămân sub copyrightul autorilor de drept. 


Autorii hărților mentale de la p. 213 şi ai ilustraţiei XVIII au 
dorit să rămână anonimi. 


Autorii doresc să adreseze mulțumiri speciale lui Stanley şi 
Boeing pentru permisiunea de a reproduce portretul doctorului 
Stanley în faţa hărţii sale mentale geniale! (Vezi imaginea X.) 


1 Nota ed. rom.: În lucrarea de faţă, ilustrațiile reprezentând hărţi mentale 
au fost reproduse în limba în care au fost concepute, pentru a nu distorsiona 
unicitatea procesului creativ al autorilor acestora. 


RECUNOŞTINŢĂ 


AM DORI SĂ NE EXPRIMĂM DIN NOU aprecierea deosebită 
şi gratitudinea următoarelor persoane: părinţilor noştri, Gordon 
şi Jean Buzan, pentru că ne-au lansat în această aventură incre- 
dibilă, în special mamei, pentru interesul şi orele de muncă 
depuse cu acest manuscris; Vandei North, redactorul nostru 
extern, care, ajutându-ne pe noi la Hărţi mentale, a depus un 
efort comparabil cu scrierea unei lucrări proprii; lui Lorraine 
Gill, artist, pentru informaţiile detaliate privind importanţa şi 
natura simțului văzului, ale imaginii, precum şi a relaţiei dintre 
artă, creier, memorie şi creativitate; lui Deborah Buzan, pentru 
încurajările susținute şi ajutorul său de-a lungul anilor implicaţi 
în lucrul la acest proiect; lui Michael ]. Gelb pentru susţinerea 
constantă şi participarea afectivă la acestă carte şi la Lumea 
Hărţilor Mentale; prietenilor noştri care au petrecut atâtea ore 
citind şi ajutându-ne în diferitele stadii ale lucrării — Lynn şi 
răposatul Paul Collins, care, printre multe alte lucruri, ne-a 
ajutat să înțelegem că un salt cuantic este unul mic!; lui Judy 
Caldwell, a cărei critică pozitivă ne-a umplut de entuziasm; lui 
John Humble, care prin susținerea arătată ideii hărților mentale 
ne-a oferit un sprijin emoţional constant; lui Sean Adam, pentru 
enorma contribuţie personală, angajamentul de zece ani la acest 
proiect şi incitarea constantă a lui Tony de „a scoate odată cartea 

aceea“; lui George Hughes, primul care a aplicat tehnica de 
studiu familial prin hărţi mentale; lui Edward Hughes, primul 
care a aplicat gândirea radiantă! și hărţile mentale pentru ca 
Universitatea Cambridge să ajungă pe primul loc; doctorului 
Andrew Strigner, pentru ajutorul său în menţinerea gândirii 
arborescente (radiant mind) într-un stadiu radiant; lui Peter 
Russell, autorul volumului Brain Book?, pentru sprijinul său sus- 
ținut; Geraldinei Schwartz, care ne-a ajutat foarte mult în dez- 
voltarea conceptului; Phyllidei Wilson, pentru capacitatea sa de 
a găsi în mod constant soluţii la cele mai complexe probleme în 
timp ce dactilografia manuscrisul acestei cărţi; personalului 
administrativ de la Tony — Carol Coaker, Kate Morrell şi Lesley 
Bias — pentru că au menţinut în stare de funcţionare toate sis- 
temele în timpul redactării acestei cărți şi pentru contribuţiile 
lor la hărţile prezentate în volum; întregii echipe de la BBC: 
Nick Chapman, Chris Weller, Sheila Ableman, Deborah Taylor, 
Kelly Davis, Kate Gee, Sara Kidd şi Jennifer Fry; Martin şi 
Alison Cursham, care ne-au oferit un refugiu pe timp de vară 
şi ne-au ajutat să începem lucrarea; Caro, Peter, Doris, Tanya 
şi Julian Ayre, pentru că ne-au oferit susținere, ne-au hrănit 
şi ne-au pus la dispoziţie minunata lor casă şi grădina de la 
Greenham Hall, unde a fost scrisă o mare parte a acestui volum; 
familiei Folley care ne-a oferit o casă şi un spaţiu de lucru de o 
calitate excepţională; lui Peter Barrett, primul care a realizat un 
software al hărților mentale; şi tuturor celor care realizează hărţi 
mentale, aplică gândirea radiantă și sunt membri ai Brain Club”. 


1 Gândirea arborescentă sau radiantă este procesul care stă la baza hărților 
mentale. (n. trad.) 

2 Manualul creierului. (n. trad.) 

3 Clubul de studiu al creierului. (n. trad.) 


DESPRE AUTORI 


TONY BUZAN este un bine cunoscut autor, conferenţiar şi con- 
sultant guvernamental, de afaceri şi profesional, pentru universi- 
tăți şi şcoli pe teme precum creierul, învăţarea şi aptitudinile 
intelectuale. Este inventatorul hărților mentale, instrumentul 
intelectual cunoscut şi sub denumirea de „briceagul elveţian al 
creierului”! 


În plus, Tony Buzan este fondatorul cluburilor Brain Trust Charity 
şi al cluburilor educative Use Your Head/Brain, preşedintele Mind 
Sports Council şi al Buzan Organization, şi creatorul conceptelor 
de gândire arborescentă şi instruire/educaţie mentală. 


Născut la Londra în 1942, Tony Buzan a absolvit în 1964 
University of British Columbia cu distincţii în domeniile psiho- 
logie, engleză, matematică şi în ştiinţe. Între 1970 şi 1980 a lucrat 
pentru publicaţia Daily Telegraph, în strada Fleet, şi a fost redac- 
tor-şef al International Journal of MENSA (societatea persoa- 
nelor cu IQ superior). Printre cele mai bine vândute cărți ale 
sale se numără clasicul Use Your Head şi alte volume din colecţia 
studiilor despre minte, care l-au catapultat pe poziţia de cel mai 
bine vândut autor internaţional. Cărţile sale au fost publicate în 
peste 100 de ţări şi au fost traduse în peste 30 de limbi. 

Tony Buzan a devenit un star al mass-media internaţionale, 
ca participant, prezentator şi coproducător pentru multe emi- 
siuni, programe, materiale video şi audio, de radio şi televiziune, 
printre care serialul Use Your Head (BBC TV), serialul Open 
Mind (TV) şi Enchanted Loom (un documentar de o oră despre 
creier) şi la numeroase discuţii în direct. Ultimele sale producții 
video sunt materialul premiat MindPower (BBC Video) care 
explică folosirea conceptului hărții mentale în afaceri şi Family 
Genius (un set video care include toate principiile din seria căr- 
ților despre minte, construit pentru a dezvolta capacitatea men- 
tală a întregii familii). 


Tony este consultant pentru departamente guvernamentale şi 
organizaţii multinaționale (printre care BP, Barclays International 
Digital Equipment Corporation, Electronic Data Systems, 
General Motors, IBM, Management Centre Europe şi Walt 
Disney) şi este invitat adesea să susțină conferinţe pentru com- 
panii internaţionale, universităţi şi şcoli. În 2000 a lansat, îm- 
preună cu guvernele şi organizaţiile guvernamentale din Anglia, 
Singapore, Mexic, Bahrain, Kuweit şi Liechtenstein, inițiative 
educaţionale de amploare. 


Tony Buzan este fondatorul Memoriad, The World Memory 
Championships (Campionatul mondial de memorie), fonda- 
torul World Speed Reading Championships (Campionatul 
mondial de lectură rapidă), şi cofondator al Mind Sports Olympiad 
(Olimpiada sporturilor mentale), denumită şi „Mental Olympic 
Games", care a atras 25 000 de participanţi la începutul secolului 
XXI (secolul creierului!) din 74 de țări din întreaga lume. De la 
membrii Young President Organisation a primit apelativul afec- 
tuos „Mr. Brain. Tony este şi deţinătorul celui mai mare „IQ 
creativ. El şi-a folosit capacităţile creative pentru a scrie peste 
4 000 de poezii, dintre care unele au câştigat premii și distincții 
literare. 

Tony Buzan este consilier pentru antrenorii echipelor olimpice 
şi atleții olimpici, pentru echipa olimpică britanică de canotaj şi 
pentru echipa olimpică britanică de şah. Autorul este el însuși 
un atlet care a câştigat premii. Este membru al International 
Council of Psychologists şi al Institute of Training and Develop- 
ment. Este membru al Institute of Directors, membru de onoare 
al City of London, şi preşedinte de onoare al Young Entre- 
preneurs' Societies din cadrul universităţilor Cambridge şi 
Bristol. O mare parte a lucrărilor sale sunt dedicate ajutării per- 
soanelor cu dizabilităţi în sfera învăţării. 


Pe lista sa de distincţii, pe lângă Premiul YPO pentru leadership, 
figurează şi recunoaşterea de către EDS cu premiul Eagle 
Catcher — acordat tuturor celor care încearcă imposibilul şi 
reuşesc! 


BARRY BUZAN este profesor de relaţii internaţionale la London 
School of Economics. Între anii 1955 şi 2002 a fost profesor res- 
ponsabil cu cercetarea la Catedra de relaţii internaţionale de la 
Universitatea Westminster şi director de cercetare al Centrului 
de studiu a păcii şi conflictelor de la Universitatea din Copenhaga 
până în 2002. A deţinut şi funcţia de preşedinte al Asociaţiei 
Britanice de Studii Internaţionale între 1988 şi 1990. Şi-a obţi- 
nut prima diplomă la University of British Columbia (1968), şi 
doctoratul de la London School of Economics (1973). A partici- 
pat intensiv la folosirea şi dezvoltarea hărților mentale încă din 
1970 şi a lucrat împreună cu fratele său, Tony Buzan, la scrierea 
lucrării de faţă, încă din 1981. 


În domeniul academic, s-a specializat în structura şi istoria sis- 
temului internaţional ca întreg. Este prin excelență specializat în 
ştiinţele socio-umane, având vaste cunoştinţe de istorie, politică, 
economie globală, ştiinţe şi sociologie. A scris şi a ţinut confe- 
rințe despre aspectele conceptuale ale securităţii internaţionale, 

despre teoria relațiilor internaţionale şi despre securitatea regio- 
nală în Europa, Africa de Sud, Asia de Sud, Asia de Sud-Est, Asia 
de Nord-Est şi Orientul Mijlociu. Lawrence Freedman îl descrie 
ca fiind „unul dintre cei mai interesanţi teoreticieni ai relaţiilor 
internaționale contemporane . 


De-a lungul carierei sale academice, Barry Buzan a folosit hăr- 
țile mentale ca o unealtă de stăpânire a subiectelor complexe şi 
masive, pentru pregătirea şi susținerea prelegerilor publice şi 
academice şi pentru planificarea şi scrierea articolelor, lucrărilor 
şi cărţilor. Printre publicaţiile sale se numără: Seabed Politics 
(1976); People, States and Fear: The National Security Problem în 
International Relations (1983, 1991, a doua ediţie revizuită); 
South Asian Insecurity and the Great Powers (1986, cu Gowher 
Rizvi şi alți autori); An Introduction to Strategic Studies: Military 
Technology and International Relations (1987); The European 
Security Order Recast: Scenarios for the Post-Cold-War Era 
(1990, cu Morten Kelstrup, Pierre Lemaitre, Elzbieta Tromer 
şi Ole Waever); The Logic of Anarchy (1993, cu Charles Jones şi 
Richard Little); şi Identity, Migration and the New Security Agenda 
in Europe (1993, cu Ole Waever, Morten Kelstrup şi Pierre 
Lemaitre); Security: a New Framework for Analysis (1998, cu 
Ole Waever, Morten Kelstrup şi Pierre Lemaitre); Anticipating 
the Future (1998, cu Gerald Segal); The Arms Dynamic in World 
Politics (1998, cu Eric Herring); International Systems of World 
History: Remaking the Study of International Relations (2000, 
cu Richard Little) [trad. rom.: Sistemele internaționale în istoria 
lumii, Ed. Polirom, 2009] şi Regions and Powers: The Structure 
Of International Security (2003, cu Ole Waever). 


Alte lucrări consacrate: International Society and World Society: 
Rethinking English School Theory şi Does China Matter? (scrisă 
în colaborare cu Rosemary Foot). 


PREFAŢĂ 


TONY: ÎN AL DOILEA AN DE STUDENȚIE, am intrat în 
bibliotecă întrebând bibliotecara unde aș putea găsi o carte 
despre creierul meu şi modalităţile prin care l-aş putea folosi. 
Ea m-a îndrumat imediat spre secțiunea medicală! 


Când i-am explicat că nu doresc să realizez o operaţie chirurgi- 
cală asupra creierului meu, ci să aflu cum să-l folosesc, am fost 
informat în mod politicos că nu există asemenea cărți. 


Am părăsit biblioteca uimit. 


Ca şi alți studenţi, treceam prin perioada tipică de „pelerinaj : 
înțelegerea treptată a faptului că volumul informaţiei academice 
creşte şi creierul începe să cedeze în faţa efortului impus de gân- 
dire, creativitate, memorie, rezolvarea de probleme, analiză şi 
compoziţie. Din nou, ca şi alții, am început să obţin nu doar 
rezultate din ce în ce mai slabe, ci foarte des niciun rezultat. În 
mod paradoxal, cu cât studiam şi luam mai multe notițe, cu atât 
reuşeam mai puţin! 


Progresul logic în ambele situaţii m-ar fi dus la catastrofă. Dacă 
aş fi redus volumul de învăţat, nu aș fi reuşit să absorb informa- 
ţia necesară, şi prin urmare aş fi avut un randament scăzut; dacă 


18 HĂRŢI MENTALE 


aş fi învăţat mai mult, luând mai multe notițe, acordând mai mult 
timp studiului, aș fi avansat spre eşec într-o spirală similară. 


Am presupus că răspunsul trebuie să stea în modul în care îmi 
foloseam inteligența şi capacităţile intelectuale — de aici a 
decurs vizita mea la bibliotecă. 


În timp ce ieşeam din bibliotecă în ziua aceea, am realizat că 
„problema“ inexistenței cărților de care aveam nevoie era de fapt 
un avantaj ascuns. Dacă nu erau disponibile astfel de cărți, 
atunci găsisem un teren virgin care merita exploatat. 


Am început să studiez pe rând fiecare domeniu al cunoaşterii în 
care mă gândeam că aș putea găsi răspunsul la următoarele 
întrebări fundamentale: 


* Cum învăţăm cum să învăţăm? 

e Care este natura procesului de gândire? 

«e Care sunt cele mai bune tehnici de memorare? 

* Care sunt cele mai bune tehnici de gândire creativă? 

e Care sunt cele mai bune tehnici de citire rapidă şi eficientă? 

* Care sunt cele mai bune tehnici de gândire în general? 

« Există posibilitatea construirii unor noi tehnici de gândire sau 
a unei tehnici fundamentale? 


Pentru a încerca să găsesc un răspuns la aceste întrebări am 
început să studiez psihologia, neurofiziologia creierului, seman- 
tica, neurolingvistica, teoria informaţiei, memoria şi mnemo- 
tehnicile, percepţia, gândirea creativă şi ştiinţele naturii. Treptat, 
am realizat că un creier uman funcţionează mai eficient, dacă se 
permite diferitelor sale componente fizice şi capacităţilor inte- 
lectuale o funcţionare interactivă armonioasă, şi nu una inde- 
pendentă. 

Cele mai mici lucruri au produs cele mai importante şi satisfăcă- 
toare rezultate. De exemplu, simpla combinare a aptitudinilor 
verbale şi coloristice mi-a transformat total modul de redactare 
a notiţelor. Prin simpla adăugare a două culori în notițe, mi-am 
îmbunătățit capacitatea de reproducere a acelei informaţii cu 
mai mult de 100%, şi poate chiar mai important, a început să îmi 
placă ceea ce făceam. 


Treptat a început să prindă formă o arhitectură generală, şi în 
acelaşi timp, am început să dau meditații, de plăcere, unor elevi 
care fuseseră descrişi ca „elevi cu dificultăţi de învăţare“, „cazuri 
problemă”, „dislexici , NES (elevi cu nevoi educative speciale), 
„intârziaţi mental“ sau „delincvenţi . Toate aceste așa-zise „eşecuri“ 
s-au transformat rapid în elevi buni, unii dintre ei devenind cei 
mai buni elevi din clasă. 


Unei tinere, Barbara, i se spusese că are cel mai slab IQ pe care îl 
înregistrase vreodată şcoala sa. După o lună de meditații despre 
cum se poate învăţa, IQ-ul său a crescut la 160, iar, în final, a 
absolvit ca cea mai bună elevă a şcolii. Pat, o tânără americană 
de un talent extraordinar, care fusese etichetată în mod eronat 
ca „elev cu nevoi educative speciale, a afirmat ulterior (după ce 
a obţinut rezultate maxime la un număr de teste de memorie 
şi creativitate): „Nu aveam nevoi educative speciale; nu mi se 
OFEREA posibilitatea de a învăţa!“ 


La începutul anilor 1970 a apărut inteligenţa artificială şi am 
putut cumpăra un computer cu o memorie de un megabyte la 
care am primit un manual de funcţionare de 1 000 de pagini. 
Cu toate acestea, la stadiul nostru de civilizație aşa-zis avansat, 
toţi venim pe lume cu cel mai complex şi mai uimitor bio-com- 
puter, de miliarde de ori mai puternic decât orice computer 
cunoscut. Unde sunt însă manualele noastre de operare?! 

Atunci am decis să scriu o serie de cărţi bazate pe cercetările 
mele: An Enciclopedia of the Brain and Its Use. Am început în 
1971, şi, pe măsură ce progresam, imaginea de la orizont deve- 
nea din ce în ce mai clară — apărea conceptul incipient al gân- 
dirii radiante şi al hărților mentale sau al schemei euristice. 


În primele stadii de dezvoltare a conceptului, am considerat că 
schemele euristice vor fi folosite în primul rând pentru memo- 
rare. Însă, după luni de discuţii, fratele meu Barry m-a convins 
că gândirea creativă era o aplicaţie la fel de importantă a acestei 
tehnici. 


Barry lucrase cu teoria schemelor euristice dintr-o perspectivă 
foarte diferită, şi contribuţia sa a accelerat enorm pentru mine 
dezvoltarea procesului hărților mentale. Povestea sa este foarte 
interesantă şi este spusă cel mai bine de el însuşi. 


BARRY: AM AFLAT PENTRU PRIMA DATĂ de ideea lui Tony 
despre hărţile mentale în 1970, la scurt timp după ce m-am sta- 
bilit şi eu la Londra. În acel moment, ideea era încă într-o fază 
incipientă, abia începuse să prindă o identitate proprie, distinctă 
de luarea notiţelor prin cuvinte-cheie. Era o parte din agenda 
mai largă a lui Tony despre metodele de învăţare şi înțelegerea 
creierului uman. Deoarece mă implicam ocazional în munca lui 
Tony, cunoşteam vag acest proces de dezvoltare. Am început să 
folosesc constant această tehnică în momentul în care am început 
scrierea unei teze de doctorat. 


Ce m-a atras la metoda schemelor euristice nu a fost aplicabili- 
tatea ei în înregistrarea ideilor care îl captivase pe Tony, ci în 
crearea ideilor. Aveam nevoie nu numai să organizez un număr 

din ce în ce mai important de date de cercetare, dar şi să-mi 
clarific gândurile referitoare la problema politică destul de com- 
plicată a cauzelor eșecului aproape constant al mișcărilor paci- 
fiste în atingerea obiectivelor propuse. Din experienţa proprie, 
ştiam că schemele euristice erau un instrument eficient de orga- 
nizare a gândirii, deoarece îmi permiteau să schițez ideile prin- 
cipale şi să văd rapid şi clar cum se legau unele de altele. Hărțile 
mi-au oferit un stadiu intermediar extrem de util între procesul 
de gândire şi transcrisul tezei pe hârtie. 


Am realizat curând că problema realizării unei legături între idei 
şi scrierea tezei era un factor important în succesul sau eşecul 
colegilor mei de studii postuniversitare. Mulţi nu au reuşit să 
realizeze această conexiune necesară. Au ajuns să-şi cunoască 
din ce în ce mai bine subiectul de cercetare, dar erau din ce în 
ce mai puţin capabili să pună cap la cap toate detaliile pentru 
a putea transpune teza pe hârtie. 


Hărțile mentale mi-au oferit un avantaj competitiv extrem de 
important. Mi-au permis să-mi asamblez şi rafinez ideile fără să 
trec prin procesul de compunere şi recompunere a versiunilor 
preliminare, proces ce ocupă foarte mult timp. Separând gândi- 
rea de scriere, am reușit să gândesc mai clar şi să am o viziune 
mai cuprinzătoare asupra subiectului. Când a venit momentul 
să încep scrierea tezei, aveam deja o structură clară şi un sens, şi 
acest lucru a făcut scrierea mult mai uşoară, mai rapidă şi mai 
plăcută. Mi-am terminat doctoratul mai repede decât cei trei ani 
prevăzuţi, şi am avut timp să scriu şi un capitol pentru o altă 
carte, să particip la înființarea şi apoi la redactarea unei noi 
reviste de relații internaţionale, să fiu redactor asociat la un nou 
ziar studenţesc, să învăţ să conduc o motocicletă şi să mă însor 
(realizând împreună cu viitoarea mea soție o schemă euristică 

pentru jurămintele de nuntă). Datorită acestor experienţe, 
entuziasmul meu pentru latura de gândire creativă a tehnicii 
a crescut. 


Schemele euristice! rămân un element central în modul meu de 
a aborda munca de cercetare. Mi-au permis să susţin o produc- 
ție neobișnuită de cărţi, articole şi prezentări pentru conferinţe. 
M-au ajutat să rămân un generalist într-un domeniu în care difi- 
cultatea informaţiei îi forțează pe cei mai mulţi să devină specia- 
lişti. Îi atribui de asemenea meritul de a-mi permite să expun 
într-o manieră clară probleme teoretice a căror complexitate 
inspiră mult prea des o proză incomprehensibilă. Impactul 
asupra carierei mele este poate cel mai bine reflectat de surpriza 
cu care sunt întâmpinat când fac cunoştinţă cu cineva: „Sunteţi 
mult mai tânăr decât mă aşteptam. Cum aţi reuşit să scrieți atât 
de mult într-un interval atât de scurt?“ 


După ce am trăit impresionantul efect al schemelor euristice 
asupra vieţii şi muncii mele, am devenit un susținător militant 
al importanţei gândirii creative în aplicaţiile pe care Tony le con- 
struia. 


La sfârşitul anilor 1970, Tony a decis că trebuie să existe o carte 
despre schemele euristice şi am discutat participarea mea la acest 
proiect. În deceniile care au urmat, ne-am dezvoltat stiluri foarte 
diferite. Din experienţa sa ca profesor şi autor, Tony a dedus 
o gamă foarte largă de aplicaţii, a corelat hărţile cu teoriile legate 
de funcționarea creierului şi a derivat o mare parte din princi- 
piile hărților mentale. Ca autor în domeniul academic, sfera 
mea de aplicabilitate era mult mai restrânsă. În viziunea mea, 


! Sinonim pentru hărți mentale; alte sinonime — rețele sau hărți seman- 
tice, hărţi conceptuale, diagrame păianjen. (n. trad.) 

schemele euristice încorporau doar câteva elemente de formă, 
aproape nicio culoare sau imagine, şi aveau o arhitectură destul 
de sumară. Le-am folosit aproape exclusiv pentru compunerea 
de lucrări, deşi începusem din ce în ce mai mult să le utilizez cu 
mari beneficii în sarcinile de predare şi de management. Am 
învățat cum să gândesc profund pe perioade lungi de timp, folo- 
sind schemele euristice pentru a structura şi susține proiecte de 
cercetare importante. 


Am dorit să colaborez la această carte din mai multe motive. 
Unul a fost ideea că sintetizând ambele moduri de înțelegere am 
produce o carte mai bună. Altul a fost entuziasmul profund pe 
care îl resimţeam amândoi pentru hărțile mentale şi dorința de 
a le pune la dispoziţia unui public mai larg. Un al treilea motiv 
a fost frustrarea pe care am trăit-o când am încercat să-i învăţ pe 
unii dintre studenţii mei tehnica hărților mentale. După câteva 
încercări nereuşite, m-am convins că Tony avea dreptate când 
spunea că oamenii trebuie învățați nu doar o tehnică, ci şi un 
mod de gândire. Am dorit o carte pe care s-o pot înmâna unei 
persoane spunându-i: „Această carte te va învăţa să gândeşti şi 
să lucrezi la fel de bine ca mine. 


Efortul care a urmat a durat destul de mult. A luat forma unui 
dialog susţinut la intervale regulate, dar mari de timp în care fie- 
care dintre noi încerca să-l facă pe celălalt să-şi înțeleagă pe 
deplin propriile idei. Aproximativ 80% din carte îi aparţine lui 
Tony: teoria creierului, asocierile dintre creativitate şi memorie, 
regulile, cea mai mare parte a tehnicii, aproape toate povestirile 
şi asocierile cu alte resurse. Lui îi aparţine şi proza, deoarece a 
scris aproape toate versiunile preliminare. Principalele mele 
contribuţii constau în structurarea cărții, şi argumentul că ade- 
vărata putere a hărților mentale este utilizată prin aplicarea 

regulilor fundamentale de organizare. Am jucat rolul de critic, 
oponent, pisălog, susținător şi co-generator-de-idei. 


A trecut mult timp până când am ajuns să ne înțelegem şi să 
ne apreciem pe deplin şi reciproc ideile, dar în final am ajuns la 
un consens aproape complet. Deşi iau mult timp, lucrările scrise 
în colaborare pot avea ca rezultat cărți mai profunde şi mai 
complexe comparativ cu ceea ce ar fi produs fiecare autor pe 
cont propriu. Hărţi mentale este o lucrare de acest gen. 


Tony: După cum a spus şi Barry, am pus în practică ideile pe care 
le susţinem şi susţinem doar idei pe care le punem în practică, în 
sensul că am folosit hărțile mentale pentru a scrie volumul Hărți 
mentale. De-a lungul unei perioade de 15 ani, am compus inde- 
pendent hărți mentale prin brainstorming, după care ne-am 
întâlnit şi am interconectat cele două seturi de idei. După o dis- 
cuție profundă, incubam şi îmbinam următorul set de idei, 
Jlăsam un timp observării fenomenelor naturale, realizam fiecare 
pe cont propriu hărţi mentale pentru ideile noastre privind 
următorul stadiu, şi, din nou, ne întâlneam pentru a compara şi 
a trece mai departe. 


Harta mentală a ultimei versiuni a cărţii a generat hărți mentale 
pentru capitole, fiecare hartă mentală formând baza pentru 
textul capitolului respectiv. Acest fructuos proces creativ a dat 
un sens nou cuvântului „frate', şi în special expresiei „relație 
frăţească“. În timp ce scriam cartea, am realizat că am dat naş- 
tere unei minţi colective care conţinea toate elementele minţilor 
noastre individuale şi rezultatele sinergetice explozive ale acestei 
interacțiuni. 

Postfaţă la prefaţă 


Hărțile mentale au fost prezentate lumii formal pentru prima 
dată în primăvara anului 1974, la publicarea cărții Use Your 
Head. Pentru a sărbători evenimentul, am dat o mare petrecere 
aniversară la Royal Albert Hall din Londra pe 21 aprilie 1995, 
sărbătorind lansarea cărții de față. 


Cu fiecare an care trece de la publicarea cărţii, numărul de oa- 
meni care au folosit gândirea arborescentă şi schemele euristice 
a crescut într-un ritm aproape exponențial. În prezent, se esti- 
mează existenţa a peste 250 de milioane de utilizatori ai scheme- 
lor euristice în întreaga lume, şi aplicabilitatea tehnicii în fiecare 
țară de pe pământ. 


Pentru a încuraja susținerea şi comunicarea între utilizatorii 
gândirii arborescente şi ai schemelor euristice, şi pentru a ajuta 
instituţiile filantropice care susțin gândirea ca element necesar 
în orice programă şcolară, am fondat, în anul 2000, Mind 
Mappers' Society. Scopul său era prezentarea gândirii arbores- 
cente, a schemelor euristice şi educaţia privind utilizarea capa- 
cităților mentale întregii populaţii a globului până în anul 2010. 


Alăturaţi-vă nouă. 


INTRODUCERE 


Hărți mentale, modalităţi de folosire 


Sumar 

e Scopurile volumului Hărţi mentale 

* Organizarea secțiunilor 

* Organizarea capitolelor 

e Realizarea exerciţiilor 

e Nivelurile cunoştinţelor despre hărţile mentale 
+ Feedback 

+ Hărţi mentale şi utilizatorul 


Scopurile volumului Hărţi mentale 


ACEASTĂ CARTE ESTE CONCEPUTĂ ca o aventură pentru 
a ispiti, încânta, stimula şi impulsiona cititorul. Veţi descoperi 
lucruri uimitoare despre creierul dumneavoastră şi modurile 
sale de funcţionare şi veţi realiza primii paşi spre libertatea de 
gândire. 


Hărți mentale are ca obiective principale: 


1. Prezentarea unui concept nou în dezvoltarea gândirii — gân- 
direa arborescentă. 

2. Prezentarea unui instrument nou şi revoluționar care permite 
folosirea gândirii arborescente cu cele mai bune rezultate în 
toate domeniile vieţii dumneavoastră — schema euristică. 

3. Să ofere o libertate intelectuală profundă indicând modul în 
care vă puteți controla natura şi evoluţia proceselor cognitive, 
şi faptul că gândirea creativă este o capacitate teoretic infinită. 

4. Să furnizeze experiența practicării gândirii arborescente, ridi- 
când astfel semnificativ standardul multor aptitudini intelec- 
tuale şi inteligenţe specifice. 

5. Să creeze un sentiment de entuziasm şi descoperire pe par- 
cursul explorării acestui nou univers. 


Organizarea secţiunilor 


Pentru a realiza aceste obiective, volumul a fost organizat în şase 
secţiuni principale: 


1. Arhitectura naturală 


În această secțiune sunt prezentate informaţii de ultimă oră 
despre creier, organizarea, arhitectura şi modul său de funcțio- 
nare. Veţi înțelege că mulți dintre marii gânditori din istorie 
(numiţi în această carte minți de excepţie) au folosit aptitudini 
disponibile tuturor. Apoi veţi afla de ce, în ciuda acestui fapt, 
peste 95% din populaţie are probleme majore în domenii 
precum gândirea, memoria, concentrarea, motivaţia, organiza- 
rea ideilor, luarea deciziilor şi planificarea. 


Această secțiune vă prezintă şi gândirea arborescentă şi sche- 
mele euristice, arătând cum fiecare derivă din structura fun- 
damentală a creierului şi cum vă pot îmbunătăţi dramatic 
performanţele mentale. 

2. Fundamente 


Secţiunea Fundamente doreşte să vă ghideze în aplicarea prac- 
tică a aptitudinilor emisferelor dreaptă şi stângă ale creierului, 
arătând cum pot fi ele folosite independent şi cum pot fi combi- 
nate în moduri specifice care multiplică într-un mod copleşitor 
avantajele pe care le obţineţi din folosirea creierului. Rezultatul 
este descrierea tehnicii complete a schemelor euristice (expli- 
cată în capitolul 9). 


3. Structura 


În această secţiune veţi primi un set complet de legi şi recoman- 
dări pentru folosirea cu eficiență maximă a gândirii arbores- 
cente şi a schemelor euristice. Scopul acestor legi şi recomandări 
este creşterea preciziei și a libertăţii gândirii. 


Împreună cu sfaturile despre crearea unei scheme euristice 
optime, veți găsi îndrumări şi încurajări pentru crearea unui stil 
personal de elaborare a schemelor euristice. 


4. Sinteză 


Secțiunea de sinteză oferă o rapidă trecere în revistă a tuturor 
sarcinilor intelectuale care pot fi abordate cu succes prin tehnica 
hărților mentale. Printre acestea se numără: realizarea alegerilor 
(procesul decizional), organizarea ideilor proprii (notarea ideilor), 
organizarea ideilor altor persoane (luarea de notițe), gândirea 
creativă şi brainstormingul avansat, îmbunătăţirea memoriei şi 
imaginaţiei şi crearea unei inteligențe colective. 


5. Utilizări 


Această secțiune este un meniu de aplicaţii ale tehnicii hărții 
mentale. Care pot fi subîmpărţite în următoarele domenii: 

e Personal 

+ Familial 

+ Educaţional 

* Profesional şi de afaceri 
e Viitorul 


Aceste titluri reprezintă domeniile în care schemele euristice 
sunt folosite cel mai des. Pentru fiecare domeniu veţi învăţa 
o gamă completă de aptitudini concrete şi practice de realizare 
a schemelor euristice care au fost create pentru a vă oferi un 
instrumentar vast în viaţa şi munca intelectuală. Printre aplica- 
țiile concrete se numără autoanaliza, rezolvarea de probleme, 
memorarea, scrierea eseurilor, managementul şi şedinţele. Sec- 
țiunea se încheie cu prima prezentare a hărților mentale compu- 
terizate şi o imagine fugară a viitorului unei lumi instruite în 
sfera mentalului, în care aptitudinile de folosire a creierului sunt 


cunoscute pe scară largă. 


6. Anexe 


Această secţiune a fost inclusă ca suport pentru tot ce am pre- 


zentat înainte şi pentru amuzamentul şi distracţia cititorului. 


6.1 Note la chestionarul Minţi de excepţie 


Aceasta este o colecţie de 17 note de la 14 din cei mai mari gân- 
ditori ai lumii selectaţi din domeniile artistic, ştiinţific, politic şi 
literar. Pentru a le trata ca pe un chestionar, analizaţi fiecare 
notă şi încercaţi să ghiciţi autorul. Cel mai mare scor înregistrat 
la acest chestionar până în momentul tipăririi cărții a fost şapte 
din 17 — puteţi să obţineţi mai mult? (pentru răspunsurile la 
chestionar, vezi p. 359). 

6.2 Bibliografie 


Bibliografa include romane, cărți de popularizare a ştiinţei şi 
volume ştiinţifice tradiționale despre creier. Sunt menţionate şi un 
număr de cercetări, în cazul în care doriți să aflaţi mai multe despre 
acest subiect care reprezintă o sursă inepuizabilă de încântare. 
Referințele bibliografice sunt indicate prin următorul simbol: * 


Organizarea capitolelor 


1. Structura capitolelor 


Fiecare capitol din carte conţine următoarele elemente princi- 
pale: 


* Prezentarea conținutului capitolului 

* O introducere despre ideea principală 

* Conţinutul capitolului 

* O continuare, legând fiecare capitol de următorul 


In plus, veţi găsi date interesante care vă vor stimula la reflecții 
sau la meditaţie pe tot parcursul cărții. 


2. Textul evidenţiat cu litere mai mici 


Pe parcursul volumului Hărți mentale veţi întâlni pagini în care 
unele paragrafe sunt scrise cu litere mai mici şi centrate față de 
restul textului. Acestea sunt pasajele pe care studenţii noștri ne-au 
rugat în mod repetat să le subliniem, deoarece le-au găsit deose- 
bit de utile în procesul de învăţare. 


3. Cercetări 


Pe tot parcursul cărții semnul ț la începutul unui paragraf indică 
începutul unei zone de text în care sunt descrise cercetări pentru 

a argumenta de ce este important să urmăm recomandările făcute 


în cuprinsul volumului Hărţi mentale. 


Realizarea exerciţiilor 


Veţi atinge o nouă dimensiune a înţelegerii şi experienţei, dacă 
veţi realiza exerciţiile oferite în această carte. Exerciţiile se pre- 
zintă sub forma unor chestionare, probleme sau explorări. Cel 
mai bine este să folosiți o planşetă de plastic pentru scheme 
euristice (un suport pentru o coală de format A3), un set de cel 
puțin 12 carioci pentru scris, patru sau mai multe creioane 
de subliniere de diferite culori şi un pix sau stilou obişnuit 


pentru scris. 


Cu aceste materiale, veţi putea să vă folosiți la maximum aptitu- 
dinile de gândire arborescentă şi euristică mentală şi veți învăţa 
aceste noi tehnici uşor, rapid şi cu plăcere. Un alt avantaj al rea- 
lizării exerciţiilor recomandate este că planşeta pentru scheme 
euristice devine un jurnal vizual al progresului dumneavoastră. 
Hărțile mentale în alb-negru prezentate pe parcursul cărții vă 


aşteaptă să le colorați în culorile dorite. 


Nivelurile cunoştinţelor despre hărţile mentale 


Indiferent de nivelul de cunoştinţe actual despre hărţile men- 
tale, abordarea inițială ar trebui să fie o răsfoire rapidă a cărţii, 
observarea structurii ei, a zonelor de interes deosebit şi formu- 
larea obiectivelor iniţiale. 


După aceea, abordarea dumneavoastră va depinde de nivelul de 


cunoştinţe şi de experiența personală: 

1. Începători 


Dacă sunteți începător, adică nu aveţi niciun fel de experiență 
anterioară cu hărţile mentale sau deţineţi informaţii foarte puţine 
despre acestea, continuaţi să citiți cartea Hărţi mentale ca pe un 
manual. Pentru un rezumat al modului de abordare în acest caz, 
citiți capitolul 14, p. 171. (Pentru o explicaţie mai detaliată a teh- 
nicii de studiu citiți Crearea unei hărți mentale, capitolul 9.) 


2. Elevii de nivel intermediar 


Dacă vă aflați la un nivel intermediar, aveţi unele cunoştinţe 
despre hărţile mentale şi aţi început o formă de aplicare sumară, 
folosiți tehnica pentru studiu. Încercaţi să vă perfecționaţi teh- 
nica în lumina informaţiilor din această carte, urmărindu-vă în 
acelaşi timp obiectivele personale din lista de la scheme euris- 
tice din Secţiunea 5 (Utilizări). 


3. Elevii de nivel avansat 


Dacă vă aflaţi la un nivel avansat, înseamnă că aveţi o experienţă 
considerabilă în folosirea hărților mentale; aşadar, vă sfătuim să vă 
concentrați mai mult pe primele trei secțiuni, pe domeniile unde 
aveţi nevoie de cunoştinţe mai aprofundate sau în care informaţiile 
sunt noi pentru dumneavoastră. Apoi citiți rapid Secţiunea 5 (UlHi- 
lizări) pentru a reîntări, rafina şi extinde aptitudinile existente. 


Indiferent de nivelul dumneavoastră, vă încurajăm să construiți — 
fie în timpul, fie după citirea volumului Hărţi mentale — o hartă 
mentală generală pentru întreaga carte. 


Feedback 


Hărţi mentale va fi întotdeauna un volum care evoluează. Prin 
urmare, apreciem enorm feedbackul dumneavoastră sub mai 
multe forme: 

1. Relatări 


Dacă aveţi relatări sau poveşti de la prieteni sau cunoştinţe care 
au folosit schemele euristice într-un mod remarcabil sau ieşit 
din comun. 


2. Cercetări 


Dacă aflaţi despre cercetări, experimente sau studii care susțin 
oricare dintre ideile prezentate în această carte, vă rugăm să ni le 
împărtăşiți şi nouă, scriind la Buzan Centres, cu referințe cât 
mai detaliate posibil. 


3. Completări 


Dacă există completări generale, capitole noi, sau chiar secțiuni 
noi pe care aţi dori să le vedeţi introduse în ediţiile viitoare, vă 
rugăm să ni le comunicaţi. 


4. Citate ale minţilor de excepţie 


Avem nevoie de cât mai multe exemple posibil! 


5. Exerciţii/jocuri 


Dacă aţi creat, sau cunoaşteţi alte persoane care au creat, exer- 
ciții sau jocuri ce încurajează dezvoltarea tehnicilor de realizare 
a schemelor euristice, vă rugăm să ne trimiteţi o descriere cu 
detalii complete despre autorul lor. 


6. Hărţi mentale 


Analog, dacă aveți exemple superbe de hărți mentale care ar 
putea fi introduse în edițiile viitoare, vă rugăm să ne trimiteţi 
originalele sau copii xerox color pentru a le putea analiza. 

7. Bibliografie 


Dacă există alte cărţi sau lucrări de cercetare care credeţi că ar fi 
utile, vă rugăm să ne trimiteţi detaliile publicării. 


Hărţi mentale şi utilizatorul 


În procesul citirii acestor cuvinte folosiți personalitatea dumnea- 
voastră unică şi un set de aptitudini de învăţare cu o configuraţie 
unică. De aceea, veți progresa într-un ritm şi cu o viteză potrivite 
pentru dumneavoastră. Din această perspectivă, este important 
să vă comparaţi în primul rând cu propria persoană. Exemplele 
din Hărți mentale nu trebuie folosite ca standarde de atins, 
ci drept balize călăuzitoare pe drumul spre obiectivul personal. 


După ce aţi terminat de citit Hărţi mentale vă recomandăm să 
o citiți din nou pe fugă. Această lectură fugară finală va fi ca 
o reîntâlnire cu un prieten vechi şi vă va oferi pentru fiecare sec- 
țiune a cărţii perspectiva unui cunoscător. 


PARTEA | 


ARHITECTURA NATURALĂ 


Oricine ești și oriunde te afli, foloseşti — citind 
aceste cuvinte — cel mai frumos, mai complicat, 
mai complex, mai misterios și mai puternic obiect 
din univers: propriul creier. 


Ca model evolutiv, avem abia 45 000 de ani şi ne aflăm 
în prezent în zorii unei revoluţii care va schimba cursul 
dezvoltării umanităţii. Pentru prima dată în istoria de 
trei milioane şi jumătate de ani a inteligenței umane, 
inteligenţa însăşi a realizat că se poate înţelege, analiza și 
alimenta singură. Aplicându-se ei însăşi poate crea 
moduri noi de gândire mult mai flexibile şi mai puter- 
nice decât modurile tradiționale de gândire utilizate 


astăzi în întreaga lume. 


NUMAI ÎN ULTIMELE SECOLE AM ÎNCEPUT să strângem 
informaţii despre structura şi modul de funcţionare ale creie- 
rului. Pe măsură ce entuziasmul descoperirilor ia avânt, numă- 
rul de lucrări şi articole publicate despre acest subiect este în 
creştere. Într-adevăr, s-a calculat că în ultimii zece ani am acu- 
mulat aproximativ 95% din informaţia deținută vreodată despre 

creierul uman. Deşi ne aflăm încă foarte departe de o înțelegere 
completă (suntem din ce în ce mai conştienţi că ceea ce ştim 
este numai un procent foarte mic din informaţia totală), avem 
informaţii suficiente pentru a ne schimba, pentru totdeauna, 
perspectiva despre noi şi despre semenii noştri. 


Care sunt deci aceste descoperiri şi care sunt răspunsurile la 
următoarele întrebări? 


1. Care sunt componentele creierului uman? 

2. Cum procesăm informaţia? 

3. Care sunt funcţiile principale ale creierului? 

4. Unde se află centrii nervoşi responsabili pentru aptitudini 
în creier? 

. Cum învăţăm şi cum ne reamintim cel mai uşor? 

. Este creierul uman la bază un instrument de creare şi căutare 
de patternuri!? 

7. Care sunt tehnicile folosite de acei oameni extraordinari şi 
totuşi normali care au putut să-şi amintească cu mult mai 
mult decât semenii lor? 

8. De ce sunt atât de mulți oameni deznădăjduiţi de capacitatea 
şi funcţionarea propriului creier? 

9. Care este modul natural şi adecvat de a gândi? 

10. Care este expresia naturală şi adecvată a gândirii umane? 


ON yu 


Secţiunile 1-5 răspund la toate aceste întrebări, prezentând arhi- 
tectura naturală a creierului dumneavoastră atât la nivel celular, 
cât şi macrocelular, şi principiile generale de funcționare ale cre- 
ierului. Veţi vedea cum minţile de excepţie au folosit aptitudini 


! Pattern — concept din psihologie descriind o structură sau o formă de 
organizare generală considerată în ceea ce are ea definitoriu, ca o constelație 
de raporturi fără referinţe la conţinut. Formă caracteristică activităţii, într-o 
oarecare măsură tipizată (Dicţionar de psihologie, Paul Popescu-Neveanu, 
Ed. Albatros, 1978). (n. trad.) 

accesibile tuturor, şi veţi înțelege de ce 95% dintre oameni sunt 
nesatisfăcuţi de modul în care mintea lor funcţionează. În capi- 
tolele acestei secţiuni vă vom prezenta un nou şi avansat mod 
de gândire, bazat pe arhitectura creierului: gândirea arbores- 
centă şi expresia sa naturală, hărțile mentale. 


CAPITOLUL 1 


Uluitoarele capacităţi ale creierului 


Sumar 

«e Cercetări neurologice moderne 

* Psihologia învățării — reactualizarea 

* Gestalt — completitudinea 

e Creierul ca maşină de realizat conexiuni prin inter- 
mediul gândirii arborescente 


* Evoluţia istorică a inteligenței umane 


Acest capitol vă invită la o rapidă trecere în revistă a 
ultimelor cercetări biofizice și neurofiziologice legate de 
acel uimitor biocomputer — creierul uman. Veţi desco- 
peri cât de multe celule nervoase aveți și cum interacțio- 
nează acestea în moduri surprinzător de complexe și 
sofisticate. Veţi descoperi natura adevărată a sistemelor 
de procesare cerebrală a informației şi veți afla rezulta- 
tele unor cercetări de ultimă oră legate de emisferele 
dreaptă şi stângă. Citind despre natura și modul de func- 
ționare ale memoriei și ale celorlalte funcţii cerebrale 
importante, veţi descoperi volumul extraordinar al capa- 
cităților și potențialului creierului. 


42 HĂRȚI MENTALE 
Cercetări neurologice moderne 


Celula nervoasă 


DUPĂ CE A STUDIAT CELULA NERVOASĂ, Sir Charles 
Sherrington, considerat de mulţi bunicul neurofiziologiei, a fost 


atât de impresionat încât a făcut următoarea declaraţie poetică: 


Creierul uman este un război magic în care milioane de 
suveici scânteietoare țes un model evanescent, întotdeauna 
cu sens, deși niciodată constant, o armonie schimbătoare 
de submodele. Este ca şi cum Calea Lactee ar începe un 


dans cosmic. 


SUBIECTI DE MEDITAȚIE 


În fiecare creier uman se estimează existenţa unui milion 


de milioane (1 000 000 000 000) de celule nervoase. 


Fiecare celulă nervoasă (neuron) conţine un vast complex elec- 
trochimic şi un puternic sistem de procesare şi transmitere 
a microinformaţiei care, în ciuda complexităţii sale, ar putea 
încăpea pe vârful unui ac. Fiecare dintre aceste celule cerebrale 
arată ca o supercaracatiţă, cu un corp central şi zeci, sute sau 


mii de tentacule. 

Pe măsură ce mărim factorul de amplificare, vedem că fiecare 
tentaculă seamănă cu o ramură de copac, radiind din centrul 
celulei sau din nucleu. Ramurile celulei nervoase se numesc 
dendrite (definite ca „structuri sau marcaje naturale în formă 
de arbore“). O ramură deosebit de mare şi de lungă, numită 
axon, este poarta principală de ieşire pentru informaţia trans- 
misă de celula respectivă. 


Fiecare dendrită şi axon pot atinge între un milimetru şi 1,5 metri 
lungime, iar pe toată lungimea sa se află mici protuberanţe în 
formă de ciupercă numite spini dendritici şi butoni sinaptici. 


Avansând în această lume supermicroscopică, descoperim că 
fiecare spin dentritic sau buton sinaptic un număr important 
de substanțe care sunt principalii purtători de mesaje în cadrul 
proceselor de gândire umană. 


Un spin dentritic/buton sinaptic de la o celulă nervoasă se va 
conecta cu un buton sinaptic de la o altă celulă nervoasă, şi, 
la trecerea unui impuls electric prin celulă, substanţele chimice 
vor fi expulzate în spaţiul minuscul, plin cu lichid dintre cele 
două butoane. Acest spaţiu este numit fantă sinaptică. 


Elementele chimice „cad“ pe suprafața receptoare creând un 
impuls care călătoreşte prin celula nervoasă receptoare, de unde 
este orientat spre o celulă nervoasă adiacentă (vezi detaliul ima- 
ginii de la p. 46). 


Deşi este reprezentată simplu, cascada de informaţie biochimică 
ce se produce de-a lungul sinapsei inspiră admiraţie prin dimen- 
siunile şi complexitatea sa. Este, în termeni microcosmici, 
o Cascadă Niagara. 


O celulă nervoasă poate primi impulsuri de la sute de mii de 
puncte conectoare în fiecare secundă. Acţionând ca o imensă 

centrală telefonică, celula va calcula instantaneu, microsecundă 
cu microsecundă, suma datelor de la toate informaţiile primite 
şi le va redirecţiona de-a lungul traseului adecvat. 


Un anumit mesaj, gând, sau amintire retrăită este pasată de la un 
neuron la altul, stabilind astfel biochimic un traseu electromag- 
netic. Fiecare dintre aceste trasee neurale este cunoscut sub 
numele de engramă. Aceste engrame sau hărți mentale repre- 
zintă unul dintre cele mai interesante domenii ale cercetărilor 
neurologice moderne şi ne-au ajutat să ajungem la niște conclu- 
zii surprinzătoare. 


Ori de câte ori în mintea dumneavoastră apare un gând, 
rezistenţa biochimică/electromagnetică de-a lungul tra- 
seului care a creat acel gând se reduce. Este ca şi cum am 
încerca să tăiem o potecă prin pădure. Prima dată este 
un chin deoarece trebuie să ne luptăm cu hăţişurile. 
A doua oară trecem pe potecă mai uşor deoarece am eli- 
berat-o prima dată. Cu cât veţi merge de mai multe ori 
pe potecă, cu atât rezistenţa în acel loc va fi mai mică, 
până când după multe repetiţii, avem un drum larg şi 
neted unde nu mai este nevoie să plivim decât puţin sau 
deloc. În creier există o funcţie asemănătoare: cu cât 
patternurile sau hărţile gândurilor sunt repetate mai 
mult, cu atât rezistența opusă de ele este mai mică. De 
aceea, un lucru foarte important este că repetiţia crește 
probabilitatea repetiției. Cu alte cuvinte, cu cât un eveni- 
ment mental are loc de mai multe ori, cu atât probabili- 


tatea repetării sale este mai mare. 


Pentru a reveni la analogia cu pădurea, folosirea repetată men- 
ține poteca liberă, încurajând astfel un „trafic“ suplimentar. 

Cu cât reuşiţi să creaţi şi să folosiți mai multe poteci, cu atât gân- 
direa dumneavoastră va fi mai „clară“, mai rapidă şi mai efi- 
cientă. Limitele inteligenței umane pot fi, în multe feluri, legate 
de capacitatea creierului de a genera şi folosi acest tip de trasee. 


În iarna lui 1973, profesorul Pyotr Kouzmich Anokhin de la 
Universitatea din Moscova a făcut ultima sa declaraţie publică 
despre rezultatele cercetărilor sale de 60 de ani privind natura 
celulelor nervoase. Concluzia sa, în lucrarea „The Forming of 
Natural and Artificial Intelligence“ (Construirea inteligenţei 
naturale şi artificiale),* a fost următoarea: 


Putem dovedi că fiecare dintre cei 10 miliarde de 
neuroni ai creierului uman are o posibilitate de 
a realiza conexiuni de ordinul cifrei unu urmată 
de 28 de zerouri! Dacă un singur neuron are această 
calitate ca potențial, cu greu ne putem imagina ce 
poate face întregul creier. Dacă numărul total de 
combinaţii/permutări posibile în creier ar fi scris pe 
hârtie, am avea cifra unu urmată de 10,5 milioane 
de kilometri de zerouri! 

Nu există încă o ființă umană care să-și poată folosi 
întregul potenţial al creierului. Acesta este motivul 
pentru care nu acceptăm estimări pesimiste despre 
limitele creierului uman. Potenţialul său este nelimi- 
tat! 


Cum se realizează aceste lucruri? Prin cea mai mare îmbrățişare 
din universul cunoscut — neuronii îmbrăţişează alţi neuroni. 


Fiecare neuron individual poate contacta şi îmbrăţişa până la 
10 000 de celule cerebrale învecinate sau chiar mai multe, con- 
comitent. 

Ilustraţie arătând un neuron și conexiunile sale cu neuronii vecini, exemplifi- 
când o parte din „îmbrăţişările neuronale“ ce se regăsesc pe toată suprafața 
creierului. Această imagine este amplificată de 1 000 de ori şi reprezintă 

o zonă microscopică din creier. 


Prin aceste scânteieri şi îmbrăţișări repetate sunt create, 
hrănite şi dezvoltate patternuri infinite, hărţi infinite ale 
minţii dumneavoastră. Gândirea arborescentă reflectă 
structura şi procesele interne ale minţii. Schemele euris- 
tice sunt oglinda externă a gândirii dumneavoastră 
arborescente care vă permite accesul la această fabrică 


imensă a gândirii. 

D S 
Ritm Cuvinte 
Orientare spaţială Logică 
Gestalt (imagine Numere 
de ansamblu) Succesiune 
Imaginaţie Liniaritate 
Reverie Analiză 
Culoare Ie 


Dimensiune 


Imagine frontală a cortexului cerebral. Capacităţile corticale prezentate 
constituie centrala electrică a aptitudinilor intelectuale care pot fi folosite 
pentru a gândi şi observa. 


Emisferele cerebrale 


La sfârşitul anilor 1960, profesorul Roger Sperry din California, 
care a primit ulterior Premiul Nobel pentru cercetările sale, 
a anunţat rezultatele studiului celei mai evoluate zone a creie- 
rului, cortexul cerebral („cortex“ însemnând „înveliş extern“ sau 
scoarță). 


Descoperirile lui Sperry indicau iniţial că cele două părți, sau 
emisfere, ale cortexului tind să-şi împartă între ele principalele 

funcţii intelectuale (vezi imaginea de la p. 47). Emisfera dreaptă 
părea să domine următoarele domenii intelectuale: ritmul, orien- 
tarea în spaţiu, gestalt (imaginea de ansamblu), imaginaţia, reve- 
ria, culoarea şi dimensionarea. Emisfera stângă părea să domine o 
gamă de aptitudini mentale diferite însă la fel de importante: cu- 
vintele, logica, numerele, succesiunea, liniaritatea, analiza şi listele. 


Cercetările ulterioare realizate de Ornstein, Zaidel, Bloch et al. 
au confirmat aceste descoperiri. În plus, au arătat următoarele: 


Deşi fiecare emisferă este dominantă în anumite activităţi, ele 
sunt aproape la fel de capabile în toate domeniile şi aptitudinile 
mentale identificate de Roger Sperry sunt distribuite în întreg 
cortexul. 


Modul actual de etichetare a persoanelor ca având o dominantă 
stângă sau o dominantă dreaptă este din acest motiv contrapro- 
ductiv. După cum arăta Michael Bloch în lucrarea sa Tel/Syn: 
„Dacă ne autointitulăm «dominant stâng» sau «dominant drept», 
ne limităm capacităţile de a dezvolta noi strategii .* 


Afirmația „Sunt foarte slab la sau nu posed aptitudinea mentală 
X este atât un neadevăr, cât şi o neînțelegere. Dacă avem rezul- 
tate slabe într-un domeniu de aptitudini, afirmaţia corectă ar 
trebui să fie „Irebuie să îmi mai dezvolt aptitudinea mentală X". 
Singura barieră în calea exprimării şi aplicării tuturor aptitudi- 
nilor noastre mentale o constituie cunoştinţele limitate despre 
modul de acces la respectiva aptitudine. 


Gama de aptitudini disponibile include aptitudinile atribuite 
anterior emisferei drepte sau stângi: 


1. Limbaj 
* Cuvinte 
e Simboluri 

2. Numere 


3. Logică 

e Succesiune 
e Listare 

e Liniaritate 
e Analiză 

* Timp 

e Asociere 


4. Ritm 
5. Culoare 


6. Imagistică 
e Reverie 
e Vizualizare 


7. Orientare spaţială 
«e Dimensiune 
* Gestalt (imagine de ansamblu) 

Gândirea arborescentă şi schemele euristice țin cont de toate 


aceste elemente 


Psihologia învăţării — reactualizarea! 


Cercetările au arătat că în timpul proceselor de învăţare creierul 


uman își aminteşte cu precădere următoarele: 


« Itemi de la începutul perioadei de învăţare („efectul primatului”) 


* Itemi de la sfârşitul perioadei de învăţare („efectul de recenţ 


w CC 


a 


« Orice itemi asociaţi cu lucruri sau patternuri deja stocate, sau 


cu alte aspecte ale conținutului de învățat 


1! Amintirea. (n. trad.) 

* Orice itemi evidențiați ca deosebiți sau unici 
«e Orice itemi care atrag în mod special unul din cele cinci simţuri 
« |temi care prezintă un interes deosebit pentru persoană 


Lista de rezultate, împreună cu graficul de pe pagina următoare, 
oferă informaţiile cele mai importante pentru înţelegerea modului 
de funcționare a propriului creier. Din aceste informații (şi nu din 
teoria dominanţei cerebrale, cum au presupus mulţi) a luat naştere 
sistemul meu de scheme euristice. În anii 1960, în timp ce ţineam 
o serie de conferinţe la diferite universități despre psihologia învă- 
țării şi memorie, am început să remarc o discrepanţă enormă între 
teoria pe care o prezentam şi ceea ce făceam în realitate. 


Notele mele de curs erau notițe tradiţionale liniare, furnizând 
un volum tradițional de informaţie uitată sau necomunicată. 
Foloseam acest tip de notițe ca bază pentru prelegerile despre 
memorie în care arătam că doi dintre cei mai importanţi factori 
în reactualizarea informaţiei sunt asocierile şi evidențierile. 
Cu toate acestea tocmai elementele de acest fel lipseau cu desă- 
vârşire în notițele mele! 


Punându-mi constant întrebarea „Ce anume mă va ajuta să fac 
asocieri şi să evidențţiez în notițe?“ am ajuns la finalul anilor 1960 
şi începutul deceniului 1970 la un concept embrionic al hărților 
mentale. (Pentru o discuţie completă a reactualizării în timpul 
învățării, vezi Crearea unei hărți mentale.) Cercetările mele ulte- 
rioare privind natura procesării informaţiei, structura şi func- 
ționarea celulei nervoase şi cortexul cerebral au confirmat şi 
susținut teoria inițială, iar astfel au luat naştere hărțile mentale. 


Gestalt — completitudine 


Creierul uman tinde să caute patternuri şi completitudine. De 
exemplu, majoritatea oamenilor care citesc cuvintele „Unu, doi, 

2 ore 


Punct temporal 


AA care învăța- 
rea ia sfârșit 





* 
Punct 
temporal în 
care începe 
invățarea 


Grafic de predicţie a punctelor de maxim şi minim în timpul procesului 
de învăţare. 


trei...“ vor trebui să-şi reprime impulsul de a adăuga şi „patru. 
Analog, dacă cineva spune „Am să îţi povestesc o istorie fasci- 
nantă... Ah! Scuză-mă, tocmai am realizat că nu trebuie să po- 
vestesc nimănui, mintea dumneavoastră va cere insistent o 
continuare! Această tendinţă înnăscută a creierului de a căuta fina- 
lizarea este satisfăcută de structura schemelor euristice. Schema 
euristică permite o succesiune infinită de sonde asociative care 
investighează exhaustiv ideea sau problema cu care vă confruntați. 


Creierul ca maşină de realizat conexiuni 
prin intermediul gândirii arborescente 


Această uimitoare maşină, creierul, are cinci funcţii principale — 
recepţia, stocarea, analiza, produsul final şi controlul — expli- 
cate în continuare: 

1. Recepția 


Orice este preluat de simţuri. 


2. Stocarea 


Memoria, inclusiv retenţia (capacitatea de a stoca informații) şi 
reactualizarea (capacitatea de a accesa informaţia stocată). 


3. Analiza 


Recunoaşterea patternurilor şi procesarea informaţiei. 


4. Produsul final 


Orice formă de comunicare sau act creativ, inclusiv gândirea. 


5. Controlul 


Vizează toate funcţiile mentale şi fizice. 


Aceste cinci categorii se susțin reciproc. De exemplu, este uşor 
să recepționăm informaţii, dacă suntem interesaţi şi motivaţi şi 
dacă procesul de recepţie este compatibil cu funcţiile cerebrale. 
Recepţionând eficient informaţiile, ne va fi uşor să le stocăm şi 
să le analizăm. Analog, o stocare şi o analiză eficiente vor mări 
capacitatea noastră de a recepționa informaţii. 


Similar, analiza, care implică un şir complex de sarcini de pro- 
cesare a informaţiei, solicită o capacitate de stocare (păstrare şi 
asociere) a ceea ce s-a recepționat. Calitatea analizei va fi în mod 
evident afectată de capacitatea noastră de a recepționa şi stoca 
informaţia. 


Aceste trei funcţii converg spre o a patra — comunicarea produ- 
sului final sau exprimarea prin hărţi mentale, vorbire, gesturi 
etc. a ceea ce a fost recepționat, stocat şi analizat. 

A cincea categorie, controlul, se referă la monitorizarea generală 
de către creier a tuturor funcţiilor mentale şi fizice, inclusiv a 
stării generale de sănătate, atitudinii şi condiţiilor de mediu. 
Această categorie este deosebit de importantă deoarece o minte 
sănătoasă şi un corp sănătos sunt esenţiale pentru ca celelalte 
patru funcţii, de recepţie, stocare, analiză şi comunicare a pro- 
dusului final, să funcţioneze la potenţialul maxim. 


Evoluţia istorică a inteligenţei umane 


Istoria inteligenţei umane poate fi considerată o încercare repetată 
a creierului de a găsi moduri de comunicare eficientă cu el însuși. 


Când omul a tras pentru prima dată o linie dreaptă, în con- 
ştiinţa umană s-a produs o revoluţie, în care hărţile mentale 
reprezintă ultimul stadiu de dezvoltare. Pentru o discuţie deta- 
liată, vezi lucrarea lui Lorraine Gill, „Line is manmade“ (Linia 
a fost creată de om). 


Odată ce omul a realizat că îşi poate externaliza „imaginile men- 
tale“ interne, dezvoltarea s-a produs rapid. Primele semne au 
devenit imagini, începând cu primele picturi rupestre ale abori- 
genilor australieni. Pe măsură ce s-au dezvoltat civilizațiile, 
imaginile s-au condensat în simboluri şi de aici au apărut alfabe- 
tele şi scrierile, precum caracterele chinezeşti sau hieroglifele 
egiptene. Odată cu dezvoltarea gândirii occidentale şi influența 
crescândă a Imperiului Roman, tranziția de la imagine la literă 
a fost completă. Ulterior, timp de 2 000 de ani, puterea foarte 
mare a literei a exercitat o dominație evoluționistă asupra ima- 
ginii momentan ridiculizate. 


Primii oameni care au desenat semne au făcut efectiv un 
pas gigantic în evoluţia inteligenţei, deoarece au exter- 


nalizat primele indicii ale vieţii mentale. Făcând acest 

gest, şi-au fixat gândurile în timp şi spațiu şi au permis 
gândurilor să parcurgă aceleaşi dimensiuni. Inteligența 
umană putea acum să comunice cu ea însăşi în sfera 


infinită a timpului şi spaţiului. 


Simbolurile, imaginile şi codurile au evoluat treptat spre scriere, 
iar acest progres imens a reprezentat cheia către emergenţă şi 
dezvoltarea unor civilizaţii de mari dimensiuni precum cele din 
Mesopotamia şi China. Aceste popoare se bucurau de avantaje 
evidente asupra celor care nu descoperiseră încă scrierea şi, din 
acest motiv, nu aveau acces la înțelepciunea şi cunoştinţele deri- 
vate de la marile minţi ale trecutului. 


Ca un râu întins care este forțat într-un canal îngust, tendinţa de 
strângere a informaţiei s-a accelerat treptat de-a lungul seco- 
lelor, dând naştere „exploziei informaţionale“ de azi. Recent, 
această „explozie“ a fost parțial cauzată de presupunerea că 
scrierea este singurul instrument corect pentru învăţare, analiză 
şi diseminarea informaţiei. 


Dacă scrisul este într-adevăr cel mai bun mod de asimi- 
lare, analiză şi transmitere a informaţiei, de ce există atât 
de multe persoane cu probleme în domeniile învăţării, 
gândirii, creativităţii şi memoriei? De ce se plâng de 
o incapacitate fundamentală, pierderea încrederii în 
sine, un interes în scădere şi aptitudini de concentrare, 
memorare şi gândire reduse? 

Reacţiile uzuale la aceste probleme includ autodenigra- 
rea, limitarea performanţei, apatia şi acceptarea regu- 
lilor rigide şi dogmatice, toate împiedicând şi mai mult 


funcţionarea naturală a creierului. 


ULUITOARELE CAPACITĂȚI ALE CREIERULUI 


Am considerat cuvântul, propoziţia, logica şi numărul 
ca fiind pietrele de temelie ale civilizaţiei noastre, for- 
țându-ne creierul să folosească moduri limitate de expre- 
sie, considerate de noi ca fiind cele corecte. 

De ce am făcut acest lucru? Deoarece, în termeni evolu- 
tivi universali, suntem încă în stadiul de nou-născuţi. 
De aceea, este de înţeles modul! în care ne-am pus în 
situaţia de a „experimenta pe propria piele“, situaţia 
momentan inconfortabilă descrisă în capitolul următor 


şi rezolvată în capitolele ulterioare. 


CĂTRE URMĂTOAREA ETAPĂ 


Din descoperirile fiziologiei şi psihologiei ştim că în 
creier există un vast potenţial care aşteaptă să fie descă- 
tuşat. Pentru a afla mai multe despre potenţialul real al 
creierului și posibilitățile de exploatare, trebuie să exa- 
minăm mai atent acele minţi considerate de istorie ca 
„excepţionale“. În capitolul următor vom face cunoş- 
tință cu unii dintre marii gânditori ai trecutului şi vom 
analiza dacă aceştia şi-au folosit într-adevăr întreaga 
lor capacitate asociativă, de analiză şi de gândire arbo- 


rescentă. 

CAPITOLUL 2 
Minţi de excepţie 


Sumar 
+ Minţi de excepţie 
« Folosirea întregii game de aptitudini mentale 


CA 


Indivizii consideraţi „minţi de excepţie“ în artă, știință, 
politică, literatură, domeniul militar, afaceri şi educaţie 
au folosit cu toții notițe pentru a-i ajuta să gândească. 
În lumina informaţiilor prezentate în capitolul 1 despre 
funcţionarea creierului, capitolul 2 examinează măsura 
în care unele dintre marile personalităţi ale istoriei și-au 
folosit imensa putere de gândire. Acum aveți ocazia să-i 


analizați și să-i copiaţi. 


Minţi de excepţie 


ACEIA DINTRE VOI CARE au fost criticaţi pentru că iau notițe 
„dezordonate“ sau „desenează“ își vor găsi în ceea ce urmează 
consolarea şi răzbunarea! 


În timpul prelegerilor mele din ultimii 25 de ani, am afişat adesea 
notele unui gânditor neidentificat, general recunoscut ca fiind 
„excepţional“. Am invitat apoi participanţii la curs să identifice 

autorul notelor. În fiecare grup, participanţii au menţionat — 
de obicei atribuindu-le greşit — numele da Vinci, Einstein, 
Picasso, Darwin şi cel puţin un mare muzician, om de ştiinţă sau 
om politic. 


Acest experiment relevă presupunerea că oameni precum da 
Vinci şi Einstein trebuie să-şi fi atins potenţialul genial folosind 
o gamă de aptitudini mentale mai largă decât contemporanii lor. 
Exemplele care urmează susțin această presupunere, dovedind 
că minţile excepţionale au folosit într-adevăr în mai mare măsură 
aptitudinile lor naturale, şi că — spre deosebire de contempo- 
ranii lor mai liniari — au început să folosească intuitiv princi- 
piile gândirii arborescente şi schemelor euristice. 


Folosirea întregii game de aptitudini mentale 


Un mod rapid de a stabili eficacitatea notelor personale sau 
a oricărui set de note este de a citi lista de aptitudini mentale de 
la p. 49 şi de a vedea câte dintre aceste aptitudini sunt încorpo- 
rate în acele notițe — cu cât mai multe, cu atât mai bine. 


Notele de la p. 59, realizate de Leonardo da Vinci, ilustrează 
acest fapt. EI foloseşte cuvinte, simboluri, succesiuni, liste, linia- 
ritate, analiză, asocieri, ritm vizual, numere, imagistică, dimen- 
sionare şi gestalt — un exemplu de minte completă care se 
exprimă complet. Notele lui Picasso, tot de la p. 59, sunt la fel 
de complexe. Puteţi încerca să ghiciţi care note au fost realizate 
de da Vinci şi care de Picasso ca exerciţiu de încălzire înainte 
de a încerca să ghiciţi cui aparţin notele din chestionarul Minţi 
de excepţie din anexe (p. 349). 


In chestionarul Minţi de excepţie veţi găsi mai multe exemple 
ale modurilor în care s-au exprimat marii gânditori, reflectând 
întreaga lor gamă de aptitudini mentale. 

Pentru o discuţie completă privind natura, manifestarea şi des- 
cătuşarea geniului, cu povestiri din vieţile multor gânditori 
menţionaţi în Hărți mentale, citiţi Buzans Book of Genius. 


CĂTRE URMĂTOAREA ETAPĂ 


Aceste note sunt exprimarea exterioară a proceselor 
de gândire ale marilor minţi ale trecutului şi arată că 
aceştia şi-au folosit într-adevăr în proporţie mai mare 
capacitatea mentală inerentă față de contemporani. 
Ştim că am putea cu toţii să folosim aceeaşi putere men- 
tală inerentă. Şi atunci de ce atâţia oameni au în prezent 
probleme atât de mari cu gândirea, creativitatea, rezol- 
varea de probleme, planificarea, memoria şi adaptarea la 
schimbare? Motivele sunt explorate în capitolul urmă- 


tor, „Mintea în impas. 


E 


"astă 


LS 
pă 

Minţi de excepţie, nota 1. 





Minţi de excepţie, nota 2. 


CAPITOLUL 3 


Mintea în impas 


Sumar 

+ Notarea ideilor în maniera standard liniară 

* Stilurile principale în conspectare/notare a ideilor 
în maniera tradițională 

« Instrumente folosite în conspectarea/notarea ideilor 
în maniera tradiţională 

+ Dezavantajele metodelor tradiționale de conspec- 


tare/notare a ideilor 
* Consecințele asupra creierului uman 


+ Rezultatele cercetărilor realizate cu ajutorul meto- 


delor tradiționale de conspectare/notare a ideilor 


Acest capitol dezvăluie slăbiciunile inerente ale siste- 
melor folosite în prezent pentru conspectarea/notarea 
ideilor în lumea întreagă. Analizând eficiența diferi- 
telor stiluri de conspectare/notare a ideilor, putem începe 
să creăm un sistem care lucrează în armonie cu creierul 


și nu în opoziţie cu acesta. 

Notarea ideilor în maniera standard liniară 


ESTE IMPORTANT ÎNCĂ DE LA ÎNCEPUT să realizăm o dis- 
tincţie clară între notarea propriilor idei şi conspectare. Notarea 
propriilor idei înseamnă organizarea gândurilor personale, 
adesea într-un mod creativ, inovativ. Conspectarea sau luarea de 
notițe înseamnă rezumarea gândurilor altei persoane, aşa cum 
sunt exprimate într-o carte, articol sau conferinţă. 


În ultimele două decenii, am studiat împreună cu colegii mei 
stilurile de conspectare/notare a ideilor persoanelor de la toate 
nivelurile în şcoli, universităţi şi diferite profesii. 














STIL SCOPURI INSTRUMENIE 
l MEMORARE CUVINTE 
COMUNICARE & NUMERE 
PREZENTARE SUCCESIUNI 
= INOVARE & LINII, LISTE 
———..... - 
2 = CREATIVITATE LOGICĂ 
pana PLANIFICARE ANALIZĂ 
— ANALIZĂ MONOCROM 
LUAREA DECI- 
| PR 
3 b cms ZIILOR 
a = 


Cele trei stiluri principale de notare a ideilor folosite de 95% din persoanele 

care conspectează şi-şi notează ideile în toate şcolile şi profesiile din întreaga 
lume, indiferent de limbă sau naţionalitate. Înţelegeţi de ce creierele lor sunt 
„în impas? (vezi pp. 62-69) 


Această cercetare a fost realizată în multe ţări şi a inclus obser- 
vaţia, chestionarea şi experimentele practice. 

Unul dintre experimente consta în a solicita fiecărui membru al 
grupului să pregătească în 5 minute un discurs inovativ, creativ 
pe tema „Creierul, inovaţia, creativitatea şi viitorul. Li se permi- 
tea folosirea unei game largi de hârtii, creioane colorate şi alte 
materiale de scris şi erau rugați să includă următoarele obiective 
în notele lor: 


*e Memoria 

* Luarea deciziilor 

«e Comunicarea şi prezentarea 
« Gestionarea timpului 

e Inovația şi creativitatea 

« Rezolvarea de probleme 

* Planificarea 

«e Umorul 

e Analiza 

« Participarea publicului 


Deşi li s-a oferit o gamă largă de materiale, majoritatea a ales 
hârtia standard liniată şi un singur creion (de obicei negru, 
albastru sau verde). Rezultatele sunt surprinzătoare. 


Stilurile principale de conspectare/notare 
a ideilor în maniera tradiţională 


Cele trei stiluri principale folosite în experiment sunt exemplifi- 
cate la p. 61. 


]. Stilul „expozitiv/narativ“ constă în simpla expunere într-o 
formă narativă a ideilor care vor fi comunicate. 

2. Stilul „listare“ implică notarea ideilor pe măsură ce apar. 

3. Stilul „plan“ numeric/alfabetic constă în notarea ideilor într-o 
succesiune ierarhică compusă din categorii şi subcategorii. 

Mulţi oameni îmbină diferite elemente din aceste trei stiluri 
principale. Însă, există şi un al patrulea stil, mult mai rar, des- 
cris adesea ca „dezorganizat“ sau „dezordonat“. Acest al patru- 
lea stil, după cum vom vedea, ar putea fi foarte înrudit cu 
schemele euristice. 


În întreaga lume sistemele actuale standard de conspectare/no- 
tare a ideilor sunt identice. Dacă notele persoanelor din Orientul 
Mijlociu sau din Asia arată diferit faţă de notele din Occident, 
ele folosesc de fapt aceleaşi elemente. Deşi limbi precum chi- 
neza, japoneza şi araba sunt scrise vertical sau de la dreapta la 
stânga şi nu de la stânga la dreapta (vezi p. 65), prezentarea este 
totuşi liniară. 


In orice şcoală, universitate sau companie vizitată, cele trei sti- 
luri majore descrise mai sus au fost folosite de peste 95% din 
subiecții testați. 


Instrumente folosite în conspectarea/notarea 
ideilor în maniera tradiţională 


În fiecare dintre cele trei stiluri principale descrise, principalele 
instrumente folosite au fost: 


1. Patternurile liniare 

Notele erau de obicei scrise în linii drepte. Erau de asemenea 
folosite gramatica, succesiunea cronologică şi ierarhică. 

2. Simbolurile 


Acestea includeau litere, cuvinte şi numere. 

3. Analiza 


Analiza era utilizată, dar calitatea ei era afectată negativ de 
patternurile liniare, reflectând un accent prea mare pus pe 
natura liniară a prezentării, şi nu pe conţinut. 


Aruncând o privire rapidă peste capitolul 1 („Cercetări neurolo- 
gice moderne“, p. 48) ne reamintim că simbolurile, patternurile 
liniare, cuvintele, numerele şi analiza, elemente principale ale 
conspectării/notării ideilor în maniera standard, sunt numai 
trei din multitudinea de instrumente disponibile cortexului 
cerebral al creierului uman. Aceste note standard arată o lipsă 
aproape completă de: 


e Ritm vizual 

e Patternuri vizuale sau pur şi simplu patternuri 
+ Culoare 

* Imagini (imaginaţie) 

* Vizualizare 

e Dimensionare 

e Orientare în spaţiu 

* Gestalt (completitudine) 

e Asociere 


Şi aceste elemente-lipsă sunt esenţiale în funcționarea generală a 
creierului, şi mai ales în reactualizarea informaţiilor în timpul 
învăţării, de aceea nu este surprinzător că majoritatea partici- 
panţilor la cercetare au considerat frustrant acest proces de 
notare a ideilor. Cuvintele cel mai des asociate cu conspecta- 
rea/notarea ideilor au fost: „plictiseală“, „pedeapsă“, „dureri de 
cap, „crampa scriitorului, „temă“, „examen, „timp pierduti, 
„eşec „rigiditate „„depresie“ „frică“, „studiu, „învăţare. 

Mai mult, peste 95% din note au fost scrise într-o singură 
culoare, monotonă (de obicei albastru, negru sau gri). Cuvântul 
„monoton“ are două sensuri, primul fiind echivalent cu mono- 
cord, iar al doilea exprimând plictiseala prin lipsa de variaţie. 
Şi ce face un creier când este plictisit? Se deconectează, se 
debranşează şi pleacă la culcare. Deci 95% din populaţia umană 
cu studii realizează note într-o manieră predestinată să-i plicti- 
sească pe ei şi pe alţii într-atât încât atenţia lor se volatilizează şi 
mulţi intră într-o stare de inconștienţă. 


Şi metoda dă rezultate. Nu trebuie decât să ne uităm la bibliote- 
cile din şcoli, universităţi, oraşe sau metropole în întreaga lume. 


a mo! pay A Si Sa 
pri UD a a... ma pini au di 
Amd pe pe Sau mew VS af ij x 
C Zeal 

Note arabe exemplificând similaritatea stilului global de notare a ideilor, 
indiferent dacă direcţia scrisului este de la stânga la dreapta, de la dreapta 
la stânga, sau chiar verticală, cum se întâmplă cu limbile asiatice (vezi p. 62). 

Ce fac jumătate din oameni în acele locuri? Dorm! Locurile 
noastre de studiu devin uriaşe dormitoare publice! 


Această „boală a somnului“ generală ca reacţie la învăţare se 
datorează faptului că în ultimele secole am notat ideile într-un 
mod care implică mult mai puțin de jumătate din capacitatea 
scoarței cerebrale. Acest lucru se datorează faptului că aptitudi- 
nile asociate cu emisferele noastre stângă și dreaptă nu au posi- 
bilitatea să interacționeze unele cu altele într-un mod care să 
producă o spirală de progres şi dezvoltare. În schimb, am pus pe 
creier şaua unui sistem de conspectare/notare a ideilor care îl 
împinge la respingere şi uitare! Dezavantajele combinate ale 
acestor doi factori ne taxează foarte rău. 


Dezavantajele metodelor tradiţionale 
de conspectare/notare a ideilor 


Există patru dezavantaje ale sistemului standard actual de con- 
spectare/notare a ideilor: 


1. Mascarea cuvintelor-cheie 


Ideile importante sunt redate în cuvinte-cheie — acele cuvinte, 
de obicei substantive sau verbe tari, care trezesc în minte o puz- 
derie de asocieri relevante ori de câte ori sunt auzite sau citite. 
Prin notarea ideilor în maniera standard aceste cuvinte-cheie 
apar adesea pe pagini diferite, mascate de masa de cuvinte mai 
puțin importante. Aceşti factori nu permit creierului să reali- 
zeze asocierile adecvate între conceptele-cheie. 


2. Dificultatea reactualizării 


Notele monotone (monocrome) sunt vizual plictisitoare. Prin 
urmare, ele vor fi respinse şi uitate. În plus, notarea standard 

a ideilor ia adesea forma unor liste fără sfârşit aparent uniforme. 
Simpla monotonie a creării acestor liste aduce creierul într-o 
transă semihipnotică, făcând aproape imposibilă amintirea con- 


ținutului lor. 


3. Irosirea timpului 


Sistemele standard de conspectare/notare a ideilor irosesc timp 
în toate stadiile: 


+ Încurajând note inutile 
e Solicitând citirea notelor inutile 
e Solicitând recitirea notelor inutile 


e Solicitând căutarea cuvintelor-cheie 


4. Imposibilitatea stimulării creativităţii creierului 


Prin însăşi natura sa, prezentarea liniară a notării standard 
a ideilor împiedică creierul să realizeze asocieri, contracarând 
astfel creativitatea şi memoria. În plus, mai ales când se con- 
fruntă cu note tip listă, creierul are constant sentimentul că acti- 
vitatea lui „s-a încheiat“ sau „s-a terminat. Acest fals sentiment 
de finalizare acţionează ca un narcotic mental, încetinind şi 


suprimând procesele de gândire. 


Consecințele asupra creierului uman 


Folosirea repetată a sistemelor de conspectare/notare a ideilor 


ineficiente are asupra creierelor noastre următoarele consecințe: 


e Ne pierdem puterea de concentrare, în urma rebeliunii expli- 


cabile a creierului împotriva tratamentului inadecvat. 

« Dobândim obiceiul cronofag de a realiza note la alte note, 
în încercarea de a descoperi esenţa din ce în ce mai eluzivă 
a subiectului de studiu. 

« Ne pierdem încrederea în aptitudinile noastre mentale şi în 
noi înşine. 

« Pierdem plăcerea de a învăţa, atât de evidentă la copiii mici şi 
la persoanele care au avut norocul de a învăţa cum să înveţe. 

* Suferim de plictiseală şi frustrare. 

* Cu cât ne străduim mai mult, cu atât progresăm mai puţin, 
deoarece ne punem singuri bețe în roate fără să o ştim. 


SUBIECI DE MEDITAȚIE 


Sistemele noastre actuale de conspectare/notare a idei- 
lor produc rezultate din ce în ce mai slabe. Avem nevoie 
de un sistem care să producă rezultate din ce în ce mai 


bune. 


TÎn acest moment sunt relevante două povestiri. Prima este 
istoricul bolii unei fetiţe autiste menţionate în cartea lui 
Springer şi Deutsch Left Brain, Right Brain (1985).* Autorii 
afirmă că aptitudinile artistice superioare sunt întâlnite ade- 
seori la autiştii care au şi o deficiență importantă de limbaj. Ei 
comentează că „La vârsta de trei ani şi jumătate, Nadia realiza 
desene foarte apropiate de realitate cu un grad considerabil de 
detaliu... Ei sugerează că aceste aptitudini speciale reflectă 

contribuţia emisferei drepte şi observă mai târziu că aptitudi- 
nile de desen ale Nadiei „s-au redus odată cu progresul terapiei . 
Dacă Nadia ar fi fost învățată într-o manieră compatibilă cu 
funcţionarea sa cerebrală, ar fi continuat probabil să-şi dezvolte 
aptitudinile artistice deja destul de avansate, împreună cu aptitu- 
dinile verbale în formare. Hărțile mentale ar fi fost instrumentul 
potrivit. 


A doua povestire are ca protagonist o tânără din New York care 
la vârsta de nouă ani era un elev de nota zece. Când a împlinit 
vârsta de zece ani, devenise un elev de nota opt; la vârsta de 
11 ani, un elev de nota şase; şi la vârsta de 12 ani, un elev de nota 
patru în pragul unui eşec total. Ea, profesorii şi părinţii erau 
total nedumeriţi, deoarece studia cu tot atâta efort, dacă nu 
chiar mai mult, în fiecare an şi era evident inteligentă. 


Părinţii au aranjat să o văd. După o conversaţie lungă şi tristă, ea 
s-a luminat deodată şi a zis: „Există un domeniu în care mă 
perfecţionez din ce în ce mai mult în fiecare an.“ 

„Care?“ am întrebat eu. 

„Notarea ideilor“, a răspuns ea. 


Răspunsul ei m-a lovit ca un trăsnet, deoarece rezolva misterul. 
Pentru a avea performanţe mai bune la şcoală, ea presupunea 
că trebuie să noteze mai mult şi mai bine ideile. „Mai bine; 
pentru ea însemna „mai multe propoziţii“, cât mai ad litteram şi 
mai tradițional „îngrijite. Prin urmare, se străduia, într-un 
mod naiv, din ce în ce mai tare, să realizeze însăşi acţiunea care 
o făcea să nu înţeleagă şi să uite ceea ce studia. Această metodă 
a fost folosită deliberat de un rus pe nume Şereşevski, care avea 
o memorie perfectă, pentru a se ajuta să uite! Îndată ce a înţeles 
ce făcea, tânăra a fost capabilă să aplice schemele euristice şi să 
inverseze tendinţa. 

Rezultatele cercetărilor realizate 
cu ajutorul metodelor tradiţionale 
de conspectare/notare a ideilor 


Aceste rezultate sunt confirmate de multe cercetări academice 
privind conspectarea/notarea ideilor, în special de cele ale 


dr. Howe de la Universitatea Exeter. 


* Cercetările sale urmăreau să evalueze eficienţa diferitelor tipuri 
de notare a ideilor. Eficienţa era evaluată prin măsura în care 
studenţii erau capabili să vorbească ajutându-se de notițe şi 
manifestând o înțelegere completă şi integrată. Ei trebuiau să fie 
capabili să-şi folosească notițele şi pentru a recapitula, a-şi aminti 
corect şi a analiza răspunsurile în condiţii de examen, când noti- 
țele nu mai erau disponibile. Acestea au fost rezultatele, înce- 


pând cu cele mai rele: 


. Transcriere ad litteram a discursului. 
. Transcriere a discursului prin filtrul personal. 
. Notarea ideilor principale în propoziţii date. 


. Notarea ideilor principale în propoziţii compuse de student. 

.Notarea ideilor principale prin cuvinte-cheie date. (Acestea 
erau uneori deosebit de proaste, deoarece persoana care le 
primea era incapabilă să facă asocierile mentale adecvate.) 


6. Notarea ideilor principale prin cuvinte-cheie personale. 


Cercetările lui Howe arată că eficienţa, concizia şi parti- 
ciparea activă personală sunt de o importanţă crucială 


în notarea eficientă a ideilor. 


MINTEA ÎN IMPAS 


CĂTRE URMĂTOAREA ETAPĂ 


După cum am văzut, sistemele actuale de conspec- 
tare/notare a ideilor utilizează numai o fracțiune din 
enormul potenţial de învăţare al creierului. Ştim şi că 
minţile de excepţie au folosit într-o proporţie mult mai 
mare această capacitate mentală disponibilă tuturor. 
Înarmaţi cu aceste informaţii, putem trece la capitolul 
următor, care prezintă gândirea arborescentă — un mod 


mai clar, mai natural şi mai eficient de folosire a creierului. 

CAPITOLUL 4 


Gândirea arborescentă 


Sumar 


* Informaţia — sistemul de procesare cerebral 


Acest capitol integrează informaţia din capitolele 1 şi 3 
și prezintă gândirea arborescentă, un important pas 
evolutiv în înțelegerea, accesarea și dezvoltarea creie- 


rului uman. 


Informaţia — sistemul de procesare cerebral 


CE SE ÎNTÂMPLĂ ÎN CREIER când gustaţi o pară coaptă, miro- 
siți flori, ascultați muzică, urmăriţi un pârâu, atingeţi o per- 
soană iubită, sau vă lăsați pur şi simplu pradă amintirilor? 


Răspunsul este în acelaşi timp simplu şi uimitor de complex. 


Fiecare fărâmă de informaţie care pătrunde în creier — fiecare 
senzaţie, amintire sau gând (încorporând fiecare cuvânt, număr, 
cod, aliment, parfum, linie, culoare, imagine, ritm, observaţie şi 
textură) poate fi reprezentată ca o sferă centrală de la care 


radiază zeci, sute, mii, milioane de cârlige (vezi imaginea 1). 

Fiecare cârlig reprezintă o asociere, şi fiecare asociere are pro- 
priul şir infinit de legături şi conexiuni. Numărul de asocieri 
pe care le-aţi „folosit“ deja poate fi considerat memoria, baza de 
date sau biblioteca personală. În timp ce citiţi aceste cuvinte 
puteți fi sigur că în mintea care le citeşte există un sistem de pro- 
cesare a informaţiei care depăşeşte cu mult cele mai avansate 
computere din lume prin capacităţile analitice şi posibilitățile 
de stocare. 


În urma folosirii acestui sistem multi-cârlig — multi-ordonat — 
de procesare şi stocare a informaţiei, creierul conţine deja hărți 
ale informaţiei care i-ar lăsa pe cei mai mari cartografi ai lumii 
cu gura căscată, dacă ar putea să le vadă. 


Patternurile de gândire ale creierului pot fi astfel consi- 
derate o gigantică Maşină de Asociere şi Ramificare 
(MAR!) —, un super bio-computer cu linii de gândire 
radiind dintr-un număr virtual infinit de noduri infor- 
maţionale. Această structură reflectă rețelele neurale 


care constituie arhitectura fizică a creierului. 


Un calcul rapid va arăta că baza de date existentă cu itemi de 
informaţie, şi asocierile care radiază din ele, constituie mai 
multe cvadrilioane de asocieri de date. 


TUnii oameni folosesc această vastă bază de date ca o scuză 
pentru a se opri din învăţare, spunând că creierele lor sunt 
„aproape pline“ şi că, din acest motiv, nu vor mai învăţa nimic 
nou deoarece trebuie să păstreze preţiosul spaţiu rămas pentru 
„lucrurile cu adevărat importante“. De fapt, nu există motive 
de îngrijorare deoarece acum ştim, în urma cercetărilor docto- 
rului Mark Rosenweig din Paris, că şi dacă am furniza creierului 

10 segmente de informaţie (fiecare fiind un simplu cuvânt sau 
imagine), în fiecare secundă, timp de 100 de ani, tot am folosi 
mai puţin de o zecime din capacitatea sa de stocare. 


Această uimitoare capacitate de stocare este posibilă datorită 
sofisticării aproape incredibile a căilor complexe care compun 
procesele noastre metabolice. Chiar şi o singură sub-compo- 
nentă a unei căi metabolice este uimitor de complexă (vezi în 
capitolul 1, „Cercetări neurologice moderne, p. 45). Şi, aşa cum 
a subliniat profesorul Anokhin, chiar şi această fenomenală 
capacitate de stocare este nimic față de capacitatea creierului 
de a construi patternuri folosind informaţiile pe care le posedă 
deja. 


SUBIECTI DE MEDITAȚIE 


Gândirea arborescentă sau radiantă (de la „a radia;, 
însemnând „a se răspândi sau deplasa în toate direcţiile, 
sau dintr-un centru stabilit“) se referă la procesele men- 
tale asociative care pornesc sau se conectează la un 
punct central. Celelalte sensuri ale cuvântului „radiant“ 
sunt la fel de relevante: „care străluceşte intens“, „imagi- 
nea unor ochi strălucitori care emană bucurie şi spe- 
ranță“ şi „punctul focal al unei ploi de meteoriți” — 


similar cu o „sclipire a gândirii . 

Indiferent cât de multe informaţii posedați deja, și cât de multe 
asocieri aţi realizat deja, potenţialul dumneavoastră de a crea 
patternuri şi combinaţii noi de idei le depăşeşte de mai multe 
cvadrilioane de ori! 


Cu cât învăţaţi/acumulaţi mai multe informaţii noi într-un 
mod integrat, arborescent, organizat, cu atât vă este mai 


ușor să învăţaţi mai mult. 


Din acest gigantic potenţial de procesare şi învăţare derivă 
ideea gândirii arborescente care este o manifestare a hărților 
mentale. 


Cum dobândim accesul la acest nou şi incitant mod de 
gândire? Cu hărțile mentale, care reprezintă expresia 
externă a gândirii arborescente. O hartă mentală radiază 
întotdeauna de la o imagine centrală. În timp ce fiecare 
cuvânt şi imagine se deschide într-un nucleu asociativ, 
întregul devine o reţea cu potenţial infinit, ce gravitează 
în jurul conceptului central. Deşi harta mentală este 
desenată pe o pagină bidimensională, ea reprezintă 
o realitate multidimensională, cuprinzând spaţiul, timpul 


şi culoarea. 


Înainte de a învăţa cum să aplicăm acest instrument foarte efi- 
cient, este esenţial să înțelegem principiile de funcţionare ale 
creierului care îl generează. Este la fel de important să înțelegem 
că gândirea arborescentă este naturală și constituie modul 
potenţial automat în care au funcţionat dintotdeauna creierele 
umane. În dezvoltarea evolutivă a proceselor gândirii, am folosit 
raze unice de radiaţie, în locul centralei puternice multidimen- 
sionale. 

CĂTRE URMĂTOAREA ETAPĂ 


Un creier care gândeşte radiant ar trebui să se exprime 
într-o manieră arborescentă care să reflecte patternul 
propriilor procese de gândire. După cum vom vedea 
în capitolul următor, „Modalităţi evolutive, schemele 


euristice au acest tip de formă. 


CAPITOLUL 5 


Modalităţi evolutive 


Sumar 


+ Harta mentală — o definiţie 


Acest capitol defineşte expresia naturală a gândirii arbo- 
rescente: harta mentală, următorul pas în evoluţia gân- 


dirii umane. 


Harta mentală — o definiţie 


HARTA MENTALĂ ESTE O EXPRESIE a gândirii arborescente 
şi este, din acest motiv, o funcţie naturală a minţii umane. Este o 
importantă tehnică vizuală ce oferă o cheie universală pentru 
descătușarea potenţialului cognitiv. Harta mentală sau schema 
euristică poate fi aplicată la orice aspect al vieţii, unde amelio- 
rarea învăţării şi o gândire mai clară vor ridica nivelul perfor- 


manţei umane. Schema euristică are patru caracteristici esenţiale: 


a) Obiectul atenţiei este cristalizat într-o imagine centrală. 
b) Temele principale ale subiectului radiază de la imaginea cen- 


trală ca nişte ramuri. 


78 HĂRŢI MENTALE 


c) Ramurile cuprind o imagine-cheie sau cuvânt-cheie scris pe 
o linie asociată. Subiectele de importanţă mai mică sunt şi ele 
reprezentate ca ramuri ataşate la ramuri de nivel superior. 

d) Ramurile formează o structură nodală conectată. 


Schemele euristice pot fi ameliorate şi îmbogăţite cu imagini, 
culori, coduri şi dimensiuni pentru a adăuga interes, frumuseţe 
şi individualitate. Acestea, la rândul lor, stimulează creativitatea, 
memoria şi în special reactualizarea informaţiei. 


Schemele euristice vă vor ajuta să distingeţi între capacitatea 
de stocare mentală, pe care schema dumneavoastră euristică vă 
va ajuta să o dovediţi, şi eficiența stocării mentale, pe care schema 
euristică vă va ajuta să o atingeţi. Stocarea eficientă a datelor 
va creşte semnificativ capacitatea de stocare. Seamănă puţin cu 
diferenţa dintre un depozit umplut eficient sau ineficient, sau cu 
diferența dintre o bibliotecă cu sau fără sistem de stocare. 


Schemele euristice reprezintă pasul următor în trecerea 
de la gândirea liniară („unidimensională ), prin gândi- 
rea laterală („bidimensională“), spre gândirea arbores- 


centă sau multidimensională. 


CĂTRE URMĂTOAREA ETAPĂ 


Înarmaţi cu informaţiile pe care le-aţi dobândit despre 
funcţionarea şi potenţialul creierului, sunteți acum pre- 
gătiți să călătoriți prin lumea complexă a cortexului cere- 
bral personal. Această călătorie va pune bazele pentru 


exprimarea şi eliberarea potenţialului dumneavoastră 


MODALITĂŢI EVOLUTIVE 


mental și vă va conduce, prin intermediul unei serii de 
exerciții de brainstorming, către arta completă a reali- 


zării schemelor euristice. 


Pe pagina următoare: arhitectura naturală — floare de păpădie cu seminţe. 

PARTEA A II-A 
FUNDAMENIE 


Capitolele 6-9 investighează universurile gemene 
ale cuvintelor şi imaginilor, arătând cum se poate 
descătușa extraordinara energie mentală prin 
folosirea tehnicilor extrem de eficiente de brain- 
storming și asociere. Aceste capitole încep cu 
tehnica de bază de brainstorming arborescentă, 
descriu brainstormingul pentru minihărți mentale 
și se încheie cu realizarea unei hărți mentale. 


CAPITOLUL 6 
Brainstorming verbal 


Sumar 

e Exercițiu de minihartă mentală verbală 
e Implicații 

e Aplicaţii 


Acest capitol explorează în profunzime sistemul creie- 
rului de procesare a informației prin gândirea arbores- 
centă. Prin exerciţiile de brainstorming, veți descoperi 
vastul potențial al mașinăriei asociative proprii și veți 
înțelege mai bine unicitatea omului ca individ. Vă vom 
prezenta o nouă tehnică de brainstorming și nişte rezul- 
tate de cercetare interesante. Ce este mai important, veți 
ajunge la o mai profundă înțelegere a comunicării şi 
a modurilor în care se pot evita neînțelegerile. 


Exerciţiul „Fericirea“ (vezi pp. 86-87). 

Exerciţiu de minihartă mentală verbală 


MINIHARTA MENTALĂ ESTE FORMA EMBRIONICĂ a hărții 
mentale. Chiar dacă această hartă mentală este „mini, implica- 
țiile ei sunt gigantice. 


Pentru a realiza următoarele exerciții veţi avea nevoie de cre- 
ioane şi de un blocnotes pentru hărți mentale, imaginea de la 
p. 83 sau câteva foi albe mari. 


Realizarea exerciţiilor 


Umpleţi rapid liniile cu primele zece asocieri care radiază din 
centru când vă gândiţi la conceptul „fericire“ folosind câte un 
cuvânt-cheie scris cu litere mari, notat fără să faceți pauză 
pentru a-l alege. Este important să notaţi primele zece cuvinte 
care vă vin în minte, indiferent cât de ridicole ar putea să pară. 
Acest exerciţiu nu este un test şi nu ar trebui să dureze mai mult 
de un minut. 


Dacă puteţi, rugaţi două sau trei persoane diferite să realizeze 
exerciţiul în acelaşi timp. Nu discutaţi asocieriile proprii în timpul 
exerciţiului. 


Analiza rezultatelor 


Obiectivul dumneavoastră este găsirea cuvintelor comune tutu- 
ror membrilor grupului. (În acest caz, „comun“ înseamnă exact 
acelaşi cuvânt — „soare, de exemplu, nu este acelaşi lucru cu 
„însorit.) 


Înainte de a număra rezultatele, fiecare ar trebui să estimeze, pe 
cont propriu şi în secret, cât de multe cuvinte vor fi comune 
tuturor membrilor grupului; cât de multe cuvinte vor fi comune 

tuturor cu excepţia unei persoane; şi cât de multe cuvinte vor fi 
fost alese o singură dată de o singură persoană. 


Când aţi terminat exerciţiul şi aţi realizat estimările, comparați 
cuvintele pe care le-aţi notat cu cele ale prietenilor sau asociaţi- 
lor. Apoi, verificaţi şi discutaţi numărul de cuvinte comune. 
(Dacă faceţi acest exercițiu singur, comparaţi setul dumnea- 
voastră de asocieri cu cel al autorului, de la p. 86.) 


Fiecare persoană poate citi pe rând cu voce tare lista sa de 
cuvinte, în timp ce membrii grupului le notează, subliniind cuvin- 
tele identice şi identificându-le prin culori sau notând numele 


membrului în dreptul cuvântului comun (vezi imaginea II). 


Majoritatea oamenilor prezic existența unui mare număr de 
cuvinte comune grupului şi numai câteva unice fiecărui individ. 
Insă, după mii de testări, am descoperit că şi un singur cuvânt 


comun în cadrul unui grup de patru persoane este o raritate. 


Când acest cuvânt „comun devine centrul următoarei mini- 
hărți mentale, şi același grup de patru persoane este rugat să 
repete exerciţiul folosind cuvântul „comun', se observă același 
rezultat, arătând că şi lucrurile comune provin din diferențe 
fundamentale! 


Cu cât sunt mai multe persoane într-un grup, cu atât şansele 
găsirii măcar a unui singur cuvânt comun tuturor membrilor 
grupului sunt mai mici. 


Rezultatele exerciţiilor similare 


Exerciţiul pe care tocmai l-aţi realizat pentru cuvântul „fericire“ 
produce rezultate similare cu orice cuvânt. 

Mostră din exerciţiul „fericire. 


De exemplu, un grup de manageri bancari de nivel superior, toţi 
cu vârste între 40 şi 55 de ani şi provenind din medii sociale simi- 
lare, au realizat același exerciţiu pentru cuvântul „fugă . Așa cum 
am prevăzut, nu a existat niciun cuvânt comun tuturor celor patru 
membri ai grupului; ocazional, un cuvânt a fost comun pentru 
trei membri; câteva perechi de cuvinte au apărut la câte două per- 
soane; și majoritatea cuvintelor au fost unice fiecărui individ. 


Grupul s-a plâns că nu este corect deoarece cuvântul nu este 
unul de interes major pentru ei. Dacă am fi ales unul dintre 
acelea, ei credeau că rezultatele lor ar fi fost mult mai „comune. 


În consecință, au primit un al doilea exerciţiu, folosind cuvântul 
„bani“ în loc de „fugă“. Spre surprinderea lor, rezultatele au fost 
şi mai puțin comune. 


Aceste rezultate contrazic ideea falsă, foarte răspândită, 
conform căreia: cu cât o persoană este mai educată, cu 
atât este mai „clonată“ (conformă unui model dat). 
Gândirea arborescentă demonstrează tocmai contrariul: 
cu cât educăm mai mult oamenii, cu atât reţeaua lor aso- 


ciativă va deveni mai vastă și mai personală. 

În imaginea II veţi găsi rezultatele a trei grupuri de patru per- 
soane care şi-au notat asocierile pentru cuvântul „fugă“. A fost 
folosit un cod al culorilor pentru a indica ce cuvinte sunt comune 
la mai mult de o persoană. 


Implicații 


Vastul potenţial al memoriei asociative 


Gândiţi-vă că fiecare imagine, sunet, miros, gust sau senzaţie pe 
care le-aţi recepționat vreodată — conştient sau inconștient — 
este ca un minuscul centru radiant cu milioane de asocieri ema- 
nând din el. 


Acum, imaginaţi-vă că încercaţi să transpuneţi pe hârtie toate 
aceste asocieri. 


Ar fi imposibil, deoarece de fiecare dată când aţi nota ceva ar 
apare un gând despre ceea ce tocmai ați notat. Aceasta ar fi o 
nouă asociere pe care aţi fi obligat s-o notaţi, ş.a.m.d., la infinit. 
Creierul uman poate realiza un număr infinit de asocieri; şi 
potenţialul nostru de gândire creativă este la fel de infinit. 


În creierul uman există în medie cvadrilioane multiple de aso- 
cieri „folosite“. Această vastă rețea poate fi considerată nu numai 
memoria sau biblioteca personală, ci chiar întregul eu conştient 
şi paraconştient (vezi Tony Buzan, Harnessing the Parabrain). 


Unicitatea fiecărui individ 


Faptul că indivizii au atât de puţine asocieri comune 
pentru un anumit cuvânt, imagine sau idee arată că 
suntem cu toții magic şi misterios diferiţi unii de alţii. 


Cu alte cuvinte, fiecare ființă umană este de departe 

mult mai individualizată şi mai unică decât s-a presupus 
până în prezent. Persoana care citeşte acum această pro- 
poziţie efectuează, la nivel cerebral, trilioane de asocieri 
pe care nu le-a mai realizat nimeni, în trecut, prezent 


sau viitor. 


SUBIECI DE MEDITAȚIE 


Când găsim un mineral unic îl numim: „nestemată”, 
„nepreţuit“, „giuvaier“, „inestimabil“, „preţios“, „comoară“, 
„rar“, „frumos“, „de neînlocuit“. În lumina informaţiilor 
revelate de cercetări despre noi, ar trebui să începem 
să aplicăm aceşti termeni referindu-ne la noi înșine şi 


la restul ființelor umane. 


Aplicaţii 


Extraordinara noastră unicitate are multe beneficii. De exem- 
plu, în orice situaţie de brainstorming sau rezolvare de pro- 
bleme, cu cât diversitatea ideilor este mai mare, cu atât este mai 
bine. Fiecare individ devine astfel o parte extrem de valoroasă 
a procesului. 


În contextul social mai larg, așa-numitul comportament „delin- 
cvent“, „anormal“ sau „excentric“ poate fi perceput frecvent de 
acum înainte ca „divergență adecvată de la normă, determinând 
o creativitate crescută“. Astfel, multe probleme sociale aparente 
se pot dovedi soluții. 

Rezultatele acestor exerciţii subliniază şi pericolele implicate în 
abordarea oamenilor ca grup şi nu ca indivizi. Aprecierea unici- 
tății noastre ne poate ajuta în rezolvarea neînțelegerilor şi con- 
flictelor, atât personale, cât şi sociale. 


Exerciţiile asociative relevă puterea nelimitată a fiecărui creier 
uman, atât a indivizilor „talentaţi , cât şi a celor consideraţi până 
acum „mediocri'. Din acest motiv, aceste exerciţii pot elibera 
miliarde de persoane de limitările mentale autoimpuse. Simpla 
realizare a exerciţiului „fericire“ descris în acest capitol poate 
oferi oricui o explozie instantanee de putere mentală. 


Să luăm exemplul unui băiețel de opt ani dintr-un cartier sărac 
al Londrei care era considerat efectiv un idiot, atât de către pro- 
fesor, cât şi de el însuşi. După ce a terminat exerciţiul „fericire“, 
l-am întrebat dacă mai poate găsi şi alte asocieri pentru oricare 
dintre cele zece cuvinte pe care le scrisese. S-a oprit un moment, 
a scris două, apoi şi-a ridicat privirea şi a întrebat cu un început 
de licărire: „Pot să continui?“ 


Când am spus „Da“, a început timid, ca o persoană care intră în 
mare pentru prima dată. Apoi, din ce în ce mai repede, aproape 
ca un ropot de tobe, cuvintele şi asocierile au început să țâş- 
nească din el. Întreaga sa postură fizică s-a transformat într-una 
plină de entuziasm, energie şi fericire pe măsură ce umplea 
pagina, strigând efectiv: „Sunt deştept! Sunt deştept!“ Avea drep- 
tate. Educaţia sa era deficitară. 


Înțelegerea naturii radiante a realităţii ne oferă o nouă 
perspectivă, nu doar asupra naturii procesului de înţele- 
gere, ci şi asupra naturii neînţelegerii şi, prin urmare, 
ne ajută să evităm multe dintre capcanele emoţionale 


şi logice care ne macină tentativele de comunicare. 

În contextul acestui volum, brainstormingul reprezintă primul 
pas spre hărțile mentale. Aceste exerciţii vă pot consolida şi toni- 
fica aptitudinile asociative, pregătindu-vă pentru dezvoltarea 
exhaustivă a gândirii radiante. 


CĂTRE URMĂTOAREA ETAPĂ 


Dacă aptitudinea de gândire arborescentă a creierului 
poate fi aplicată la „funcţia corticală stângă“ a vocabula- 
rului, atunci aceeași capacitate poate fi aplicată şi la 
„funcţia corticală dreaptă“ a imaginaţiei şi imaginilor? 


Capitolul următor explorează această problemă. 


CAPITOLUL 7 


Brainstorming vizual 


Sumar 

* Puterea imaginilor 

e Exerciţiu de realizare a unei minihărți mentale cu 
imagini 


Acest capitol discută cercetări neurologice moderne care 
au uimit experții din întreaga lume. Împreună cu exer- 
cițiile practice descrise aici, aceste informații vă vor per- 
mite accesul la vastele rezerve de aptitudini imaginative 
care se află în stare latentă la 95% din populație. 


Puterea imaginilor 


+ÎN 1970, REVISTA SCIENTIFIC AMERICAN a publicat rezul- 
tatele unui experiment fascinant realizat de Ralph Haber.* 
Haber a arătat subiecţilor săi serii de 2 560 de imagini fotogra- 
fice, prezentând o imagine la fiecare 10 secunde. A avut nevoie 
de aproximativ şapte ore pentru a arăta unui subiect toate imagi- 
nile, dar acest timp de vizionare era împărțit în sesiuni separate 
pe parcursul mai multor zile. La o oră de la vizionarea ultimei 
imagini, se testa puterea de rememorare a subiecților. 

Fiecare persoană privea 2 560 de perechi de diapozitive, în care 
unul provenea din grupul celor văzute, iar celălalt aparținea 
unui set similar, dar care nu fusese vizionat. În medie, exactita- 
tea recunoaşterii a fost între 85 şi 95%. 


Confirmând acurateţea inegalabilă a creierului ca mecanism de 
recepție, stocare şi reactualizare, Haber a realizat un al doilea 
experiment pentru a testa capacitatea creierului de recunoaştere 
rapidă. În acest experiment subiecții vizionau o imagine pe 
secundă. 


Rezultatele au fost identice, arătând nu doar capacitatea extraor- 
dinară de înregistrare şi reactualizare a creierului, dar și faptul 
că, fără a pierde din exactitate, aceste operaţii se pot realiza la 
viteze incredibil de mari. 


Pentru a testa şi mai mult creierul, Haber a realizat un al treilea 
experiment în care diapozitivele erau prezentate tot în ritmul de 
o imagine pe secundă, însă ca imagini în oglindă. Din nou, 
rezultatele au fost identice, arătând că şi la viteze foarte mari, 
creierul poate jongla cu imaginile în spaţiul tridimensional fără 
a-şi reduce eficiența. 


Comentariul lui Haber: „Aceste experimente cu stimuli 
vizuali sugerează că recunoaşterea imaginilor este, în 
esenţă, perfectă. Rezultatele ar fi fost probabil aceleaşi 


şi dacă am fi folosit 25 000 de imagini în loc de 2 500.“ 


Un alt cercetător, R.S. Nickerson, a publicat în Canadian Journal of 
Psychology rezultatele unor experimente în care fiecare subiect 
vedea 600 de imagini în ritm de una pe secundă. La testarea 
recunoaşterii imediat după prezentare, media performanţei a fost 
în jur de 98%! 

Ca şi Haber, Nickerson şi-a continuat cercetările, mărind numă- 
rul de imagini de la 600 la 10 000. Este important de precizat că 
Nickerson a subliniat faptul că fiecare dintre cele 10 000 de ima- 
gini „producea o impresie vie“ (adică, imagini izbitoare, memo- 
rabile, de genul celor folosite în hărțile mentale). 


Cu aceste imagini surprinzătoare, subiecţii au obținut o acura- 
teţe a recunoașterii de 99,9%. Luând în calcul un anumit grad 
de plictiseală şi oboseală, Nickerson şi colegii săi au estimat că, 
dacă ar fi arătat subiecţilor un milion de desene, şi nu 10 000, 
aceştia ar fi recunoscut 986 300 — însemnând o acuratețe de 
98,6%. Pentru a cita o veche zicală, motivul pentru care „o 
imagine valorează cât o mie de cuvinte“ este folosirea unei game 
vaste de aptitudini corticale: culoare, formă, linie, dimensiune, 
textură, ritm vizual şi, mai ales, imaginaţie — un cuvânt care vine 
de la latinescul imaginari, cu sensul textual „a privi mental . 


SUBIECI DE MEDITAȚIE 


În articolul său, „Învăţarea a 10 000 de imagini“, în The 
Quarterly Journal of Experimental Psychology, Lionel 
Standing comenta: „capacitatea memoriei de recunoaş- 


tere a imaginilor este aproape nelimitată!“ 


Din acest motiv, imaginile sunt mai evocative decât cuvintele, 
mai precise şi mai puternice în declanşarea unei game largi de 
asocieri, susținând astfel gândirea creativă şi memoria. Vedem 

astfel cât de ridicol este că 95% din modul de notare a ideilor 
este realizat fără ajutorul imaginilor. 


Motivul acestei respingeri a imaginii este în parte datorat accentu- 
lui prea mare pus de lumea modernă pe cuvânt ca vehicul primar 
al informaţiei. Dar poate fi de vină şi faptul că mulţi oameni dețin 
convingerea (falsă) că sunt incapabili să creeze imagini. 


În ultimii 30 de ani, împreună cu alţi autori ca dr. Betty Edwards 
şi Lorraine Gill, am sondat opiniile personale în acest domeniu. 
În aceste experimente, aproape 25% din subiecți au afirmat că 
nu sunt capabili de vizualizare şi peste 90% credeau că au o inca- 
pacitate genetică de a desena sau picta în orice fel. Cercetări ulte- 
rioare au arătat că orice persoană cu un creier „normal (adică 
nelezat genetic sau fizic) poate învăţa să realizeze desene artis- 
tice la nivelul unui şcolar bun la desen (vezi mai jos). 


-  - 





ri 
bul) 35% 

STÂNGA: cel mai bun efort artistic al unui autor cu dominanţă dreaptă 
desenând cu mâna dreaptă. 

DREAPTA: cel mai bun efort artistic al aceluiaşi autor, două ore mai târziu, 
după ce a fost învăţat să deseneze, folosind mâna stângă. 

Motivul pentru care atâția oameni presupun că sunt incapabili 
să creeze imagini este că, în loc să înţeleagă potenţialul creieru- 
lui de a atinge întotdeauna succesul prin experimentare conti- 
nuă, ei consideră în mod greşit eşecul inițial drept o incapacitate 
fundamentală şi o măsură incontestabilă a lipsei de talent. Din 
acest motiv, lasă să se atrofieze şi să dispară o aptitudine mentală 
care s-ar fi putut dezvolta în mod natural. 


“În cartea sa Ghosts în the Minds Machine, S.M. Kosslyn afirmă 

că „în majoritatea experimentelor de imagerie, performanţele 
. . . w o... <c 

subiecților cresc evident odată cu exerciţiul. 


Schemele euristice trezesc din nou la viaţă această excepţională 
capacitate de vizualizare. Atunci când creierul își dezvoltă apti- 
tudinea de a crea imagini, îşi dezvoltă în acelaşi timp şi capaci- 
tatea de gândire, aptitudinile perceptive, memoria, creativitatea 
şi încrederea în sine. 


Două opinii larg împărtăşite şi dăunătoare au dus la respingerea 
aptitudinilor de vizualizare în epoca modernă: 


1. Imaginile şi culorile sunt întru câtva primitive, copilăreşti, 
imature şi irelevante. 

2. Puterea de a crea şi reproduce imagini este un talent dat de 
Dumnezeu numai unui grup foarte mic de persoane. (Când 
în realitate este un talent dat de Dumnezeu fiecărui om!) 


Ajungând la o înţelegere mai completă a creierului uman, înce- 
pem să realizăm că trebuie să stabilim un nou echilibru între 
aptitudinile imagistice şi cele verbale. În industria calculatoare- 
lor acest lucru este reflectat de dezvoltarea din ce în ce mai mare 
a unor aparate capabile să permită asocierea şi manipularea 
concomitentă a cuvintelor şi a imaginilor. La nivel personal, 
a dat naştere hărților mentale. 

Exerciţiu de realizare a unei minihărţi mentale 
cu imagini 


Exerciţiul este recomandat persoanelor care doresc să-şi dez- 
volte „musculatura mentală“ vizuală şi este identic cu exerciţiul 
„fericire“ descris în capitolul anterior, cu excepţia faptului că 
acum în centru se află o imagine, şi pe fiecare dintre cele zece 
ramuri care înconjoară imaginea, vor fi desenate primele zece 
„asocieri imagistice. 


Într-un exerciţiu de acest gen este esenţial ca subiectul să-şi 
depăşească inhibiţiile legate de realizarea unui desen „prost. 
Indiferent cât de prost poate părea desenul iniţial, prin faptul că 
mintea omenească evoluează prin încercări şi succese (nu erori) 
desenul va reprezenta un prim stadiu experimental de la care, în 
continuare, se va produce o îmbunătăţire inevitabilă. 


NT 
LAB II 


SIT 





Exemplu de minihartă mentală de Vanda North pentru exerciţiul cu imagini 
(vezi pp. 96-98). 

w Cc 


O bună şi recomandată imagine centrală de start este „acasă, 
deoarece oferă ample oportunităţi de dezvoltare facilă a unor 
imagini asociate. 


Scopurile exerciţiului 


Scopurile acestui exerciţiu vizual sunt: 


1. Eliberarea enormei puteri a cortexului vizual. 

2. Creşterea capacităţilor de stocare şi reactualizare ale memo- 
riei folosind imaginile pentru evidenţiere şi asociere. 

. Creşterea plăcerii estetice — savurarea imaginilor. 

. Dărâmarea rezistenței față de folosirea imaginilor în învăţare. 

. Încurajarea relaxării mentale. 


NU PP 


. Începerea dezvoltării extraordinarelor puteri de vizualizare şi 
percepţie folosite de marii artiști/gânditori precum Leonardo 
da Vinci. 


Asocierea imaginilor în practică 


lată un exemplu interesant şi amuzant despre cum funcționează 
asocierile în practică. 


Fiul în vârstă de 5 ani al unuia dintre participanţii la un seminar 
ținut de noi a dorit să se alăture grupului de adulţi care lua parte 
la curs. Băieţelul, Alexander, care abia putea să scrie câteva litere 
disparate din alfabet, a insistat curajos să fie lăsat să ia parte 
la exercițiu. Cu toate protestele adulților, în final i s-a permis 
să participe. 


Alexander a ales ca imagine centrală un creier uman, deoarece îl 
auzise menţionat de atâtea ori în zilele anterioare. A început să-i 
asocieze imagini în maniera următoare. 

„Acum, să vedem, ce face creierul meu?... Ah da, pune între- 
bări!“ Spunând aceasta, desenă o imagine care aducea cu un 
semn de întrebare şi continuă imediat: „Ce mai face creierul 
meu?... Ah da, are prieteni! Şi desenă rapid o strângere de 
mână, apoi continuă: „Ce mai face creierul meu?... “ 


„Ah da, spune «mulțumesc»!“ Şi desenă un mic plic continuând 
cu o veselie şi un entuziasm crescând şi ţopăind în scaun la fie- 
care nouă descoperire: „Ce altceva mai face creierul meu?'... 


„Ah da, îi iubeşte pe mami şi tati!“ Şi desenă o mică inimă, rea- 
lizând astfel toate cele zece asocieri vizuale fără un moment de 
ezitare şi cu un strigăt de entuziasm la final. Acesta era un creier 
care funcționa complet natural — arborescență „curgătoare, 
radiantă, deschisă și elegant asociativă. 


Realizarea exerciţiului 


Înarmaţi cu aceste informaţii despre capacitatea dumneavoas- 
tră înnăscută de asociere a imaginilor, începeţi întocmai aşa 
cum aţi procedat la exercițiul de asocieri verbale, creându-vă 
propria imagine centrală sau „casă“ (sau folosind una similară 
cu cea de la p. 96) şi adăugând imaginile care vă vin în minte. 

CĂTRE URMATOAREA ETAPĂ 


După ce aţi realizat aceste două exerciţii de brain- 
storming folosind aptitudini corticale diferite, aveţi 
nevoie să integrați cele două lumi, a cuvintelor și 
a imaginilor. În capitolul următor vom continua traiec- 
toria de la brainstormingul rudimentar spre schemele 


euristice. 


Pe pagina următoare: arhitectura naturală — cochilia unui gastropod 
Venus Murex. 

CAPITOLUL 8 


De la brainstorming la hărți mentale 


Sumar 
+ Dezvoltarea capacităţilor asociative 
e Exercițiu 


Acest capitol continuă procesul început în capitolul 6 
cu exercițiul „fericire. Depășind stadiul minihărții 
mentale, acest capitol vă va conduce la harta mentală 
completă arătându-vă cum puteți extinde o minihartă 
mentală până la dimensiunea dorită. 


Dezvoltarea capacităţilor asociative 


PASUL URMĂTOR ESTE EXTINDEREA exerciţiului inițial 
„fericire“, urmând sugestiile deja expuse. 


In exact acelaşi fel în care primele zece cuvinte sau imagini au 
radiat din conceptul central de „fericire“, fiecare dintre aceste 
zece cuvinte poate genera asocieri proprii. 


Prin „asocierea liberă“ a fiecăruia dintre aceste zece cuvinte 
sau imagini, conectând conceptele care emană din ele cu linii şi 
scriind clar cu litere de tipar cuvintele-cheie pe liniile care au 

aceeaşi lungime cu cuvintele, puteţi începe să construiți o hartă 
mentală arborescentă de asocieri de tipul celei de mai jos. 


Privind imaginea veţi observa că primele zece cuvinte au fost 
scrise cu litere mai mari, iar liniile pe care sunt așezate sunt mai 
groase decât cele secundare. Acest lucru ajută la evidenţierea im- 
portanţei lor de concepte-cheie, care au venit primele în minte. 

Exerciţiul „fericire“ extins, hartă mentală obişnuită. 


Pe măsură ce realizaţi mai multe conexiuni între cuvinte în 
miniharta mentală, veți ajunge la o sofisticare şi la o eficiență 
din ce în ce mai mare a memoriei. 


*În 1985, Anderson şi Parlmutter au realizat un experiment 
interesant cu memoria. Ei au prezentat subiecţilor cuvinte-cheie 
şi i-au rugat să genereze asocieri începând cu o anumită literă. 


De exemplu, un grup a primit cuvintele-cheie şi succesiunea de 
litere „câine — d, os —m. Al doilea grup a primit succesiunea 

„cartofor — d, os — m. Subiecţii au fost apoi testaţi pentru viteza 
cu care au generat cuvântul „carne“. Subiecţii din primul grup 
au fost mai rapizi deoarece cuvântul care îi preceda, „câine, 
a activat lanţul asociativ „câine — os — carne“. În urma observa- 
țiilor făcute, Anderson și Parlmutter sugerează că: 


SUBIECTI DE MEDITAȚIE 


„Memoria funcţionează pe baza unui proces de activare, 
care se propagă de la un cuvânt la cuvântul asociat prin 


intermediul acestor conexiuni. 


Exerciţiu 


Priviţi imaginea de la p. 102. Apoi dezvoltați fiecare dintre cele 
zece cuvinte-cheie alese de dumneavoastră iniţial prin asocieri 
suplimentare. Acordaţi un minut fiecărui cuvânt- cheie (în total 
10 minute). 


La finalizarea acestui exercițiu, veţi fi la nivelul doi, trei şi patru 
de ramificaţie pe miniharta mentală. În acest moment, veţi rea- 
liza că puteţi continua astfel la infinit! 


Acest exercițiu arată că, folosind tehnicile adecvate, creierul 
dumneavoastră este capabil să exploreze şi să-și manifeste apti- 
tudinile creative nelimitate. 

CĂTRE URMĂTOAREA ETAPĂ 


Acum, după ce v-aţi exersat, integrat şi extins capacită- 
țile asociative verbale şi imagistice, sunteţi pregătiți să 
vă exprimaţi întreaga gamă de aptitudini mentale şi cor- 


ticale în cadrul hărților mentale. 


CAPITOLUL 9 


Crearea unei hărți mentale 


Sumar 

* Exploatarea întregii game de aptitudini mentale 

* Prezentarea ierarhiilor şi a categoriilor 

e Călătorie prin mintea unui autor de hărți mentale, 
partea întâi. 

* Implicații 

e Călătorie prin mintea unui autor de hărți mentale, 
partea a doua 

+ Mai multe despre ierarhii şi categorii 

* Avantajele ierarhiei, categorisirii şi RFO 

e Avantajele schemelor euristice față de gândirea liniară 


în conspectare şi notarea ideilor proprii 


Acest capitol vă prezintă tehnicile de ordonare şi struc- 
turare a gândirii; iar „Călătoria prin mintea unui autor 
de hărți mentale“ vă permite să urmăriți procesul euris- 
ticii mentale „din interior“ În plus, veți întâlni noi 
dovezi ale infinitei capacități creative și asociative a 


creierului. 

Exploatarea întregii game de aptitudini mentale 


SE POATE ACCESA ÎNTREGUL POTENȚIAL al schemei euris- 
tice utilizând în poziţia centrală o imagine şi nu un cuvânt şi 
prin folosirea preferenţială a imaginilor în locul cuvintelor, ori 
de câte ori este posibil. Combinarea aptitudinilor corticale de 
prelucrare a imaginilor şi cuvintelor multiplică puterea intelec- 
tuală, în special atunci când vă creaţi propriile imagini. 


tÎn 1989, W.M. Matlin a descris un experiment care arăta acest 
lucru. A fost realizat de Bull şi Whittrock în urmă cu 16 ani 
pentru a descoperi efectele imaginilor asupra învățării. 


Bull şi Whittrock au cerut unor copii de nouă şi zece ani să înveţe 
cuvinte ca „revistă, „creier, „problemă“ şi „adevăr“. Copiii au 
fost împărțiți în trei grupuri. Primul grup a citit cuvântul şi defi- 
niția sa, le-a notat şi apoi şi-a creat propriile imagini, atât pentru 
cuvânt, cât şi pentru definiţie. Copiii din grupul doi au făcut ace- 
laşi lucru ca şi cei din grupul unu cu excepţia faptului că au copiat 
un desen în loc să își creeze o imagine proprie. Copiii din grupul 3 
au scris pur şi simplu cuvântul și definiţia sa în mod repetat. 


SUBIECI DE MEDITAȚIE 


Schemele euristice exploatează toată gama aptitudinilor 
corticale — cuvântul, imaginea, numărul, logica, ritmul, 
culoarea şi orientarea în spaţiu — printr-o tehnică unică 
şi eficientă. În acest fel, vă oferă libertatea de a parcurge 


după dorinţă spaţiul infinit al creierului. 

Peste o săptămână s-a testat capacitatea copiilor de a-şi aminti 
cuvintele şi definițiile lor. Copiii din grupul unu, care îşi crea- 
seră singuri imaginile, au avut de departe cele mai bune rezul- 
tate, în timp ce copiii din grupul trei, care nu realizaseră niciun 
desen, au avut cele mai slabe performanțe. 


Această descoperire susține afirmaţia că hărţile mentale sunt un 
instrument de învăţare unic și eficace. Deoarece nu se limitează 
la folosirea imaginilor, ci este el însuşi o imagine. 


Prezentarea ierarhiilor şi a categoriilor 


Pentru a controla şi aplica această vastă capacitate mentală, aveți 
nevoie să vă structurați gândurile şi schemele euristice folosind 
jerarhizarea şi categorisirea. Primul pas este identificarea Regu- 
lilor Fundamentale de Organizare (RFO). 


Regulile Fundamentale de Organizare sunt concepte-cheie în 
jurul cărora pot fi organizate o multitudine de alte concepte. 
Termenul „mașini , de exemplu, conţine o gamă vastă de catego- 
rii, una dintre ele fiind „vehicule cu motor . Această categorie la 
rândul ei generează o serie largă de subcategorii, una dintre 
acestea fiind „automobile“. „Automobile“ conţine la rândul ei 
o gamă vastă de tipuri, unul dintre ele fiind Fordurile, care la 
rândul lor se pot subdivide în diferite modele. 


Din această perspectivă, „maşini“ este un cuvânt mai puternic 
decât Fordurile deoarece cuprinde şi structurează potenţial 
o mulțime uriaşă de informaţii. „Maşini“ nu numai că sugerează 
un set de categorii, dar le şi aşază într-o ordine ierarhică subor- 
donată cuvântului. 


Analog, această ierarhie poate fi extinsă în sens ascendent spre 
niveluri şi mai înalte de generalizare: „artefacte“, de exemplu, 

are printre subordonatele sale „maşini. Aceste cuvinte influente 
sau Reguli Fundamentale de Organizare reprezintă cheia trasă- 
rii şi organizării procesului creativ asociativ. Sau, într-o altă 
manieră, acestea sunt titlurile capitolelor pe care le-aţi utiliza, 
dacă aţi scrie o carte pe o anumită temă. 


TO cercetare consacrată realizată de Bower, Clark, Lesgold şi 
Winzenz în 1969 a demonstrat importanţa ierarhiilor ca ajutor 
al memoriei. În acest experiment, subiecţii erau împărţiţi 
în două grupuri. Fiecărui grup i se arătau patru cărţi, cu 28 de 
cuvinte scrise pe fiecare dintre acestea. 


Subiecţii din primul grup au primit cuvinte organizate ierarhic. 
De exemplu, cuvântul „instrument era în capul listei, urmat 
de ramuri descendente către „coarde“ şi „percuție“. La nivelul 
următor plecau ramuri descendente de la cuvântul „coarde“ 
spre „vioară, „violă“ şi „violoncel, iar „percuție“ se ramifica în 


< 


»țimbale, „tarabane“, „bongo' şi aşa mai departe. 


Subiecţii din grupul doi au văzut exact aceleaşi cuvinte, dar 
aranjate aleatoriu. Ambele grupuri au fost apoi testate pentru 
capacitatea de a reactualiza cuvintele. După cum vă aşteptaţi 
deja, subiecţii din grupul unu, care primiseră cuvinte organizate 
ierarhic, au avut performanțe mult mai bune decât cei din 
grupul doi, care primiseră liste aleatorii cu aceleaşi cuvinte. 


Călătorie prin mintea unui autor 
de hărţi mentale, partea întâi 


Acum aveţi ocazia de a pătrunde în mintea unei persoane şi de 
a-i explora ideile despre natura fericirii. Pe parcurs veţi avea 
ocazia să aplicaţi toate tehnicile de euristică mentală învățate 
până acum, precum şi unele tehnici noi. 

Autorul hărții mentale începe cu o imagine centrală care exprimă 
conceptul de fericire. Această imagine necesită încorporarea 
dimensionării şi a cel puţin trei culori. 


Prima Regulă Fundamentală de Organizare care apare în mintea 
creatorului hărţii mentale este „ACTIVITĂŢI“. Aceasta este scrisă 
cu litere de tipar şi caractere mari pe o curbă groasă care pleacă 
din centru, linia fiind de aceeaşi lungime ca respectivul cuvânt. 


Un influx rapid de asocieri — vas cu pânze, inimă, o persoană 
care aleargă — izvorât din ideea de activităţi dă naştere cuvântului 
„împărtăşire'. 


În acest moment creierul modelatorului hărţii activează un alt 
RFO — „OAMENI. Acesta este plasat la stânga hărții mentale, 
din nou cu caractere mari, atașat de imaginea centrală printr-o 
linie îngroşată. Gama de culori folosite la scrierea cuvântului 
reflectă multitudinea de culori ale diferitelor rase, inclusiv cea 
de marțian! 


< 


Un alt flux de idei — „familie“, „prieteni“, „artişti“, „îngrijitori;, 
„animale“ — radiază din acest cuvânt-cheie. 


Unele dintre aceste gânduri generează la rândul lor idei. La 
cuvântul „familie este adăugat „frate“, „mamă“ „tată“. La „artiști“ 
este adăugat „magicieni, „actori“, „clovni'. Iar la „îngrijitori“ se 


vor alipi „medici , „asistente medicale“, „profesori“ şi „antrenori“. 


Următoarele trei gânduri sunt toate RFO — „ALIMENTE“, 
»MEDIU şi „SENZAŢII“ — şi primesc statutul corespunzător 
pe harta mentală. 


Următoarele două gânduri sunt declanşate de cuvântul „mediu“. 
Gazda noastră adaugă imediat imaginea unor munți şi cuvântul 

„rural“. În acest moment, să ne oprim pentru a analiza implica- 
țiile lucrurilor care s-au realizat până acum. 


Implicații 


Dacă ne uităm la harta mentală creată de gazda noastră, devine 
clar că oricare imagine sau cuvânt-cheie poate fi plasat în cen- 
trul unei noi hărţi mentale care ar crea noi ramificații externe. 


Din această perspectivă, orice hartă mentală este poten- 
țial infinită. Din perspectiva naturii sale arborescente, 
fiecare cuvânt sau imagine adăugată la harta mentală 
creează posibilitatea unei game noi, mai extinse, de aso- 
cieri, care, la rândul lor, adaugă posibilitatea de noi mul- 
țimi şi mai mari, ad infinitum. Astfel, se demonstrează 
din nou infinita natură asociativă şi creativă a fiecărui 


creier uman normal. 


De asemenea, contrazice complet credința, foarte răspândită, că 
generarea ideilor este mult mai dificilă decât modificarea și orga- 
nizarea lor. Dacă posibilitatea noastră de a genera scheme euris- 
tice este infinită, singura dificultate este alegerea momentului de 
a ne opri; deşi schema euristică ne poate ajuta să luăm şi această 
decizie. 


La polul opus, notițele liniare în formă de listă se opun în mod 
direct modului în care funcţionează gândirea, prin faptul că 
generează o idee şi apoi o rup total de ideile care o precedă şi de 
cele care o vor urma. Disociind continuu fiecare idee de contex- 
tul său, ei împiedică şi opresc fluxul natural al gândirii. 


Listele înfrânează mișcarea liberă a creierului, reducând-o în 
final la paralizie şi stabilind lanţuri de gândire asociativă scurte 

care reduc şi mai mult probabilitatea reactualizării şi a creativi- 
tăţii. 


Listele produc acest efect pentru că acţionează în totală opozi- 
ție cu natura asociativă a creierului. Odată transpusă pe hârtie, 
ideea este „terminată“, separată de ideile care o preced sau o 
urmează. Această ghilotinare constantă este unul dintre princi- 
palii factori responsabili pentru îngrozitoarele statistici interna- 
ționale despre generarea ideilor creative. De exemplu, în testele 
Torrance în care li se cere subiecților să găsească cât mai multe 
utilizări posibile (asocieri) pentru o idee dată, numărul mediu — 
lăsând subiectul cât timp doreşte — este un biet 26. Asta în con- 
diţiile în care, dacă subiecţii ar fi cunoscut gândirea arbores- 
centă, ar fi putut obține scoruri de mai multe milioane înainte 
de a renunţa să mai caute idei din pură extenuare. 


Călătorie prin mintea unui autor 
de hărţi mentale, partea a doua 


Revenind la creatorul nostru de hărți mentale, îl găsim — 
momentan afectat de educaţia anterioară — trăind un blocaj 
mental. 


Datorită lipsei de cunoştinţe despre creierul uman, aceste blo- 
caje mentale lasă oamenii paralizați pentru câteva secunde, 
minute, ore, ani și uneori chiar pentru o viaţă întreagă. Însă, 
odată înțeleasă natura infinit asociativă a creierului, sunteţi în 
postura de a-l ajuta să se ajute singur. 


Exploatând tendinţa creierului de a funcționa în gestalturi sau 
completitudini, gazda noastră adaugă, pur şi simplu, linii goale 
la cuvintele-cheie de pe harta mentală, tentând creierul să „umple“ 
zonele de care este atras. 

SUBIECI DE MEDITAȚIE 


Odată ce creierul uman a realizat că poate asocia orice 
cu orice, va găsi aproape instantaneu asocieri, mai ales 


atunci când primeşte o stimulare suplimentară. 


De acum, privim cu încântare cum gazda noastră finalizează 
rețeaua asociativă: adăugând imagini suplimentare; idei la nive- 
lurile doi, trei şi patru; zone de legătură; coduri adecvate; şi 
sublinieri ample când se consideră că o ramură majoră este 
încheiată. 


În acest stadiu devine evident un alt aspect important al gândirii 
arborescente/schemelor euristice: harta mentală se bazează 
pe logica asociativă şi nu pe logica temporală. Harta mentală se 
extinde în toate direcţiile şi înregistrează orice fel de gânduri, 
din orice perspectivă. 


După ce a generat suficiente idei pentru a satisface cerinţele 
discursului, prezentării, eseului sau explorării, gazda noastră 
decide să-şi ordoneze şi mai mult ideile, acordând fiecăreia câte 
un număr, organizând în acest fel harta mentală într-o succe- 
siune cronologică, dacă acest lucru este necesar. Pentru mai 
multe informaţii despre succesiunea cronologică, vezi capi- 
tolele 22 (p. 247), 23 (p. 256), 25 (p. 281), 27 (p. 298) şi 28 
(p. 313). 

Mai multe despre ierarhii şi categorii 


Regulile Fundamentale de Organizare ale oricărei hărți mentale 
sunt acele cuvinte sau imagini care reprezintă cele mai simple şi 
evidente instrumente de ordonare. Acestea sunt conceptele-cheie, 
care atrag ele însele cel mai mare număr de asocieri. 


Tocmai această folosire a ierarhizării şi a categorisirii distinge 
harta mentală completă de minihărțile mentale descrise ante- 
rior. În acestea, primele zece cuvinte sau imagini își câştigau 
poziţia privilegiată, pur şi simplu pentru că apăreau primele. În 
harta mentală completă, Regulile Fundamentale de Organizare 
sunt alese în funcţie de importanţa lor inerentă. 


Un mod simplu de descoperire a Regulilor Fundamentale de 
Organizare este de a răspunde la întrebări ca: 


e Ce cunoştinţe sunt necesare? 

e Dacă harta ar fi o carte, care ar fi titlurile capitolelor? 

e Care sunt obiectivele mele concrete? 

e Care sunt cele mai importante șapte categorii în domeniul ales? 

e Care sunt întrebările mele fundamentale? „De ce?, „Ce? 
„Unde? „Cine?, „Cum?, „Care?, „Când?“ funcţionează 
extraordinar de bine ca ramuri principale ale unei hărți men- 
tale. 

e Care este categoria supraordonată sau mai extinsă în care se 
încadrează aceste idei? 


De foarte multe ori, pur şi simplu, punând aceste întrebări des- 
coperim Regulile Fundamentale de Organizare dorite. Dacă 
lucrurile nu funcționează așa, începeţi cu imaginea sau ideea 
centrală şi desenaţi între patru și şapte ramuri care pleacă de la 
ea. Apoi puneţi din nou întrebările de mai sus. 

O metodă alternativă este revenirea la tehnica minihărții men- 
tale, prin scrierea primelor zece cuvinte sau imagini care vă vin 
în minte, pentru ca ulterior să vă întrebaţi care dintre ele se pot 


subordona unor idei mai generale. 


Avantajele ierarhiei, categorisirii şi RFO 


]. Ideile fundamentale sunt necesare pentru ca ideile secundare 
şi terțiare să poată fi accesate la rândul lor rapid şi fără efort, 


facilitând o structură armonioasă de gândire. 


2. Regulile Fundamentale de Organizare ajută la crearea, mode- 
larea şi construirea hărților mentale, permiţând minţii să gân- 


dească într-un mod structurat natural. 


Exercițiu 


Folosind toate tehnicile de realizare a hărților mentale învăţate 
până acum, construiţi-vă propria hartă mentală pentru concep- 


tul de fericire şi comparaţi-o cu cea de la p. 102. 


Avantajele schemelor euristice faţă de gândirea 
liniară în conspectare și notarea ideilor proprii 


Inversând dezavantajele tehnicii tradiţionale de notare a ideilor 
(descrise la pp. 66-67), putem rezuma astfel avantajele hărților 


mentale: 


1. Economie de timp notând numai cuvintele relevante: între 
50 şi 95%. 

2. Economie de timp citind numai cuvintele relevante: peste 
90% din timpul total. 

10. 


11. 


12. 


. Economie de timp la analiza hărților mentale: peste 90% din 


timpul total. 


. Economie de timp deoarece nu mai este necesară căutarea 


cuvintelor-cheie prin poliloghia inutilă: peste 90% din timpul 
total. 


.O mai bună concentrare asupra problemelor reale. 
. Cuvintele-cheie esenţiale sunt mai ușor de detectat. 
. Cuvintele-cheie esenţiale sunt juxtapuse în timp şi spaţiu, 


îmbunătăţind astfel creativitatea şi reactualizarea. 


. Asocieri clare şi adecvate între cuvinte. 
. Este mai uşor pentru creier să integreze şi să-şi amintească 


hărți mentale vizual stimulative, multicolore, multidimen- 
sionale comparativ cu notări liniare, monotone şi plictisi- 
toare. 

În timp ce realizează hărți mentale, subiectul este mereu pe 
punctul de a face noi descoperiri şi conexiuni. Acest lucru 
încurajează un flux de idei continuu şi potenţial nelimitat. 
Hărțile mentale funcţionează în armonie cu dorinţa naturală 
a creierului de a finaliza sau încheia, regenerând dorința 
noastră naturală de învăţare. 

Folosind constant toate aptitudinile corticale, creierul devine 
din ce în ce mai rapid, mai receptiv şi mai încrezător în capa- 
cităţile sale (a se vedea capitolul 3, „Consecințele asupra creie- 
rului uman, p. 67). 

CĂTRE URMĂTOAREA ETAPĂ 


La finalul secţiunilor 1 şi 2, v-aţi familiarizat cu arhitec- 
tura și fundamentele gândirii arborescente. Aţi progre- 
sat de la brainstormingul de bază, la minihărțile mentale 
şi apoi la harta mentală completă. Acum vă trebuie o 
structură în care să vă puteţi exprima gândirea arbores- 
centă. Secţiunea 3 vă oferă principiile fundamentale 
care vor descătuşa, în loc să inhibe, creativitatea dum- 


neavoastră naturală. 


PARIEA A III-A 


STRUCIURA 


Secţiunea 3 prezintă toate legile și recomandările 
făcute pentru hărțile mentale. Aceste principii vă 
vor ajuta să vă dezvoltați masiv precizia mentală, 
creativitatea, capacitatea și libertatea gândirii. 
Odată ce veţi înțelege şi vă veți însuși legile fun- 
damentale ale hărților mentale, vă veți putea 
dezvolta mai rapid stilul personal de realizare a 
acestora. 


CAPITOLUL 10 
Principii fundamentale 


Sumar 

« Perspectiva marțiană asupra inteligenței umane 

* Cei trei „A ai schemelor euristice 

* Legi şi recomandări pentru realizarea hărților men- 
tale 

+ Rezumat al legilor schemelor euristice 

+ Argumente pentru legile schemelor euristice 

+ Rezumat al recomandărilor pentru schemele euristice 

+ Argumente pentru recomandările schemelor euristice 

e Cele patru zone periculoase 


Capitolul 10 începe cu analiza dezvoltării inteligenţei 
umane din perspectiva unui marțian imaginar. Această 
perspectivă extraterestră ne permite o mai mare obiec- 
tivitate în explorarea principiilor fundamentale ale gân- 
dirii arborescente decât ar fi altfel posibil. Sunt prezentate 
principii și recomandări — suplimentate de exerciții 
practice — pentru a vă ajuta să depășiți blocajele men- 
tale, să vă amintiți ce ați notat în harta mentală şi să vă 
pregătiți condiţiile de lucru adecvate. În final, veți vedea 
cum pot fi evitate cele mai frecvente capcane care îi pân- 
desc pe începători în utilizarea tehnicii hărților mentale. 

Perspectiva marțiană asupra inteligenţei umane 


IMAGINAŢI-VĂ CĂ SUNTEŢI UN MARŢIAN aparţinând 
unei civilizații vechi de un miliard de ani şi aţi fost rugat să stu- 
diaţi, să ajutați şi, în final, să vă împrieteniţi cu reprezentanți ai 
rasei tinere, dar foarte talentate, de locuitori ai Terrei. 


Studiaţi intensiv locuitorii planetei şi descoperiți că posedă un 
cortex surprinzător de complex, cu o gamă largă de aptitudini 
mentale avansate şi o capacitate asociativă infinită, o capacitate 
de stocare virtual nelimitată şi o capacitate generatoare de idei 
noi şi asociaţii, la fel de nelimitată. În plus, ei posedă un corp 
fizic magnific de complex şi flexibil pentru a susține şi trans- 
porta această inteligență, aptitudinea psihologică de a-şi dez- 
volta capacităţile şi o curiozitate înnăscută care îi impinge să 
exploreze toate aspectele universului. 


În continuare observați că, în încercarea de a dobândi accesul la 
vastele lor capacităţi mentale, membrii acestei rase îşi forțează 
mintea să funcţioneze numai prin canalul incredibil de îngust şi 
restrictiv al limbajului. Prin urmare, mulți dintre ei trăiesc stări 
de greață numai la ideea de a învăţa şi, în milioanele de instituții 
de învăţare răspândite pe suprafața planetei, majoritatea elevilor 
dorm sau încearcă să scape! 


Mişcat de această situaţie tragicomică, decideţi să le oferiţi oame- 
nilor un set de legi de euristică mentală pentru a-i ajuta să-şi eli- 
bereze incredibilele capacităţi. Aceste legi trebuie să fie valide 
pentru orice structură academică în care oamenii ar putea alege 
să le aplice — semantică, neurofiziologie, teoria procesării 
informaţiei, teoria emisferelor corticale, fizică, psihologie, filo- 
zofie, studiul memoriei sau teoria învăţării. În continuare urmează 
legile, teoriile şi recomandările pe care le propuneţi. 

Cei trei „A“ ai schemelor euristice 


În multe culturi orientale vechi, maeştrii-profesori ofereau 
noilor învățăcei trei recomandări fundamentale: „supunere, 
„cooperare“ şi „continuare“. Fiecare dintre aceste instrucțiuni 
caracteriza un anumit stadiu de învăţare. 


CCA 9) 


„Supunerea“ însemna că elevul urma să-şi imite maestrul cerând 
lămuriri numai atunci când era strict necesar. Oricare alte între- 
bări urmau să fie notate şi puse în etapa următoare. 


„Cooperarea“ se referea la al doilea stadiu, cel în care elevul, 
după ce învățase tehnicile fundamentale, începea să consolideze 
și să integreze informaţiile, punând întrebările potrivite. În acest 
stadiu, elevul îl asista pe maestru în analiză şi creaţie. 


„Continuare“ însemna că, odată ce a învăţat amănunţit tot ce 
putea să-l înveţe maestrul, elevul îşi va onora maestrul, conti- 
nuând procesul de evoluție mentală. În acest mod, elevul putea 
folosi cunoștințele maestrului drept platformă: de la care să 
creeze noi paradigme şi sensuri, devenind astfel un maestru 
pentru generația următoare. 


Echivalentele acestor trei recomandări la nivelul euristicii mentale 
îl reprezintă cei trei „A: „Acceptare“, „Aplicare“ şi „Adaptare. 


e „Acceptarea“ înseamnă că, în prima etapă, trebuie să lăsaţi la 
o parte orice prejudecăţi aveţi despre propriile limitări mentale 
şi să urmaţi exact legile hărților mentale, imitând modelele 
date cât se poate de precis. 

* „Aplicarea“ este a doua etapă, care începe după ce aţi finalizat 
pregătirea de bază oferită în această carte. În acest moment, 
vă sugerăm să realizați un minimum de 100 de hărți mentale 
aplicând legile şi recomandările din acest capitol, costruindu-vă 
un stil personal de scheme euristice şi experimentând cu 

diversele tipuri de hărți mentale descrise în capitolele urmă- 
toare. Ar trebui să folosiți tehnica hărților mentale pentru 
toate aspectele conspectării şi creării de note până când simţiţi 
că au devenit un mijloc perfect natural de organizare a gându- 
rilor dumneavoastră. 

* „Adaptarea“ se referă la dezvoltarea continuă a aptitudinilor 
dumneavoastră de autor de hărți mentale. După ce aţi exersat 
realizând câteva sute de hărți mentale „pure“, a venit momen- 
tul să experimentați moduri de adaptare a formei hărții 
mentale. Comunicaţi-ne rezultatele... 


Legi şi recomandări 
pentru realizarea hărților mentale 


Legile 


Legile schemelor euristice au fost create din dorința de a extinde, 
şi nu de a restricționa, libertatea dumneavoastră mentală. În 
acest context, este important să nu confundăm ordinea cu rigi- 
ditatea sau libertatea cu haosul. Foarte des, ordinea este 
percepută în termeni negativi, ca rigidă şi restrictivă. Analog, 
libertatea este confundată cu haosul şi lipsa de structură. 
În realitate, adevărata libertate mentală înseamnă capacitatea 
de a crea ordine din haos. Legile euristicii mentale vă vor ajuta 
să realizați exact acest lucru. Ele sunt împărțite în legile tehnicii 
şi legile expunerii: 


Tehnici 


1. Folosiţi evidenţierea 

2. Folosiţi asocierea 

3. Fiţi clar 

4. Construiţi-vă un stil personal 

Dispunerea în pagină 


1. Folosiţi ierarhizarea 
2. Folosiţi ordonarea numerică 


Recomandări 


Recomandările completează legile şi sunt grupate în: 


1. Depăşirea blocajelor mentale 
2. Reîntărire 
3. Pregătire 


Rezumat al legilor schemelor euristice 


Tehnici 


1. Folosiţi evidenţierea 

* Folosiţi întotdeauna o imagine centrală. 

+ Folosiţi imaginile pe tot parcursul creării hărții mentale. 

* Folosiţi trei sau mai multe culori la fiecare imagine 
centrală. 

* Folosiţi dimensionarea în imagini şi în jurul cuvintelor. 

* Folosiţi sinestezia (amestecul simţurilor fizice). 

e Folosiţi variaţii în dimensiunile scrisului, liniilor şi 
imaginilor. 

* Organizați amplasarea pe hartă. 


* Folosiţi o spaţiere adecvată. 
2. Folosiţi asocierea 


* Folosiţi săgețile când doriţi să faceţi legături în şi între 
ramuri. 
e Folosiţi culorile. 


e Folosiţi codarea. 

3. Fiţi clar 

* Folosiţi un singur cuvânt-cheie pe fiecare linie. 

* Folosiţi litere de tipar. 

e Scrieţi cuvintele-cheie pe linii. 

* Lungimea liniei să fie egală cu cea a cuvântului. 

+ Conectaţi ramurile principale la imaginea centrală. 

e Conectaţi liniile la alte linii. 

+ Desenaţi mai accentuat liniile centrale. 

e Lăsaţi „granițele“ să îmbrăţişeze dispunerea ramurilor. 

e Construiţi imagini cât se poate de clare. 

e Păstraţi hârtia în poziţie orizontală în faţa dumnea- 
voastră. 


+ Menţineţi literele cât mai verticale. 
4. Construiţi-vă un stil personal 


Dispunerea în pagină 
1. Folosiţi ierarhizarea 


2. Folosiţi ordonarea numerică 


Argumente pentru legile schemelor euristice 


Tehnici 


1. Folosiţi evidențierea 


După cum am văzut, evidenţierea este unul dintre principalii 


factori ai dezvoltării memoriei şi creativităţii. Toate tehnicile de 


evidenţiere pot fi folosite şi pentru asociere şi viceversa. Urmă- 


toarele legi vă vor permite o evidenţiere maximă şi adecvată în 


cadrul hărții mentale. 

Folosiţi întotdeauna o imagine centrală. 


O imagine atrage automat ochiul şi creierul. Ea declanşează 
numeroase asocieri şi este uimitor de eficientă în ajutarea 
memoriei. În plus, o imagine este atractivă — la multe niveluri. 
Incită, place şi atrage atenţia. 


Dacă un anumit cuvânt (şi nu o imagine) ocupă poziţia centrală 
pe harta dumneavoastră mentală, acesta poate fi transformat 
într-o imagine folosind dimensionarea, colorarea multiplă şi o 
formă atractivă de prezentare. 


Folosiţi imaginile pe tot parcursul creării hărţii mentale. 


Folosind imaginile ori de câte ori este posibil, vă veţi bucura de 
avantajele descrise mai sus, creând în acelaşi timp un echilibru 
stimulant între aptitudinile vizuale şi cortical lingvistice, ame- 
liorând astfel percepţia vizuală. 


Dacă veţi lăsa la o parte teama de a nu fi un bun artist şi veţi 
încerca să desenaţi un fluture, de exemplu, se poate să conside- 
rați prima imagine nesatisfăcătoare. În unele cazuri, se înregis- 
trează un eşec magnific! Dar aveţi avantajul de a fi încercat, iar 
următoarea dată când veţi vedea un fluture veţi dori să-l priviți 
mai atent pentru a vi-l putea aminti şi reproduce. 


Astfel, folosind imagini în hărțile mentale, veţi fi mai clar con- 
centraţi asupra vieţii reale şi vă veţi strădui să vă îmbunătăţiţi 
reprezentările obiectelor reale. Veţi „deschide ochii asupra lumii 
care vă înconjoară. 


Folosiţi trei sau mai multe culori la fiecare imagine centrală. 


Culorile stimulează memoria şi creativitatea, permițându-ne să 
scăpăm de pericolul monotoniei monocrome. Ele adaugă viață 
imaginilor și le fac mai atractive. 

SO 


Folosiţi dimensionarea în imagini și în jurul cuvintelor. 


Dimensionarea „scoate în evidență“ lucrurile, iar ceea ce iese în 
evidenţă este mai uşor de amintit şi de comunicat. Astfel, cele 
mai importante elemente din harta dumneavoastră mentală pot 
fi evidenţiate prin desenare sau scrierea în 3D. 


Folosiţi sinestezia (amestecul simţurilor fizice). 


Ori de câte ori este posibil, includeți în hărțile mentale cuvinte 
sau imagini care activează văzul, auzul, mirosul, gustul, atinge- 
rea şi chinestezia (senzațiile fizice). Această tehnică a fost folo- 
sită de mulți campioni ai memorării şi de marii scriitori şi poeți. 


De exemplu, în poemul său epic Odiseea, o uimitoare capodo- 
peră a memoriei, Homer foloseşte întreaga gamă de senzaţii 
umane pentru a exprima emoția şi pericolele călătoriei lui Ulise 
spre casă după asediul Troiei. În scena de mai jos, Ulise a făcut 
greşeala de a-l înfuria pe Neptun, zeul mării, care se răzbună 
iscând o furtună groaznică: 


În timp ce vorbea, marea s-a prăbușit asupra lui cu o furie 
atât de cumplită încât pluta s-a înclinat din nou și a fost 
purtat de ape la mare distanţă. A dat drumul cârmei, și 
forța atât de mare a uraganului a rupt catargul în două, 
de la jumătate, încât și vela, şi verga au căzut în mare. 
Ulise a stat sub apă mult timp, și tot ce putea face era să 
revină din când în când la suprafaţă, pentru că hainele pe 
care i le dăduse Calipso îl trăgeau la fund; dar în final, 
și-a scos capul deasupra apei și a scuipat apa sărată care-i 
șiroia de pe frunte. În ciuda acestor neajunsuri, nu a pierdut 

din vedere pluta, şi a înotat cât a putut de repede spre ea, 
s-a prins de ea şi a urcat din nou la bord ca să scape de 
înec. Marea a azvârlit pluta de colo-colo, așa cum vântul 
de toamnă formează vârtejuri cu penele de pe drum. Era ca 
și cum vânturile de sud, nord, est şi vest plesneau și arun- 
cau de la unul la altul barca în același timp ca într-un joc. 


Observaţi ritmul, repetițiile, succesiunea evenimentelor, ima- 
geria, apelul la toate simţurile, mişcarea, exagerarea, culoarea şi 
sentimentele, toate incluse într-un paragraf minunat şi memo- 


rabil. 


Este interesant de observat cum trăiesc copiii mici natura prin 
toate simţurile lor. O ating, o gustă, o mişcă şi o explorează; apoi 
cântă, fac versuri şi îşi spun unul altuia poveşti, creând fantezii 
şi reverii euristice fascinante. 


Ca şi aceşti copii, marele campion al memorării, Şereşevski, 
numit şi „S', folosea sinestezia pentru a putea memora aproape 
toate momentele vieții sale. În cartea sa despre „S“, The Mind of 
a Mnemonist, Alexander Luria* afirmă: 


Chiar și pentru „S', sensul cuvintelor era cel mai impor- 
tant. Fiecare cuvânt îi trezea în minte o imagine detaliată, 
iar ceea ce-l diferenţia de marea majoritate a oamenilor 
era că imaginile sale erau incomparabil mai vii și mai sta- 
bile decât ale lor. În plus, imaginile sale erau invariabil 
legate de componente sinestezice... 


Mişcarea este şi ea o mnemotehnică importantă şi poate fi folo- 
sită pentru a amplifica hărţile mentale. Cuvintele, desenele, în- 
treaga hartă mentală se poate mișca — precum remarcabilele 
animații create de Walt Disney. Pentru a anima imaginile, adăugați 
pur şi simplu indicatorii vizuali adecvaţi ai mişcării, ca în exem- 
plele de mai jos: 

Folosiţi variaţii în dimensiunile scrisului, liniilor şi imaginilor. 


Schimbarea mărimii este cel mai bun mod de indicare a impor- 
tanței relative a itemilor într-o ierarhie. Proporţiile mari accen- 
tuează, crescând astfel probabilitatea reamintirii. 


Organizați amplasarea pe hartă. 


Spaţierea organizată măreşte claritatea imaginii, ajută la folosi- 
rea ierarhizării şi categorisirii, lasă harta mentală „deschisă“ la 
completări şi este estetic atrăgătoare. 


Q)) 


Folosiţi o spaţiere adecvată. 


Lăsând în jurul fiecărui obiect o cantitate adecvată de spațiu, 
harta mentală este ordonată şi structurată. În ultimă instanţă, 
spaţiul dintre itemi poate fi la fel de important ca şi itemii înşişi. 
De exemplu, în arta japoneză de aranjare a florilor, întregul 
aranjament se bazează pe spaţiul dintre flori. Similar, în muzică 
sunetul este adesea aranjat în jurul tăcerii. De exemplu, fai- 
moasa Simfonie a V-a de Beethoven începe cu un moment de 
tăcere sau o pauză. 

S Ac, 





2. Folosiţi asocierea 


Asocierea este un alt factor important în îmbunătățirea memo- 
riei şi a creativităţii. Este instrumentul integrativ folosit de creier 
pentru înțelegerea experiențelor noastre fizice, cheia memorării 
şi a gândirii umane. 


După ce v-aţi ales imaginea centrală şi Regulile Fundamentale 
de Organizare, puterea asocierilor poate conduce creierul în 
profunzimea oricărui subiect. 


După cum am arătat deja, orice tehnică folosită pentru asociere 
poate fi folosită şi pentru evidenţiere, şi viceversa. 


Folosiţi săgețile când doriţi să faceți legături în şi între ramuri. 


Săgețile conduc automat ochiul la conectarea unei părți a hărții 
mentale cu alta. Ele pot fi unidirecţionale, multidirecționale, de 
mărimi, forme şi dimensiuni variabile. Ele dau gândurilor orien- 
tare spaţială. 


Folosiţi culorile. 


Culoarea este unul dintre cele mai puternice instrumente de 
susținere a memoriei şi a creativităţii. Alegând anumite culori 
pentru un cod al culorilor sau pentru anumite domenii ale hărții 
mentale, veți obține un acces mai rapid la informaţie, o memo- 
rare mai bună a informaţiei şi un număr şi o varietate mai mare 
de idei creative. Codurile culorilor şi simbolizarea prin culoare 
pot fi create atât de indivizi, cât şi de grupuri. 

Folosiţi codarea. 


Codurile vă permit realizarea de conexiuni instantanee între 
diferite părţi ale hărţii mentale, oricât de departe ar fi amplasate 
pe pagină. Codurile pot lua forma bifelor, crucilor, cercurilor, 
triunghiurilor şi sublinierilor, sau pot fi mai complexe, ca în 
harta mentală din imaginea III. 


Codurile pot economisi mult timp. De exemplu, aţi putea folosi 
o gamă de coduri simple în toate notele dumneavoastră pentru 
a reprezenta oameni, proiecte, elemente sau procese care apar 
frecvent. 


Codurile susțin şi amplifică categorisirea şi ierarhizarea prin 
simpla aplicare a culorilor, simbolurilor, formelor şi imaginilor. 
Ele pot fi folosite şi pentru a conecta materialul-sursă (precum 
referinţele bibliografice) cu harta mentală. 





3. Fiţi clar 


Ambiguitatea estompează percepţia. Dacă notițele sunt mâzgă- 
lite, vor stânjeni memorarea în loc să o amplifice; natura asocia- 
tivă şi claritatea gândirii vor fi, de asemenea, îngrădite. 


Folosiţi un singur cuvânt-cheie pe fiecare linie. 


Fiecare cuvânt deţine mii de asocieri posibile. Plasând câte un 
cuvânt pe fiecare linie dobândiţi libertate asociativă sporită, ca 
şi cum am da unui membru încheieturi suplimentare. Expresiile 

importante nu sunt pierdute şi vă păstraţi toate opţiunile des- 
chise. (Pentru o discuţie detaliată despre această regulă, a se 
vedea „Ideea că expresiile sunt mai sugestive“, de la p. 144.) 


Folosiţi litere de tipar. 


Literele de tipar au o formă mai clară şi sunt, din acest motiv, 
mai uşor de „fotografiat pentru minte. Timpul suplimentar 
petrecut cu scrierea literelor de tipar este mai mult decât recupe- 
rat prin avantajele asocierilor creative şi ale reactualizării rapide. 
Literele de tipar încurajează concizia şi atât literele mari, cât şi 
cele mici, pot fi folosite pentru a indica importanța relativă 
a cuvintelor de pe harta mentală. 


Scrieţi cuvintele-cheie pe linii. 


Linia formează un „schelet“ pentru „țesutul muscular“ al cuvân- 
tului. Organizează şi asigură cursivitatea ameliorând astfel clari- 
tatea şi reamintirea. Liniile încurajează şi realizarea de conexiuni 
şi completări suplimentare (vezi desenele de la pp. 146-147). 


Lungimea liniei să fie egală cu cea a cuvântului. 


Această lege facilitează amplasarea cuvintelor în apropierea 
altora, încurajând astfel asocierile. În plus, spaţiul economisit vă 
permite să includeți mai multe informaţii în harta dumneavoas- 
tră mentală. 


Conectaţi liniile la alte linii şi ramurile principale la imaginea 
centrală. 


Conectarea liniilor de pe harta mentală vă va permite să faceţi 
conexiuni între gândurile din mintea dumneavoastră. Liniile 
pot fi transformate în săgeți, curbe, bucle, cercuri, ovale, triun- 
ghiuri, poliedre sau orice alte forme din stocul nelimitat al cre- 
ierului dumneavoastră. 

Desenaţi mai accentuat liniile centrale şi asemănătoare cu forme 
naturale. 


Prin subliniere, liniile mai groase semnalează imediat creierului 
importanţa ideilor centrale. Dacă harta mentală se află într-un 
stadiu exploratoriu, puteţi descoperi în timpul procesului euris- 
tic că unele dintre ideile periferice sunt de fapt mai importante 
decât cele centrale. În acest caz, puteţi pur şi simplu îngroşa 
liniile externe acolo unde este necesar. Liniile curbe, asemănă- 
toare formelor din natură, adaugă mai mult interes vizual. 





Lăsaţi granițele să „îmbrăţișeze“ dispunerea ramurilor. 


Când o linie de graniță „îmbrăţişează conturul unei ramuri 
încheiate dintr-o hartă mentală, se defineşte forma unică a acelei 
ramuri. Această formă unică poate apoi declanşa reactualizarea 
informaţiei conţinute de ramura respectivă. Pentru gânditorii 
mai versaţi în mnemotehnică, aceste forme pot deveni „imagini 
vii , amplificând considerabil probabilitatea reamintirii. 


Mulţi dintre noi fac acest lucru inconştient în copilărie. De 
exemplu, vă amintiţi vreodată că aţi stat întinşi afară într-o zi cu 
soare, privind cerul albastru punctat cu nori? În caz afirmativ, 
este posibil ca privind norii în derivă să fi gândit: „Uite o oaie!" 
„Acolo e un dinozaur!“ „Uite o barcă!“ „Acolo e o pasăre!'... 


Creierul crea imagini din forme aleatorii, transformând astfel 
formele în ceva mai uşor de memorat. În acelaşi mod, crearea 

formelor pe harta mentală vă va permite să organizați multe 
bucățele de informaţie într-o formă mai memorabilă. Această 
grupare a datelor se numeşte „chunking!“ şi este un procedeu 
mnemotehnic foarte cunoscut. 


Conform psihologilor, memoria noastră pe termen scurt este 
capabilă de depozitarea în medie a doar şapte itemi de informa- 
ţie. Gruparea în unităţi cu sens ne poate ajuta să folosim acest 
spaţiu de stocare mai eficient. 


De exemplu, un utilizator de creier neantrenat îşi poate folosi 
toată capacitatea memoriei pe termen scurt pentru a stoca un 
număr de telefon cu 7 cifre. Utilizatorul mai experimentat, pe de 
altă parte, va organiza numerele în unităţi cu sens sau chunkuri, 
lăsând astfel spațiu pentru alte informaţii. 


În 1982 Chase şi Erickson au realizat un experiment analizând 
acest aspect al memoriei, descris de Glass şi Holyoak în 1986*. 
Un subiect s-a dovedit extrem de interesant. Iniţial putea să-şi 
amintească numai o medie de 7 cifre. Însă, după mai mult de doi 
ani de practicare a tehnicilor de chunking, îşi putea aminti 82 de 
cifre. Strategia sa preferată era asocierea cifrelor care se potri- 
veau cu informaţii deja stocate în memoria pe termen lung. De 
exemplu, succesiunea „351“ era asociată cu un record mondial 
anterior pentru cursa de o milă (3 minute și 51 de secunde). 


Astfel, trasarea granițelor pe o hartă mentală are avantaje mne- 
monice evidente. Dacă doriți să adăugaţi ramuri suplimentare 
după ce aţi trasat o graniță, noul set de ramuri poate fi închis de 
o nouă graniţă, în genul inelelor concentrice de pe trunchiul 
unui copac tăiat. 


1! Chunk —„modalitate de organizare a informaţiilor în unităţi de sens, 
în funcţie de scopurile sau baza de cunoştinţe a subiectului“, Mircea Miclea, 
Psihologie cognitivă, Ed. Polirom, laşi, 1999. (n. trad.) 

Construiţi imagini cât se poate de clare. 


Claritatea externă încurajează claritatea gândirii interne. O hartă 
mentală clară va fi mai elegantă, mai flexibilă şi mai atră- 
gătoare. 


Păstraţi hârtia în poziţie orizontală în fața dumneavoastră. 


Formatul („peisaj') orizontal vă oferă mai multă libertate şi 
spațiu pentru desenarea hărții mentale decât poziția verticală 
(„portret“). O hartă mentală orizontală este şi mai uşor de citit. 


Creatorii de hărți mentale începători îşi păstrează adesea creio- 
nul și corpul nemișcate, rotind hârtia. Poate că în realizarea de 
hărți mentale acest lucru nu cauzează probleme, dar recitirea 
hărții mentale va necesita contorsiuni fiziologice care ar putea 
pune la încercare chiar şi capacităţile unui maestru yoghin! 


Menţineți literele cât mai verticale. 


Scrisul vertical oferă creierului un acces mai rapid la gândurile 
exprimate. Această lege se aplică şi la unghiul format de linii şi 
la literele scrise. Dacă veţi menţine liniile trasate cât mai aproape 
de orizontală, harta mentală va fi mult mai uşor de citit. Încer- 
caţi să nu depăşiţi un unghi maxim de 45%. 


4. Construiţi-vă un stil personal, 
respectând legile schemelor euristice 


După cum am discutat deja, suntem uimitor de unici. Hărțile 
noastre mentale ar trebui să reflecte rețelele şi patternurile de 
gândire ale creierelor noastre individuale; cu cât acestea sunt 
mai apropiate, cu atât creierul va fi capabil să se identifice mai 
mult cu ele. 


Pentru a construi un stil de scheme euristice cu adevărat perso- 
nal, ar trebui să urmaţi regula „1+". Această înseamnă că fiecare 

hartă mentală pe care o realizaţi este puţin mai colorată, puţin 
mai imaginativă, puțin mai logic asociativă, şi/sau puţin mai 


frumoasă decât cea anterioară. 


În acest mod, vă veţi dezvolta şi rafina constant toate aptitudi- 
nile mentale. În timp, veţi produce hărți mentale pe care veţi 
dori să le reanalizaţi şi să le folosiţi în procesul creativ şi în 
comunicare. În plus, cu cât vă veţi personaliza mai mult hărţile 
mentale, cu atât vă va fi mai uşor să vă reamintiți informațiile 
conţinute de ele. (Pentru mai multe informaţii despre acest subiect, 
vezi capitolul 11, p. 149.) 


Dispunerea în pagină 


1. Folosiţi ierarhizarea 


Aşa cum am discutat în capitolul 9 (p. 105), folosirea ierarhizării 
şi a categorisirii sub forma Regulilor Fundamentale de Organi- 


zare amplifică foarte mult puterea creierului dumneavoastră. 


2. Folosiţi ordonarea numerică 


Dacă harta mentală este suportul pentru o anumită sarcină, o 
prelegere, un eseu sau răspunsul la o întrebare de examen, veţi 
dori să vă comunicaţi gândurile într-o anumită ordine, cronolo- 


gică, sau în ordinea importanței. 


Pentru aceasta, puteţi pur şi simplu numerota ramurile în ordi- 
nea dorită, acordând sau accentuând adecvat fiecare ramură 
dacă este necesar. Puteţi folosi literele alfabetului în locul nume- 
relor, dacă doriţi. Folosind ordonarea în acest fel, veţi avea auto- 
mat o gândire mai logică. 

Rezumat al recomandărilor 
pentru schemele euristice 


Depășirea blocajelor mentale 

1. Adăugaţi linii goale. 

2. Puneţi întrebări. 

3. Adăugaţi imagini. 

4. Gândiţi-vă la infinita capacitate asociativă pe care 


o posedați. 


Reîntăriți 
1. Revedeţi hărţile mentale. 


2. Faceţi scurte verificări. 


Pregătiţi-vă 


1. Pregătiți-vă atitudinea mentală. 

e Construiţi-vă o atitudine mentală pozitivă. 
* Copiaţi imaginile din jurul dumneavoastră. 
e Dedicaţi-vă hărţii mentale. 

e Dedicaţi-vă absurdului! 


e Construiţi o hartă mentală cât mai frumoasă posibil. 
2. Pregătiți-vă materialele 


3. Pregătiţi-vă spaţiul/mediul de lucru 

e Asiguraţi-vă că în cameră este o temperatură moderată. 
* Folosiţi lumina naturală de câte ori este posibil. 

e Asiguraţi-vă că aveți suficient aer curat. 

+ Mobilaţi adecvat camera. 

e Creați o ambianţă plăcută. 

+ Alegeţi o muzică adecvată sau, dacă preferaţi, lucraţi 


în liniște. 

Argumente pentru recomandările 
schemelor euristice 


Recomandările schemelor euristice au fost create pentru a vă 
ajuta să aplicaţi legile, să descătușaţi fluxul gândirii şi pentru a 
vă asigura cel mai bun mediu posibil pentru creier şi corp. 


Depăşirea blocajelor mentale 


1. Adăugați linii goale 


În cazul în care vă confruntaţi cu un blocaj temporar, adăugaţi 
pur şi simplu o linie sau linii la harta mentală pe care o creați. 
Acest lucru va lansa creierului invitaţia de a completa ceea ce 
a rămas neîncheiat şi va „reconecta“ infinita dumneavoastră 
putere asociativă. 


2. Puneţi întrebări 


Întrebările sunt principalul instrument prin care creierul acu- 
mulează reţele de cunoştinţe. Provocând creierul cu întrebări 
potrivite, stimulaţi o reacţie de depăşire a blocajelor. 


3. Adăugaţi imagini 


Adăugând imagini la hărţile mentale măriți numărul stimulilor 
posibili pentru asocieri şi reamintire. 


4. Gândiţi-vă la infinita capacitate asociativă 
pe care o posedați 


Păstrând în minte acest gând, veţi elibera creierul de orice res- 
tricții habituale. Amintiţi-vă exercițiul „fericire“ — orice cuvânt 
poate deveni centrul unui flux de asocieri. 

Exerciţii 


In acest stadiu poate veţi considera utile aceste două exerciţii. 


In primul rând, alegeţi orice bucată de informaţie din memorie 
şi conectaţi-o logic sau fantastic cu orice obiect ales la întâmplare. 


În al doilea rând, luaţi orice parte a unei hărți mentale unde 
v-aţi „împotmolit“ şi faceţi din ea centrul unei noi minihărți 
mentale. Încurajaţi o curgere rapidă de asocieri verbale pentru 
a descătuşa fluxul asocierilor mentale. 


Reiîntăriţi 


1. Revedeţi hărțile mentale 


Cercetările au arătat că amintirea se alterează la o repetare în 
funcţie de o curbă temporală specifică (vezi Use Your Memory 
de Tony Buzan). Dacă aveţi nevoie de o amintire activă (şi nu de 
una pasivă) a hărții mentale, poate pentru un examen sau pro- 
iect, trebuie să vă planificaţi o repetiţie la un anumit interval. 
Acest lucru vă va permite să rafinațţi sau să corectaţi unele zone, 
să completaţi orice zone care au fost pierdute din vedere şi să 
subliniaţi asocierile de o importanţă deosebită. 


După o perioadă de învăţare de o oră, ideal ar fi să revedeţi harta 
mentală: 


* În primele 10-30 de minute 
«e După ozi 

e După o săptămână 

«e După o lună 

e După trei luni 

e După şase luni 


Harta mentală va fi încorporată în memoria pe termen lung. 

2. Faceți scurte verificări 


Ocazional, la repetarea hărții mentale, realizați o hartă mentală 
rapidă (de numai câteva minute), rezumând tot ceea ce vă puteţi 
aminti din harta inițială. 


Când realizați din nou una dintre aceste hărți mentale, de fapt 
vă recreați şi reimprospătaţi amintirile, demonstrând din nou că 
memoria şi creativitatea sunt două feţe ale aceleiaşi monede. 


Dacă nu faceţi decât verificări ale hărţii mentale iniţiale, creierul 
va rămâne dependent de stimulul extern al hărţii mentale pentru 
a recunoaşte ceea ce s-a îndeplinit deja. Creând o hartă mentală 
nouă, pe de altă parte, veţi putea testa ce vă amintiţi fără sti- 
mulul extern. Apoi puteți compara rezultatele cu harta mentală 
iniţială şi corecta orice erori, discrepanțe sau omisiuni. 


Pregătiţi-vă 


Pentru a atinge performanţe maxime, aveţi nevoie de un context 
ideal — fizic şi mental — în care să creaţi scheme euristice pro- 
prii. Următoarele recomandări ar trebui să vă ajute să aveţi cea 
mai bună atitudine, cele mai bune materiale şi cel mai bun 
mediu de lucru posibil. 


1. Pregătiți-vă atitudinea mentală 


Construiţi-vă o atitudine mentală pozitivă. 


O atitudine mentală pozitivă deblochează mintea, creşte pro- 
babilitatea realizării de conexiuni spontane, relaxează corpul, 
ameliorează percepţia şi ajută la crearea unei anticipaţii pozitive 
în legătură cu rezultatele. Toate aceste beneficii se vor reflecta 
în harta mentală. De aceea, este de o importanţă vitală să abor- 
dăm pozitiv fiecare nouă hartă mentală, chiar dacă apare într-o 

situație care este percepută ca fiind negativă, cum este şi cazul 
examenelor. 


Copiaţi imaginile din jurul dumneavoastră. 


Ori de câte ori este posibil, copiaţi alte hărţi mentale, imagini 
şi opere de artă. Creierul este proiectat să înveţe prin copiere 
şi apoi să creeze imagini sau concepte noi din cele pe care le-a 
copiat. Sistemul reticulat activator ascendent (un „centru de 
sortare“ sofisticat care stă la baza creierului) va căuta automat 
informaţiile care vă vor ajuta să vă îmbunătăţiţi aptitudinile de 
euristică mentală. 


Dedicaţi-vă hărții mentale. 


Multe persoane se îngrijorează sau devin frustrate dacă hărțile 
mentale realizate nu se ridică la înălțimea propriilor așteptări. 
În aceste cazuri, trebuie să analizaţi necritic harta mentală şi să 
vă reînnoiţi hotărârea de a continua şi de a o îmbunătăți. 


Dedicaţi-vă absurdului! 


În special în stadiile iniţiale creative ale unei hărți mentale, toate 
ideile „absurde“ sau „neserioase“ trebuie notate permițând ori- 
căror idei suplimentare să ia naștere din ele. Ideile care par 
absurde sau neserioase sunt de obicei cele mai îndepărtate de 
normă. Aceleaşi idei se dovedesc de cele mai multe ori cele care 
conțin noi paradigme şi cele mai importante descoperiri, care 
se află şi ele, prin definiţie, foarte departe de normă. 


Construiţi o hartă mentală cât mai frumoasă posibil. 


Creierul este atras în mod natural de frumuseţe. Cu cât o hartă 
mentală este mai frumoasă, cu atât veţi crea mai multe idei şi 
o veți memora mai bine. (Pentru mai multe informaţii despre 
puterea imaginilor, vezi capitolul 7, p. 91.) 

2. Pregătiți-vă materialele 


La nivel paraconştient tindem să ne „conectăm" sau „deconec- 
tăm“ la orice informaţie senzorială, în funcţie de gradul său 
de atractivitate. Din acest motiv, hârtia, creioanele, cariocile de 
evidenţiere şi sistemele de umplere trebuie să fie cele mai bune 
posibil, ca să vă atragă și să doriți să le folosiţi. 


3. Pregătiţi-vă spaţiul/mediul de lucru 


Ca şi materialele, mediul de lucru poate să vă trezească o emoție 
negativă, neutră sau pozitivă. Din acest motiv, ambianța trebuie 
să fie cât mai plăcută şi confortabilă posibil pentru a vă trans- 
pune într-un cadru mental ideal. 


Asiguraţi-vă că în cameră este o temperatură moderată. 


Temperaturile extreme vă vor distrage de la lucru. La o tempera- 
tură moderată vă puteți modifica vestimentația fără efort pentru 
a atinge un confort optim. 


Folosiţi lumina naturală de câte ori este posibil. 


Lumina naturală este cea mai relaxantă lumină pentru ochi 
şi furnizează creierului informaţii mai exacte despre formă, 
culoare, grafică şi dimensiuni. 


Asiguraţi-vă că aveți suficient aer curat. 


Unul dintre principalele nutrimente ale creierului este oxigenul. 
Aerul curat oferă creierului acest combustibil, amplificând astfel 
percepţia şi forța mentală. 


Mobilaţi adecvat camera. 


Asiguraţi-vă că scaunul şi biroul sau masa sunt de cea mai bună 
calitate disponibilă şi că designul vă permite să menţineţi o 
poziţie relaxată, verticală și confortabilă. O bună postură mă- 
reşte afluxul de sânge la creier, ameliorează percepția şi creşte 

rezistența fizică şi mentală. În plus, un mobilier atractiv, cu 
o formă plăcută va trezi dorința de a folosi spaţiul de lucru. 


Creați o ambianţă plăcută. 


La fel ca materialele şi mobilierul de calitate, ambianța atractivă 
va încuraja folosirea spaţiului de lucru. Deoarece învăţarea este 
adesea asociată cu pedeapsa, mulţi oameni transformă, fără să 
realizeze, biroul sau spaţiul de lucru într-o celulă de închisoare. 
Faceţi din ambianța dumneavoastră de lucru un loc unde să 
doriți activ să vă aflaţi, chiar dacă nu aveţi nicio sarcină de învă- 
țare în minte. Câteva tablouri favorite pe perete, un covor atră- 
gător — aceste mici retuşuri pot crea un spaţiu de lucru mai 
primitor şi mai atractiv. 


Alegeţi o muzică adecvată, sau dacă preferați, lucraţi în linişte. 


Fiecare om reacţionează în moduri diferite la muzică. Unora le 
place să asculte muzică în timp ce realizează scheme euristice; 
alții preferă liniştea. Este important să încercaţi ambele variante, 
cu şi fără muzică şi să alegeți muzica — clasică, jazz, rock, pop 
sau oricare alt gen — cea mai potrivită pentru dumneavoastră 
şi pentru trăirile dintr-un anumit moment. 


Cele patru zone periculoase 


Fiecare autor de hărţi mentale se confruntă cu patru pericole 
majore: 


1. Hărțile mentale create nu sunt în realitate hărți mentale. 

2. Ideea că expresiile sunt mai sugestive. 

3. Ideea că o hartă mentală „dezordonată“ nu e bună de nimic. 
4. O reacţie emoţională negativă la orice hartă mentală. 


Toate aceste pericole pot fi evitate cu ușurință atât timp cât ţineţi 
minte principiile explicate mai jos. 

1. Hărțile mentale create nu sunt în realitate hărți mentale 


Desenele de mai jos sunt create adesea de persoane aflate în pri- 
mele stadii de realizare a schemelor euristice, ce nu şi-au însuşit 
încă pe deplin toate legile hărților mentale. 


La o primă vedere, arată ca nişte hărţi mentale și par să se supună 
principiilor fundamentale de realizare a schemelor euristice. 
Există, cu toate acestea, un număr de diferenţe. Pe măsură ce se 
dezvoltă ambele figuri, structura lor devine din ce în ce mai 
aleatorie şi mai monotonă. Mai mult, toate ideile sunt reduse la 
același nivel şi fiecare devine disociată de celelalte. 


Deoarece legile clarităţii, evidenţierii şi asocierii au fost negli- 
jate, ceea ce părea să se dezvolte într-o structură şi sub o formă 
ordonată a dus în final la confuzie, monotonie şi haos. 


— 
paz înneietiiiaee îti 
An Asa 
a N/ 
—— L a 
par Pru Aa ron N 


Hărţi mentale care nu sunt în realitate hărți mentale. Aceste structuri, adesea 
numite mănunchiuri sau diagrame-păianjen, duc la confuzie, monotonie şi 
gândire haotică. Verificaţi singuri câte aptitudini corticale sunt incluse şi, mai 
important, câte sunt excluse. 

2. Ideea că expresiile sunt mai sugestive 


Această capcană poate fi cel mai bine explicată printr-un exem- 
plu practic. 


Să presupunem că o persoană a avut o după-amiază foarte nefe- 
ricită şi doreşte să introducă în harta-mentală-jurnal informa- 
ţiile din figurile 1 şi 2 de la pp. 146-147. 


Inițial acest lucru poate părea o înregistrare perfect adecvată 
a unei după-amieze într-adevăr „foarte nefericite“. Însă, la o exa- 
minare mai atentă, devin mai clare un număr de dezavantaje. 
În primul rând, această notă face extrem de dificilă revizuirea 
interpretării după-amiezei. Expresia redă un concept fix care nu 
lasă loc niciunei alte posibilităţi. 


Dimpotrivă, figura 2 desface expresia în semnificaţiile cuvin- 
telor individuale, permiţând fiecărui cuvânt să radieze asocierile 
sale unice. Importanța acestui lucru poate fi sesizată şi mai clar 
în figura 3 (p. 147), unde regula cuvântului unic este continuată 
până la finalul său logic şi unde au fost urmate recomandările de 
folosire a imaginilor şi a culorilor. Aici se poate vedea că ideea 
principală a după-amiezei este conceptul de fericire, cu accentul 
principal pus pe ne din nefericire. Poate v-aţi îmbolnăvit, aţi 
avut un eşec răsunător, sau aţi primit nişte veşti deosebit de 
proaste, toate acestea pot fi adevărate. Este la fel de adevărat că 
după-amiaza conţinea unele aspecte pozitive (poate ieşise soa- 
rele, chiar dacă pentru foarte scurt timp!) pe care regula cuvân- 
tului/imaginii unice vă permite să le înregistraţi adecvat. Regula 
euristică a itemului unic permite observarea mai clară şi mai 
realistă a mediului intern şi extern şi de aceea vă ajută să fiți mai 
„fidel“ propriilor experienţe. 

În cel mai rău caz, expresiile negative pot elimina zile, ani şi 
chiar decenii din vieţile oamenilor. „Anul trecut a fost cel mai 
rău an din viaţa mea!, „Anii de şcoală au fost un iad!, pentru 
a cita două exemple folosite frecvent. 


Dacă acest tip de gânduri sunt constant repetate, ajung în final 
să aibă aparența adevărului. Dar nu sunt adevărate. Desigur, fie- 
care trăieşte uneori dezamăgiri şi frustrări. Dar există întot- 
deauna factori pozitivi subiacenţi — chiar şi numai faptul că mai 
suntem încă în viaţă, conştienţi că suntem deprimaţi! Desigur, 
trebuie să avem în vedere că încă posedăm potenţialul de dez- 
voltare şi schimbare pozitive. 


Folosind cuvinte unice în harta mentală veţi ajunge să vedeţi 
mediul intern şi extern mai clar şi mai realist. Veţi avea şi un 
plus de echilibru, reuşind să vedeţi şi „cealaltă față a monedei“ 
în fiecare problemă. Este o strategie deosebit de utilă în rezolva- 
rea problemelor şi gândirea creativă deoarece vă deschide toate 
opțiunile. 


3. Ideea că o hartă mentală „dezordonată“ nu e bună de nimic 


În unele situații, poate atunci când nu aveţi timp suficient 

sau când ascultați o prelegere destul de confuză, veţi produce o 

hartă mentală cu aspect „dezordonat“. Asta nu înseamnă că este 
w CC 


„proastă“. Este pur şi simplu reflectarea stării mentale din acel 
moment sau a informaţiilor primite de creier. 


w CC 


Harta mentală „dezordonată“ este poate confuză şi urâtă, dar 
reprezintă o înregistrare fidelă a proceselor dumneavoastră 
mentale din timpul realizării ei. 


Notele liniare scrise îngrijit pot fi plăcute din punct de vedere 
estetic, dar ce posibilităţi de recuperare a informaţiilor oferă ele? 

După cum am văzut, acest tip de note par foarte precise şi orga- 
nizate, dar — lipsindu-le evidenţierile sau asocierile — sunt de 
obicei aproape imposibil de decodat pentru ochi. 


Înțelegerea acestui fapt poate elimina o mare cantitate de vino- 
văţie şi autodiscreditare. Privind harta mentală, puteţi ajunge să 
realizați că nu dumneavoastră, ci profesorul sau autorul cărţii pe 
care o citiţi a fost dezorganizat, dezordonat şi confuz! 


4. O reacţie emoţională negativă la orice hartă mentală 


Ocazional se poate realiza de la prima încercare o hartă mentală 
„finală“, dar de cele mai multe ori se vor crea „ciorne“. Dacă ne 
cuprinde dezamăgirea sau depresia față de standardul hărții 
mentale, ar trebui să ne reamintim pur şi simplu că este numai o 
primă schiță care va necesita revizuire înainte de a ajunge la 
maturitate. 


Exerciţiu 

Hărțile mentale de pe tot parcursul volumului au fost selectate 
sau modificate pentru a ilustra cât mai multe legi şi aplicaţii 
posibile. În acest moment, poate va fi utilă o trecere rapidă în 
revistă a tuturor hărților mentale din această carte, verificând ce 
legi au fost folosite şi criticându-le când este cazul. După aceea, 
ar fi bine dacă aţi copia elemente din cele mai bune hărţi, pentru 
a produce hărți mentale proprii, mai ramificate, mai frumoase şi 
mai memorabile! 


VERY UNHAPPY AFTERNOON 


Fig. 1: Exemplu standard de notare a unei expresii, care la prima vedere pare 
adecvată, dar conţine inexactităţi periculoase. 

UuNHAPPY 









ai 
CTERNOON 





Fig. 2: Exemplu de notare mai concisă, care ilustrează libertatea fiecărui 
cuvânt de a genera asocieri proprii. 





Fig. 3: Exemplu de notare conform principiilor schemelor euristice, care 
permite autorului o reflectare mai profundă, mai autentică şi mai echilibrată 
a realităţii. 

Evoluție de la nota „o după-amiază foarte nefericită“ în care aplicarea legilor 
schemelor euristice aduce însemnarea mult mai aproape de adevăr 

(vezi pp. 132 și 144). 

CĂTRE URMĂTOAREA ETAPĂ 


Acest capitol v-a oferit toate cunoştinţele de care are 
nevoie o persoană pentru a se lansa în universul infinit 
al schemelor euristice! Acum, după însuşirea legilor şi 
recomandărilor, trebuie să ajungeţi să realizaţi hărți men- 
tale personale. Capitolul următor, „Dezvoltarea unui stil 
personal", explică modul în care hărţile mentale se pot 
perfecționa folosindu-le în exprimarea combinației per- 


sonale de aptitudini şi caracteristici. 


CAPITOLUL 11 


Dezvoltarea unui stil personal 


Sumar 

e Arta realizării hărților mentale 

+ Exemple de hărți mentale artistice 

e Beneficiile realizării de hărţi mentale artistice 


Acest capitol va prezenta modalităţi de folosire a legilor 
și recomandărilor de realizare a hărților mentale pentru 
a exprima personalitatea unică a autorului. Vom începe 
prin a prezenta exemple foarte diferite de hărți mentale 
artistice şi apoi vom explora beneficiile potenţiale ale 
acestui tip de hărți mentale. 


Arta realizării hărților mentale 


HĂRȚILE MENTALE REPREZINTĂ oportunitatea ideală pentru 
a perfecționa coordonarea ochi-mână şi pentru a dezvolta şi a 
rafina aptitudinile vizuale. Cu un pic de exerciţiu, aptitudinile 
de realizare a imaginilor dezvoltate anterior pot fi folosite 
pentru a aduce hărţile mentale pe tărâmul artei. Acest tip de 
hartă mentală permite creierului să-şi exprime propria perso- 
nalitate artistică şi creativă. În construirea unui stil personal 
aplicarea principiilor fundamentale ale cromaticii, imaginii, 
dimensiunii şi spaţierii este deosebit de utilă. 





Hartă mentală realizată de Kathy De Stefano pentru a exprima ideea locului 
de muncă ideal (vezi p. 151). 





Hartă mentală realizată de John Geesink de la Digital Corporation, pentru 
a explora conceptul de iubire fără folosirea cuvintelor (vezi p. 151). 

Exemple de hărți mentale artistice 


Uimitoarea hartă mentală sub formă de arbore din imaginea V 
este de Claudius Borer, care devine faimos în toată Europa pentru 
hărţile mentale artistice privind structurarea organizaţiilor. 
Această hartă mentală universală include principiile generale 
în baza cărora se formează organizaţiile, principalele ramuri şi 
„fructele“ posibile pentru o companie care se dezvoltă. 


Hartă mentală de la p. 150 (sus) a fost realizată de Kathy De 
Stefano, consultant de marketing, pentru a exprima ideea sa 
despre locul de muncă ideal. Rezultatul este o operă de artă 
extrem de creativă şi o hartă mentală vibrantă şi creativă. 


Cealaltă hartă mentală de la p. 150 (jos) a fost creată de dr. John 
Geesink, un consultant internaţional din industria computere- 
lor. El a dorit să exprime într-o manieră artistică, amuzantă şi 
vizuală conceptul de „iubire“. Cei care au văzut harta sa mentală 
l-au rugat stăruitor să le dea o copie color! 


Beneficiile realizării hărților mentale artistice 


1. Dezvoltarea aptitudinilor artistice şi a percepţiei vizuale, care 
la rândul lor amplifică memoria, gândirea creativă şi încrede- 
rea în sine. 

2. Reducerea stresului, relaxarea şi autoexplorarea. 

3. Plăcerea de a desena. 

4. Furnizarea unor şabloane pentru alţi creatori de hărți mentale. 

5. O mai bună înţelegere a lucrărilor marilor artişti. 

6. De ordin material (de exemplu, un băieţel englez în vârstă de 
cinci ani, fascinat de hărţile mentale, a început să facă în jur 
de două astfel de lucrări pe zi, pe care le-a vândut ulterior 
contra unei sume de 5 ori mai mare decât cea pe care o primea 
săptămânal drept bani de buzunar.) 

CĂTRE URMĂTOAREA ETAPĂ 


În acest stadiu vă simţiţi probabil ca un copil care tocmai 
a primit un set de jucării incredibil de frumos şi com- 
plex, dar nu ştie prea bine ce să facă cu ele. Secţiunea 
următoare explorează gama largă de aplicaţii posibile 
pentru aptitudinile de realizare a schemelor euristice şi 


tehnicile învăţate. 


PARIEA A IV-A 


SINTEZĂ 


Capitolele 12-17 explorează multitudinea de sar- 
cini distincte care pot fi realizate cu succes prin 
folosirea hărților mentale. Printre acestea, se numără 
următoarele domenii principale de activitate 
mentală: realizarea alegerilor, organizarea pro- 
priilor idei sau a ideilor altor persoane; gândirea 
creativă și brainstormingul, precum și crearea 
unui „creier grupal“ sau metaminte. 


CAPITOLUL 12 


Procesul decizional 


Sumar 

e Deciziile obişnuite 

e Luarea rapidă a unei decizii 

e Călătorie prin mintea unui autor de hărți mentale, 
partea a treia 

e Alegerea 

+ Cum abordăm indecizia 

e Exerciţii de luare a unei decizii 


e Beneficiile hărților mentale binare 


Harta mentală este un instrument deosebit de util pentru 
clarificarea alegerilor personale. Folosind harta men- 
tală pentru a vă fixa nevoile și dorințele, prioritățile și 
limitele, veți reuși să luaţi decizii bazate pe o imagine 
mai clară asupra factorilor implicați. Posedând acum 
cunoștințe ample despre legile schemelor euristice, folo- 
siți acest capitol ca un ajutor în aplicarea noilor aptitu- 


dini în procesul decizional. 

Deciziile obişnuite 


ÎN PROCESUL DECIZIONAL OBIŞNUIT, harta mentală vă 
ajută să echilibraţi factorii opuși. 


Să luăm ca exemplu decizia de a cumpăra sau nu o maşină 
nouă. Aveţi nevoie de un anumit grad de confort şi calitate a 
vieţii, dar nu aveţi foarte mulţi bani. Din acest motiv, veţi fi 
poate nevoit să alegeţi o maşină la mâna a doua şi să puneţi 
în balanţă economia pe care o faceţi versus fiabilitatea şi durata 
de viață a automobilului. 


Harta mentală nu decide în locul dumneavoastră. Amplifică însă, 
în mod substanţial, capacitatea dumneavoastră decizională, 
subliniind compromisurile cele mai importante. 


Luarea rapidă a unei decizii 


Deciziile luate rapid sunt cunoscute sub numele de decizii 
binare (derivat din latinescul bis, însemnând a doua oară). Deci- 
ziile binare reprezintă primul stadiu în crearea ordinii. În linii 
mari, le putem privi ca pe nişte evaluări ale deciziilor, deoarece 
implică variante simple, de tipul: da/nu, mai bine/mai rău, mai 
puternic/mai slab, mai eficace/mai puţin eficace, mai eficient/mai 
puţin eficient, mai scump/mai ieftin. A treia incursiune în mintea 
creatorului de hărți mentale vă va oferi un bun exemplu. 


Călătorie prin mintea unui autor 
de hărţi mentale, partea a treia 


Vizitându-ne din nou gazda, aflăm că el sau ea se pregăteşte să ia 
decizia de a cumpăra sau nu o casă. 

Urmând legile euristicii mentale, în centru este plasată o ima- 
gine multidimensională, multicoloră. Deoarece aceasta este o 
decizie evaluativă, Regulile Fundamentale de Organizare sunt 
reprezentate de răspunsurile de tip DA/NU. 


Odată stabilită imaginea centrală şi ramurile principale, gazda 
noastră urmează metoda minihărții mentale, care permite hărţii 
mentale să „surprindă“ orice gând apare în minte în legătură cu 
achiziționarea casei. Odată ce a plasat câteva dintre ramurile 
principale, gazda noastră urmează metoda minihărții mentale, 
permițând fluxului gândirii sale o evoluţie nestânjenită. Fiecare 
gând este plasat în locul cel mai potrivit de pe harta mentală. 
Deoarece procesul asociativ este rareori liniar, desfășurarea nor- 
mală va implica multe salturi de la o ramură la alta, după cum 
dictează cursul gândirii. De exemplu, noţiunea de stres, odată 
apărută pe hartă, ar putea declanșa gânduri despre vise sau 
despre mediul în care trăim. La rândul lor, aceste gânduri ar 
putea conduce la luarea în considerare a unor alternative. 
(O completare metodică, ramură cu ramură, a hărții mentale nu 
este de dorit, deoarece limitează activitatea creierului şi-l încar- 
cerează într-o metodă de gândire semicronologică.) Este mult 
mai bine să lăsăm mintea să alerge liberă, permițând încorpo- 
rarea întregii game de gânduri și emoții într-o reţea asociativă 
în plină dezvoltare. 


Folosirea, de către gazda noastră, a imaginilor şi culorilor este 
deosebit de importantă pentru procesul decizional, deoarece 
aceste elemente vizuale ajută la captarea conceptelor şi a emo- 
țiilor. Contrar opiniei larg răspândite, emoţiile constituie o 
parte integrantă a oricărui proces decizional şi trebuie din acest 
motiv să se bucure de importanţa cuvenită în hărţile noastre 
mentale. 

Alegerea 


Odată ce toate informaţiile, gândurile şi emoțiile relevante au 
fost reunite în harta mentală, există cinci modalităţi prin care 
putem lua o decizie binară: 


1. Generarea procesuală 


În multe cazuri, soluţia vine din însăşi harta mentală. Când cre- 
ierul a ajuns la o imagine de ansamblu asupra tuturor informa- 
țiilor adunate, se produce o înţelegere bruscă, de tip „Aha!', care 
încheie eficient procesul decizional. 


2. Ponderea numerică 


Dacă, după completarea hărţii mentale, decizia nu este clară, 
poate fi folosită metoda ponderii numerice. În această metodă, 
fiecare cuvânt-cheie specific, indiferent de aşezarea sa pe harta 
mentală, primeşte un număr de la 1 la 100 în funcţie de impor- 
tanța sa (vezi imaginea IV). 


Când fiecare item a primit un număr, „scorurile“ sunt adunate, 
întâi pentru jumătatea „DA“ şi apoi pentru jumătatea „NU“ 
a hărţii. Totalul cel mai mare „câştigă. . 


Harta mentală realizată de Vanda North (vezi imaginea IV), fost 
preşedinte al International Society for Accelerated Learning and 
Teaching (Societatea internațională de învăţare şi predare rapidă) 
şi cofondator al Brain Trust, constituie un exemplu clar de hartă 
mentală ponderată numeric. Vanda a trebuit să facă ponderea 
între un număr de factori personali şi profesionali pentru 
a decide dacă își mută sediul de afaceri sau rămâne pe loc. Puteţi 
vedea care opţiune a câştigat! 

3. Intuiţia/Supralogica 


Dacă nici prima şi nici a doua metodă nu au produs o decizie, se 
poate face o alegere bazată pe intuiție sau pe „instinct primar - 


Intuiţia este o aptitudine mentală foarte des criticată, pe care 
eu şi neuropsihologul Michael Gelb preferăm să o definim ca 
„supralogică“. Creierul foloseşte supralogica pentru a interoga 
uriaşa sa bază de date (compusă din multe miliarde de itemi 
strânşi din experiența anterioară), în legătură cu deciziile pe 
care trebuie să le ia. 


Creierul realizează instantaneu cele mai extraordinare calcule 
matematice, analizând trilioane de posibilități şi permutări, 
pentru a ajunge la o estimare matematic precisă a succesului pro- 
babil, care ar putea fi exprimată subconștient după cum urmează: 


Din analiza bazei de date virtual infinite acumulate în 
viața de până acum și integrată cu trilionul de itemi de 
informaţie prezentată în actuala situaţie de decizie, esti- 
marea prezentă a probabilității tale de succes este 83,7862%. 


Rezultatul acestor masive registre de calcul ale creierului este 
transpus într-o reacție biologică şi interpretat de individ ca 
„trăire intuitivă. 


Cercetările de la Harvard Business School au arătat că managerii 
şi preşedinţii de organizaţii naţionale şi multinaționale au atri- 
buit 80% din succesul lor faptului că şi-au urmat sentimentele 
intuitive sau instinctul. 


Harta mentală este deosebit de utilă pentru această formă de 
supralogică, prin faptul că furnizează creierului o gamă mai 
largă de informaţii ca bază de calcul. 

4. Incubaţia 


O altă metodă este de a permite creierului să incubeze o idee. Cu 
alte cuvinte, după completarea hărţii mentale decizionale, per- 
miteţi creierului să se relaxeze. În momentele de odihnă şi soli- 
tudine, creierul armonizează şi integrează toate informaţiile 
primite. În aceste momente realizăm cele mai importante şi mai 
corecte decizii, deoarece relaxarea eliberează puterea gigantică 
a paracreierului — 99% din aptitudinile noastre mentale nefolo- 
site, printre care şi cea „paraconştientă . 


Această metodă este confirmată de experiența practică. De 
exemplu, mulți oameni afirmă că şi-au amintit brusc locul în 
care se afla un obiect, au avut pe neașteptate idei creative sau au 
realizat instantaneu că trebuie să facă o anumită alegere, în timp 
ce stăteau în pat, erau în reverie, se ocupau de gradină, stăteau la 
plajă, se plimbau, făceau jogging pe distanţe lungi, se plimbau în 
natură sau se aflau în orice situaţie calmă, odihnitoare şi solitară. 
Este recomandabil să folosiți această tehnică, deoarece creierul se 
armonizează şi integrează tocmai în acest tip de situaţii şi, prin 
urmare, tinde să ia cele mai adecvate şi mai productive decizii. 


5. Dacă ponderile sunt egale 


Dacă aţi realizat harta mentală şi niciuna dintre metodele ante- 
rioare nu a generat o decizie, înseamnă că „DA“ şi „NU“ auo 
pondere egală. În acest caz, orice decizie va fi mulțumitoare, şi 
poate e mai util să daţi cu banul (instrumentul ultim de decizie 
binară) — cap pentru o opţiune, pajură pentru cealaltă. 


În timp ce daţi cu banul, urmăriţi-vă cu atenţie emoţiile, deoa- 
rece este posibil să descoperiţi că aveţi în realitate o preferință. 
Din punct de vedere logic, poate sunteţi de părere că variantele 

sunt egale, dar paracreierul dumneavoastră ia în acest timp 
o decizie supralogică. 


Dacă moneda arată cap şi prima reacţie pe care o aveţi este una 
de dezamăgire sau, dimpotrivă, de uşurare, atunci adevăratele 
dumneavoastră sentimente vor fi în sfârşit revelate şi veți putea 
realiza alegerea potrivită. 


Cum să abordăm indecizia 


In foarte puţine cazuri metodele de mai sus vor eşua şi veţi 
rămâne oscilând între pro şi contra ca un pendul. 


În acest punct creierul realizează o tranziţie subtilă de la o deci- 
zie binară (cu două opţiuni) la una triadică (cu trei opţiuni). 
Decizia nu mai este pur şi simplu „da“ sau „nu“. Acum este: 


l. Da. 
2. Nu. 
3. Continui să mă gândesc la alegere. 


A treia opţiune este mai mult decât contraproductivă, şi asta din 
cauza faptului că, pe măsură ce este menţinută mai mult, carac- 
terul contraproductiv se intensifică. În final, devine opţiunea, 
deoarece reprezintă direcția în care este dirijată energia dum- 
neavoastră mentală. 


Soluţia cea mai simplă la această problemă este de a decide să 
nu se ia a treia decizie! Cu alte cuvinte, în momentul în care 
recunoașşteţi acest vertij ameţitor la orizontul dumneavoastră 
mental, trebuie să alegeți imediat „da“ sau „nu“ (prima sau 
a doua opţiune). Principiul de bază aici este că orice decizie, 
împreună cu implementarea, sunt opțiuni mult mai profitabile 
decât stagnarea într-o stare de paralizie. 

Exerciţii de luare a unei decizii 


Ca orice formă de gândire, procesul decizional binar necesită 
antrenament. Exersaţi-vă aptitudinile decizionale răspunzând la 
următoarele întrebări: 


e Să cumpăr obiectul X? 

e Să învăţ materia X? 

«e Să-mi schimb caracteristica personală X? 
e Să mă alătur organizaţiei X? 

e Să plec în ţara/oraşul X? 


În următorul exerciţiu cu „obiectul X“, ideea de bază este de a găsi 
RFO fără niciun fel de informaţii — cu alte cuvinte, de a con- 
strui un set de întrebări pe care le puteţi adresa oricărui obiectiv 
şi care, ca set de investigaţii, poate constitui baza unei hărți 
mentale complete odată identificat obiectul. Acest exercițiu 
poate fi realizat şi pentru a vă ajuta să analizaţi o întrebare 
înainte de a încerca să răspundeți la ea. În harta mentală de la 
pagina următoare, pentru exerciţiul „obiectul X“, ramurile prin- 
cipale sunt explicate după cum urmează: 


1. Istoricul — Care sunt originile X? Cum a apărut? 

2. Structura — Ce formă ia? Cum este construit? Aceste intero- 
gări pot merge de la un nivel molecular până la nivelul arhi- 
tectural. 

3. Funcție — Cum funcţionează? Care este dinamica lui? 

4. Rol — Ce face: a) în mediul natural? şi b) în universul uman? 

5. Clasificare — Cum interacționează cu alte lucruri? Din nou, 
se poate merge cu interogările de la un nivel foarte general 
animal, vegetal, mineral, la clasificări precum speciile sau 
tabelul periodic al elementelor. Aţi putea încerca acest exerci- 
țiu cu una dintre următoarele sugestii de „obiect X': cal, 
maşină, carbon, Spania, soare, Dumnezeu, piatră, carte, TV. 

Puteţi desigur folosi oricare alt obiect doriţi. Când aţi termi- 
nat acest exercițiu, verificați dacă nu puteţi îmbunătăţi setul 
de bază de idei pentru realizarea unei hărți mentale (dacă reu- 
şiți, spuneţi-ne şi nouă!). 


De asemenea, puteţi crea hărți mentale binare pentru domeniile 
de dezbatere publică precum religia, politica, moralitatea, profe- 


siile şi sistemul educațional. 


Beneficiile hărților mentale binare 


Il. 


Hărțile mentale binare permit creierului să asimileze imediat 
o gamă întreagă de informaţii complexe şi interconectate, 
aducând toate problemele în centrul atenţiei. De asemenea, 
ele oferă creierului un cadru prestructurat pentru asocieri, 
asigurându-se că toate elementele relevante sunt luate în con- 
siderare. 


. Utilizează toată gama de aptitudini corticale, conducând la 


o decizie analizată mai complet. 





Exerciţiul „X“ (vezi pagina anterioară) 

3. Folosesc imaginile, culorile şi dimensiunile pentru a adăuga 
creativitatea necesară procesului decizional. 

4. Folosesc culorile şi imaginile pentru a aduce reacţii emoţio- 
nale vitale în procesul decizional şi a ajuta la sublinierea prin- 
cipalelor puncte de comparaţie. 

5. Procesul de realizare a schemelor euristice conduce adesea 
spre, sau declanșează singur o decizie. 

6. Generează un număr mai mare de informaţii specifice decât 
orice altă metodă, asigurând astfel o decizie finală mai precisă, 
mai ales dacă este folosită metoda ponderii numerice. 

7. Folosesc o gamă mai largă de aptitudini corticale decât în mod 
obişnuit, eliberând astfel aptitudinile intuitive, supralogice ale 
creierului. 

8. Oferă un mediu echilibrat şi bogat în care pot fi incubate deci- 
ziile adecvate. 

9. Reflectând clar procesul intern de decizie, permit persoanei 
să rămână concentrată asupra tuturor elementelor relevante 
pentru decizia respectivă. 


CĂTRE URMĂTOAREA ETAPĂ 


După ce v-aţi familiarizat cu procesul decizional binar, 
sunteți pregătiți pentru tranziţia la hărțile mentale poli- 
categoriale. Capitolul următor prezintă această tehnică 
interesantă care vă va ajuta să luaţi decizii mai complexe 


şi să vă organizaţi ideile. 


CAPITOLUL 13 


Organizarea propriilor idei 


Sumar 

e Notarea ideilor 

e Scheme euristice complexe 

e Călătorie prin mintea unui realizator de hărți men- 
tale, partea a patra 

* Exerciţii de stimulare a gândirii 

« Beneficiile hărților mentale policategoriale 


În acest capitol veţi învăţa cum să vă organizaţi ideile 
(să le notați), folosind hărți mentale multiramificate 
sau policategoriale. Acestea implică ierarhii mai com- 
plexe și un număr mai mare de Reguli Fundamentale de 
Organizare faţă de modelul binar simplu. Hărțile men- 
tale policategoriale pot fi folosite, pentru majoritatea 
sarcinilor descriptive, analitice şi evaluative, dar noi am 
folosit exemple decizionale elementare pentru a ușura 
tranziția de la hărţile mentale binare la cele policatego- 
riale. Veţi continua călătoria prin mintea realizatorului 
de hărți mentale și veţi învăţa unele jocuri și exerciții 
antrenante de stimulare a gândirii. 

Notarea ideilor 


NOTAREA IDEILOR ESTE PROCESUL PRIN CARE extrageţi 
informații fie din memorie, fie din rezervoarele creative şi orga- 
nizați informaţiile într-o formă externă. Este procesul prin care 
vă organizaţi propriile idei într-o formă binară sau policatego- 
rială (mai complexă). De asemenea, este un ajutor preţios pentru 
procesul decizional. 


Scheme euristice complexe 


Dacă hărțile mentale binare simple au două ramuri principale 
care pleacă din centru, hărţile mentale complexe sau policatego- 
riale pot avea orice număr de ramuri. În practică, media ramu- 
rilor sau Regulile Fundamentale de Organizare (RFO) se află între 
trei şi şapte. 


Acest lucru se întâmplă deoarece, după cum am văzut în capi- 
tolul 10 („Argumente pentru legile schemelor euristice“, p. 124), 
creierul obişnuit nu poate reţine mai mult de şapte itemi princi- 
pali de informaţie în memoria pe termen scurt. De aceea, ar 
trebui să încercați să selectaţi numărul minim de RFO care cir- 
cumscriu subiectul ales, folosindu-le ca pe un mod de a sparge 
informaţia în părţi (chunks) manipulabile, şi nu ca pe nişte 
titluri de capitole dintr-o carte. 


Următoarele grupuri de RFO s-au dovedit deosebit de utile în 
construirea de hărți mentale policategoriale: 


+ Întrebările fundamentale — cum/când/unde/de ce/ce/cine/care? 
« Diviziunile — capitole/lecţii/teme 

« Proprietăţile — caracteristicile lucrurilor 

+ Istoricul — succesiunea cronologică a evenimentelor 

* Structura — forma lucrurilor 

+ Funcţia — ce face lucrul respectiv 

+ Procesul — cum funcţionează lucrurile 

e Evaluarea — cât de bun/valoros/benefic este obiectul 
« Clasificarea — cum se leagă lucrurile între ele 

e Definiţiile — ce înseamnă lucrurile 

e Personalităţile — ce roluri/caractere au oamenii 


Învăţând să construiți şi să manipulaţi hărţi mentale policatego- 
riale vă veţi dezvolta enorm capacitatea creierului de a descrie, 
analiza, evalua şi sintetiza informaţia. Interesant este că, în ulti- 
mul secol, sistemele de clasificare ierarhică foarte sofisticate 
folosite în biologie şi astronomie au ajuns să semene din ce în ce 
mai mult cu hărţile mentale policategoriale —caz în care hărţile 
mentale reflectă natura şi viceversa! 


Călătorie prin mintea unui autor 
de hărți mentale, partea a patra 


De când ne-am despărțit de gazda noastră în ultimul capitol, 
el sau ea a luat decizia, bazată pe harta mentală binară finalizată, 
de a cumpăra o casă. Problema este acum mai complexă: ce fel 
de casă să cumpăr? 


Iniţial, procesul este identic. Gazda noastră pune în centru 
o imagine adecvată tridimensională, multicoloră. Apoi selec- 
tează RFO care acoperă întreaga gamă de opţiuni disponibile: 
preţ, mediu înconjurător, scopuri, îmbunătăţiri, mărime, stil. 


Odată stabiliți aceşti parametri, gazda noastră îşi poate nota 
dorinţele şi priorităţile specifice sub fiecare titlu. Acest proces 
clarifică imediat gama de opţiuni de realizat, subliniind com- 
promisurile-cheie care vor guverna achiziţia. Harta mentală nu 
ia decizia de una singură — oferă realizatorului o diversitate de 
opțiuni din care poate fi aleasă cea mai bună. 

Odată finalizată hartă mentală policategorială, gazda noastră este 
gata să consulte prezentările agenţilor imobiliari cu o idee mult 
mai clară despre ceea ce doreşte şi are nevoie de la o casă. 


Exerciţii de stimulare a gândirii 


Ca orice formă de gândire, hărţile mentale policategoriale sunt 
o aptitudine care poate fi învățată şi dezvoltată. lată două exer- 
ciții atractive pentru antrenament. 


De ce ar fi amuzant să...? 


Fiecare dintre aceste exerciții poate fi realizat ca hartă mentală 
rapidă, deoarece reprezintă un mod excelent de dezvoltare a 
aptitudinii de selecţie rapidă a RFO. Imaginaţi-vă şi apoi reali- 
zați hărți mentale pentru răspunsurile la întrebarea „De ce ar fi 
amuzant să...“ 


1. les în oraş cu un/o... 
2. Cumpăr un/0... 

3. Învăţ un/o... 

4. Schimb un/o... 

5. Cred un/o0... 

6. Părăsesc un/0... 

7. Încep un/o... 

8. Creez un/0... 

9. 'Termin un/0... 


Precizați un obiect pentru fiecare item din listă şi încercaţi să 
alegeți câteva obiecte „absurde“, pentru a stimula în acelaşi timp 
imaginaţia, memoria şi gândirea creativă. Pasul următor este 
realizarea unei hărți mentale rapide pentru fiecare, alegând nu 
mai mult de şapte motive majore pentru care itemul ar fi dis- 
tractiv. (Un beneficiu secundar al acestui exercițiu este că de 

multe ori determină trecerea la fapte când subiectul realizează 
cât de mult s-ar putea distra!) 


Obiectul X 


Este un mod mai abstract, prin urmare mai solicitant, de testare 
a capacităţii de selecție a RFO. Sarcina subiectului este să pregă- 
tească o hartă mentală care descrie obiectul X. Problema este că 
el nu ştie ce este obiectul X şi trebuie să găsească un set de RFO 
generale care, dacă ar fi dezvoltate, ar putea genera o descriere 
completă şi organizată a oricărui obiect. 


Procesul decizional 


După finalizarea hărţii mentale policategoriale, procesul deci- 
zional va semăna cu o simplă alegere între două opţiuni, paşii de 
urmat în acest caz fiind identici cu cei descriși în capitolul pre- 
cedent. 


Beneficiile hărților mentale policategoriale 


După terminarea hărții mentale policategoriale, doriţi, poate, 
să aplicaţi una sau mai multe dintre metodele descrise în capi- 
tolul 12 („Procesul decizional”, pp. 161-164) pentru a lua o deci- 
zie. Principalele beneficii ale hărţii mentale policategoriale sunt 
următoarele: 


1. Ajută la dezvoltarea capacităţilor mentale de clasificare, cate- 
gorisire, analiză şi claritate. 

2. Permite colectarea unor informaţii complexe într-o formă 
integrată pe o singură pagină, crescând astfel șansele de a lua 
o decizie informată şi inteligentă. 

3. Subliniază compromisurile-cheie care trebuie analizate în 
decizie. 

4. Ca şi hărțile mentale binare, utilizează întreaga gamă de apti- 
tudini corticale, conducând la o decizie analizată în profun- 
zime. 

5. Stimulând toate aceste arii corticale, hărțile mentale policate- 
goriale încurajează creierul să intre într-un dialog cu sine 
însuşi. Cu alte cuvinte, permit creierului să-şi observe propria 
activitate printr-o imagine de ansamblu externă, astfel, creie- 
rul află mai multe despre el. Aceste noi cunoştinţe extind per- 
spectiva creierului, încurajându-l să construiască gânduri și 
mai profunde despre subiect. 

6. Pot fi păstrate în dosare pentru utilizări ulterioare, amintind 
motivele deciziilor anterioare sau pentru orientare în situații 
în care trebuie luate decizii similare. 


CĂTRE URMĂTOAREA ETAPĂ 


Acum, după ce aţi învăţat să vă organizaţi ideile, să le 
notați folosind hărțile mentale policategoriale, vă va fi 
mai uşor să organizaţi ideile altor persoane şi să luaţi 
notițe. Arta vitală şi plăcută de a lua notițe, tradiţional 


chinul vieţii multora, este subiectul capitolului următor. 


CAPITOLUL 14 


Organizarea ideilor altor persoane 


Sumar 

« Notarea ideilor altor persoane 

e Cele patru funcţii principale ale notiţelor 

e Stabilirea unui „cadru mental“ productiv pentru rea- 
lizarea notiţelor 

+ Exemplu practic de hartă mentală policategorială 

+ Beneficiile hărților mentale policategoriale în reali- 


zarea notiţelor 


Acest capitol prezintă modul în care se pot folosi hărțile 
mentale policategoriale pentru organizarea ideilor altor 
persoane (notarea ideilor prezentate la un curs, confe- 
rință etc.). După ce vom explora principalele funcţii ale 
notării ideilor, vom vorbi despre pregătirea pentru reali- 
zarea acestei activități cu eficiență maximă în fiecare 
sesiune de studiu. Există şi un exemplu practic de notare 
policategorială a ideilor şi un rezumat al beneficiilor 


metodei. 

Notarea ideilor altor persoane 


NOTAREA IDEILOR ALTOR PERSOANE înseamnă recepţio- 
narea ideilor prezentate la conferinţe, în cărți sau prin interme- 
diul altor mijloace de comunicare, şi organizarea lor într-o 
structură care reflectă gândirea autorului sau permite reorgani- 
zarea ei pentru satisfacerea nevoilor proprii. Când se iau notițe, 
este bine să fie completate cu gândurile personale. 


Cele patru funcţii principale ale notiţelor 


Mnemonică — analitică — creativă — conversaţională 


Mnemonică 


Din păcate, majoritatea elevilor şi studenţilor din întreaga lume 
par să creadă că notițele nu sunt nimic mai mult decât un ajutor 
al memoriei. Singura lor preocupare este ca notițele să le per- 
mită să-şi amintească ceea ce au citit pentru un interval de timp 
suficient de mare pentru a lua examenul, după care informaţia 
poate fi uitată cu bucurie. După cum am văzut, memoria este 
într-adevăr un factor important, dar nu unic. Alte funcţii, ca 
analiza și creativitatea, sunt la fel de importante. 


Harta mentală este o mnemotehnică deosebit de eficientă pentru 
toate motivele descrise în capitolul următor (capitolul 15, p. 179). 
Ca tehnică de luat notițe, nu are niciunul dintre dezavantajele 
notării liniare a ideilor, aşa cum am arătat în capitolul 3 („Dez- 
avantajele metodelor tradiționale de conspectare/notare a ideilor, 
pp. 66-67). În schimb, oferă toate avantajele unei metode care 
funcţionează în armonie cu creierul, folosind şi eliberând 
întreaga sa gamă de capacităţi. 

Analitică 


Când luăm note la o prelegere sau când conspectăm, este esen- 
țial să identificăm de la început structura fundamentală a infor- 
maţiei prezentate. Harta mentală vă poate ajuta să extrageţi 
Regulile Fundamentale de Organizare şi ierarhiile din informa- 
ţia liniară. 


Creativă 


Cele mai bune notițe vă vor ajuta nu numai să memorați și să 
analizați informaţia, ele vor stimula şi apariția gândurilor crea- 


tive. 
Hărțile mentale combină luarea de note din mediul 
extern (prelegeri, cărţi, reviste şi mass-media) cu notele 
create din mediul intern (procesul decizional, analiza şi 
gândirea creativă). 

Conversaţională 


Când înregistrați sub formă de hartă mentală informaţia dintr-o 
carte sau prelegere, notele dumneavoastră trebuie să includă 
toate informaţiile relevante ale sursei respective. Ideală este 
includerea gândurilor spontane care vă trec prin minte în timp ce 
ascultați prelegerea sau citiți cartea. Cu alte cuvinte, harta men- 
tală realizată trebuie să reflecte conversaţia dintre mintea dum- 
neavoastră şi cea a vorbitorului sau autorului. Pot fi folosite 
culori speciale sau coduri simbolice pentru a diferenţia contri- 
buţiile proprii în schimbul de idei. 


Harta mentală devine un instrument foarte eficient de adunare 
a informaţiei de la alte persoane, de evaluare a calității gândirii 
lor şi de asociere cu propriile scopuri şi nevoi. 

SUBIECTI DE MEDITAȚIE 


Dacă prelegerea sau cartea este prost organizată sau 
exprimată, harta dumneavoastră mentală va reflecta 
această lipsă de claritate. Lucru ce poate conduce la o 
hartă mentală dezordonată, dar va releva în același timp 
sursa confuziei. De aceea, veţi avea un control mult mai 
mare asupra situației comparativ cu persoanele care au 
luat note sub formă liniară şi îşi ascund confuzia în pagini 


de linii şi liste frumos ordonate, dar funcţional inutile. 


Stabilirea unui „cadru mental“ productiv 
pentru realizarea notiţelor 


Pentru a profita cât mai mult de momentele când luaţi notițe, 
este important să vă organizaţi abordarea într-un mod care să vă 
permită să construiți o hartă mentală structurată în timp ce 
înregistrați informațiile. 


Pentru a stabili cel mai productiv cadru mental de conspectare 
a ideilor dintr-o carte, folosiți Tehnica de Euristică Mentală Natu- 
rală — TEMN (Mind Map Organic Study Technique,) descrisă 
în detaliu de Tony Buzan în Crearea unei hărți mentale (capi- 
tolul 9). Sunt nouă etape principale: 


1. Răsfoiți rapid cartea, pentru a avea o idee generală despre 
modul în care este organizată. 

2. Stabiliți cât timp veţi petrece învățând şi cât material veţi par- 
curge în acest timp. 

3. Transpuneţi pe harta mentală informaţiile pe care le aveți deja 
despre subiect pentru a stabili „cârlige“ mentale asociative. 

4. Definiţi-vă scopurile şi obiectivele sesiunii de studiu şi realizaţi 
o altă hartă mentală cu toate întrebările la care trebuie să răs- 
pundeţi. 

5. Realizaţi o scurtă sinteză a textului, citind cuprinsul, titlurile 
capitolelor, rezultatele, concluziile, rezumatele, comentariile 
imaginilor sau ale graficelor importante şi orice alte elemente 
importante care vă atrag atenţia. Acest proces va furniza ima- 
ginea centrală şi ramurile principale (sau Regulile Funda- 
mentale de Organizare) ale noii hărți mentale policategoriale 
a textului. Mulţi studenţi afirmă că 90% din sarcina de învăţare 
este realizată la finalul acestei etape de analiză rapidă generală. 

6. Acum treceţi la imaginea generală, parcurgeți tot materialul 
neabordat la pasul anterior, în special începutul şi sfârşitul 
paragrafelor, secţiunilor şi capitolelor, unde tinde să se con- 
centreze informaţia esenţială. Adăugaţi informaţiile în harta 
mentală. 

7. Pasul următor este completarea detaliilor, în care completaţi 
majoritatea informaţiilor de pe harta învăţării, sărind însă 
peste zonele problematice importante. Fiind familiarizat cu 
restul textului, vă este mult mai uşor să înţelegeţi aceste pasaje 
şi să eliminați o mare masă de informaţii nerelevante din 
hartă mentală. 

8. În sfârşit, stadiul reviziei finale în care reveniţi la zonele 
problematice peste care aţi sărit anterior şi căutaţi în text răs- 
punsurile la întrebările pe care le-aţi ridicat sau finalizaţi 
obiectivele neterminate. În acest moment ar trebui să finali- 
zaţi notele care constituie harta mentală. Vezi capitolul 24 
(Realizarea hărţii mentale principale, p. 269). 

Acest proces poate fi comparat cu realizarea unui puzzle, înce- 
pem prin a arunca o privire peste imaginea completă de pe cutie, 
apoi plasăm colțurile şi marginile şi umplem treptat partea de 
mijloc până când avem o reproducere completă. 


În cazul unei prelegeri, este recomandată o abordare similară. 
Pentru ca sarcina de realizare a notițelor să fie mai uşoară, puteţi 
întreba vorbitorul înainte de a începe dacă vă va oferi un rezu- 
mat al ideilor, temelor sau categoriilor principale care vor fi dis- 
cutate în timpul sesiunii. 


Dacă acest lucru nu este posibil, construiți o hartă mentală în 
timp ce ascultați, căutând RFO pe măsură ce prelegerea avan- 
sează. După încheierea prelegerii puteţi rescrie, re-ordona şi 
cizela harta mentală, proces care vă va forța să găsiți sensul 
informaţiei, pregătirii şi prezentării, ajungând astfel la o mai 
bună înţelegere a materiei. Pentru mai multe informaţii despre 
realizarea unei hărți mentale în timp ce participaţi la o prele- 
gere, a se vedea capitolul 26 (p. 294). 


Exemplu practic de hartă mentală policategorială 


Harta mentală policategorială din imaginea VI a fost produsă de 
un tată pentru a-şi ajuta fiica să treacă examenele de admitere 
la universitate, la disciplina literatură engleză. 


Pus în faţa unei structuri de complexitatea unui roman, creierul 
are un avantaj enorm dacă poate folosi acest tip de „grilă“ men- 
tală care trasează principalele elemente literare ale romanului. 


Acest tip de hartă mentală permite cititorului să extragă esența 
oricărui text mai exact şi mai complet. De asemenea, uşurează 
mult transpunerea acelor informaţii esenţiale într-o formă orală 

sau scrisă (de exemplu, un eseu sau răspunsul la o întrebare de 
examen). 


Harta mentală de pe pagina următoare a fost pregătită într-o 
perioadă de patru luni de Pan Collins, producătorul progra- 
mului TV irlandez de succes The Late Late Show. Pan a trebuit 
să organizeze ideile întregii echipe despre temele abordate, pre- 
zentatori, ordinea emisiunilor etc. Pentru ea, şi-a notat, cu săgeți 
mari, performanţele de audienţă ale emisiunii în fiecare săp- 
tămână. 


Beneficiile hărților mentale policategoriale 
în realizarea notiţelor 


1. Toate cele 12 beneficii menţionate în capitolul 9 (pp. 114-115). 

2. Descătuşarea enormei capacități mentale asociative de „cău- 
tare-şi-găsire“ a răspunsului. 

3. Obiectivele de învăţare pot fi atinse mult mai repede. 

4. Notiţele sub formă de hartă mentală se pot transforma ușor şi 
rapid în eseuri, prezentări şi alte forme de comunicare sau 
creaţie. 

5. O claritate din ce în ce mai mare a gândirii analitice. 

6. O plăcere din ce în ce mai mare pentru acumularea de cunoş- 
tinţe. 

7. O înregistrare permanentă şi uşor accesibilă a tuturor expe- 
rienţelor de învăţare semnificative. 

Hartă mentală realizată de Pan Collins, producător-şef al emisiunii The Late 
Late Show de la postul de radio irlandez Telefis, care arată planificarea şi înre- 
gistrările a patru emisiuni importante (vezi p. 177). 


CĂTRE URMĂTOAREA ETAPĂ 


După ce aţi folosit hărțile mentale în organizarea pro- 
priilor idei şi în organizarea ideilor altor persoane, sun- 
teți gata de explorarea relaţiei dintre hărțile mentale şi 


memorie — subiectul capitolului următor. 


CAPITOLUL 15 


Memoria 


Sumar 

e Un mit grecesc 

e Harta mentală ca instrument multidimensional de 
memorare 

+ Harta mentală mnemonică — oglindă a creativității 

* Aplicaţii ale hărților mentale mnemonice 


e Beneficiile hărților mentale mnemonice 


Acest capitol începe cu un mit grecesc plin de savoare, 
care aduce lumină asupra relaţiei dintre memorie, ener- 
gie și creativitate. În continuare, vom explora hărțile 
mentale ca instrumente mnemonice și de gândire crea- 
tivă, înainte de a rezuma beneţiciile hărților mentale 


nnhemonice. 


Un mit grecesc 


ZEUS, REGELE ZEILOR, ERA UN DON JUAN RENUMITI. Îşi 
petrecea majoritatea timpului cu seducerea — fie directă, fie prin 
subterfugii — celor mai frumoase femei din cer şi de pe pământ. 

Contrar credinței populare, iubirea sa nu era împărțită în mod 
egal — exista o zeiță cu care şi-a petrecut mult mai mult timp 
decât cu oricare altă femeie. Numele ei era Mnemosyne, zeița 
memoriei. La un moment dat, a petrecut nouă zile şi nouă nopţi 
făcând dragoste pasional cu ea, acuplare care a dus la naşterea 
celor nouă muze. 


SUBIECT DE MEDITAȚIE 


Zeus simbolizează energia şi puterea. Astfel, conform 
mitului, aplicând energie sau putere memoriei produ- 
cem o fertilizare care dă naştere creativităţii. Această 
relație are implicaţii majore pentru teoria schemelor 
euristice. Este interesant de remarcat că Tony a creat 
teoria schemelor euristice numai pe baza cercetărilor 
sale privind reactualizarea în timpul învăţării şi mne- 
motehnicile. Harta mentală a fost iniţial o tehnică de 
memorare. Ea a evoluat, în mod natural, transfor- 
mându-se într-o tehnică de gândire creativă, cu utilizări 
variate, având ca suport teoretic cercetările lui Sperry 
despre creier şi cele realizate de Torrance şi colaboratorii 


săi despre creativitate. 


Muzele reprezintă creativitatea. Fiecare este zeița unei arte: 


* Erato — zeița poeziei de dragoste 
e Calliope — zeița poeziei epice 

* Euterpe — zeiţa poeziei lirice 
e Urania — zeiţa astronomiei 

e Polyhymnia — zeiţa imnurilor 
e Clio — zeița istoriei 

e Thalia — zeița comediei 

« Terpsichore — zeiţa dansului 
+ Melpomene — zeița tragediei 


Harta mentală ca instrument multidimensional 
de memorare 


Mnemotehnicile implică folosirea imaginaţiei şi a asocierilor 
pentru a produce o imagine nouă şi memorabilă. Precum şi 
imaginaţia şi asocierea, harta mentală combină toate aptitudi- 
nile corticale, dând naştere unui instrument de memorare mul- 
tidimensional deosebit de avansat. 


Multidimensional în acest context înseamnă că, în locul per- 
spectivelor unidimensională (liniară) sau bidimensională (p. 2D), 
harta mentală permite crearea unei imagini interne, radiante, 
tridimensionale care foloseşte asocierea încrucişată, culorile şi 
timpul. 


Un gând creativ combină în mod similar două elemente pentru 
a produce un al treilea, în scopul proiectării prezentului în viitor. 
Instrumentul creativ vă ajută să proiectaţi prezentul în viitor, în 
scopul schimbării sau creării acelui viitor. Instrumentul mnemo- 
nic vă ajută să recreați trecutul în prezent. 


Harta mentală mnemonică coincide întru totul ca mecanică şi 
design cu harta mentală multidimensională creativă. În acelaşi 
fel în care harta mentală mnemonică multiplică exponențial 
capacităţile memoriei, harta mentală creativă multiplică în mod 

similar modelul de gândire creativă simplă, la infinit, în toate 
direcţiile. 


Harta mentală mnemonică — oglindă a creativităţii 


Ca şi memoria, gândirea creativă se bazează pe imaginaţie şi 
asociere. Scopul este de a conecta itemul A cu itemul B, produ- 
când astfel o idee nouă, inovativă, departe-de-normă, pe care o 
etichetăm în mod obişnuit drept „creativă. Din acest motiv, 
procesele mnemonice şi cele de gândire creativă au o structură 


identică — singura diferenţă fiind intenţia. 


Un instrument mnemonic asociază doi itemi pentru a permite 
creierului să-şi reamintească (să recreeze) o a treia imagine în 
viitor. 


Un instrument creativ combină în mod asemănător două ele- 
mente pentru a proiecta un al treilea în viitor, dar obiectivul crea- 
tiv este schimbarea sau influențarea viitorului într-un anumit 
fel, în timp ce scopul mnemonic este pur şi simplu reamintirea. 


Astfel, când creaţi hărţi mentale mnemonice, vă antrenați simul- 
tan capacităţile de gândire creativă. Acestea, la rândul lor, dez- 
voltă memoria, creând o spirală ascendentă susținută mutual. 


Ilustraţia de la p. 184 exemplifică harta mentală ca instrument de 
gândire creativă şi, în acelaşi timp, mnemotehnică. A fost des- 
enată de un producător de film american numit Denny Harris, 
cu intenția iniţială de a-l ajuta să-şi amintească ce dorea să pre- 
zinte într-un film pe tema memoriei. Harta sa mentală rezumă 
conţinutul filmului, incluzând o prezentare generală, o expli- 
caţie detaliată a sistemului mnemonic al numerelor/cifrelor, 
aplicaţiile unui sistem mnemonic simplu şi o discuţie generală 
a teoriei şi aplicaţiilor practice prezentate în film. În acest caz, 

construirea unei hărți mentale mnemonice a devenit un proces 
creativ autentic, producând de la sine idei noi pentru structura 
şi conținutul emisiunii — memorie alimentată de creativitate 
alimentată de memorie. 


Aplicaţii ale hărților mentale mnemonice 


Majoritatea aplicaţiilor concrete sunt incluse în secțiunea 5, sub 
etichetele „viață personală“, „familie“, „educaţie“ şi „afaceri. 
Există însă multe aplicaţii generale de memorare ale hărților 
mentale, precum amintirea emisiunilor de radio şi TV de un 
interes deosebit, a viselor, a evenimentelor familiale plăcute sau 
a listelor de forma „lucruri-de-făcut'. 


Aceste hărţi se dovedesc a fi extrem de utile dacă suntem în cău- 
tarea unei amintiri „pierdute“ — cum ar fi numele unei per- 
soane sau localizarea unui obiect. 


In aceste cazuri, centrarea pe obiectul pierdut este de obicei con- 
traproductivă deoarece acesta „a dispărut“ şi, centrându-vă pe 
„obiect“, vă concentrați pe o lipsă sau nonexistenţă. 


Amintindu-vă puterea asociativă a creierului, lăsaţi centrul 
hărții gol şi înconjuraţi-l de cuvinte şi imagini asociate cu cen- 
trul absent. 


De exemplu, dacă centrul „absent“ este numele unei persoane, 
ramurile principale care pornesc de la el ar include sexul, vârsta, 
înfăţişarea, familia, vocea, hobby-urile, profesia, şi unde v-aţi 
întâlnit prima și ultima oară. În acest fel, amplificaţi conside- 
rabil probabilitatea creierului de a recunoaşte centrul din banca 
de date stocate în memorie. (Pentru mai multe informaţii pe 
această temă, a se vedea Tony Buzan, Use Your Memory, capito- 
lele 23-24.) 

Dacă nu este oportună crearea unei hărți mentale creion-hârtie 
pentru recuperarea unei amintiri „pierdute, puteţi pur şi 
simplu să vizualizaţi mental un ecran pe care adăugaţi elemen- 
tele hărţii mentale. 





Hartă mentală realizată de cunoscutul producător american de film Denny 
Harris, rezumând o întreagă emisiune despre memorie (vezi p. 182). 


Beneficiile hărților mentale mnemonice 


1. Folosesc toate aptitudinile corticale, crescând enorm probabi- 
litatea reamintirii. 

2. Activează creierul la toate nivelurile, acesta devenind mai 
alert şi mai abil în recuperarea informaţiilor. 

3. Atractivitatea lor face creierul să dorească să revină la ele şi 
încurajează probabilitatea unei amintiri spontane. 

4. Au o structură intrinsecă creată pentru a ajuta memoria. 

5. Folosirea hărților mentale mnemonice activează creierul, care 
devine mai rapid în aplicarea mnemotehnicilor, iar astfel fie- 
care folosire ridică încă puţin nivelul de bază al aptitudinii de 
memorare. 

6. Reflectă procesul de gândire creativă, dezvoltând astfel simul- 
tan aptitudinile de gândire creativă. 

7. Menţin reamintirea la un nivel înalt pe tot parcursul perioa- 
dei de învăţare sau ascultare (contrar curbelor standard ale 
uitării descrise în Tony Buzan, Use Your Memory, capitolul 5). 

8. Folosesc toate capacităţile asociative ale persoanei, dezvol- 
tând capacităţile fizice ale creierului de înregistrare şi creare 
de conexiuni, crescând astfel probabilitatea reamintirii. 

9. Oferă o metodă „fără greş“ de reamintire, crescând nivelul în- 
crederii în sine, al motivaţiei şi funcţionarea mentală generală. 


CĂTRE URMĂTOAREA ETAPĂ 


După cum am văzut, memoria şi creativitatea sunt două 
fețe ale aceleiaşi monede. După ce am explorat benefi- 
ciile mnemonice ale hărților mentale, capitolul următor 
va explora mulțimea de avantaje ale folosirii lor ca 


instrumente de gândire creativă şi brainstorming. 


CAPITOLUL 16 


Gândirea creativă 


Sumar 

e Scopurile hărților mentale creative 

* Harta mentală ca mecanism de gândire creativă 
* Stadiile procesului de gândire creativă 

+ Hărţi mentale pentru schimbarea de paradigmă 
e Beneficiile hărților mentale creative 


În acest capitol, accentul cade pe gândirea creativă folo- 
sind hărţile mentale. Veţi descoperi de ce hărțile mentale 
sunt atât de surprinzător de eficiente în acest domeniu 
și cum le puteți folosi pentru a vă extinde şi dezvolta 
capacitățile de gândire creativă și brainstorming, atin- 
gând astfel noi dimensiuni ale înțelegerii. 


Scopurile hărților mentale creative 


HĂRȚILE MENTALE DE BRAINSTORMING sau gândire crea- 
tivă au multe obiective. Cele mai importante sunt: 


1. Explorarea tuturor posibilităţilor creative pe o anumită temă. 
2. Eliberarea minţii de preconcepţiile legate de un anumit 
subiect, făcând astfel loc noilor gânduri creative. 

3. Generarea ideilor care conduc la acţiuni concrete, la schimba- 
rea sau crearea realităţii fizice. 

4. Încurajarea unei gândiri creative mai productive. 

5. Crearea de noi cadre conceptuale în care pot fi reorganizate 
ideile anterioare. 

6. Captarea şi dezvoltarea intuiţiilor „fulger“ atunci când se 
produc. 

7. Planificarea creativă. 


Harta mentală ca mecanism de gândire creativă 


Harta mentală este un instrument ideal pentru gândirea creativă 
deoarece utilizează toate aptitudinile asociate în mod obişnuit 
cu creativitatea, în special imaginaţia, capacităţile asociative şi 
flexibilitatea. 


În literatura psihologică, în special în manualele de testare a 
gândirii creative ale lui E. Paul Torrance, flexibilitatea a fost 
identificată ca element-cheie în gândirea creativă. Alți factori 
importanţi includ capacitatea de a: 


e Asocia ideile noi şi unice cu cele preexistente. 

* Folosi culori diferite. 

* Folosi forme diferite. 

+ Combina elemente neobişnuite. 

+ Mări şi folosi dimensiunile. 

+ Modifica poziţia conceptuală. 

+ Rearanja şi conecta conceptele preexistente. 

* Inversa conceptele preexistente. 

e Reacţiona la un obiect atrăgător din punct de vedere estetic. 

« Reacționa la un obiect atrăgător din punct de vedere emoţional. 

e Reacţiona la un obiect plăcut simţurilor (văzul, auzul, pipăitul, 
mirosul şi gustul). 

* Folosi forme şi coduri interschimbabile. 

Din analiza legilor şi a teoriei generale a euristicii men- 
tale se poate vedea că harta mentală este, în realitate, 
o manifestare externă sofisticată şi elegantă a tuturor 
acestor categorii definite: este o manifestare externă a în- 


tregului proces de gândire creativă. 


(Cercetările mele au pus în evidenţă o similitudine izbitoare între 
factorii principali ai gândirii creative şi principalii factori din 
istoria dezvoltării tehnicilor mnemonice. Pentru discutarea lor 
a se vedea capitolul 15 („Harta mentală mnemonică — oglindă 
a creativității, p. 182). 


Natura aproape identică a gândirii creative şi a principii- 
lor mnemonice confirmă harta mentală ca manifestare 
esenţială şi naturală şi ca instrument al acestor forme de 
gândire. De asemenea, se pun bazele pentru afirmaţia 
care contrazice majoritatea literaturii ştiinţifice despre 
creativitate şi memorie — cele două procese, în loc să fie 
separate, distincte şi, pentru mulţi teoreticieni, opuse, 


sunt în realitate imagini în oglindă ale aceluiaşi proces. 


Mitul popular conform căruia geniul creativ este distrat şi uituc 
nu ține cont de faptul că geniile respective uită numai lucrurile 
pe care psihologii consideră că este important ca ei să şi le amin- 
tească. Dacă atenţia lor s-ar concentra asupra capacităţii lor de 
memorare legate de obiectul gândirii lor creative, am descoperi 
că memoria geniilor este la fel de vastă ca şi cea a unui mnemo- 
nist (campion al memoriei) renumit. 


Stadiile procesului de gândire creativă 


Aplicarea corectă a tehnicii hărții mentale de gândire creativă 
poate permite autorului hărții mentale să producă cel puţin de 

două ori mai multe idei creative decât un grup tradițional de 
brainstorming de dimensiuni mari în acelaşi interval de timp. 


Acestea sunt cele cinci etape ale procesului de euristică mentală 
creativă. 


1. Harta mentală expres 


Începeţi prin a desena o imagine centrală care să vă stimuleze. 
(De exemplu, dacă încercaţi să găsiți noi posibilităţi pentru teh- 
nologia zborului, puteţi desena o pereche de aripi de tipul celor 
de la Concorde.) Imaginea trebuie amplasată în centrul unei 
pagini mari, goale şi de la ea trebuie să plece fiecare idee care vă 
apare în minte când vă gândiţi la subiectul respectiv. 


Lăsaţi apoi ideile să apară cât mai rapid cu putinţă, nu mai mult de 
20 de minute. Lucrul în viteză eliberează creierul de patternurile 
sale habituale de gândire şi încurajează apariţia de idei noi şi 
adesea absurde. Aceste idei aparent absurde trebuie întotdea- 
una păstrate, deoarece conţin cheile către noi perspective şi 
ruperea de obiceiurile vechi şi restrictive. Pentru a-l cita pe 
Rudolf Flesch: 


A gândi creativ poate însemna pur și simplu a realiza că 
nu există nicio virtute specială în a face lucrurile așa cum 
au fost făcute dintotdeauna. 


De asemenea poate fi util să ne amintim faimosul dicton al lui 
Ezra Pound: 


Geniul... este capacitatea de a vedea zece lucruri acolo 
unde omul obișnuit vede unul și unde omul talentat vede 
două sau trei, plus capacitatea de a înregistra această per- 
cepție extinsă în forma materială a artei sale. 

Motivul pentru alegerea unei pagini cât se poate de mari este dat 
de următorul precept Buzan: „O hartă mentală se va extinde 
pentru a umple spaţiul disponibil“. În gândirea creativă, aveţi 
nevoie de cât mai mult spaţiu posibil pentru a stimula creierul să 
producă din ce în ce mai multe idei. 


2. Prima reconstruire și revizuire 


Luaţi o scurtă pauză, permiţând creierului să se odihnească şi să 
înceapă să integreze ideile generate până atunci. Apoi va trebui 
să realizaţi o nouă hartă mentală, în care veţi identifica princi- 
palele ramuri sau Regulile Fundamentale de Organizare, com- 
binând, organizând în categorii, construind ierarhii, găsind 
asocieri noi şi reanalizând, în contextul hărţii mentale complete, 
orice idei care păreau iniţial „stupide“ sau „absurde“. După cum 
am văzut, cu cât o idee este mai puţin convenţională, cu atât se 
dovedeşte, de cele mai multe ori, a fi mai bună. 


În primul stadiu, al reconstrucției, puteţi observa apărând în 
jurul limitelor externe ale hărții mentale concepte similare sau 
chiar identice. Nu trebuie să le eliminaţi ca pe nişte repetiţii 
inutile. Ele sunt fundamental „diferite“ prin faptul că se ataşează 
la alte ramuri ce radiază din imaginea centrală. Aceste repetiții 
periferice reflectă importanţa subiacentă a ideilor adânc îngro- 
pate în stocul propriu de informaţii şi care vă influențează în 
realitate fiecare aspect al gândirii. 


Pentru a acorda acestor concepte importanţa vizuală şi mentală 
adecvată, trebuie să le subliniaţi de la a doua apariţie; subli- 
niați-le printr-o formă geometrică la a treia apariţie; şi dacă apar 
şi a patra oară, încadraţi-le într-o formă tridimensională. 


Asociind aceste zone tridimensionale pe harta mentală şi acor- 
dând dimensiunile adecvate asocierilor, puteţi crea un cadru 

mental cu totul nou, care să conducă la o inspiraţie subită, aşa 
cum se întâmplă când privim date vechi dintr-o perspectivă 
nouă. 


O astfel de schimbare reprezintă o reorganizare masivă şi 
instantanee a întregii structuri a gândirii. 


Într-un anumit sens, acest tip de hartă mentală poate părea 


„recalcitrantă“, prin faptul că imaginea centrală şi principalele 
ramuri nu mai au o importanţă centrală. 


Cu toate acestea, departe de a încălca regulile, o astfel de hartă 
mentală le foloseşte la maximum, în special regula evidenţierii şi 
a imageriei. O idee nouă descoperită şi repetată la graniţele gân- 
dirii poate deveni un nou centru. Urmând funcţia „caută-şi- 
găseşte“ a propriului creier harta mentală explorează cele mai 
îndepărtate asocieri ale gândului prezent în căutarea unui nou 
centru care îl va înlocui pe primul. 


Din acest motiv, harta mentală susţine şi reflectă explo- 


rarea şi dezvoltarea mentală. 


3. Incubaţia 


Aşa cum am văzut în capitolul 12 („Procesul decizional, p. 160), 
realizările creative instantanee se produc adesea atunci când 
creierul se află într-o stare de relaxare, linişte şi solitudine — 
poate în timpul unei plimbări, când alergăm, în timpul som- 
nului sau al reveriei. Aceste stări mentale permit procesului de 
gândire arborescentă să activeze cele mai îndepărtate cotloane 
ale paracreierului, crescând astfel probabilitatea unor reuşite 
mentale. 


Marii gânditori creativi au folosit cu succes această metodă de-a 
lungul istoriei. Einstein le spunea studenţilor să includă incubarea 

ca parte necesară a procesului de gândire; Kekule, descoperi- 
torul structurii circulare a benzenului, includea perioade de 
incubaţie/reverie în programul său zilnic de lucru. 


4. A doua reconstruire şi revizuire 


După incubare, creierul va avea o nouă perspectivă asupra pri- 
melor două hărți mentale şi veți descoperi că este util să realizați 
o nouă hartă mentală expres pentru a consolida rezultatele aces- 
tei integrări. 


În timpul acestui stadiu de reconstrucţie va trebui să ţineţi cont 
de toate informaţiile adunate şi integrate în stadiile 1, 2 şi 3 
pentru a realiza o hartă mentală de ansamblu. 


Harta mentală pe care o găsiți pe imaginea VII, realizată de 
Norma Sweeney, este rezultatul unei incubaţii intense şi al unui 
număr considerabil de revizuiri asupra gândurilor expuse. Repre- 
zintă punctul culminant al ideilor privind prezentarea Brain 
Club în lume. 


5. Stadiul final 


În acest stadiu, trebuie să căutaţi soluţia, decizia sau înţelegerea 
deplină care a constituit obiectivul iniţial al procesului de gân- 
dire creativă. Acest lucru implică adesea asocierea elementelor 
disparate în harta mentală finală, fapt care conduce la desco- 
periri şi intuiţii importante. 


Hărţi mentale pentru schimbarea de paradigmă 


În cadrul unui proces îndelungat şi profund de gândire creativă, 
dacă în primul stadiu de reconstruire şi revizuire s-a ajuns la idei 
noi, incubarea poate produce o nouă perspectivă asupra ideilor 
noi reunite, cunoscută sub numele de schimbare de paradigmă. 

Harta mentală din imaginea VIII este realizată de Lorraine Gill. 
Ea rezumă o serie de prelegeri despre procesul creativ, din 
perspectiva artistului practicant. Harta mentală încorporează 
istoria artei, dezvoltarea unei „gramatici a vizualului“ şi instru- 
mente pentru realizarea sarcinilor creative. În concordanţă cu 
cercetările neurologice moderne, harta mentală prezintă arta ca 
ştiinţă (şi ştiinţa ca artă), subliniind în acelaşi timp antrenarea 
imaginaţiei şi a corpului în procesul creativ. 


Harta mentală din imaginea IX realizată de Benjamin Zander, 
dirijorul Filarmonicii din Boston, este rezultatul unui astfel de 
proces. Harta mentală reflectă abordarea inovativă şi surprinză- 
toare realizată de Zander pentru Simfonia a LĂ-a de Beethoven, 
abordare care a fost rezultatul unor ani de studiu, euristică men- 
tală şi incubare intensă. 


O schimbare de paradigmă reprezintă o transformare 
globală a modului de înţelegere a unor premise încetăţe- 
nite în gândirea întregii lumi. Ca exemple putem enu- 
mera teoria darwinistă a evoluţiei şi teoria relativităţii 
formulată de Einstein, paradigme ale gândirii care au 
înlocuit paradigmele anterioare. Harta mentală este un 
instrument fundamental pentru înregistrarea procesului 
de schimbare de paradigmă. 

Pentru realizatorul de hărți mentale, care gândeşte crea- 
tiv, noua realizare este plasată de la sine într-un cadru 
nou de asocieri spontane care s-au produs în paracreier 
în timpul procesului de incubație. În acest mod, creato- 
rul de hărți mentale adaugă noi dimensiuni gândirii 
sale, înregistrează stadiile schimbării de paradigmă 
atingând viziuni mnemonice şi macroscopice ale su- 
biectului care conduc nu numai la noi idei creative, ci, 


în final, la înțelepciune. 

Beneficiile hărților mentale creative 


l. 
2. 


Folosesc automat toate aptitudinile de gândire creativă. 
Generează o energie mentală crescândă pe măsură ce harta 
mentală se apropie de atingerea scopului său. 


„ Permit autorului o viziune de ansamblu a mai multor ele- 


mente concomitent, crescând astfel probabilitatea de inte- 
grare şi asociere creativă. 


. Permit minţilor oamenilor să vâneze idei care în mod normal 


rămân în obscuritatea periferiei gândirii lor. 


. Cresc probabilitatea dobândirii de intuiţii noi. 
„ Susţin şi reîntăresc procesul de incubație, crescând probabili- 


tatea generării de idei noi. 


„Încurajează înclinația naturală spre joc şi umor, crescând 


astfel probabilitatea ca autorul hărții mentale să se îndepăr- 
teze mult de normă şi să producă în acest fel o idee cu adevă- 
rat creativă. 


CĂTRE URMĂTOAREA ETA PĂ 


După ce v-aţi descătușat potenţialul creativ personal 
prin intermediul hărților mentale, puteţi câştiga o canti- 
tate enormă de energie dinamică suplimentară cola- 
borând cu alții pentru a realiza o minte de grup sau 


grupală. Acesta este subiectul capitolului următor. 


CAPITOLUL 17 


Hărţi mentale grupale 


Sumar 

e Funcţiile hărților mentale grupale 

e Crearea unui „creier“ grupal 

+ Aplicaţii ale hărților mentale grupale 

+ Exemple de hărţi mentale grupale aplicate 
e Creierul grupal binar 

« Beneficiile hărților mentale grupale 


În acest capitol vom explora posibilităţile interesante 
oferite de hărțile mentale grupale, unde grupuri de indi- 
vizi își pot combina și multiplica aptitudinile creative 
personale. 


Funcţiile hărților mentale grupale 


AVANTAJELE REUNIRII INDIVIZILOR în grupuri de euris- 
tică mentală au fost foarte bine rezumate de Michael Bloch de la 
Laboratorul Sperry în prezentarea sa pentru Tel/Syn*: 


În viaţa de zi cu zi, acumulăm miliarde de informaţii cu un 
caracter unic pentru fiecare dintre noi. Datorită acestei 
unicități, fiecare persoană posedă cunoștințe și o perspectivă 

strict personală. De aceea, lucrul împreună cu alte per- 
soane este benețic în sarcinile de rezolvare ale probleme- 
lor. Combinând cunoștințele noastre de euristică mentală 
cu cele ale altora, multiplicăm asocierile pe care le putem 
realiza, atât noi, cât şi ceilalți. 


În brainstormingul de grup, harta mentală devine reflectarea 
externă, „copia fizică“, a consensului grupal emergent şi alcătu- 
ieşte, prin urmare, un document sau o notă grupală. Pe tot par- 
cursul acestui proces, creierele individuale îşi combină energiile 
pentru a crea un „creier grupal“ separat. În acelaşi timp, harta 
mentală reflectă evoluţia acestui eu multiplu şi înregistrează 
conversaţia care are loc în el. 


În varianta cea mai performantă, este imposibil de dife- 
renţiat o hartă mentală grupală de una produsă de un 


mare gânditor pe cont propriu. 


Crearea unui „creier“ grupal 


S-au realizat numeroase cercetări privind impactul pozitiv al 
verificării informaţiilor şi al întrebărilor adecvate, amplificat 
prin folosirea hărții mentale. Una dintre cele mai interesante 
cercetări a fost realizată de Frase şi Schwartz (1975).* Aceştia au 
împărţit subiecţii participanţi la experiment în trei grupuri 
a câte două persoane. În primul grup, o persoană citea un pasaj 
şi punea apoi întrebări partenerului despre pasajul respectiv. 
În cel de-al doilea grup, o persoană citea un pasaj şi apoi parte- 
nerul îi punea întrebări despre pasajul respectiv. În al treilea 
grup, pasajul era citit în gând şi nu existau interacțiuni cu parte- 
nerul. Grupurile 1 şi 2 au înregistrat performanţe bune la testele 
ulterioare privind reamintirea pasajului, în timp ce al treilea 
grup a avut performanţe slabe. 

Rezultatele acestui experiment vin încă o dată în sprijinul ideii 
că notarea informaţiilor şi a întrebărilor personale într-o schemă 
euristică va conduce la o înțelegere mult mai bună a materia- 
lului citit. Descoperirile lui Frase şi Schwartz postulează şi ideea 
că este extrem de benefic să se lucreze în perechi sau în grup, în 
loc de a studia pe cont propriu, şi promovează angajarea în con- 
versaţii active despre materialul studiat, în locul studiului în 
tăcere — verbalizarea foarte activă conducând la o mai mare efi- 
ciență în procesarea informaţiilor şi la o rată mai mare a reamin- 
tirii. În plus, lucrul cu alte persoane va duce la perspective şi 
asocieri unice fiecărui individ, contribuind la o hartă mentală 
generală mai extinsă şi la o învăţare mai detaliată şi mai integrată. 


Stadiile implicate în realizarea hărţii mentale grupale sunt simi- 
lare cu cele descrise pentru harta mentală individuală de gân- 
dire creativă. Principala diferenţă este că multe dintre funcţiile 
care au loc în paracreierul individului în timpul incubaţiei sunt 
înlocuite de activitatea fizică a unor membri ai grupului. 


Există şapte stadii principale ale procesului de realizare a sche- 
melor euristice de grup: 


1. Definirea subiectului 


Subiectul este clar şi concis definit, obiectivele sunt stabilite și 
membrii grupului primesc toate informaţiile care ar putea avea 
relevanţă pentru deliberările lor. 


2. Brainstormingul individual 


Fiecare membru al grupului trebuie să petreacă cel puţin o oră 
realizând o hartă mentală expres şi o hartă mentală de recon- 
struire şi revizuire pe care să figureze ramurile principale sau 
Regulile Fundamentale de Organizare. (Acestea sunt echivalente 

cu stadiile 1 şi 2 din cadrul procesului individual de euristică 
mentală creativă din capitolul 16, pp. 188-192.) 


Această metodă diferă foarte mult de brainstormingul tradiţio- 
nal în care un individ conduce grupul, notând ideile centrale 
cheie date de alți membri pe o tablă sau pe un ecran central. 
Acest mod de acţiune este contraproductiv, deoarece fiecare 
cuvânt sau concept menţionat public va crea vârtejuri şi curenți 
mentali care îi vor atrage pe toți membrii grupului în aceeaşi 
direcție. Procedând astfel, grupurile de brainstorming tradiţio- 
nal neagă puterea asociativă non-liniară a creierului individual, 
pierzând astfel câștigurile mari care ar putea fi realizate dacă 
i s-ar permite iniţial fiecărui creier să-şi exploreze neîntrerupt 
gândurile despre subiect. 


3. Discuţia în grup restrâns 


Grupul se împarte acum în grupulețe, de trei până la cinci 
membri. În fiecare grup mic, membrii schimbă idei și adaugă la 
hărțile mentale proprii ideile generate de ceilalți membri. Acor- 
dați o oră acestei etape. 


Este esenţială menţinerea unei atitudini total pozitive, de accep- 
tare necondiționată. Indiferent ce idee este menţionată de un 
membru al grupului, aceasta trebuie susținută şi acceptată de 
toţi ceilalți. În acest mod, creierul care a generat ideea va fi încu- 
rajat să continue explorarea acelui lanţ asociativ. Următoarea 
verigă a lanțului se poate dovedi o intuiție profundă, emanând 
dintr-o idee care păruse iniţial slabă, stupidă sau irelevantă. 


4. Realizarea primei hărți mentale multiple 


După încheierea discuţiilor în grupul restrâns, acesta este pregă- 
tit pentru a realiza prima hartă mentală multiplă. 

Se foloseşte un ecran de proiecţie sau o foaie de hârtie de mări- 
mea unui perete pentru a înregistra structura de bază. Această 
operațiune poate fi realizată de întreg grupul, un membru mai 
experimentat în realizarea schemelor euristice din fiecare grup 
restrâns sau de o persoană care funcționează pe post de scrib 
pentru întregul grup. 


Este bine să se stabilească de comun acord codurile culorilor şi 
formelor pentru a asigura claritatea gândirii şi atenţiei. 


Ramurile principale sunt reprezentate de Regulile Fundamen- 
tale de Organizare şi toate ideile sunt încorporate în harta men- 
tală, grupul păstrându-şi atitudinea de acceptare totală. Pentru 
creierul grupal, această hartă mentală reprezintă stadiul la care 
ajunge realizatorul de hărți mentale pe cont propriu în a doua 
etapă a brainstormingului individual. 


5. Incubaţia 


Ca şi în cazul aplicării euristicii mentale creative la nivel indivi- 
dual, este esenţial să lăsăm timp hărţii mentale de grup pentru 
a fi complet asimilată de creier. 


Din nou, procesul de brainstorming euristic diferă în mod sub- 
stanţial de metoda tradiţională, în care urmărirea ideilor tinde 
să fie o activitate analitică şi verbală continuă până la obţinerea 
unui rezultat. Acest tip de abordare foloseşte numai o mică parte 
din capacităţile creierului, producând astfel un rezultat care 
reprezintă şi mai puțin decât această parte, deoarece eliminând 
atât de mult din aptitudinile naturale ale creierului, nu pierdem 
doar folosirea lor, ci şi relația sinergetică pe care acestea o deţin 
cu aptitudinile pe care le-am folosit. 

6. A doua reconstruire și revizuirea 


După incubație, grupul trebuie să repete stadiile 2, 3 şi 4 pentru 
a înregistra rezultatele gândurilor nou evaluate și integrate. Acest 
lucru implică realizarea de hărți mentale expres individuale, 
apoi elaborarea de hărți mentale reconstruite care arată princi- 
palele ramuri, schimbul de idei, modificarea hărților mentale în 
grupuri mici şi, în sfârşit, crearea unei noi hărți mentale de grup. 


Cele două hărți mentale grupale gigantice pot fi apoi comparate 
în timpul pregătirii pentru stadiul final. 


Harta mentală de la p. 202 este o hartă mentală de grup creată de 
o echipă de opt directori de la firma Digital: Matthew Puk, 
microsystems unit manager, Thomas Spinola, second shift unit 
manager, Thomas Sullivan, major accounts unit manager, Chris 
Slabach, field service manager, Lorita Williams, unit manager, 
Richard Kohler, specialist unit manager, Tony Bigonia, field ser- 
vice unit manager, şi John Ragsdale, field service manager. Ei au 
lucrat împreună timp de cinci zile pentru dezvoltarea lucrului 
în echipă. Concluziile lor au fost invariabil pozitive! 


7. Analiza și luarea deciziilor 


În acest stadiu, grupul ia deciziile critice, stabileşte obiectivele, 
schiţează planuri şi le modifică folosind metodele descrise în 
capitolul 12 (p. 155). 


Aplicaţii ale hărților mentale grupale 


Principalele aplicaţii ale hărților mentale grupale sunt: 


e Creativitate colectivă însumată. 
+ Reamintire combinată. 
+ Analiza şi rezolvarea problemelor în grup. 

e Decizie de grup. 
+ Managementul proiectelor în grup. 
+ Formare şi educare în grup. 


Exemple de hărţi mentale grupale aplicate 


În ultimii ani, metoda hărților mentale de grup a fost folosită cu 
mult succes de către familii, şcoli, universităţi şi companii mul- 
tinaţionale. 


Un manual de inginerie al companiei aeriene Boeing a fost con- 
densat într-o hartă mentală de aproape opt metri pentru a per- 
mite echipei de 100 de ingineri aeronautici cu vechime să înveţe 
în câteva săptămâni ceea ce înainte ar fi durat câţiva ani. Rezul- 
tatul a fost o reducere a costurilor estimată la 11 milioane de 
dolari. A se vedea imaginea X. 


Electronic Data Systems (EDS), Digital Equipment Corporation 
şi Nabisco au implementat programe de învăţare pentru studiul 
în grup. Folosind schemele euristice de grup şi Tehnica de Euris- 
tică Mentală Naturală (TEMN), aproximativ 120 de membri cu 
vechime ai personalului au putut intra într-o sală de curs dimi- 
neaţa şi au plecat în seara aceleiaşi zile cu echivalentul a patru 
până la şase cărţi de informaţie înțeleasă, trecută în hărți men- 
tale, integrată, reactualizată în detaliu şi aplicată la situaţia lor 
profesională. 


La universităţile Oxford şi Cambridge, studenţi ca Edward 
Hughes au folosit hărțile mentale grupale pentru a obţine, cu un 
timp minim de studiu, calificativul „excepţional“ la examene. 


In întreaga lume, iau naştere grupuri de „familii-geniu“, în care 
familia devine creierul grupal, iar părinţii şi copiii ocupă con- 
stant primele locuri, indiferent de activitatea mentală (adesea și 

Hartă mentală pentru dezvoltarea lucrului în echipă realizată de directorii 
de la Digital (vezi p. 200). 


fizică) pe care au ales să o urmeze. Pentru a afla mai multe despre 
o zi de învăţare a unei familii-geniu, vezi capitolul 21 (p. 234) şi 
capitolul 24 (p. 269). 


Creierul grupal binar 


Cea mai primitivă formă de creier grupal este mintea binară, în 
care două persoane lucrează, în parteneriat, la un proiect creativ. 
Se urmează o procedură similară cu cea descrisă în capitolul 21 
(p. 234) pentru mintea grupală. 


]. Se defineşte subiectul. 
2. Subiecţii se retrag separat pentru a-şi pregăti hărțile mentale 
expres şi hărţile mentale de bază. 

3. Se reunesc pentru discuţii şi fac schimb de idei. 


4. Realizează prima hartă mentală comună. 


5. Incubează ideile nou integrate. 


6. Realizează o nouă hartă mentală comună revizuită. 


7. Analizează şi iau decizii. 


In proiectele pe termen lung (de exemplu, scrierea acestei cărți 


împreună cu fratele meu), realizarea de hărți mentale comune 


are mai multe avantaje. Hărțile mentale pot fi folosite ca moduri 


de ordonare, înregistrare şi stimulare a conversaţiei în numeroa- 


sele întâlniri necesare unui astfel de proiect. Ele vă pot permite 


să conduceţi procesul pe termen lung şi în numeroase sesiuni, 


păstrând continuitatea şi viteza de lucru. 


Beneficiile hărților mentale grupale 


l. 


Această metodă de gândire şi învăţare este naturală pentru 
creierul uman și este, de departe, mult mai plăcută. 


. Pe tot parcursul procesului de construire a schemelor euris- 


tice, importanța acordată individului şi grupului este egală şi 
constantă. Cu cât persoanele au mai des ocazia de a-şi explora 
propriul univers mental, cu atât aceşti exploratori participă cu 
mai multe elemente la activitatea grupului, fără să se piardă 
contribuţiile. 


. Creierul grupal beneficiază de pe urma contribuţiilor indi- 


viduale şi își transmite instantaneu puterea fiecărui membru 
în parte, amplificând astfel capacitatea lor de a contribui la 
creierul de grup. 


. Chiar din primele stadii, creierul grupal poate genera mult 


mai multe idei creative şi utile comparativ cu metodele de 
brainstorming tradiționale. 

5. Realizarea grupală a schemelor euristice creează automat 
un consens emergent, construind astfel spiritul de echipă și 
concentrând toate minţile asupra scopurilor şi obiectivelor 
grupului. 

6. Fiecare idee exprimată de oricare membru este acceptată 
ca validă. Astfel, membrii încep, din ce în ce mai mult, să se 
simtă „posesori ai consensului grupal emergent. 

7. Creierul grupal acționează ca o copie fizică a memoriei gru- 
pului. El garantează că la finalul întrunirii fiecare membru al 
grupului posedă o înţelegere similară şi multilaterală a obiec- 
tivelor atinse. (Din nou, această situație diferă fundamental 
de abordările tradiționale în care membrii grupului pleacă de 
obicei cu o înţelegere presupusă care se dovedeşte, adesea, 
foarte diferită de opiniile altor membri.) 

8. Harta mentală grupală oferă un instrument foarte eficace 
pentru dezvoltarea de sine a individului, instrument ce func- 
ționează ca un punct de referință relativ obiectiv, cu care 
subiectul poate testa şi explora ideile asociate. 


Din acest capitol şi din capitolele anterioare în care s-a discutat 
despre unicitatea individuală, veţi ajunge rapid la concluzia că 
unicitatea unei persoane contribuie semnificativ la dezvoltarea 
hărților mentale individuale şi de grup. Un mod deosebit de efi- 
cient şi de plăcut de a dezvolta această unicitate este construirea 
unui stil personal de realizare a schemelor euristice. 

CĂTRE URMĂTOAREA ETAPĂ 


Acest capitol încheie formarea de bază privind proce- 
deele simple şi avansate de realizare a schemelor euris- 
tice, la nivel individual şi de grup. Secţiunea următoare 
analizează în detaliu multitudinea de aplicaţii intere- 
sante ale noilor dumneavoastră aptitudini. Această sec- 
țiune se încheie cu o serie de uimitoare descoperiri 
recente despre hărțile mentale şi computere şi cu viziu- 
nea lui Tony Buzan despre un viitor în care toți oamenii 
sunt educați în domeniul mentalului şi în care schemele 


euristice vor fi bine cunoscute. 


e Sfera personală 


PARIEA A V-A 


UTILIZĂRI 


În capitolele 18-29 vom explora gama de posibile 
aplicaţii practice ale noilor dumneavoastră aptitu- 
dini de realizare a schemelor euristice: începând cu 
aplicațiile personale (autoanaliza, rezolvarea de 
probleme şi agenda personală în tehnica hărților 
mentale), continuând cu studiul în familie, apoi 
cu aplicaţiile educaţionale (gândirea, predarea și 
transpunerea unei cărți, a unei prelegeri sau a 
unui film sub formă de hărți mentale); şi, în final, 
aplicaţii profesionale și de afaceri, printre care se 
numără hărțile mentale computerizate și perspec- 
tiva unui viitor în care întreaga lume gândește în 
scheme euristice. Unii cititori vor dori să parcurgă 
întreaga secțiune capitol cu capitol, în timp ce alții 
vor prefera consultarea capitolelor care li se par 
mai relevante pentru nevoile personale. 


Autoanaliza, rezolvarea de probleme, agenda în tehnica scheme- 


lor euristice 


e Sfera familială 


Studiul în familie şi poveştile 

e Sfera educativă 
Gândire, predare, realizarea hărţii mentale principale 


e Sfera profesională și de afaceri 


Şedinţe, prezentări, management, hărți mentale computerizate 


e Viitorul 


Spre o lume instruită în gândirea arborescentă şi sfera mentalului 


CAPITOLUL 18 


Autoanaliza 


Sumar 

e Autoanaliza folosind hărţile mentale 

e Analiza obiectivelor din trecut şi proiectarea obiecti- 
velor viitoare 

* Ajutarea altora în procesul de autoanaliză 

+ Exemple de hărți mentale de autoanaliză 

e Beneficiile hărților mentale pentru autoanaliză 


Acest capitol investighează modul în care pot fi folosite 
hărțile mentale pentru a vă înțelege mai bine propria 
persoană, nevoile, dorințele și obiectivele pe termen lung. 
Veţi învăța şi cum să-i ajutați pe aiții să se autoana- 
lizeze și veţi avea ocazia de a consulta câteva exemple 
fascinante de hărţi mentale pentru autoanaliză. 


Autoanaliza folosind hărţile mentale 


DACĂ SUNTEŢI PE PUNCTUL DE A CÂNTĂRI argumentele 
pro şi contra pentru schimbarea locului de muncă sau dacă 
încercaţi să vă stabiliți priorităţile pe termen lung, hărţile men- 
tale vă pot ajuta enorm în clarificarea gândurilor şi a sentimen- 
telor. Vezi capitolul 12 (p. 155). 

Deoarece harta mentală foloseşte întreaga gamă de aptitudini 
corticale, ea furnizează o imagine multilaterală despre persoană. 
Având în față această imagine externă clară a propriei persoane 
probabilitatea de a suferi consecinţe nefericite realizând alegeri 
contrare propriei naturi sau contrare nevoilor şi dorințelor per- 
sonale este mult mai mică. 


Este util să începem cu o „imagine completă“ sub forma unei 
hărţi mentale de autoanaliză care să includă cât mai multe dintre 
principalele dumneavoastră caracteristici şi trăsături de perso- 
nalitate. Există patru etape principale. 


1. Crearea ambianţei 


Înainte de a începe, aveţi nevoie să vă pregătiți mediul de lucru 
urmând recomandările făcute în capitolul 10 (pp. 141-142). 
Într-un domeniu atât de sensibil ca autoanaliza, este deosebit de 
important ca materialele să fie de cea mai bună calitate şi mediul 
cât se poate de atractiv, confortabil şi stimulant din punct de 
vedere mental. Această preocupare pentru propria persoană 
va face autoanaliza mai deschisă, mai profundă, mai completă 


şi mai utilă. 


2. Harta mentală expres 


Desenaţi o imagine centrală 3D, în culori, care să încapsuleze 
imaginea fizică sau conceptuală despre propria persoană. Apoi 
realizați o hartă mentală permiţând un flux complet şi liber de 
informații, gânduri şi emoţii. Lucrul în viteză va uşura exprima- 
rea tuturor ideilor, în timp ce tentativa de a lucra ordonat şi cu 
grijă are mai multe şanse să inhibe sinceritatea spontană, nece- 


sară acestui tip de exerciţiu. 

3. Reconstruirea și revizuirea 


Acum alegeţi ramurile principale sau Regulile Fundamentale de 
Organizare. Printre RFO-urile utile se numără: 


e Istoria personală — trecutul, prezentul şi viitorul 
* Punctele forte 

e Slăbiciunile 

e Lucrurile care vă plac 

e Lucrurile pe care le detestați 
* Obiectivele pe termen lung 
+ Familia 

e Prietenii 

e Realizările 

* Hobby-urile 

e Serviciul 

e Casa 

+ Responsabilitățile 

e Emoţiile 


Ultimul factor, structura dumneavoastră emoţională, este deo- 
sebit de important şi mult prea des exclus. Culorile, formele, 
simbolurile şi imaginile sunt deosebit de utile în exprimarea 
acestui aspect al personalităţii dumneavoastră în harta mentală. 


Alte RFO importante vizează direcţiile în care se îndreaptă viaţa 
dumneavoastră în prezent sau cele pe care ați dori să le ia în viitor. 
Aceste RFO pot constitui ramurile principale ale hărţii mentale. 


* Învăţarea 

* Cunoştinţele 
e Afacerile 

e Sănătatea 

e Călătoriile 


212 HĂRŢI MENTALE 


* Timpul liber 
e Cultura 

e Ambiţiile 

e Problemele 


Acum, după ce aţi completat harta mentală expres şi aţi ales 
ramurile ei principale, ar fi indicat să creaţi o versiune mai mare, 
mai artistică şi bogată în detalii. Această hartă mentală finală 
este oglinda externă a stării dumneavoastră interne. 


4. Luarea deciziilor 


Privind harta mentală finală puteţi lua decizii și vă puteţi plani- 
fica acţiunile viitoare folosind metodele descrise în capitolul 12 
(pp. 158-163). 


Analiza obiectivelor din trecut 
și proiectarea obiectivelor viitoare 


O analiză personală anuală a realizărilor din trecut şi proiec- 
tarea obiectivelor viitoare este extrem de utilă în ordonarea şi 
planificarea vieții dumneavoastră, iar harta mentală este instru- 
mentul ideal pentru ambele sarcini. 


După ce v-aţi evaluat realizările de anul trecut în formatul sche- 
mei euristice, puteţi folosi această hartă mentală ca punct de ple- 
care pentru o nouă hartă mentală care să descrie planul de acţiune 
pentru anul viitor. Astfel, puteţi folosi acest interval de timp 
pentru a dezvolta punctele forte şi priorităţile şi, poate, pentru a 
alege să acordaţi mai puţin timp şi energie domeniilor care s-au 
dovedit mai puţin productive sau satisfăcătoare pentru dum- 
neavoastră în trecut. 





Hartă mentală desenată de o femeie director general care şi-a analizat 
sistemul de credinţe, sinele și direcţiile alese pentru viitor (vezi p. 216). 





Hartă mentală desenată de un director general al unei organizaţii multinaționale 
care şi-a reanalizat viaţa şi şi-a îndreptat atenţia către familie (vezi p. 215) 

Cu trecerea anilor, aceste hărți mentale anuale vor forma o listă 
neîntreruptă, relevând tendinţele şi patternurile de pe parcursul 
vieții şi oferindu-vă posibilitatea de a vă înțelege modul propriu 
de funcționare şi direcţia în care se îndreptă viața dumneavoastră. 


În afară de hărțile mentale anuale, vă recomandăm să realizați 
hărți mentale de autoanaliză la începutul şi la sfârşitul fiecărei 
etape importante din viață, indiferent dacă vă schimbaţi locul 
de muncă sau casa, la începutul sau sfârşitul unei relaţii sau ciclu 
de studii. 


Ajutarea altora în procesul de autoanaliză 


Puteţi dori să vă ajutaţi un prieten sau coleg să se autoanalizeze, 
Este, poate, o persoană care nu a mai realizat niciodată o hartă 
mentală. În acest caz, puteţi urma cele patru stadii descrise mai 
devreme (pp. 210-212), singura diferenţă fiind că, în locul auto- 
analizei personale, veţi deveni scribul altei persoane. 


Prietenii sau colegii îşi pot descrie imaginile centrale în timp ce 
dumneavoastră le desenaţi. Vă pot dicta toate gândurile, senti- 
mentele şi ideile care le vin în minte, în timp ce le notați sub 
forma unei hărți mentale expres. Vor avea probabil nevoie de 
ajutor în găsirea unor Reguli Fundamentale de Organizare po- 
trivite. După ce finalizaţi această etapă, puteți desena o hartă 
mentală extinsă care să încorporeze tot ce s-a discutat. În final, se 
poate face o analiză în particular sau, dacă este cazul, împreună. 


Exemple de hărţi mentale de autoanaliză 


Exemplul de la p. 213 (jos) reprezintă o hartă mentală desenată 
de un director executiv de la o corporație multinațională care 


Arhitectură naturală — Stejar iarna 

a dorit iniţial să-şi analizeze viaţa în domeniul profesional. Însă, 
pe măsură ce harta mentală îi dezvăluia din ce în ce mai mult 
sentimentele, desenul a început să reflecte toate elementele im- 
portante din viaţa sa. 


Acestea au inclus familia, afacerile, activităţile sportive, învăţa- 
rea şi autodezvoltarea generală, precum şi interesul său pentru 
filozofiile şi practicile orientale. 


Ulterior, a precizat că, înainte de autoanaliza prin scheme euris- 
tice, presupunea că afacerile sunt principala sa preocupare. Dar, 
prin intermediul hărții mentale, a realizat că familia era funda- 
mentul real al vieţii sale. Prin urmare, şi-a transformat relaţia cu 
soția, copiii şi familia extinsă şi şi-a modificat programul de 
lucru pentru a reflecta adevăratele sale priorități. 


După cum era de aşteptat, sănătatea şi starea sa psihică s-au 
îmbunătăţit enorm, familia a devenit mult mai apropiată şi mai 
iubitoare şi afacerile s-au redresat spectaculos, pe măsură ce au 
început să reflecte noua sa perspectivă pozitivă. 


Exemplul de la p. 213 (sus) a fost creat de o femeie director care 
îşi dorea o schimbare în planul profesional şi personal. Ea a rea- 
lizat harta mentală pentru a vedea cine este şi care este sistemul 
său de credinţe. Iniţial, s-a observat că avea o stimă de sine rela- 
tiv scăzută. Însă, în momentul încheierii analizei, strălucea la fel 
de mult ca harta sa mentală. 


Beneficiile hărților mentale pentru autoanaliză 


1. Oferă o perspectivă comparativă şi obiectivă asupra propriei 
persoane. 

2. Folosind toate aptitudinile corticale, oferă o imagine completă 
şi realistă asupra individului. 

3. Oferă atât o perspectivă macroscopică cât şi una microsco- 
pică asupra persoanei, incluzând tendinţe principale, dar şi 
detalii mărunte, dar relevante. 

4. Uşurează planificarea viitorului şi o ajută să fie mai exactă 
amplasând-o în contextul stării prezente a individului. 

5. Funcţionează ca un registru permanent, permițând astfel 
autorului hărții mentale o perspectivă autentică pe perioade 
lungi de timp. 

6. Pot fi folosite pentru a-i ajuta pe alții să se autoanalizeze. 

7. Folosind culorile, imaginile şi codurile, facilitează exprimarea 
emoțiilor şi le include în autoanaliză. 


CĂTRE URMĂTOAREA ETAPĂ 


După ce am folosit hărțile mentale pentru autoanaliză 
în general, capitolul următor discută modul în care aces- 
tea pot fi folosite în rezolvarea unor probleme personale 


concrete. 


CAPITOLUL 19 


Rezolvarea problemelor 


Sumar 

« Rezolvarea problemelor personale cu ajutorul sche- 
melor euristice 

« Folosirea hărților mentale în rezolvarea problemelor 
interpersonale 

e Stadiile rezolvării problemelor interpersonale 

« Beneficiile folosirii schemelor euristice în rezolvarea 
problemelor interpersonale 


În acest capitol, veţi descoperi cum pot fi folosite hărţile 
mentale, atât în rezolvarea problemelor personale, cât și 
pentru depășirea dificultăților în relațiile cu alte per- 
soane. Multe dintre aptitudinile deja dobândite — 
precum autoanaliza și luarea deciziilor — joacă un rol 
important în rezolvarea problemelor. 


Rezolvarea problemelor personale 
cu ajutorul schemelor euristice 


ACEST PROCES ESTE APROAPE IDENTIC cu autoanaliza, cu 
excepţia faptului că se centrează pe o anumită trăsătură sau 
caracteristică de personalitate care poate cauza probleme. 

De exemplu, să ne imaginăm că problema cu care vă confruntați 
este timiditatea excesivă. Începeţi cu o imagine centrală (poate 
un desen în care vă ascundeţi fața în mâini?), apoi realizaţi 
o hartă mentală expres, exprimând toate gândurile şi emoţiile 
declanşate de ideea timidității. 


În prima reconstrucţie şi revizuire, Regulile Fundamentale de 
Organizare ar putea include: situaţiile în care vă simţiţi timid; 
emoțiile care compun timiditatea; reacţiile fizice trăite; compor- 
tamentul verbal şi fizic rezultat; originile timidității dumnea- 
voastră (când a apărut pentru prima oară și cum s-a dezvoltat); 
şi posibilele cauze fundamentale. 


După ce aţi definit, analizat şi incubat pe larg problema, aveţi 
nevoie de o a doua reconstrucţie şi revizuire. În această a doua 
hartă mentală trebuie să luaţi fiecare element al problemei şi să 
stabiliți un plan de acţiune concret pentru soluționarea ei. Im- 
plementarea acestor acţiuni diferite ar trebui să vă permită să 
rezolvaţi fiecare problemă în întregime. 


În unele cazuri, se dovedeşte că v-aţi înşelat în privinţa proble- 
mei reale. Dacă acelaşi cuvânt sau concept apare pe mai multe 
ramuri, există posibilitatea ca acesta să joace un rol mai impor- 
tant în dificultatea dumneavoastră decât cuvântul plasat în 
centru. În această situaţie, începeţi o altă hartă mentală, cu noul 
concept-cheie ca imagine centrală şi continuaţi la fel ca mai sus. 


Folosirea hărților mentale 
în rezolvarea problemelor interpersonale 


Relaţiile apropiate ajung adeseori la finaluri dureroase, deoarece 
niciuna dintre părți nu înțelege sau nu realizează pe deplin punc- 
tul de vedere al celeilalte persoane. Dacă emoţiile sunt intense 

şi nu există o comunicare reală, indivizii se trezesc într-o spirală 
asociativă defavorabilă, din ce în ce mai distructivă. 


De exemplu, dacă persoana A simte că el sau ea a fost rănită de 
persoana B, persoana A este mai înclinată să gândească negativ 
despre persoana B. Aceste gânduri negative amplifică suferința 
trăită de persoana A, fapt care declanşează un nou val de gân- 
duri negative despre persoana B. Spirala negativă creşte în 
intensitate până când, pentru a folosi o expresie familiară, pro- 
blema „depăşeşte orice limite. 


În final, chiar şi evenimentele pozitive din trecut sunt atrase în 
vârtejul negativ şi sunt privite într-o lumină negativă. De exem- 
plu, cadoul de aniversare făcut de un partener celuilalt nu mai 
este privit ca un semn de iubire. În schimb, partenerul este 
acuzat că l-a folosit drept „mită sau ca mod de distragere a 
atenţiei de la o greşeală. 


Deschizând canale curate de comunicare între persoane, sche- 
mele euristice pot ajuta oamenii să evite spirala asociativă defa- 
vorabilă. În plus, structura radiantă, atotcuprinzătoare a hărții 
mentale permite participanţilor să-şi plaseze problema într-un 
context mai vast şi mai bun. Toate acestea sunt confirmate de 
faptul că un număr de căsătorii şi prietenii strânse au fost salvate 
prin aplicarea hărților mentale. 


Un exemplu de rezolvare a problemelor personale cu ajutorul 
schemelor euristice este harta mentală desenată de Tessa Tok-Hart 
de la p. 223. Harta sa mentală exteriorizează atât problemele 
trăite personal, cât şi cele observate la alţii în timpul comunică- 
rii. Imaginea centrală a celor două chipuri conectate printr-o 
linie groasă indică elementul uman fundamental vizat, itemii 
din dreapta fiind impedimentele imediate, iar cei din stânga ele- 
mente de susţinere ale procesului. 

Arcurile din extrema dreaptă indică factorii circumstanţiali care 
constituie cele mai dese cauze de conflict. Arcurile din extrema 
stângă reprezintă trăsăturile de caracter care ajută la depăşirea 
conflictului. Urechile portretului din partea pozitivă a paginii 
sunt deschise şi ascultă, iar urechile portretului din dreapta sunt 
închise pentru orice informaţie nouă. Săgeţile scurte din centrul 
jumătăţii drepte a hărți mentale indică un blocaj complet al 
comunicării. Săgețile mari de pe arcurile externe ale hărții men- 
tale arată război, distrugere, alienare şi dezbinare, pe de o parte, 
şi creativitate, prietenie, fericire şi unitate, pe cealaltă parte. 


Stadiile rezolvării problemelor interpersonale 


Pentru a reuşi în rezolvarea problemelor interpersonale, este 
esenţial ca ambii parteneri să înţeleagă pe deplin partea teoretică 
şi aplicativă a schemelor euristice. Presupunând aceste cunoş- 
tine de bază, procesul include trei stadii principale. 


1. Crearea ambianţei 


Ca şi în cazul autoanalizei, este important ca materialele folosite 
să fie de cea mai bună calitate, iar mediul cât mai confortabil şi 
agreabil cu putinţă pe întreaga durată a procesului. Deoarece 
acesta poate dura mai multe ore, în special în cazul unei pro- 
bleme importante, trebuie să vă planificaţi activitatea şi pauzele 
şi să aveţi ceva uşor de mâncare, pentru a vă asigura că exercițiul 
nu se limitează la analiză, ci conduce la o soluţie. 


2. Realizarea hărților mentale 


In acest stadiu, fiecare individ realizează trei mari hărţi mentale 
separate: lucrurile care-i displac, lucrurile pe care le apreciază şi 
soluţiile. 


222 HĂRŢI MENTALE 


Pentru fiecare dintre cele trei hărți mentale trebuie să urmați 
procedura obişnuită, completând întâi o hartă mentală expres, 
care trebuie urmată de o reconstruire mai atentă în care vă veţi 
selecta RFO. 


Lucrurile care displac 


Timp de o oră (sau mai mult dacă este nevoie) fiecare partici- 
pant realizează o hartă mentală exhaustivă cu fiecare aspect 
negativ al relaţiei, până în prezent. Indiferent cât de mare poate 
fi numărul elementelor pozitive din situaţii, în acest moment 
scopul este descrierea completă şi obiectivă a tuturor aspectelor 
negative. 


Este esenţial ca participanţii să-şi realizeze hărţile în intimitate 
şi să nu aibă loc niciun schimb de opinii sau păreri în timpul 
procesului de construire a hărților mentale. 


După finalizarea hărții mentale negative, trebuie să se ia o scurtă 
pauză, timp în care conversaţia se va limita strict la alte pro- 
bleme. 


Lucrurile pe care le apreciem 


Se va urma acum o procedură identică pentru întocmirea hărții 
mentale pozitive, în care se va trece fiecare element trecut şi pre- 
zent care ne produce satisfacţie. Din nou, este esenţial să nu aibă 
loc nicio discuţie în timpul procesului de construire a hărților 
mentale, în ideea de a avea o discuţie formală după finalizarea 
celor trei hărți mentale. 


Soluţiile 


Pentru această hartă mentală, indivizii se centrează fiecare pe 
soluții, compunând planuri de acţiune pentru a rezolva fiecare 
aspect al problemei. 


REZOLVAREA PROBLEMELOR 223 





Hartă mentală de Tessa Tok-Hart despre rezolvarea problemelor de comuni- 
care (vezi p. 220). 


3. Discuţia formală 


În acest stadiu, participanţii prezintă pe rând (vezi capitolul 26, 
p. 288), întâi hărțile mentale negative, apoi cele pozitive şi, în 
final, soluțiile. 


În timpul prezentărilor, ascultătorii au în faţă o foaie de hârtie 
goală pe care notează prin scheme euristice, complet şi precis, 
tot ceea ce se spune despre ei. Este esenţial în acest moment ca 
ascultătorii să rămână scribi total tăcuţi. Singurele comentarii 
permise sunt cele făcute în scopul verificării înțelegerii corecte 
a afirmațiilor şi al confirmărilor punctului de vedere al parte- 
nerului. Respectarea acestei reguli este deosebit de importantă 
în timpul prezentării hărții mentale negative, când o parte din 
afirmaţii se pot dovedi surprinzătoare, şocante sau chiar trau- 
matizante. 

Ascultătorii trebuie să nu uite că, pe baza naturii multiordonate 
a percepţiei, orice spune prezentatorul este, din perspectiva sa, 
adevărat. Aceste afirmaţii trebuie interiorizate şi integrate de 
ascultător dacă el sau ea doreşte să înțeleagă de ce a apărut pro- 
blema şi cum poate fi rezolvată. 


Este, de asemenea, esenţial ca toţi participanţii „să spună tot 
adevărul şi numai adevărul“ din perspectiva lor, deoarece omi- 
terea unei părți lasă în urmă probleme deschise. 


Ordinea prezentărilor trebuie să fie următoarea: 


1. X prezintă lucrurile care-i displac, în timp ce Y face harta 
mentală. 
2. Scurtă pauză. 
3. Y prezintă lucrurile care-i displac, în timp ce X face harta 
mentală. 
4. Scurtă pauză. 
5. X prezintă lucrurile pe care le apreciază, în timp ce Y face 
harta mentală. 
6. Scurtă pauză. 
7. Y prezintă lucrurile pe care le apreciază, în timp ce X face 
harta mentală. 
8. Scurtă pauză. 
9. Y prezintă soluţiile, în timp ce X face harta mentală. 
10. Scurtă pauză. 
11. X prezintă soluțiile, în timp ce Y face harta mentală. 
12. Discuţie. Stabilirea de comun acord a soluţiilor şi sărbătorirea. 


Este cel mai bine să se discute întâi aspectele negative, deoarece 
acestea formează în mod evident nucleul problemei. Scopul nu 
este de a câştiga puncte rănindu-l pe celălalt, ci de a explica cât 
mai complet posibil ce anume produce durere unui partener, 
pentru ca amândoi să-şi poată vindeca rănile. Simplul act de 

a pune toate aspectele negative pe masă, într-o atmosferă de 
obiectivitate şi respect, poate adesea rezolva mai mult sau mai 
puţin problema care a fost produsă în principal de înțelegerea 
greşită a punctului de vedere al celuilalt. 


Discutarea aspectelor pozitive în continuare, după epuizarea 
celor negative, va produce, adesea, la fel de multe surprize plă- 
cute pe cât de numeroase au fost şocurile negative din exerciţiul 
precedent. Aspectele pozitive ale relaţiei dau un impuls supli- 
mentar căutării de soluţii, orientând energia oamenilor spre un 
minicreier grupal care este atras instinctiv spre consens. Imediat 
după schimbul de soluţii, trebuie identificate zonele de acord 
mutual şi confirmate planurile de acțiune. 


Beneficiile folosirii schemelor euristice 
în rezolvarea problemelor interpersonale 


1. Structura lor garantează deschiderea din partea participanţilor. 

2. Furnizează fiecărui participant o imagine completă a per- 
spectivei celuilalt. 

3. Încurajează onestitatea participanţilor. 

4. Plasează problema într-un context mult mai larg permiţând o 
înțelegere mai profundă a cauzelor sale şi o motivaţie mai 
puternică în rezolvarea lor. 

5. Funcţionează ca un jurnal continuu al relaţiei, iar hărțile 
mentale pozitivă şi cea a soluţiilor pot fi folosite ca surse de 
putere și suport pe măsură ce relaţia se dezvoltă. 

6. Această metodă permite persoanei nu numai înțelegerea 
celuilalt, ci şi dezvoltarea de intuiţii importante despre pro- 
pria persoană, fapt care duce la o mai mare putere de con- 
ştientizare şi la o maturizare mai accelerată. 

7. În afara înţelegerii mai profunde, metoda euristicii mentale 
conduce la o legătură mai strânsă între parteneri, la o relaţie 

mai puţin stresantă și la un respect mai ridicat pentru punctul 
de vedere unic al celuilalt. 


Procesul descris în acest capitol este facilitat considerabil de rea- 
lizarea prealabilă a autoanalizei personale obiective. În acest 
context, veți descoperi că rezolvarea problemelor personale şi 
interpersonale devine mai uşoară şi mai eficientă, conducând de 
cele mai multe ori la o amplificare progresivă a bunăstării perso- 
nale şi reciproce. 


CĂTRE URMĂTOAREA ETAPĂ 


În afara autoanalizei şi a rezolvării de probleme, hărţile 
mentale pot juca multe roluri utile în viaţa de zi cu zi. 
În capitolul următor descoperim cum putem folosi hăr- 
țile mentale în ţinerea unei agende personale — agenda 


euristică! 


CAPITOLUL 20 


Agenda euristică 


Sumar 

* Principiile agendei euristice 

e Planul anual 

e Planul lunar 

e Planul zilnic 

e Secţiunile de planificare a vieţii 


« Beneficiile agendei euristice 


O agendă obișnuită este instrumentul liniar prin exce- 
lenţă, plasându-ne ferm sub tirania timpului. În acest 
capitol, veţi descoperi un jurnal euristic revoluționar 
care vă va permite să gestionaţi timpul în funcție de 
nevoile și dorințele dumneavoastră şi nu invers. Agenda 
euristică poate fi folosită atât ca instrument de planifi- 
care, cât şi pe post de oglindă retrospectivă a evenimen- 
telor, gândurilor și sentimentelor. Agenda euristică este 
singurul instrument care permite sintetizarea celor două 


abordări tradiționale, cea de jurnal şi cea de agendă. 

Principiile agendei euristice 


În acelaşi mod în care euristica mentală constituie un progres 
uriaș de la notarea liniară a ideilor, agenda care foloseşte tehnica 
euristicii mentale sau Agenda Personală (AP), cum mai este 
numită, este mult mai eficientă şi mai eficace decât cea obişnuită. 


În afara aptitudinilor corticale folosite în agendele tradiționale 
(verbală, numerică, listele, succesiunea şi ordinea), agenda euris- 
tică include culorile, imageria, simbolurile, codurile, umorul, 
reveriile, gestalt-ul (completitudinea), dimensionarea, asociati- 
vitatea şi ritmul vizual. 


Oferindu-vă o reflectare autentică şi completă a creierului, 
agenda euristică permite funcționarea în toate cele trei dimen- 
siuni spaţiale, împreună cu cea temporală şi cromatică. Astfel, 
agenda euristică devine nu numai un sistem de management al 
timpului, ci şi un sistem de autogestionare personală şi a vieții. 


Planul anual 


Planul anual (sau anoplanul) trebuie să ofere pur şi simplu 
o imagine de ansamblu a evenimentelor majore din cursul 
anului. Trebuie să fie cât mai pozitiv posibil (pentru a vă oferi 
un feedback de susţinere continuu) şi să nu conţină detalii 
specifice, deoarece acestea pot fi trecute în planurile zilnice şi 
lunare. 


Veţi avea nevoie să folosiți mult culorile, codurile şi imaginile în 
planul anual, şi trebuie să vă stabiliți coduri proprii pentru a 
garanta caracterul privat al informaţiei acolo unde este necesar. 
Acest cod al culorilor trebuie continuat în planificarea lunară şi 
zilnică, pentru a păstra concordanța și ritmul trimiterilor, plani- 
ficării şi amintirii. 

Planul lunar 


Pagina planului lunar este pur şi simplu o versiune dezvoltată 
a unei singure luni din cadrul planului anual. Datele şi zilele 
încep din colțul stâng superior al paginii, în timp ce orele unei 
zile încep în stânga sus şi se termină în dreapta sus. 


Pentru a păstra pagina şi mintea ordonate, nicio zi nu trebuie să 
conțină mai mult de cinci şedințe/evenimente/sarcini înregis- 
trate ca imagini, coduri sau cuvinte-cheie în culori. Orice detalii 
suplimentare pot fi incluse în planul zilnic. 


Păstrând codul culorilor constant, se poate obţine o viziune de 
ansamblu instantanee asupra întregului an. În acelaşi mod, 
detaliind planul anual de mai sus în cele 12 planuri lunare, 
puteţi obține un acces instantaneu la orice perioadă, cu reamin- 
tire garantată. 


Mai mult, aceste planuri lunare şi anuale oferă o bază ideală 
pentru evaluarea anuală a realizărilor şi stabilirea obiectivelor 
viitoare (vezi capitolul 18, pp. 212-215). Referințele încrucişate, 
calculele şi observarea tendinţelor generale devin mult mai 
uşoare când dispuneţi de o imagine de ansamblu asupra între- 
gului an. 


Planul zilnic 


Pagina planului zilnic se bazează pe ziua de 24 de ore, pe harta 
mentală ca instrument mnemonic şi de planificare şi pe faptul 
că mintea umană este un mecanism vizionar, orientat spre scop. 


Ca şi în cazul planurilor anual şi lunar, şi aici se aplică toate 
legile posibile ale euristicii mentale. Ideal ar fi să realizaţi câte 
două hărți mentale pentru fiecare zi: prima pentru planificarea 

din timp a zilei; şi a doua pentru a urmări desfăşurarea ei — 
aceasta putând fi folosită şi pentru a ne aminti retrospectiv ziua. 


Exemplul de la p. 231 este a doua zi din luna august din planul 
meu lunar. În acest plan al zilei, ceasul cu 24 de ore din colţul 
din stânga sus mi-a oferit o imagine autentică a cantităţii de 
timp real al zilei. Imaginea centrală a hărții mentale a zilei a fost 
cartea pe care o citiți acum. Gura zâmbitoare, care aduce puţin 
cu lampa lui Aladin, arăta că dictam secţiuni din carte şi că 
speram să fiu inspirat de „geniul“! imaginaţiei proprii. 


Ziua s-a împărţit în cinci ramuri principale, de departe cea mai 
mare fiind lucrul la carte. Plimbarea şi alergarea, masajul şi 
exercițiile fizice erau menite să mă ajute să mă gândesc şi să mă 
pregătesc fizic pentru zilele următoare în care îmi planificasem 
să lucrez la carte. Seara aveam să iau parte la sărbătorirea unui 
eveniment împreună cu un prieten! 


Ca şi planurile anual şi lunar, aceste planuri zilnice pot fi folosite 
pentru a reevalua orice perioadă a vieții dumneavoastră, în linii 
generale sau în detaliu. O privire rapidă poate readuce în memo- 
rie o întreagă săptămână, lună sau an în imagini extrem de vii. 


Secţiunile de planificare a vieţii 


Ca orice altă agendă, agenda euristică vă poate ajuta să urmăriți 
diferite aspecte ale vieţii dumneavoastră. Din nou, pentru a men- 
ține mintea ordonată, cel mai bine este să folosiţi un număr limi- 
tat de Reguli Fundamentale de Organizare. Cele mai utile sunt: 


e Sănătatea şi starea de bine 
e Familia şi prietenii 


! În limba engleză, cuvântul genie are două sensuri — „geniu“ și „duh“. 
(n. trad.) 

Hartă mentală din agenda personală a lui Tony Buzan descriind ziua în care 
a început să scrie volumul Hărţi mentale şi simbolizarea inspiraţiei venite de 
la ideile discutate într-o conversaţie (vezi pp. 229-230). 

e Creativitatea 
e Starea financiară şi munca 


În fiecare dintre aceste secțiuni puteți planifica şi reprezenta sub 
formă de hărţi mentale conversații telefonice, întâlniri, vacanțe 
etc. şi vă puteţi nota ideile creative şi lucrurile de ţinut minte. 


Beneficiile agendei euristice 


l. 


3. 


Oferă atât o perspectivă macroscopică, cât şi una microsco- 
pică asupra vieţii dumneavoastră devenind, pe măsură ce se 
dezvoltă, un instrument amplu de gestionare a vieţii. Permite 
acoperirea viitorului şi trecutului; planificarea şi notarea. 


. Este atractivă din punct de vedere vizual şi devine din ce în ce 


mai atractivă, pe măsură ce aptitudinile utilizatorului se îm- 
bunătăţesc — în final utilizatorul ajunge să creeze opere de artă. 
Agenda anuală, lunară şi zilnică permite vizualizarea instan- 
tanee a unor perioade de timp lungi, cu referinţe încrucişate şi 
observarea tendinţelor pe termen lung. 


. Agenda euristică plasează fiecare eveniment în contextul 


intregii vieți. 


„Sistemul agendei este în sine un instrument mnemotehnic 


multidimensional de mnemotehnici multidimensionale! În 
acest fel, poate fi privit ca un nucleu extern al aproape tuturor 
amintirilor dumneavoastră. 


„Vă oferă controlul asupra acelor aspecte ale vieţii care sunt 


importante pentru dumneavoastră. 


. Prin modul în care este conceput, sistemul încurajează auto- 


mat dezvoltarea personală. Reuşeşte acest lucru deoarece per- 
mite creierului să folosească mai eficient modelul recent 
descoperit de învăţare TEFVAS. Modelul TEFVAS se referă 
la faptul că mintea omenească funcţionează prin Tentativă, 
după care se produce un Eveniment, urmat de Feedback, care 

este apoi Verificat de creier, care se Adaptează pentru a-şi 
urmări obiectivul permanent şi ultim, Succesul. 

8. Folosind imaginile, codul, culorile şi alte legi ale euristicii 
mentale dobândiţi acces imediat la informaţie. 

9. Deoarece agenda euristică este atractivă şi vizual stimulantă, 
vă încurajează să o folosiți. Ea diferă foarte mult de agendele 
standard empirice pe care mulți oameni le resping incon- 
ştient — „uitând“ să treacă lucruri în agendă, notând la pagina 
greşită sau simțindu-se vinovaţi că nu le folosesc deloc. 

10. Revizuirea agendei devine asemănătoare cu vizionarea fil- 
mului vieţii dumneavoastră! 


CĂTRE URMĂTOAREA ETAPĂ 


Euristica mentală nu numai că vă dezvoltă capacitatea 
de autoanaliză, rezolvare a problemelor şi organizare 
personală, dar vă poate şi îmbogăţi viaţa de familie. 
Secţiunea următoare explorează gama de moduri inci- 
tante de folosire a hărților mentale pentru studiu şi 


amuzament în familie. 


CAPITOLUL 21 


Studiul în familie şi poveştile 


Sumar 

e Poveştile în tehnica hărților mentale 

* Harta mentală de grup pentru învăţarea în familie 

e Ziua de studiu familial prin intermediul hărților 
mentale 

e Beneficiile hărţii mentale familiale 

+ Harta mentală familială în practică 


Acest capitol explorează modul în care se pot aplica în 
cadrul familiei tehnicile descrise la capitolul 17 (p. 195). 
Indiferent dacă o folosiți pentru distracţie sau pentru 
învățare, harta mentală familială este interesantă, inci- 
tantă și distractivă. Ea poate consolida și dezvolta rela- 
țiile dintre membrii familiei. 


Poveştile în tehnica hărților mentale 


PENTRU ÎNCEPUT, PREGĂTIŢI-VĂ MEDIUL şi materialele: 
întindeţi hârtie pentru harta mentală, pe jos sau pe masă, şi adu- 
ceți multe culori de bună calitate. Povestea ca proces cuprinde 
şapte etape principale. 

1. Căutarea ideii 


Fiecare membru al familiei caută independent, cu ajutorul 
tehnicilor de brainstorming, idei pentru o poveste cu zâne 
supercreativă. Ideile pot deveni titluri de poveste (cu cât mai 
fantastice, cu atât mai bine!) sau personajul principal (poate fi 
un animal, o legumă, un extraterestru sau chiar un om!). 


Fiecare persoană citeşte cu voce tare ideile şi se votează care 
titluri sau personaje vor fi folosite în povestea de grup din ziua 
respectivă. Poate fi dificil de ales, dar puteţi oricând păstra unele 
idei pentru a le folosi într-o poveste, într-o altă zi. 


2. Brainstormingul individual 


Pe o foaie nouă de hârtie, fiecare desenează imaginea sau perso- 
najul principal ales şi realizează timp de 20 de minute o hartă 
mentală expres cu primele idei care-i vin în minte, pentru a face 
povestirea originală, interesantă şi extraordinară. 


3. Reconstruirea și revizuirea 


Fiecare membru al familiei alege în această etapă Regulile Fun- 
damentale de Organizare, preferabil incluzând una sau toate 
ideile următoare: 


e Intrigi 

+ Personaje 

e leme 

e Situaţii 

e Vocabular 
* Culori 

e Desene 

«e Morală 

e Sentimente 
e Consecințe 

Acestea formează principalele ramuri ale hărții mentale recon- 
struite şi revizuite. Membrii mai tineri pot avea nevoie de o 
mână de ajutor de la părinţi... Explicaţi-le că personajele sunt 
„oamenii din poveste, intrigile sunt „ce se întâmplă în poveste;, 
ş.a.m.d. Aceste hărți mentale trebuie să fie pline de imagini şi 
de culoare, iar desenarea lor trebuie să dureze între 30 şi 40 de 
minute. 


4. Incubaţia 


În acest moment, toți vor fi gata pentru o pauză! Jucaţi un joc, 
odihniţi-vă, beți ceva sau luaţi o mică gustare, iar apoi petreceţi 
următoarele 30 de minute privind şi discutând hărţile mentale. 
Acest lucru va fi probabil foarte amuzant şi foarte surprinzător — 
adesea descoperim că unii membri ai familiei au mai multă 
imaginație decât ne-am fi închipuit vreodată! Dar nu uitaţi că 
este esenţial să fim total pozitivi cu ideile tuturor. Orice critică 
sau descurajare în acest stadiu va reduce drastic încrederea şi 
plăcerea acelei persoane. 


5. Realizarea primei hărți mentale de grup 


Alegeţi un scrib sau scrieţi, pe rând, fiecare, o parte din uriaşa 
hartă mentală. Începeţi cu o imagine centrală multicoloră şi 
multidimensională, apoi selectaţi şi combinaţi cele mai bune 
Reguli Fundamentale de Organizare pentru a realiza planul 
complet al povestirii. Alegeţi cât de multe concepte doriţi, radiind 
de la fiecare dintre ramurile principale. 


6. Inceperea narațiunii 


După ce toată lumea s-a aşezat în cerc în jurul hărții mentale 
finalizate, fiecare membru va spune, pe rând, o parte a poveștii. 
Povestea poate fi dată mai departe în orice moment, dar ideal ar 


STUDIUL ÎN FAMILIE ŞI POVEȘTILE 237 


fi să o lăsaţi puţin „în aer, permițând următoarei persoane să 
găsească o continuare imaginativă, fantastică sau amuzantă. 


Fiecare membru trebuie să încerce să facă povestea şi mai bizară, 
şi mai imaginativă când îi vine rândul. Acest lucru va încuraja 
creierul grupal să folosească harta mentală ca fundament pe baza 
căruia să construiască un turn al fanteziei deosebit de inventiv. 


Este o idee bună să înregistrați povestea. 


7. Crearea celei de-a doua hărţi mentale de grup 


După o altă scurtă pauză, puteţi asculta înregistrarea sau puteţi 
repovesti, în timp ce creaţi o ultimă hartă mentală, mult mai fru- 
moasă. Această hartă mentală finală poate fi realizată ca exerci- 
țiu de grup sau individual. Pentru povestiri mai bine redate, este 
o idee excelentă transcrierea întregului text cu litere de tipar de 





RP Qi 
Melody Mastey 
“97, BARD A 






ust> 









CUARACy2, . 
Da Ca 
BE CCA 
GENE RICHARD 
Da 
N 


Ar ATU R 





Hartă mentală pentru o poveste realizată de Donna Kim şi copiii ei 
(vezi pp. 235-238). 

dimensiuni mari, fără a depăşi zece rânduri pe pagină. Pagina 
opusă fiecărei pagini de text trebuie să rămână albă, iar pe 
această pagină albă un alt membru al familiei poate desena ilus- 
trații adecvate textului. În acest fel, familia creează o superbă 
bibliotecă de poveşti şi, în timpul scrierii poveştii, învaţă un 
număr mare de aptitudini care pot fi transferate în cadrul şcolar. 
Harta mentală şi ilustrațiile pot fi folosite pentru a decora pereţii 
din dormitoarele copiilor (de multe ori ajung să decoreze în- 
treaga casă!). 


Harta mentală de grup 
pentru învăţarea în familie 


Tehnica de Euristică Mentală Naturală (TEMN) — descrisă în 
capitolul 14 (pp. 174-176) şi Use Your Brain de Tony Buzan, capi- 
tolul 9 — permit persoanelor să mărească viteza, înțelegerea, 
eficacitatea şi eficienţa învăţării de cinci până la zece ori. Apli- 
când aceleaşi tehnici la studiul familial sau de grup, această per- 
formanţă se poate multiplica din nou în funcţie de numărul de 
membri ai grupului. 


Pe scurt, TEMN include două mari etape, pregătirea şi aplicarea, 
şi poate fi folosită la studiul de grup în felul următor: 


1. Pregătirea 


e Decideţi în grup cantitatea de text care va fi citită în cursul 
sesiunii de studiu şi stabiliți nivelul de dificultate aruncând o 
privire rapidă peste text. Cantitatea poate varia de la un singur 
capitol într-o sesiune scurtă, până la o parte considerabilă pentru 
o sesiune mai lungă sau o carte întreagă pentru o zi de studiu 
familial (a se vedea mai sus). În cursul sesiunilor mai lungi, 
membrii familiei pot decide dacă fiecare va studia acelaşi 

material şi vor compara ulterior sau vor studia părți diferite şi 
vor combina informațiile. 

e Decideţi durata potrivită pentru sesiunea de studiu şi împăr- 
țiţi-o în bucăţi de lungimi adecvate pentru a acoperi fiecare 
parte sau diviziune a lucrării. 

e Realizaţi individual o hartă mentală expres cu toate informa- 
țiile pe care le aveţi despre subiect, crescând viteza de lucru 
a creierului şi stabilind „cârlige“ asociative pentru fixarea noilor 
informaţii. Acest proces vă ajută să identificaţi zonele pe care 
nu le stăpâniţi şi care vor avea nevoie de o atenţie specială. 

e Priviţi hărțile mentale realizate de fiecare dintre ceilalți membri, 
schimbaţi idei şi creaţi o hartă mentală sau hărţi mentale ale 
cunoştinţelor actuale ale grupului. 

e Stabiliți-vă pe cont propriu scopurile şi obiectivele acestei 
sesiuni de studiu. Regulile Fundamentale de Organizare — 
„Cine?“, „Când? „Unde?, „De ce? „Ce? „Cum?“ şi „Care?“ 
— sunt deosebit de utile în acest moment. 

e Priviţi din nou hărţile mentale realizate de fiecare, schimbaţi 
idei şi creaţi hărți mentale adecvate pentru scopurile şi obiec- 
tivele grupului în cadrul acestei sesiuni de studiu. 

e Realizarea de hărți mentale pentru cunoştinţele şi obiectivele 
actuale va ajuta grupul să se centreze pe subiect şi va amplifica 
motivaţia şi concentrarea. 

e Realizaţi la nivel individual şi apoi la nivel de grup o hartă 
mentală cu toate întrebările care trebuie să primească un răs- 
puns în această sesiune de studiu. 


2. Aplicarea 


e Acum e momentul ca fiecare să-şi formeze un plan al textului, 
uitându-se la cuprins, la titlurile principalelor paragrafe, rezul- 
tate, concluzii, grafice sau ilustrații importante şi la orice vă 
mai reține atenţia. 

Încercaţi să identificaţi principalele elemente ale textului, dis- 
cutați-vă impresiile cu ceilalți membri ai grupului şi creaţi o 
hartă mentală de grup preliminară, care să reflecte structura 
de bază a textului. 

Acum treceţi la etapa imaginii de ansamblu şi abordaţi mate- 
rialul neacoperit în plan, în special începutul şi sfârşitul para- 
grafelor, secțiunilor şi capitolelor, unde tind să se concentreze 
informaţiile esenţiale. 

Discutaţi-vă din nou impresiile cu ceilalți membri ai grupului 
şi începeţi să adăugaţi detalii pe harta mentală grupală. 

Apoi urmează completarea detaliilor. Aceasta este etapa de 
umplere a puzzle-ului mental. Uitaţi-vă din nou peste material 
şi completaţi grosul informaţiilor necompletate în viziunea 
de ansamblu şi imaginea generală. Acum marcați dificultăţile 
şi treceţi mai departe — vă veţi ocupa de ele în curând. 

În sfârşit, vine revizia finală. În această etapă reveniţi la păr- 
țile dificile şi zonele-problemă peste care aţi sărit în etapele 
anterioare. Tot acum vă veți uita peste text pentru a răspunde 
la întrebările la care nu aţi răspuns, pentru a îndeplini obiecti- 
vele rămase şi a completa harta mentală personală aflată în 
evoluţie. 

Discuţia finală de grup va ajuta la rezolvarea oricăror „zone-pro- 
blemă“, va răspunde la întrebările dificile şi va realiza obiecti- 
vele rămase. Acum realizați ultimele modificări, individual sau 
în grup, la hărțile mentale realizate. 

La încheierea acestui proces de studiu în grup, fiecare membru 
deţine atât o macroînţelegere (o viziune de ansamblu) asupra 
materialului cât şi o microînțelegere (o înțelegere mai detaliată 
a conținutului). Macroînţelegerea este inclusă în harta mentală 
de grup cu ramurile ei principale, în timp ce microînţelegerea 
este exprimată în detaliile hărților mentale. 

Ziua de studiu familial prin intermediul 
hărților mentale 


Planul de studiu familial poate fi folosit de orice familie ai cărei 
membri doresc să îşi dezvolte cunoştinţele, în scopuri acade- 
mice sau de interes general. A fost creat pentru a face studiul cât 
mai eficient şi mai plăcut posibil. 


Cu acest tip de plan de studiu şi cu notițele bine organizate sub 
forma hărților mentale, conţinutul unei cărți întregi poate fi 
comunicat membrilor grupului în 30-60 de minute! Ziua de 
studiu urmăreşte să acorde fiecărui membru două ore de timp 
de studiu per carte. Astfel, într-o familie cu patru membri, se 
pot citi patru cărţi, pot fi transpuse sub formă de hărți mentale, 
înțelese şi discutate într-o singură zi! 


Planul de studiu a fost descris în detaliu de Tony Buzan în 
Harnessing The Parabrain, capitolul 10, iar etapele principale sunt 
rezumate mai jos. Vezi harta mentală de la p. 273. 


1. Începeţi în jurul orei 10 dimineaţa cu câteva exerciţii fizice 
pregătitoare (30 de minute). Aceste exerciţii pot lua forma 
jocurilor, întinderilor sau a gimnasticii aerobice şi au ca scop 
încălzirea şi nu un efort fizic intens. 

2. Aruncaţi o privire rapidă peste textul care va fi studiat (15 mi- 
nute). 

3. Pauză — odihnă, jocuri sau un alt fel de relaxare (5-10 min). 

4. Decideţi cât timp aveţi disponibil pentru studiu şi pauze şi 
împărțiţi-l în perioade, astfel încât să acoperiţi toate secţiunile 
materialului de studiu (10 minute). 

5. Realizaţi o hartă mentală pentru cunoştinţele actuale despre 
subiect, scopuri şi obiective şi întrebările la care doriți să răs- 
pundeţi (20 de minute). 

6. Pauză (5-10 minute). 

7. Încercaţi să vă formaţi un plan de ansamblu al cărţii, citind 
cuprinsul, principalele titluri ş.a.m.d. Apoi treceţi ramurile 
principale pe harta mentală de grup (15 minute). 

8. Este timpul să vă formaţi o viziune generală inspectând mai 
detaliat materialul, apoi continuaţi să vă completaţi harta 
mentală (15 minute). 

9. Pauza de masă (1 oră). 

10. Aceasta este etapa dezbaterilor, în care puteţi discuta şi 
rezolva problemele cu alți membri ai familiei (30 minute). 

11. Pauză (5-10 minute). 

12. Revizia finală — treceţi în revistă cartea abordând orice pro- 
bleme deosebite sau întrebări şi completând ultimele detalii 
pe harta mentală (30 minute). 

13. Pauză (5-10 minute). 

14. Aceasta este etapa schimbului de idei în care fiecare membru 
al familiei prezintă, din propria hartă mentală, un rezumat 
complet al informaţiilor aflate prin studierea textului. (Pentru 
detalii privind realizarea prezentărilor, vezi capitolul 26, p. 288.) 
Fiecare prezentare trebuie să dureze aproximativ 25 de 
minute, cu o pauză de 5-10 minute după primele două. În 
timp ce un membru prezintă, ceilalți notează ideile pe pro- 
priile hărți mentale şi încearcă să înțeleagă discursul prezen- 
tatorului. Având deja o experienţă cu textul şi profitând de 
organizarea şi dispunerea prezentatorului, ar trebui să reu- 
şiți să vă perfecţionați şi să vă îmbunătăţiți hărțile mentale 
până la nivelul maxim posibil. Harta mentală de la p. 244 
este rezultatul unei zile de studiu în aer liber în grădină, pri- 
măvara în Somerset, Anglia. Două familii, Ayres şi Collins, 
studiau cărţi şi informaţii despre dezvoltarea geniului fami- 
ial, iar din acest motiv aplicau ceea ce învățau la modul în 
care învățau! Harta mentală finală a zilei de studiu a fost 
finalizată de mamele Lynn Collins şi Caro Ayre. Imaginea 

15. 


centrală reprezenta cele patru sferturi ale subiectului de 
studiu şi fiecare ramură a fost numerotată astfel încât numă- 
rul să fie, în același timp, o imagine care să reprezinte conțţi- 
nutul ramurii. De exemplu, numărul trei este încorporat în 
forma unei jumătăţi de creier, deoarece această ramură se 
ocupă cu funcţiile emisferelor cerebrale dreaptă şi stângă 
(vezi capitolul 1, „Cercetări neurologice moderne, p. 42), iar 
numărul şase este reprezentat de un unicorn (corn unic) 
reprezentând unicitatea! Harta mentală este împânzită cu 
multe alte imagini pline de tâlc a căror căutare îl va fascina 
pe cititor! 

Sărbătorirea reuşitei — perfecționaţi-vă tehnica! 

Puteţi sărbători cumpărând bilete la cinema, la teatru sau 
la un eveniment sportiv, organizând o cină specială, acor- 
dându-vă reciproc „distincţii şi cumpărând un cadou fami- 
liei. 

În ziua care urmează acestei zile de studiu puteţi descoperi 
că vă amintiți mai bine şi aveţi o înțelegere mai profundă 
a textului studiat. Acest lucru se întâmplă deoarece somnul 
sau reveria oferă ideilor ocazia de a se reintegra şi reorganiza 
în minte. 

Ulterior, repetițiile regulate la intervalele recomandate în 
capitolul 10 („Argumente pentru recomandările schemelor 
euristice“, p. 138) vă vor permite să menţineţi în condiţii bune 
amintirea şi înțelegerea textului. 


Beneficiile hărţii mentale familiale 


1. Harta mentală familială oferă beneficiile hărții mentale de 


grup descrise în capitolul 17 (pp. 203-204). 


2. Folosind hărțile mentale pentru poveste se dezvoltă creativi- 


tatea familiei. 

Hartă mentală a unei zile de studiu complete realizată de două mame, Lynn 


Collins şi Caro Ayre (vezi pp. 242-243). 

„ Viteza şi eficienţa studiului individual creşte direct propor- 


țional cu numărul de membri ai familiei. 


.Pe tot parcursul procesului de euristică mentală, membrii 


familiei discută materialul pe care îl studiază, în loc să stu- 
dieze în tăcere. Cercetările au arătat că verbalizarea activă 
duce la o procesare mai eficientă și la o rată mai mare de rea- 
mintire a informaţiei. 


. Folosind hărţile mentale în locul notițelor liniare, cunoştin- 


țele se îmbogățesc pe măsură ce sunt comunicate în loc să-şi 
piardă valoarea şi să devină confuze. 


. Membrii familiei îşi dezvoltă capacitatea de a înțelege noi 


domenii ale cunoaşterii. 


. Prin urmare, îşi exersează capacitatea de a se pregăti pentru 


şi de a susține examene. 


. Mai important, întreaga lor atitudine față de învăţare şi exa- 


mene este transformată. Prin euristica mentală familială, toţi 
membrii familiei pot ajunge să privească învăţarea ca pe o 
activitate plăcută şi nu ca pe o pedeapsă. 


. Folosirea hărții mentale ca suport şi mod de comunicare cu 


alți membri ai familiei poate dezvolta motivaţia persoanelor 
de a-şi perfecționa aptitudinile de gândire şi notare/conspec- 
tare a ideilor prin hărți mentale. 

Euristica mentală familială întăreşte unitatea familiei, deoa- 
rece fiecare membru participă şi susţine interesele intelec- 
tuale ale celorlalţi, împărtăşind un sentiment de satisfacţie şi 
motivaţie crescută. Familia devine o familie de prieteni. 


Harta mentală familială în practică 


Multe familii care au început să realizeze regulat zile de studiu 


familial au observat cum copiii lor au trecut de la ocuparea ulti- 


melor poziţii în clasă la locul unu, doi sau trei la toate materiile. 

De asemenea, părinţii au observat că excelează la serviciu şi în 
studiile legate de profesie. 


O familie suedeză, cu doi părinţi şi trei copii, a apreciat ziua de 
studiu în familie atât de mult, încât au hotărât să o organizeze 
regulat, la fiecare sfârşit de săptămână, pentru următoarele şase 
luni. Pe măsură ce performanţele copiilor la şcoală se îmbunătă- 
țeau şi din ce în ce mai mulţi prieteni aflau despre interesantele 
zile de studiu familial, informaţia a circulat şi familia a fost lite- 
ralmente asediată de copiii vecinilor care doreau şi ei să ia parte 
la distracţie! 


CĂTRE URMĂTOAREA ETAPĂ 


În acest capitol am prezentat principalele aplicaţii ale 
hărților mentale în cadrul familiei şi am remarcat cum 
efectele se răsfrâng şi în sfera educaţională. Secţiunea 
următoare discută mai pe larg avantajele educaţionale 
ale euristicii mentale în sarcini concrete precum scrie- 
rea unui eseu, pregătirea unui examen, predarea şi nota- 


rea ideilor din cărți, prelegeri şi filme. 


CAPITOLUL 22 


Gândirea 


Sumar 

e Euristica mentală pentru eseuri 

* Euristica mentală în pregătirea pentru examen 

e Euristica mentală pentru proiecte şi rapoarte 

+ Exemple de proiecte de hărți mentale 

« Beneficiile hărților mentale în realizarea prezentări- 
lor şi a proiectelor scrise 


Acest capitol prezintă trei aplicații majore ale euristicii 
mentale în sarcini de gândire şi notare a ideilor — pre- 
gătirea și scrierea eseurilor, examenelor și proiectelor 
sau rapoartelor. 


Euristica mentală pentru eseuri 


DACĂ CONSPECTAREA DUPĂ O CARTE sau prelegere implică 
extragerea elementelor esenţiale dintr-un material liniar pentru 
a genera o hartă mentală, crearea notiţelor pentru un eseu 
înseamnă în primul rând identificarea elementelor esenţiale ale 
subiectului pe o hartă mentală şi apoi folosirea hărții mentale 
pentru construirea unei structuri liniare. 

Ca întotdeauna, ar trebui să începeţi harta mentală cu o ima- 
gine centrală reprezentând subiectul eseului. 

Puteţi alege ulterior Regulile Fundamentale de Organizare 
adecvate, aşa cum am arătat în capitolul 9 (p. 105) şi în capi- 
tolul 13 (p. 166), ca ramuri principale sau subdiviziuni princi- 
pale. În acest stadiu, trebuie să acordaţi o atenţie deosebită 
cerințelor explicite ale subiectului sau întrebării. De obicei, 
cuvintele folosite în descrierea subiectului eseului sugerează 
care trebuie să fie Regulile Fundamentale de Organizare. 
Lăsaţi mintea să se desfăşoare liberă, adăugând informaţiile 
sau ideile pe care doriţi să le comunicaţi acolo unde par cele 
mai relevante pe harta mentală. Nu există limite pentru numă- 
rul de ramuri şi subramuri care pot porni de la Regulile Fun- 
damentale de Organizare. În acest stadiu al schemei euristice 
trebuie să folosiți codificarea (culori, simboluri sau ambele) 
pentru a indica trimiterile la alte referinţe sau asocierile între 
diferite zone. 

În continuare, redactaţi şi reordonaţi harta mentală pentru 
a obţine un întreg coeziv. 

Pentru etapa următoare, aşezaţi-vă şi scrieţi prima ciornă a 
eseului, folosind ca plan harta mentală. O hartă mentală bine 
organizată trebuie să vă ofere toate subdiviziunile principale 
ale eseului, menţionând la fiecare punctele-cheie şi relaţiile 
dintre ele. În acest stadiu trebuie să scrieţi cât mai repede posi- 
bil, sărind peste orice zone care creează dificultăţi deosebite, 
mai ales anumite cuvinte sau structuri gramaticale. Astfel, 
textul va avea mai multă cursivitate. Puteţi reveni mai târziu, 
oricând doriţi, la „zonele-problemă“, procedura seamănă mult 
cu cea recomandată pentru studierea unei cărți. 

Dacă vă întâlniți cu „blocajul scriitorului“!, realizarea unei noi 
hărți mentale vă va ajuta să le depăşiţi. De multe ori, simpla 


! Lipsa de inspiraţie. (n. trad.) 

desenare a imaginii centrale impulsionează imaginaţia, permi- 
țându-i să se joace şi să rătăcească în jurul subiectului eseului. 
Dacă vă blocaţi din nou, adăugaţi noi ramificații pornind de la 
cuvintele-cheie şi imaginile pe care le-aţi generat până în acest 
moment şi gestalt-ul, sau „înclinația spre completitudine“ natu- 
rală a creierului dumneavoastră, va umple spaţiile goale cu noi 
cuvinte sau imagini. În acelaşi timp ar trebuie să vă reamintiţi 
de infinita capacitate asociativă a creierului dumneavoastră şi 
să lăsaţi toate gândurile să se desfășoare în voie, în special cele 
pe care le-aţi fi putut respinge ca „absurde. Acest tip de blo- 
caje vor dispărea imediat ce veți realiza că ele, în realitate, nu 
sunt produse de incapacitatea creierului, ci de o teamă subia- 
centă de eşec și de o înţelegere greşită a funcţionării creierului. 

e Faceţi o verificare finală a hărţii mentale şi realizaţi ultimele 
modificări la eseu, adăugând trimiterile la alte referințe, susți- 
nându-vă argumentele cu noi dovezi şi citate şi modificând sau 
dezvoltând concluziile, acolo unde este cazul. 


Merită să menţionăm că hărţile mentale pe care le discutăm 
sunt menite să înlocuiască volumul uriaş de note liniare realizat 
de majoritatea studenților înainte de începerea lucrului la eseul 
propriu-zis. Metoda euristicii mentale foloseşte o singură hartă 
mentală şi o primă schiţă rapidă în locul celor 20 de pagini stan- 
dard de note şi a celor două sau trei ciorne. Merită de asemenea 
adăugat că un procesor de text este o completare excelentă la o 
hartă mentală deoarece permite o mai mare flexibilitate în reali- 
zarea ciornelor. Similar, programul computerizat Mind Map Plus 
(capitolul 28, pp. 313-314) este un partener superb pentru scrie- 
rea eseurilor. 


Studenţii şi elevii care dau în mod regulat examene vor găsi 
foarte utilă posibilitatea de a scrie fiecare eseu cu o limită de 
timp impusă, ca şi cum ar fi o întrebare de examen. Această 

abordare este deosebit de eficientă în situaţiile în care concu- 
renţa este acerbă, iar creierul are nevoie de o pregătire constantă 
pentru a excela sub presiunea situaţiei de examen (a se vedea 
şi povestea lui Edward Hughes, în Tony Buzan, Crearea unei 
hărți mentale, capitolul 1). 


Hărțile mentale din imaginile XII-XIV sunt realizate de elevii 
suedezi de şcoală primară Karen Schmidt, Katarina Naiman şi 
Thomas Enskog, şi au fost construite pentru eseuri despre sport, 
Suedia şi, respectiv, computere. 


După cum a spus Katarina în timp ce îşi construia harta mentală: 


Cu cât scriam și desenam mai mult, cu atât îmi veneau 
în minte mai multe lucruri — pe măsură ce aveam din ce 
în ce mai multe idei, acestea deveneau din ce în ce mai 
curajoase şi mai originale. Am realizat că o hartă men- 
tală nu se încheie niciodată. 

Numai o persoană pe care o respect, o senzație intensă de 
foame sau sete în stomac m-ar putea face să mă opresc 
din construirea hărților mele mentale! 


Aceste hărți mentale, dintre care două sunt în suedeză, subli- 
niază universalitatea limbajului hărților mentale. 


Euristica mentală în pregătirea pentru examen 


Dacă aţi aplicat euristica mentală de-a lungul întregii perioade 
de studiu, şi v-aţi revăzut hărțile mentale la intervalele recoman- 
date, ar trebui să fiți mai mult decât pregătiţi pentru examen. 
Nu mai trebuie decât să transpuneţi cunoştinţele excelente, do- 
bândite, într-o performanţă excelentă. 


« Primul pas este citirea completă a subiectelor de examen, ale- 
gând întrebările la care doriţi să răspundeţi, notând prin hărţi 
mentale orice gânduri care vă vin în minte la citirea întrebărilor. 

+ Apoi trebuie să decideţi în ce ordine veţi răspunde la întrebări 
şi cât timp veţi aloca fiecăreia. 

e Rezistând tentaţiei de a începe să răspundeţi imediat, pe larg, 
la prima întrebare, realizaţi câte o hartă mentală expres pentru 
toate întrebările la care intenţionaţi să răspundeţi. Urmând 
această procedură, permiteţi minții să exploreze, pe toată durata 
examenului, ramificaţiile tuturor întrebărilor, indiferent la ce 
subiect răspundeţi la un moment dat. 

e Reveniţi la prima întrebare şi construiți o hartă mentală care 
va funcţiona ca schelet pentru răspunsul dumneavoastră. Ima- 
ginea centrală corespunde comentariilor introductive, iar fie- 
care dintre ramurile principale constituie un subcapitol sau o 
secţiune a eseului. Pentru fiecare ramificaţie a ramurilor prin- 
cipale ar trebui să puteţi scrie unul sau două paragrafe. 

+ În timp ce vă construiți răspunsul, veţi descoperi că puteți 
începe să faceţi trimiteri către orice parte a structurii şi că 
puteți încheia cu propriile gânduri, asocieri şi interpretări. 
Un astfel de răspuns va dovedi examinatorului o cunoaştere 
vastă, o capacitate de analiză, organizare, integrare şi trimiteri 
la surse şi, în special, o capacitate de a produce idei creative 
şi originale despre subiect. Cu alte cuvinte, veți obţine califi- 
cativul maxim! 


Harta mentală din imaginea XV (jos) este una dintre sutele de 
hărți mentale realizate de studentul James Lee, care şi-a pregătit 
aceste hărți mentale pentru examenele de încheiere a ciclului 
liceal şi pentru examenul de admitere la universitate. La vârsta 
de 15 ani, James a pierdut şase luni de şcoală din motive de sănă- 
tate şi a fost sfătuit să repete anul deoarece examenele GCSE! 


! Numite şi O-Level, examene care se dau între 14 şi 16 ani, premergătoare 
examenelor GCE Advanced Level sau A-Level, considerate calificative stan- 
dard pentru accesul la studiile universitare. (n. trad.) 

se profilau la orizont. James şi-a convins profesorii să-l lase să-şi 
„încerce puterile“ şi a început să construiască hărţi mentale 
pentru toate informaţiile noi! În numai trei luni, a parcurs mate- 
ria pentru un an întreg şi, din zece examene, a obținut şapte cali- 
ficative FB şi trei calificative B. Harta mentală din imaginea XV 
(jos) a fost realizată de James pentru istorie şi expune princi- 
palele explicaţii date pentru începutul celui de-al Doilea Război 
Mondial. 


Euristica mentală pentru proiecte şi rapoarte 


Scrierea unui proiect sau raport, de la câteva pagini până la 
o teză de doctorat, poate fi uşurată mult prin folosirea hărților 
mentale. 


Proiectele de acest fel pot implica cercetări vaste şi o prezentare 
finală sub formă scrisă, grafică şi orală, dar abordarea este în 
esenţă aceeași cu cea folosită pentru eseuri şi examene. 


În orice sarcină de studiu, primul pas este stabilirea volumului 
de informaţii care va fi studiat într-un anumit interval de timp. 
Aceste obiective de timp/volum sunt la fel de importante în pro- 
iectele pe termen lung ca și în cele pe termen scurt. 


Ulterior, în timpul fazei de cercetare, puteţi folosi hărţi mentale 
pentru notarea ideilor din materialul-sursă, a rezultatelor de 
cercetare, pentru a organiza şi integra ideile pe măsură ce apar, 
şi pentru a forma baza prezentării finale orale sau scrise. (Pentru 
mai multe informaţii despre susținerea unei prezentări, a se 
vedea capitolul 26.) 


Ca şi eseul, sau răspunsul la o întrebare de examen prin tehnica 
hărților mentale, proiectele şi rapoartele scrise în acest fel au 

o probabilitate mai mare de a fi bine structurate, centrate pe 
problemă, creative şi originale, comparativ cu cele bazate pe me- 
todele laborioase tradiționale de compunere liniară a ideilor, 
a ciornelor şi a versiunilor revizuite. 


Exemple de proiecte de hărţi mentale 


Harta mentală din imaginea XI rezumă un proiect realizat de 
IBM şi British Government Youth Training Scheme. Scopul era 
realizarea unui îndrumar privind cele mai eficiente moduri de 
predare la tineri. Acest rezumat s-a dovedit atât de util, încât 
a fost inclus în Manualul IBM/Y'IS de formare internă, împreună 
cu alte hărți mentale. 


Un alt exemplu este o elevă de 16 ani din SUA, Lana Israel, care 
a devenit un autor de mare succes prin cartea ei Brain Power for 
Kids — How to Become An Instant Genius (Dezvoltarea capaci- 
tăţilor intelectuale la copii — cum să devii instantaneu un geniu), 
scrisă în colaborare cu 'Iony Buzan. 


Ascensiunea Lanei spre recunoaşterea publică a început la gim- 
naziul Highland Oaks din districtul Dade, statul Florida, când 
s-a înscris la un concurs de proiecte ştiinţifice. 


Pentru că tocmai descoperise hărţile mentale şi era fascinată de 
ele, Lana a ales ca temă de proiect investigarea efectelor euris- 
ticii mentale asupra învăţării. Ea a decis să realizeze o serie de 
experimente privind reactualizarea informaţiei şi creativitatea 
folosindu-și colegii ca subiecți. Ca orice bun cercetător, şi-a îm- 
părțit subiecţii în două grupuri, grupul experimental şi grupul 
de control, şi a urmărit cu atenţie cele două seturi de rezultate 
ale testelor. 

Grupul de elevi care a folosit hărţile mentale a înregistrat o ame- 
liorare marcantă a performanţelor, iar precizia şi creativitatea 
proiectului Lanei i-au adus locul întâi la târgul de proiecte ştiin- 
țifice al districtului. Ea s-a calificat şi pentru competiţia între 
state, unde a câştigat locul doi, dintr-un total de 42 de concu- 


renți înscrişi. 


În urma acestor evenimente, Amanda Morgan-Hagan, o fostă 
profesoară a Lanei, a invitat-o la a opta Conferinţă Mondială a 
Profesorilor Copiilor Talentaţi şi Supradotaţi care urma să aibă 
Joc în Sydney, Australia. „Lana mi-a arătat ce făcuse şi am înţeles 
brusc că acest subiect s-ar potrivi perfect pentru conferinţă şi ce 
minunată ar fi această prezentare pentru educatorii din întreaga 


lume." 


Folosind hărţile mentale ca bază pentru prezentarea ei, Lana 
a devenit instantaneu o figură celebră. A apărut la televiziunea 
națională, a participat la numeroase emisiuni la radio şi a fost 
intervievată de cele mai importante cotidiene. Cartea ei, Brain 
Power for Kids, s-a bucurat de o publicitate imensă şi Lana 
a primit sute de scrisori de la oameni care doreau să afle mai 
multe. Pentru un exemplu de hartă mentală a Lanei, a se vedea 
p. 278. 


Ceea ce a început ca un proiect ştiinţific şcolar a devenit o 
carieră pentru Lana. După cum spune ea: „Euristica mentală 
m-a ajutat atât de mult, încât vreau să împărtăşesc aceste cunoş- 
tințe cu alte persoane. Vreau să schimb faţa procesului educa- 
țional în întreaga lume.“ John Sculley, şeful companiei Apple 
Computers, a afirmat că, după părerea lui, prin euristica men- 


tală „Lana va schimba lumea“. 

Beneficiile hărților mentale în realizarea 
prezentărilor şi a proiectelor scrise 


1. Elimină stresul şi disconfortul cauzate de dezorganizare, teama 
de eşec şi „blocajul imaginativ . 

2. Eliberează „cârligele asociative“ pentru înregistrarea noilor 
informații şi idei, ridicând astfel nivelul de creativitate şi de 
originalitate. 

3. Reduc enorm timpul necesar pentru pregătirea, structurarea 
şi finalizarea prezentării sau proiectului scris. 

4. Vă oferă control permanent asupra procesului analitic și creativ. 

5. Conduc la o prezentare, eseu, proiect sau raport mai centrat 
pe idee, mai organizat şi mai integrat. 


CĂTRE URMĂTOAREA ETA PĂ 


După cum se arată atât de clar în povestea Lanei Israel, 
elevul care învață adecvat va evolua în mod natural, 
devenind un bun profesor. Capitolul următor explo- 
rează mulțimea de modalităţi prin care euristica men- 
tală poate veni în ajutorul persoanelor implicate în 


învăţarea altor persoane. 


CAPITOLUL 23 


Predarea 


Sumar 

« Dezvoltarea creierului 

* Aplicaţii ale euristicii mentale în activitatea de pre- 
dare 

e Educaţia specială 

« Beneficiile hărților mentale în predare 


Acest capitol aruncă o lumină nouă asupra rolului 
profesorilor și explorează varietatea de moduri în care 
hărțile mentale pot fi folosite pentru a face predarea și 
învățarea mai stimulente, mai plăcute şi mai eficiente. 


Rolul profesorilor 


MESERIA DE PROFESOR ESTE, CATEGORIC, una 
dintre cele mai importante profesii, deoarece dascălii 
sunt responsabili pentru cea mai prețioasă dintre toate 
resursele, intelectul uman. Întrucât creierul operează 
construind sinergetic structuri gigantice pe baza cunoş- 
tinţelor pe care le posedă deja, rolul profesorului devine 


şi mai important. Dacă baza de cunoştinţe este falsă sau 

slabă, cu cât elevul construieşte mai mult pe ea, cu atât 
sunt mai mari şansele ca întreg edificiul să se prăbu- 
şească. Din nefericire, în astfel de cazuri, depunerea 
unui efort mai mare duce la performanţe din ce în ce 


mai proaste. 


De aceea, este esenţial ca orice profesor să înţeleagă că 
prima lecţie pe care trebuie să o predea elevilor este 
modul de funcţionare a creierului, a învăța cum să 
înveți — chiar înainte de a începe scrisul, cititul şi arit- 


metica. 


Pentru a atinge acest obiectiv, creierul are nevoie de instrumente 
adecvate. Harta mentală este un astfel de instrument. 


Dezvoltarea creierului 


Când învaţă pentru prima dată creierul uman să creeze hărți 
mentale? 


„Când i se explică acest lucru, aţi putea răspunde. 


Răspunsul corect este: „In momentul (şi poate chiar mai de- 
vreme) în care se naşte!" 


Gândiţi-vă la modul în care se dezvoltă creierul unui bebeluş, 
în special la felul în care învaţă limbajul. Unul dintre primele 
cuvinte pe care le spun copiii este „mama. De ce „mama? 
Deoarece „mama“ este centrul hărții mentale! De la ea radiază 
principalele ramuri ca iubirea, hrana, căldura, protecţia, trans- 
portul şi educaţia. 


In acest fel, copilul construieşte instinctiv în interiorul său hărți 
mentale, din momentul în care se naște și pe tot parcursul vieţii, 

construind, din fiecare centru radiant, ramuri şi reţele de aso- 
cieri în expansiune, care devin în final bagajul său de cunoştinţe 
ca adult. 


Profesorul trebuie să se asigure că aceste rețele complicate sunt 
hrănite constant pentru a se asigura nu numai de dezvoltarea lor 
continuă, pe tot parcursul vieţii elevului, ci şi de aplicabilitatea 
Jor externă. 


Aplicaţii ale euristicii mentale 
în activitatea de predare 


În afară de familiarizarea elevilor cu teoria şi practica hărților 
mentale, profesorul poate folosi hărțile mentale într-un număr 
de moduri practice pentru a face predarea şi învăţarea mai 
uşoare şi mai plăcute. 


1. Pregătirea notelor de curs 


Unul dintre cele mai eficiente moduri de folosire a hărților men- 
tale îl reprezintă notele de curs. Pregătirea unei prelegeri sub 
forma unei hărți mentale este mult mai rapidă decât scrierea 
prelegerii şi are marele avantaj de a permite vorbitorului şi ele- 
vului o imagine de ansamblu asupra subiectului, în orice moment. 
O prelegere sub formă de hartă mentală este uşor de actualizat 
de la un an la altul fără a deveni dezordonată, iar calităţile sale 
mnemonice fac ca o revizuire rapidă înaintea prelegerii să fie 
suficientă pentru a readuce subiectul în memorie. Deoarece 
cunoştinţele profesorului vor evolua, aceeaşi hartă mentală va 
genera prelegeri destul de diferite dacă va fi folosită an de an. 
Acest lucru evită plictiseala notelor de curs vechi fără a necesita 
vreun efort suplimentar! Prelegerea este mai amuzantă şi mai 
interesantă, atât pentru vorbitor, cât şi pentru elevi/public. 

Reprezentând un schelet pentru prelegere, harta mentală per- 
mite vorbitorului să realizeze un echilibru perfect între dis- 
cursul spontan şi proaspăt, pe de o parte, şi o prezentare clară şi 
bine structurată, pe de altă parte. Permite o monitorizare exactă 
a timpului pe parcursul prelegerii sau, dacă durata se modifică, 
dintr-un anumit motiv, permite vorbitorului să ajusteze pe loc 
discursul în funcție de timpul alocat, după cerințele existente. 
Această funcţie corectivă poate fi foarte utilă dacă sunt disponi- 
bile informaţii noi exact înaintea cursului (o ştire sau un vorbi- 
tor anterior). 


Harta mentală de la p. 260 a fost realizată de Barry Buzan pentru 
o prelegere de anvergură în faţa unui public de cercetători şi 
profesori universitari. Subiectul din centru a fost fixat de organi- 
zatorii conferinței şi din acest motiv nu a fost redus la un cuvânt 
sau imagine unică. Există destul de multe cuvinte-cod care 
indică zone ale cunoaşterii sau idei ale altor autori familiari vor- 
bitorului. Observaţi arhitectura cu linii paralele, care oferă o 
alternativă la trasarea ramurilor primare şi secundare. Din acest 
tip de hartă mentală un vorbitor care stăpâneşte subiectul poate 
vorbi 10 minute sau 10 ore. Oricare dintre principalele ramuri 
poate deveni o prelegere independentă, astfel acest tip de plan 
putând fi chiar schița unui curs. Poate fi (şi a şi fost) folosit 
pentru o prelegere universitară. Ar putea fi (dar nu a fost) folosit 
ca schiță pregătitoare pentru scrierea unui articol. 


Harta mentală despre dinamica substanţelor chimice din imagi- 
nea XVI a fost pregătită de Graham Wheeler, șeful Catedrei de 
chimie de la Şcoala Herschel, din Anglia. Harta acoperă un 
întreg capitol al cursului de chimie pentru elevii mari care se 
pregătesc de examenele universitare şi este folosită atât de pro- 
fesor, pentru a-şi planifica şi ghida prelegerea, cât şi de elevi, 
pentru a urmări predarea. 

Hartă mentală realizată de profesorul Barry Buzan pentru o prelegere ţinută 
în faţa unui public de cercetători şi oficialități pe probleme de politică externă 
(vezi p. 259). 


În cei cinci ani în care Graham Wheeler a predat chimia pentru 
examenele de admitere la universitate prin intermediul hărților 
mentale, elevii săi au înregistrat un procent de reuşită de 98%. 
(Vezi Kastner, capitolul 27, „Exemple de hărţi mentale manage- 
riale“ pp. 308-311.) 


2. Planificarea anuală 


Harta mentală poate fi folosită şi pentru a oferi profesorului o 
viziune de ansamblu asupra programei întregului an şcolar, ară- 
tând diviziunile trimestriale şi tipul de lecţii care trebuie susţi- 
nute. (De exemplu, un profesor de geografie ar putea avea ideea 
unei excursii anuale pe teren şi prezentări cu diapozitive pentru 
lecţiile standard.) 

3. Planificarea trimestrială 


Este o subdiviziune a planului anual şi adesea ia forma unei 
hărți mentale mai mici create prin dezvoltarea unei sau unor 
ramuri din programul anual. Termenul de plan poate arăta care 
subiecte din programă intenţionează profesorul să le acopere şi 
aproximativ în ce ordine. 


4. Planificarea zilnică 


la o formă similară cu agenda euristică cotidiană descrisă în capi- 
tolul 20 (p. 227) şi ar include detaliile specifice ale lecţiilor, precum 
momentul începerii şi al încheierii, clasa, subiectul ş.a.m.d. 


5. Lecţiile și prezentările 


Folosind o tablă mare, tradiţională, de sticlă sau metal, sau un 
proiector, profesorul poate desena, pe măsură ce lecţiile avan- 
sează, partea corespondentă a hărții mentale. Această reflectare 
externă a procesului de gândire poate ajuta la clarificarea struc- 
turii lecţiei. De asemenea, va menţine interesul elevilor şi va 
susține memorarea şi înțelegerea subiectului acoperit. Pot fi îm- 
părţite şi hărți mentale „schelet“ pe care să le completeze elevul, 
sau fotocopii alb-negru pe care aceştia le vor colora. 


6. Examenele 


Dacă scopul examenului este testarea cunoştinţelor şi al nivelu- 
lui de înţelegere al studenţilor şi nu aptitudinile lor de expunere, 
harta mentală este soluţia ideală. Dintr-o privire, ea poate arăta 
profesorului dacă studentul posedă sau nu o înţelegere a subiec- 
tului, precum şi principalele sale puncte forte şi puncte slabe. 
Harta mentală indică şi zonele în care lanţul asociativ, dintr-un 
motiv sau altul, a evoluat greşit. Această abordare îi furnizează 
profesorului o idee clară şi obiectivă asupra nivelului cunoştin- 
țelor studentului, neparazitată de evaluări ale aptitudinilor din 

alte domenii, precum corectitudinea gramaticală, scrierea corectă 
şi lizibilitatea scrisului. În plus, reprezintă o mare economie 
de timp, eliminând momentele petrecute de obicei cu citirea şi 
notarea stivelor de foi de examen! 


Acest concept a fost dezvoltat şi mai mult de Christine Hogan, 
directorul Şcolii de Management de la Curtin University of 
Technology, Perth, Australia. În calitate de coordonator al pro- 
gramelor universitare de comportament organizaţional, Hogan 
a prezentat profesorilor şi studenţilor euristica mentală. Ea a spus: 


Am prezentat euristica mentală ca instrument de exami- 
nare. La începutul semestrului, studenții au primit un 
ghid de folosire și obiective pentru fiecare săptămână. 
Pe pagina opusă a acestui caiet au fost încurajați să con- 
struiască o hartă mentală rezumativă. Li s-a spus că la 
examen vor primi o hartă mentală și vor putea alege unul 
dintre subiectele săptămânale, ca de exemplu: 

Alegeţi una dintre temele „motivaţie“ sau „leadership“, şi 
construiți o hartă mentală ilustrând modelele/concep- 
tele/teoriile de bază și ideile proprii despre subiect. Folo- 
siți o pagină dublă din caiet. 

După testare, am construit o schemă de evaluare a hăr- 
ților mentale ale studenților. 


Schemă de notare 


a) Conţinutul: 
Extensiv (acoperirea întregii game de concepte/teorii) 5 


Intensiv (acoperirea detaliilor) 5 
b) Aducerea ideilor proprii 4 
c) Folosirea strategiilor de euristică mentală 

Culori 2 
Simboluri 2 
Săgeţi 2 


TOTAL 20 

Credem că euristica mentală este o strategie care poate fi 
folosită pentru a încuraja învățarea „autentică“ în locul 
celei „superficiale“. Biggs și Telfer (1987), împreună cu 
Marton şi Slajo (1976), au realizat o cercetare privind 
învățarea autentică și cea superficială, descoperind că 


x CC 


învățarea „autentică este intrinsec motivată, și că, în acest 
caz, studenții încearcă să înţeleagă sensul hărții create de 
ei și contextul ideilor și al conceptelor noi. Pe de altă parte, 
învățarea „superficială“ tinde să fie motivată extrinsec și 
conduce la ceea ce noi numim „învățatul pe dinafară. 

Watkins și Hattie (1985) arată că abordarea superficială 
este folosită cu precădere în școala primară și generală şi 
Că puțini studenţi găsesc necesară modificarea strategiilor 
la nivel universitar. Mulţi dintre studenţii noștri sunt 
ajutați să treacă la învăţarea autentică prin intermediul 
hărților mentale, unde sunt încurajați să vadă imaginea 
de ansamblu și să realizeze conexiuni între teorii, con- 


cepte și ideile proprii. 


7. Proiectele 


Hărțile mentale sunt ideale pentru planificarea, urmărirea şi 
prezentarea proiectelor. Ele încurajează gândirea multilaterală şi 
centrată pe subiect încă din primele stadii, permit atât profeso- 
rului, cât şi studentului să verifice progresul şi să observe reţeaua 
crescândă de informaţii interconectate şi oferă un cadru ideal 
pentru prezentările finale orale sau scrise. 


Harta mentală poate fi deosebit de utilă în educaţia profesio- 
nală. La Metropolitan Police Service, din Londra (care deţine un 
efectiv de 44 000 de persoane), formarea este o preocupare 
majoră. Comisarul Douglas Brand a folosit o hartă mentală 
(vezi imaginea XVII) pentru a ţine cont de toate problemele rezi- 
duale legate de formare după ce în cadrul secţiei a fost realizată 
o analiză generală. Harta sa mentală arată cum pot fi încorporate 

într-un tot unitar considerentele generale şi detaliile complexe. 
Ea acoperă şi domenii care ar putea fi utile persoanelor aflate în 
formare. 


Un alt exemplu arată cum pot fi folosite hărţile mentale pentru 
planificarea lecţiilor în unul dintre cele mai dinamice domenii 
educaţionale din acest moment: învăţarea limbilor străine. Harta 
mentală de la p. 265 (sus) a fost construită, ca plan de lecţie 
pentru un grup de persoane care nu erau vorbitori nativi de 
limba engleză, de Charles La Fond, coordonatorul unei reţele 
internaţionale de şcoli de limbi străine. Desenele de pe harta 
mentală sunt alese pentru a stimula minţile cursanților să pună 
întrebări în timpul predării, pentru a încuraja discuţia şi a indica 
activităţi. Această hartă mentală reprezintă o jumătate de zi de 
curs şi este folosită şi pentru recapitulare. 


Cealaltă hartă de la p. 265 explică, într-un mod mai detaliat, 
cum poate fi folosită o hartă mentală pentru predarea grama- 
ticii. Harta mentală realizată de Lars Soderberg, un renumit 
lingvist şi profesor suedez, include o prezentare generală deta- 
liată a principalelor elemente ale gramaticii franceze pe o sin- 
gură pagină. Dintr-o singură privire harta mentală face clar şi 
uşor accesibil ceea ce multe persoane consideră dificil, dacă nu 
imposibil. 


Educaţia specială 


Hărțile mentale sunt utile în special în ajutarea celor cu nevoi 
educaţionale speciale. Harta mentală de la p. 266 a fost realizată 
de autor în colaborare cu un băieţel de nouă ani pe care îl vom 
numi Timmy. Timmy suferea de o paralizie cerebrală destul de 
gravă, ceea ce însemna că funcţiile sale motorii erau semnifica- 
tiv afectate. EI era considerat de mulți ineducabil şi neinteligent. 





Hartă mentală a unei lecţii de limba engleză pentru un grup de persoane care 
nu sunt vorbitori nativi ai limbii, realizată de profesorul lor, Charles La Fond 
(vezi p. 264). 

Hartă mentală de Lars Soderberg reprezentând o imagine de ansamblu 
a gramaticii limbii franceze (vezi p. 264). 

Hartă mentală realizată de Timmy, cu ajutorul lui Tony Buzan, demonstrând 
capacităţile şi cunoştinţele copilului cu „dizabilităţi mentale“ (vezi p. 264) 


După o după-amiază întreagă petrecută cu el, înconjurat de cre- 
ioane colorate şi hârtie de scris, Tony i-a cerut să spună, în primul 
rând, din cine este compusă familia sa. În timp ce se notau infor- 
maţiile, Timmy privea cu mult interes şi chiar a corectat scrierea 
destul de complicată a numelui surorii sale. 


Timmy a fost apoi întrebat care sunt principalele sale interese şi a 
afirmat, fără ezitare, „spaţiul şi dinozaurii“. Acestea au fost deci 
notate ca ramuri principale ale hărții mentale. Când Timmy a 
fost întrebat ce-i place la conceptul de spaţiu, a răspuns „plane- 
tele“. Apoi a numit precis planetele în ordinea corectă, acest lucru 
arătând că, în comparaţie cu 90% din populaţie, posedă o mai 
bună cunoaştere a sistemului nostru solar, precum şi o imagine 
clară despre acesta. Când Timmy a ajuns la planeta Saturn, s-a 
oprit, l-a privit pe Tony în ochi şi a spus „FRHUMOASĂ“ 

Când discuţia a ajuns la dinozauri, Timmy a cerut un creion şi a 
mâzgălit rapid un desen. Ştiind că aceste mâzgălituri nu sunt 
niciodată lipsite de sens, Tony i-a cerut să explice ce înseamnă. 
Timmy i-a explicat că erau, evident, un Diplodocus şi un 
Tyrannosaurus Rex: tatăl, mama şi bebeluşul. Mintea lui Timmy 
era la fel de ageră şi de clară ca a unui elev bun, singura sa difi- 
cultate fiind conexiunile gândirii sale şi exprimarea lor. 


A cerut să-şi realizeze propria hartă mentală. A produs o altă 
„mâzgălitură“ şi a dat explicaţia următoare: portocaliul repre- 
zenta corpul său, care îl face foarte fericit. Bucla neagră din 
partea de sus reprezenta creierul său, care îl făcea, de asemenea, 
foarte fericit. Bucla galbenă reprezenta acele părţi ale corpului 
care nu funcționau, şi care îl făceau foarte nefericit. S-a oprit un 
moment şi a adăugat o buclă neagră peste partea inferioară 
a hărții mentale, despre care a spus că reprezenta modul în care 
urma să-şi folosească gândirea pentru a determina corpul să 
funcţioneze mai bine. 


În acest caz ca şi în multe altele, harta mentală eliberează creie- 
rul „cu dizabilităţi mentale“ de restricţiile semantice care adesea 
măresc handicapul dacă acesta există şi pot chiar crea unul acolo 
unde, iniţial, nu era nimic. 


Beneficiile hărților mentale în predare 


1. Trezesc automat interesul elevilor, făcându-i mai receptivi şi 
mai cooperanți în clasă. 

2. Fac lecţiile şi prezentările mai spontane, creative şi mai plă- 
cute, atât pentru profesor, cât şi pentru elevi. 

3. În loc să rămână relativ rigide cu trecerea anilor, notele pro- 
fesorului sunt flexibile și adaptabile. În aceste vremuri de 

schimbări și dezvoltare rapidă, profesorul trebuie să-şi poată 
modifica şi completa notele de curs rapid şi uşor. 

4. Deoarece hărțile mentale prezintă numai materialul relevant 
sub o formă clară şi memorabilă, elevii tind să ia note mai 
bune la examene. 

5. Spre deosebire de textul liniar, hărţile mentale expun nu 
numai informaţiile, ci şi relațiile dintre ele, oferind elevilor o 
înţelegere mai profundă a subiectului. 

6. Volumul fizic al notelor de curs se reduce considerabil. 

7. Hărțile mentale sunt deosebit de utile copiilor cu „dizabilităţi 
de învăţare“ şi în special celor cu dislexie. Eliberând copilul 
de „tirania semanticii , care reprezintă adesea peste 90% din 
dificultate, harta mentală îi permite acestuia o exprimare mai 
naturală, mai completă şi mai accelerată. 


CĂTRE URMĂTOAREA ETAPĂ 


După ce am discutat modurile de aplicare a euristicii 
mentale în sarcinile educaţionale narative şi în predare, 
rămâne să analizăm aplicaţiile ei într-una dintre cele mai 
importante activități de învăţare, notițele. Capitolul ur- 
mător discută în amănunt cele mai bune moduri de folo- 
sire a hărților mentale în notarea ideilor dintr-o carte, 


prelegere, material video, material computerizat sau film. 


CAPITOLUL 24 
Realizarea hărţii mentale principale 


Sumar 

e Harta mentală a unei cărți 

« Hărți mentale realizate după prelegeri/casete video/ 
DVD-uri/filme 

«+ Revizuirea notelor euristice 

e Crearea unei hărți mentale principale 

« Beneficiile notelor euristice şi ale hărții mentale prin- 
cipale 


Am discutat deja în capitolul 3 despre confuzia intelec- 
tuală îngrozitoare creată de metodele liniare tradiţio- 
nale de luare a notițelor și multitudinea avantajelor 
oferite de notele euristice. În acest capitol, tehnica euris- 
ticii mentale este aplicată strict la citirea cărților, asista- 
rea în cadrul prelegerilor și dobândirea unui corp vast 
de cunoștințe integrate. 


Harta mentală a unei cărţi 


PENTRU A RELUA PE SCURT, tehnica de realizare a hărţii 
mentale pentru o carte are două părți — pregătirea şi aplicarea. 
Aceste două secţiuni includ opt stadii. Pentru a facilita accesul la 

ele, acestea sunt rezumate mai jos, împreună cu limitele de timp 
sugerate. La p. 273 se poate vedea o hartă mentală ce rezumă 
într-un mod complet tehnica TEMN, realizată de Vanda North, 
incluzând un plan de studiu zilnic. 


Pregătirea 

1. Răsfoiţi rapid cartea — creaţi imaginea centrală a hărții 
mentale (10 minute) 

2. Stabiliți timpul total şi materialul de parcurs (5 mi- 
nute). 

3. Transpuneţi pe harta mentală cunoştinţele pe care le 
aveți despre subiect (10 minute). 

4. Definiţi-vă obiectivele şi notaţi-le pe harta mentală 


(5 minute). 


Aplicarea (timpul depinde de materialul studiat) 

5. Sinteza — adăugaţi ramurile principale 

6. Imaginea generală — nivelurile unu şi doi 

7. Completarea detaliilor — completaţi majoritatea in- 
formațiilor pe harta mentală 


8. Revizia finală — finalizaţi harta. 
Pregătirea 


1. Răsfoiți rapid cartea (10 minute) 


Înainte de a începe citirea cărţii în amănunt, este esenţial să 
dobândim o imagine de ansamblu rapidă. Pentru aceasta, cea 
mai bună metodă este citirea coperţilor față şi spate şi cuprinsul, 
răsfoirea cărții de câteva ori pentru a dobândi o idee generală 
(plan) despre carte. 

Luaţi apoi o coală albă de hârtie sau o planşetă pentru scheme 
euristice și desenaţi o imagine centrală care rezumă titlul sau 
subiectul. Dacă pe coperte sau în carte există o imagine deosebit 
de memorabilă sau colorată, sunteţi liberi să o folosiţi. Dacă 
aveţi deja o oarecare certitudine a principalelor ramuri care vor 
porni din centru, le puteți adăuga în acest moment. Ele vor fi, 
cel mai adesea, principalele secţiuni sau capitole ale cărţii sau 
obiectivele dumneavoastră în lectura cărții. 


În acest stadiu incipient al hărţii mentale, acordaţi creierului o 
idee centrală şi arhitectura fundamentală în care îşi poate inte- 
gra toate informaţiile achiziționate prin studierea cărții. 


2. Stabiliți timpul total și materialul de parcurs (5 minute) 


În funcţie de obiectivele studiului, de conţinutul şi nivelul de 
dificultate al cărții, dar şi de cantitatea de cunoştinţe pe care 
Je aveţi deja, stabiliți timpul total pe care îl veţi dedica sarcinii şi 
cantitatea de material de acoperit în fiecare perioadă de studiu. 


3. Transpuneți pe harta mentală cunoștințele pe care le aveți 
despre subiect (10 minute) 


Acum lăsaţi la o parte cartea şi harta mentală realizată anterior, 
luaţi o nouă foaie de hârtie şi desenaţi cât puteţi de rapid o hartă 
mentală expres cu tot ceea ce ştiţi deja despre subiectul pe care îl 
veți studia. Aceasta va include orice informaţii aţi dobândit prin 
răsfoirea inițială a cărţii, plus orice cunoştinţe generale sau con- 
crete ați acumulat pe parcursul vieţii, asociate cu subiectul. 


Majoritatea oamenilor sunt încântați şi surprinşi să descopere 
că ştiu mult mai multe despre subiect decât credeau iniţial. Acest 
exercițiu este deosebit de valoros în special pentru că aduce la 
suprafață asocierile potrivite sau „cârligele“ şi pune în mişcare 

mintea în direcția subiectului studiat. El vă permite şi identifica- 
rea punctelor slabe şi a punctelor forte ale cunoaşterii, indicând 
aspectele care trebuie îmbunătăţite. 


4. Definiţi-vă obiectivele și notaţi-le pe harta mentală 
(5 minute) 


În acest stadiu puteţi fie completa harta mentală a cunoştinţelor 
existente pe care tocmai ați terminat-o, folosind un creion de 
culoare diferită, sau puteţi lua o foaie nouă de hârtie pe care să 
creați o nouă hartă mentală expres cu obiectivele dumneavoas- 
tră în citirea cărții. Acestea pot lua forma întrebărilor concrete la 
care doriţi să aflaţi răspunsul, a domeniilor cunoașterii despre 
care doriţi să aflați mai multe sau, poate, a aptitudinilor pe care 
doriți să le dobândiţi. 


Înscrierea obiectivelor pe harta mentală în acest mod creşte 
foarte mult probabilitatea ca sistemul ochi/creier să înregistreze 
orice informaţie întâlnită care pare relevantă pentru aceste 
obiective. Harta mentală a obiectivelor dumneavoastră funcţio- 
nează ca un „apetit“ care motivează în mod natural căutările. 
La fel cum o persoană care nu a mâncat de câteva zile devine 
obsedată de mâncare, o bună hartă mentală preparatorie creşte 
„foamea“ de cunoaştere. 


Aplicarea (timpul depinde de materialul studiat) 


5-8. Sinteza, Imaginea generală, Completarea detaliilor, 
Revizia finală 


După încheierea pregătirii sunteţi gata pentru a începe cele patru 
niveluri ale lecturii — sinteza, imaginea generală, completarea 
detaliilor, revizia finală — care vă vor conduce în profunzimea 
conţinutului. Pentru detalii ale acestor stadii a se vedea capitolul 21 
(„Harta mentală de grup pentru învățarea în familie“, pp. 238-240). 

Hartă mentală de Vanda North rezumând întreaga tehnică TEMN (vezi p. 270 
și capitolul 21, p. 241). 

În acest moment, aveţi două posibilități: puteţi realiza harta 
mentală a cărţii în timp ce o citiți sau puteţi faceți însemnări pe 
carte şi completa ulterior harta mentală, după citirea cărții. 
Ambele abordări sunt la fel de valide — alegerea este o problemă 
în întregime personală, singura diferență apărând doar în cazul 
în care lucrarea vă aparține. 


e Realizarea hărții mentale în timpul lecturii este ca o „discuţie“ în 
timp real cu autorul şi reflectă patternul de cunoştinţe care se 
formează pe măsură ce lectura progresează. Harta mentală în 
formare vă permite să verificaţi continuu nivelul înțelegerii și să 
modificaţi centrul de interes în procesul strângerii de informaţii. 

+ Realizarea hărţii mentale ulterior înseamnă că produceți harta 
mentală numai după ce aţi dobândit o înțelegere completă a 
conținutului cărţii şi a legăturilor dintre părți. De aceea, harta 
mentală va fi mai cuprinzătoare şi mai centrată pe subiect şi va 
avea nevoie de un număr mai mic de modificări la revizuirea 
finală. 


Indiferent de metoda folosită, este important să vă amintiţi că rea- 
lizarea hărţii mentale a unei cărți este un proces interactiv. Scopul 
nu este reproducerea gândurilor autorului în formatul hărții 
mentale. Dimpotrivă, este o problemă de integrare şi organizare a 
gândirii acestuia în contextul cunoştinţelor, înţelegerii, interpre- 
tării şi al obiectivelor proprii. De aceea, ideal ar fi ca harta mentală 
să includă comentariile, gândurile şi conexiunile proprii apărute 
în urma lecturii. Folosirea codurilor şi culorilor diferite vă va per- 
mite distincţia între contribuţiile proprii şi cele ale autorului. 


Hărţi mentale realizate după 
prelegeri/casete video/DVD-uri/filme 


Acest proces este foarte asemănător cu realizarea hărții mentale 
pentru o carte, cu excepţia faptului că sunteţi supus progresiei 

liniare a lecturii sau a prezentării şi nu aveţi luxul de a putea 
consulta diferite părți ale materialului după bunul plac. 


Din acest motiv, este foarte important să realizaţi un plan al 
subiectului, cât mai repede posibil. Înainte de începerea prelege- 
rii sau a filmului, desenați imaginea centrală şi cât mai multe 
ramuri principale. (Majoritatea lectorilor buni sunt bucuroşi să 
ajute orice persoană care manifestă un interes pentru subiectul 
lor şi vor fi fericiţi să vă ofere un plan general al prelegerii ară- 
tând ideile principale pe care urmăresc să le dezvolte.) 


Din nou, dacă circumstanţele vă permit, înainte de prelegere sau 
film realizaţi în două minute o hartă mentală expres a cunoştin- 
țelor pe care le aveţi deja despre subiect, pentru a vă pregăti cre- 
ierul pentru preluarea noilor informaţii. 


Odată cu trecerea timpului, puteți completa informaţii şi idei 
pe harta mentală acolo unde par a se integra cel mai bine, 
modificând structura fundamentală dacă este necesar. Ca şi în 
cazul hărții mentale după o carte, trebuie să includeți întot- 
deauna comentariile şi contribuţiile proprii ca răspuns la cele 
ale autorului. 


Nu vă îngrijoraţi dacă informaţia pe care o primiţi devine dezor- 

. w . 9) cc w 
ganizată şi notele dumneavoastră par „dezordonate“. După cum 
am văzut mai devreme, aşa-numitele notițe liniare, „curate;, 
sunt în realitate un mod de comunicare a informaţiei mult mai 
puțin eficient pentru creier. 


Lana Israel, fata menţionată în capitolul 22, pp. 253-255, folo- 
seşte în mod evident hărțile mentale ca instrumente standard în 
activitatea sa şcolară. Harta sa mentală de la p. 278 este o com- 
binaţie de luare de notițe şi pregătire a unui eseu sau examen. 
După cum arăta Lana: 

Această hartă mentală este extrasă direct din notițele 
mele la istorie. Profesorul meu ţine curs în fiecare zi și eu 
iau notițe prin scheme euristice după curs. Această hartă 
mentală descrie partidele politice americane și poziţiile 
lor. Imaginea centrală ilustrează schisma politică ce 
a condus la formarea a două partide separate. Aruncând 
O privire peste imaginea mea centrală, realizez tema hărții 
și caracteristicile generale ale partidelor. Democraţii sunt 
mai interesați de omul de rând, pe când federaliştii de 
aristocrație. Folosirea imaginilor în notițe este minunată 
pentru gruparea conceptelor în secțiuni, amintirea infor- 
mațiilor, pe când echivalentul liniar al acestei hărți 
mentale ar fi cel puțin două sau trei pagini de note liniare 
— a citi trei pagini în loc de una singură categoric nu este 
foarte amuzant. Mai mult, această hartă mentală poate fi 
revizuită în mai puțin de un minut, economisind timp și 
permițând o reamintire mai bună, deoarece cuvintele-cheie 
alese sunt strâns interconectate. Folosirea hărților men- 
tale face din învăţare o experiență mult mai bogată: amu- 
zantă, unică, creativă. Reamintirea este mai bună, le fel și 
organizarea, totul reducând multe ore plictisitoare de 
memorare, repetare şi revizuire. În același timp, hărţile 
mentale m-au ajutat să obțin mereu calificativul FB la 
istorie — categoric un avantaj! 


Revizuirea notelor euristice 


După finalizarea hărţii mentale, trebuie să o revedeţi regulat 
pentru a menţine înțelegerea şi amintirea celor învățate. Rit- 
murile naturale ale memoriei sunt discutate în detaliu în cartea 
lui lony Buzan Use Your Memory, capitolul 11 şi Crearea unei 
hărți mentale, capitolul 5. Punctele esenţiale sunt rezumate mai 
jos. 

Pentru o perioadă de studiu de o oră intervalele optime şi limi- 
tele de timp pentru recapitularea finală, după învăţare, sunt 
următoarele: 


* După 10 minute — faceţi o recapitulare de 10 minute 
+ După 24 de ore — faceţi o recapitulare de 2-4 minute 
+ După o săptămână — faceţi o recapitulare de 2 minute 
* După o lună — faceţi o recapitulare de 2 minute 

+ După şase luni — faceţi o recapitulare de 2 minute 

e După un an — faceţi o recapitulare de 2 minute 


În acest fel, informaţia va fi stocată în memoria de lungă durată. 


În loc să recitiţi harta mentală iniţială la fiecare recapitulare, cel 
mai bine este să începeţi prin a realiza o nouă hartă mentală 
expres cu informaţiile pe care vi le amintiţi. Aceasta vă va arăta 
ce puteți să vă amintiţi fără ajutor. Puteţi apoi compara cu harta 
mentală inițială, modificând orice discrepanțe şi reîntărind 
zonele cu o reactualizare slabă. 


Realizarea unei hărţi mentale principale 


Dacă urmaţi un ciclu de studii de lungă durată, este o idee bună 
să ţineţi o hartă mentală principală gigantică cu principalele 
subsecțiuni, teme, teorii, personalități şi evenimente de la mate- 
ria respectivă. De câte ori citiţi o carte sau mergeţi la un curs, 
puteţi trece un nou lucru important înțeles pe harta mentală, 
creând astfel o imagine externă în oglindă a rețelei crescânde de 
cunoştinţe interne. În capitolul 27, pp. 253-255 şi imaginea XXI, 
o hartă mentală principală polivalentă descrie abordarea unei 
urgenţe manageriale! 


Harta mentală de la p. 279, despre diferitele specii de păsări, rea- 
lizată de Brian Heller, un ornitolog amator pasionat şi director 
executiv la IBM, este un excelent exemplu de imagine-oglindă 

Hartă mentală de Lana Israel pentru pregătirea unui examen la istorie 
(vezi pp. 253-255 și 275). 


externă de acest tip. Brian a reuşit să sintetizeze, pe o singură 
pagină, cunoştinţele acumulate într-o viață. 


Cei care au făcut acest lucru au observat o tendinţă surprinză- 
toare şi satisfăcătoare. După un interval de timp rezonabil, gra- 
nițele hărţii mentale încep să pătrundă în alte domenii precum 
neurofiziologia, matematica, filozofia, astronomia, geografia, 
meteorologia, ecologia ş.a.m.d.. 


Acest lucru nu înseamnă că structura dumneavoastră de cunoş- 
tinţe se dezintegrează şi se îndepărtează prea mult de subiect. În 
realitate, înseamnă că aţi ajuns la o cunoaştere atât de profundă 
şi extinsă a subiectului, încât începeţi să pătrundeți şi în alte 
domenii ale ştiinţei. Acesta este stadiul dezvoltării intelectuale 
familiar marilor gânditori din istorie în care toate disciplinele 
sunt înrudite unele cu altele. Este şi stadiul în care harta mentală 

Hartă mentală de Brian Heller de la IBM rezumând informaţiile strânse 


într-o viaţă despre studiul păsărilor (vezi p. 277). 

principală vă ajută să contribuiţi la expansiunea continuă a cu- 
noaşterii umane. 


Beneficiile notelor euristice 
şi ale hărții mentale principale 


l. 


Permit accesarea unei viziuni de ansamblu în orice moment, 
oferind astfel o înţelegere mai echilibrată şi mai completă 
a subiectului în întregime. 


. Ocupă mult mai puţin spațiu decât notele liniare. Pot fi rezu- 


mate între zece şi 1 000 de pagini de text pe o singură hartă 
mentală mare. 


. Oferă creierului un punct focal central şi o structură în care să 


integreze cunoştinţele pentru orice subiect. 


.Măresc „setea“ de cunoaştere a creierului. 
. Permit asocierea gândurilor şi ideilor proprii cu cele expri- 


mate în cărți, prelegeri sau prezentări. 


. Sunt mult mai eficiente şi mai eficace la recapitulări. 
.Imbunătăţesc reamintirea şi înțelegerea cărţilor, prelegerilor 


şi prezentărilor, permițându-vă să excelați la orice materie. 


CĂTRE URMĂTOAREA ETAPĂ 


La încheierea educaţiei formale, multe persoane îşi 
găsesc un loc de muncă în lumea afacerilor sau în cea 
profesională. Următoarele câteva capitole vă arată cum 
viaţa profesională poate deveni mai uşoară, mai plăcută 


şi mai productivă folosind euristica mentală. 


CAPITOLUL 25 


Şedinţele în sfera profesională şi de afaceri 


Sumar 

* Euristica mentală la nivel individual 

* Euristica mentală la nivel de grup 

+ Conducerea unei şedinţe având ca suport o hartă 
mentală 

e Beneficiile hărților mentale în cadrul şedinţelor 


La ședințe, ideal ar fi ca orice persoană să fie atât un 
prezentator, cât și un membru al publicului. Folosirea 
hărților mentale duce la o participare activă, atât la 
nivel individual, cât şi la nivel de grup, iar participarea 
activă este cheia unei ședințe stimulative și productive. 


Euristica mentală la nivel individual 


Folosind tehnicile descrise deja la capitolul 14 (p. 171) şi la capi- 
tolul 24 (p. 269), oricine îşi poate crea o hartă mentală proprie 
pe tot parcursul şedinţei. 


Subiectul şedinţei oferă imaginea centrală, iar principalele 
probleme din agenda zilei corespund ramurilor principale. Pe 
măsură ce discuţia progresează, puteţi adăuga idei şi informaţii 

Hartă mentală de Lady Mary Tovey a unei întruniri a Brain Trust Charity 


(vezi pagina opusă). 

în poziția care vi se pare cea mai relevantă. Alternativ, poate 
doriți o minihartă mentală a fiecărui vorbitor. Atât timp cât 
acestea se află toate pe aceeaşi foaie de hârtie, va fi foarte uşor să 
indicaţi trimiterile la alte surse, pe măsură ce temele şi tendin- 
țele încep să se reliefeze. 


Din nou, nu este nevoie să vă îngrijoraţi dacă notele euristice 
par „dezordonate“. Ele reflectă, pur şi simplu, starea confuză 
a comunicării din acel moment, dar pot fi clarificate şi reorgani- 
zate ulterior. 


Harta mentală de pe pagina opusă a fost construită de Lady 
Mary 'Iovey, la o întrunire de patru ore a Consiliului director al 
Brain Trust Charity. Imaginea centrală reprezintă tema princi- 
pală a reuniunii, iar harta mentală acoperă echivalentul a opt 
pagini de note standard. Lady Mary a folosit o tehnică deosebit 
de eficientă pe harta mentală şi anume înregistrarea poziţiilor 
membrilor consiliului la masa de şedinţe — un truc mnemonic 
suplimentar şi extrem de util. 


Harta mentală din imaginea XVIII este un alt exemplu de hartă 
mentală poliglotă, încorporând engleza şi japoneza. A fost reali- 
zată de un director de la IBM Japonia şi a constituit o înregis- 
trare în timp reala întâlnirilor profesionale şi sociale realizate pe 
parcursul a trei zile petrecute în Barcelona, Spania. Această 
hartă mentală a constituit o bază pentru prezentarea realizată de 
manager la întoarcerea în Japonia, centrul său local de afaceri. 


Euristica mentală la nivel de grup 


Ca şi în cazul hărților mentale individuale, este recomandabilă 
realizarea unei hărți mentale principale pe o tablă, ecran sau 
hârtie de dimensiuni mari şi vizibilă tuturor. Astfel, scribul ales 

poate înregistra fiecare contribuţie şi o poate plasa în structura 
generală a reuniunii. 


În acest fel, se evită problema mult prea frecventă a ideilor bune 
sau strălucite care sunt abandonate sau nu apar niciodată, din 
cauză că metodele tradiționale de structurare a şedinţelor şi 
de înregistrare a discuţiilor contracarează comunicarea naturală 
în grup. 


O hartă mentală de grup poate încorpora atât brainstormingul, 
cât şi planificarea. Pentru a rezuma o întrunire între marele 
maestru şahist Raymond Keene, OBE!, Annette Keene, Vanda 
North şi Tony Buzan a fost creată o hartă mentală de grup. 
Reuniunea urmărea discutarea folosirii clădirii Simpson s-in- 
the-Strand ca centru internațional pentru sporturile minții şi ca 
sediu pentru alte evenimente precum Campionatele mondiale 
de dame, Campionatele mondiale de memorare, diferite campio- 
nate de şah, lansarea de cărți şi un eveniment de masă precum 
Olimpiada sporturilor mentale. 


S-au discutat pe larg amplasarea, finanţele şi marketingul. În 
urma întrunirii au fost create şase sporturi mentale noi. 


Un avantaj deosebit al folosirii hărților mentale în şedinţe este că 
harta mentală oferă o imagine mai clară şi mai echilibrată a con- 
ținutului real al discuţiilor. Cercetările arată că în reuniunile tra- 
diționale sunt preferaţi cei care vorbesc primii, ultimii, sunt cei 
mai zgomotoşi, au un accent specific, un vocabular superior sau 
o poziţie cu mai multă autoritate. Harta mentală elimină aceste 
prejudicii informaţionale, furnizând o imagine mai obiectivă şi 
mai integrată care permite ascultarea tuturor şi încurajează par- 
ticiparea echilibrată şi o mai mare colaborare în echipă. 


! Ordin al Imperiului Britanic. (n. trad.) 

Conducerea unei şedinţe 
având ca suport o hartă mentală 


Hărțile mentale sunt deosebit de utile pentru conducerea şedin- 
țelor. Conducătorul şedinţei are agenda de discuţii pe o hartă 
mentală elementară pe care o poate folosi drept cadru pentru a 
adăuga idei, a orienta discuţiile şi a înscrie planul general pentru 
ceea ce va constitui procesul-verbal al reuniunii. Pot fi folosite 
codurile colorate pentru a indica acţiuni, idei, întrebări şi zone 
importante. Conducerea unei şedinţe în acest mod permite 
celui care deţine poziţia de conducere să acţioneze precum un 
căpitan de navă spaţială navigând în condiţii de siguranţă prin- 
tre mănunchiurile şi galaxiile de idei. 


O variantă a aceastei teme este folosirea unui scrib oficial al 
hărții mentale, așezat lângă preşedinte, pentru a permite preşe- 
dintelui o participare concomitentă la mai multe niveluri şi 
menţinerea unei viziuni constante asupra forțelor care acționează 
în cadrul reuniunii. 


O persoană care a folosit cu un succes deosebit această abordare 
a schemelor euristice a fost Bruce Johnstone, de la Fidelity. 
În numărul din ianuarie al revistei Money, articolul despre 
Johnstone arăta că obținuse, cu multă muncă, venituri anuale 
medii de 21% în ultimii zece ani, devenind astfel Americas Best 
Income Investor. Articolul afirmă: 


Mai multe cărți din biroul său îl recomand a fi o persoană 
hotărâtă să-și folosească la maximum capacitatea mentală: 
titluri ca The Brain User's Guide (Ghidul utilizatorului 
de creier) și Use Both Sides of Your Brain (Să folosim 
ambele emisfere cerebrale). Una dintre consecințele stu- 
diilor sale este harta mentală, o diagramă de înregistrare 
a informaţiilor care organizează eficient cuvintele-cheie 

și ideile pe o singură pagină. La reuniunile bilunare, care 
întrunesc adesea 30 de analişti şi manageri de fonduri, 
Johnstone stă la un capăt al mesei, înregistrând discuţia 
sub formă de diagramă, în timp ce Peter Lynch, creierul 
din spatele Fidelity Magellan, fondul naţional cu cea mai 
mare creștere, raționalizează timpul fiecărui vorbitor la 
trei minute, cu un cronometru pentru gătit. De exemplu, 
la o reuniune din noiembrie anul trecut, Johnstone a dese- 
nat o ramură verde pe care a scris „ATeT — poate — 
anulat . Pe o altă ramificaţie, roșie, stătea scris „flexibili- 
tate — creștere — rate, iar pe alta era scris „B traducere: 
cumpără AT&T!" După reuniune, Johnstone a comandat 
20 000 de acţiuni la 25 de dolari bucata. În două săptă- 
mâni prețul a urcat la 27 de dolari! 


Beneficiile hărților mentale în cadrul şedinţelor 


1. Oferă siguranţa că fiecare membru înţelege punctele de 
vedere ale celorlalți membri. 

2. Plasează toate contribuţiile în context. 

3. Include toate contribuţiile individuale pe harta mentală, ridică 
nivelul energiei, entuziasmului şi al cooperării în cadrul 
grupului. 

4. Fiecare membru al grupului are o dare de seamă completă a 
reuniunii, asigurându-se astfel că fiecare înțelege şi îşi amin- 
teşte exact ce s-a hotărât. 

5. Deoarece hărțile mentale sunt moduri atât de eficiente de 
comunicare, reuniunile la care se folosesc scheme euristice 
durează de obicei o cincime din timpul unei reuniuni tradi- 
ţionale. 

6. Cresc probabilitatea atingerii obiectivelor declarate. 

CĂTRE URMĂTOAREA ETAPĂ 


Aşa cum am văzut, majoritatea şedinţelor implică pre- 
zentări. Capitolul următor urmăreşte folosirea scheme- 
lor euristice pentru dezvoltarea capacităţii de prezentare 


a ideilor şi a informaţiilor în mediul de afaceri. 


CAPITOLUL 26 


Prezentările 


Sumar 

* Folosirea hărților mentale în pregătirea unei prezen- 
tări 

* Euristica mentală versus pregătirea liniară 

e Susținerea unei prezentări sub forma hărților mentale 

+ Exemple de prezentări cu hărți mentale 

« Beneficiile hărților mentale în prezentări 


Prezentările — unu-la-unu, în grupuri mici sau mari, 
la radio sau la TV — sunt o parte vitală a vieţii în 
lumea afacerilor. Cu toate acestea, mulți oameni sunt 
terorizați de ideea de a vorbi în public, evaluând teama 
lor de discursul public ca fiind mai mare chiar şi decât 
fobia față de păianjeni, șerpi, boli, război și chiar faţă de 
moarte! Acest capitol studiază modul în care hărțile 
mentale vă pot ajuta să depășiți frica, permitându-vă 
astfel să vă pregătiți și să vă prezentați ideile clar, inte- 
resant și eficient. Există și câteva exemple amuzante ale 
unor moduri în care nu trebuie realizat un discurs sau 
0 prezentare! 


PREZENTĂRILE 289 


Folosirea hărților mentale 
în pregătirea unei prezentări 


LUMEA AFACERILOR ESTE ÎN REALITATE mult mai apro- 
piată de educaţie decât se consideră în mod obişnuit. În ambele 
medii, comunicarea are un rol central. Și orice act de comuni- 
care implică împărtăşirea şi receptarea informației; cu alte 
cuvinte, predare şi învăţare. 


Deci pregătirea prezentărilor de afaceri este asemănătoare cu 
pregătirea unui examen sau a unui eseu cu ajutorul hărților 
mentale (vezi capitolul 22, p. 247). Există, de asemenea, multe 
similitudini cu autoanaliza şi rezolvarea de probleme euristice 
(vezi capitolele 18, p. 209, și 19, p. 218). 


e După ce aţi desenat imaginea centrală, primul pas este realiza- 
rea unei hărți mentale expres pentru orice idei care apar în 
legătură cu subiectul ales. 

* Aruncaţi o nouă privire peste harta mentală expres, organi- 
zați-vă principalele ramuri şi subramuri şi completaţi toate 
cuvintele-cheie care vă vin în minte. Deoarece fiecare cuvânt- 
cheie va lua cel puţin un minut de prezentare, este bine să vă 
limitați harta mentală la un maxim de 50 de cuvinte-cheie şi 
imagini pentru un discurs de o oră. 

e Uitaţi-vă din nou peste harta mentală şi reduceţi-o şi mai mult, 
renunțând la materialul neesenţial. În acest stadiu, ar trebui să 
introduceţi codurile pentru a indica dacă veţi dori să folosiţi 
diapozitive, filme, trimiteri la alte surse, exemple ş.a.m.d. 

* Acum, analizaţi ordinea în care doriţi să prezentaţi principa- 
lele ramuri şi numerotaţi-le în consecinţă. 

* În final, alocaţi o durată adecvată fiecărei ramuri şi apoi 
urmaţi-vă propriile instrucţiuni! 

Euristica mentală versus pregătirea liniară 


Metodele liniare de pregătire a discursurilor au câteva dezavan- 


taje: 


l. 


Deoarece vorbitorii trebuie să se refere constant la notele lor, 
pierd contactul vizual cu publicul. 


. Deoarece trebuie să îşi urmărească notele devine imposibilă 


sublinierea ideilor principale prin gesturi. 


. Engleza scrisă este foarte diferită de engleza vorbită. Limbajul 


scris „corect din punct de vedere gramatical“ este inadecvat 
pentru o prezentare orală şi va induce aproape sigur o plicti- 
seală extremă auditoriului. O hartă mentală oferă prezentato- 
rului un echilibru perfect între spontaneitatea discursului 
natural şi structura ideilor reduse la esenţă. Această combina- 
ție puternică este cheia unei prezentări eficiente (realizate cu 
siguranţă de sine). 


. Discursul scris înainte de prezentare este întotdeauna „înve- 


chit. Nu permite vorbitorului să se adapteze nevoilor de 
moment ale publicului sau să adapteze discursul ca răspuns la 
ideile exprimate de alţi vorbitori. 


. După aproximativ 20 de minute, atenţia oamenilor din pri- 


mele 30 de rânduri tinde să se concentreze mai puţin asupra 
conținutului discursului şi mai mult asupra numărului de 
pagini rămase! 


. Dependenţa totală de acest tip de metode inflexibile prezintă 


pericole inerente. 


. Deoarece vorbitorul este legat de notele sale, este dificil să-şi 


modifice prezentarea astfel încât să încheie în timpul alocat. 


În continuare, vom prezenta câteva povestiri adevărate pentru 


a exemplifica aceste idei. 

Primul prezentator a fost obligat să ţină un discurs la o confe- 
rință de design de trei zile din Washington, D.C. La conferință 
urmau să participe 2 300 de delegaţi și vorbitorul nostru avea 
numărul 72 din 75. Trebuia să ţină un discurs pregătit dinainte, 
stând pe un podium şi având ceea ce numim „poziţia de cimitir “ 
— urma să ia cuvântul imediat după masa de prânz. 


Nu era un orator experimentat şi, pe măsură ce se apropia de 
finalul prezentării sale de 45 de minute, majoritatea publicului 
dormea deja. S-au trezit toți când a strigat, la final, fraza care 
a marcat sfârşitul discursului: „Vai, Doamne! Am pierdut ultima 
pagină!“ Ultima pagină dispăruse într-adevăr, iar în acel moment 
de pură teroare nu-și mai amintea nimic din ce notase pe ea! 


Al doilea prezentator despre care vom vorbi era un amiral 
cunoscut pentru aptitudinea sa de a face şi cele mai plicticoase 
discursuri să sune interesant. Putea citi un discurs cam în acelaşi 
mod în care îl transcrie o dactilografă — perfect, dar fără să aibă 
idee despre conţinut. 


A fost rugat să vorbească în fața unui grup de ofițeri navali de 
rang superior şi, deoarece nu avea timp suficient, şi-a rugat 
aghiotantul să-i pregătească un discurs de o oră. Şi-a ţinut pre- 
zentarea, dar a început să aibă bănuiala că ceva este în neregulă 
abia când, după o oră, a descoperit că mai avea încă pe atâtea 
pagini de citit. 


În final, a început să priceapă adevărul — primise două copii ale 
aceluiași discurs. Dar grozăvia era că articolele fuseseră ordo- 
nate în felul următor: p. 1, p. 1,p.2,p.2,p.3,p. 3ş-a.m-d. Din 
cauza rangului său înalt, nimeni nu îndrăznise să sugereze că 
această metodă împingea valoarea mnezică a repetiţiei puţin 
cam prea departe! O hartă mentală l-ar fi salvat de ridicol. 

Susținerea unei prezentări 
sub forma hărților mentale 


Spre deosebire de notele liniare, o hartă mentală oferă vorbi- 
torului libertate şi flexibilitate şi, de asemenea, ordine şi pre- 
cizie. 


Dacă publicul are anumite nevoi sau întrebări care apar, sau 
înainte sau în timpul discursului, le puteţi asocia imediat cu 
harta mentală. De asemenea, dacă timpul disponibil pentru pre- 
zentare este extins sau redus brusc, puteţi modifica uşor şi rapid 
discursul. Flexibilitatea hărții mentale vă permite să vă monito- 
rizați uşor progresul şi să acceleraţi sau să dezvoltați prezentarea 
în consecință. Performanţele care se încadrează bine în timp 
sunt impresionante în sine şi, în acelaşi timp, denotă respect faţă 
de public şi față de ceilalți oratori. 


De asemenea, dacă vorbitorul anterior a prezentat aceleaşi idei, 
dar cu mai multă forţă sau cu mai multe cunoştinţe decât dum- 
neavoastră, puteţi face rapid adăugirile sau modificările nece- 
sare pe harta mentală, subliniind punctele comune şi creând 


astfel asocierea „inteligent el, inteligent eu“! 


Pe de altă parte, dacă vorbitorul anterior a făcut comentarii ilo- 
gice sau bazate pe informaţii greşite, acestea pot fi şi ele conec- 
tate pe harta mentală şi apoi incluse în prezentare pentru a 


încuraja dezbaterile şi discuţiile ulterioare. 


Pentru a menţine interesul publicului şi a vă asigura că raţiona- 
mentul dumneavoastră este urmărit, puteţi construi o hartă 
mentală pe măsură ce discursul avansează, prezentând-o ca pe o 


simplă „hartă de idei. 

Exemple de prezentări cu hărţi mentale 


Harta mentală de la p. 295 formează baza unei prezentări a pre- 
dicțiilor futurologului John Naisbitt. Imaginea centrală este un 
portret al lui Naisbitt şi săgeata din vârful capului său reprezintă 
viziunea sa despre viitor, din 1990 până în 2000. Cele zece 
ramuri numerotate corespund celor zece domenii majore în 
care Naisbitt a prezis schimbări pentru acest interval. 


Pe scurt, Naisbitt a prezis globalizarea economiei bazată pe 
informaţie; o nouă renaştere a artelor, a literaturii şi a spirituali- 
tăţii; pierderea influenţei principalelor centre ale comerțului; 
dispariţia socialismului în forma sa de ajutor social oferit de stat; 
ascensiunea limbii engleze la nivel global; trecerea la mediile 
electronice, interconectate şi globale ale mijloacelor de comuni- 
care în masă; deplasarea principalei zone de afaceri de pe coasta 
atlantică pe coasta pacifică; transformarea politicii într-un feno- 
men individual şi antreprenorial; creşterea nelimitată a potenţia- 
lului de dezvoltare în toate domeniile şi liberalizarea comerțului. 
În urma acestor schimbări, tendința generală va înclina spre 
scăderea numărului de războaie şi conflicte. Toate aceste schim- 
bări pot fi văzute în contextul primului set de megatendinţe 
formulat de Naisbitt, descris în caseta din stânga sus a hărții 
mentale. 


Această hartă mentală constituie o bază de discuţie ce poate 
dura o zi sau o săptămână, despre viitorul planetei. Ea a fost rea- 
lizată de Tony Buzan folosind tehnicile descrise în capitolele 14 
(p. 171), 16 (p. 186) şi 24 (p. 269), în timpul unui seminar de 
două zile ţinut la Stockholm, în 1987. La acest seminar John 
Naisbitt şi-a prezentat ideile unui grup de lideri din sfera politi- 
cului, afacerilor, profesională şi educaţională. 

A doua hartă mentală (p. 296) a fost pregătită de Tony Buzan, 
decanul organismului educațional Young President Organisation, 
ca discurs de bun venit adresat unui grup internaţional de dem- 
nitari şi profesori universitari (care ţineau prelegeri pe vasul 
Queen Elizabeth 11). Harta mentală a reprezentat atât o bază 
pentru discursul inaugural, cât şi o modalitate de bilanţ pentru 
profesorii participanți. 


A treia hartă mentală (imaginea XLX) este realizată de Raymond 
Keene, OBE, Mare Maestru Şahist Internaţional, redactor de ştiri 
legate de şah pentru The Times şi Spectator şi cel mai prolific 
autor pe acest subiect din istorie. Harta mentală era realizată ca 
pregătire pentru o prelegere pe care Raymond Keene a ţinut-o în 
spaniolă la Television Espafia, în cadrul emisiunii En Jaque. 
Harta mentală era despre marele jucător de şah Ruy Lopez, care 
a trăit în secolul al XVI-lea, şi despre contextul intelectual şi 
politic al epocii sale. După cum arată Keene: 


Avantajul unei hărţi mentale în pregătirea unui discurs 
sau scrierea unui articol este dublu: autorul este stimulat 
constant de ramificaţiile de idei către noi idei, și mai 
avansate; în timp ce cuvintele-cheie și imaginile stau 
garanţie că în marea de cuvinte scrise și rostite, nicio idee 
importantă nu este trecută cu vederea. 

În acest context, harta mentală este deosebit de utilă. Fără 
să întorci sau să răsfoiești paginile, este posibil să îți infor- 
mezi publicul în avans despre structura și punctele-cheie 
ale discursului. Având tot timpul desfășurătorul pe o sin- 
gură pagină, puteţi spune publicului planul discursului, 
o puteți face cu încredere, iar apoi recapitulați, pentru 
a vă demonstra argumentaţia. Cu notele liniare, există 
pericolul de a te opri acolo unde se termină notele, în 
esență un moment aleatoriu, adesea determinat de trece- 
rea timpului, și nu de idei. 

Hartă mentală de Tony Buzan a unei prezentări de două zile, echivalentul 


unei cărți de 400 de pagini de John Naisbitt (vezi p. 293). 

Presupunând că oratorul stăpânește bine subiectul, cuvin- 
tele-cheie acționează ca un catalizator ex-tempore pentru 
entuziasm şi idei, în locul recitării aride a faptelor, adesea 
determinate de succesiunea cronologică (de exemplu, pre- 
legerea începe cu începutul vieții unui subiect și se încheie 
cu sfârșitul ei) şi nu de ideile semnificative. Dacă vorbito- 
rul nu stăpânește perfect subiectul, notele liniare nu fac 
decât să înrăutățească situaţia. Indiferent dacă este vorba 
de scrierea unui articol sau de susținerea unei prezentări 
orale, harta mentală acționează precum o cârmă care vă 
direcționează prin vastele oceane ale unei prezentări. 


Keene a scris acest pasaj ca parte a unui articol pentru The Times 
şi s-a bazat pe harta mentală pe care a folosit-o pentru prezenta- 
rea realizată la televiziunea spaniolă. 

Hartă mentală de Tony Buzan pentru discursul inaugural (vezi p. 294). 

Hărțile mentale s-au dovedit atât de utile pentru prezentări, încât 
neuropsihologul şi autorul Michael J. Gelb a scris un volum 
întreg, Present Yourself*, despre gândirea arborescentă şi hărțile 
mentale. Cum era de aşteptat, pentru a-şi prezenta cartea, a con- 
struit o hartă mentală completă. 


Beneficiile hărților mentale în prezentări 


1. Sporesc contactul vizual cu publicul. 

2. Oferă libertate de mişcare. 

3. Măresc implicarea atât a vorbitorului, cât şi a publicului. 

4. Utilizează o gamă mai largă de aptitudini corticale. 

5. Vă permit să vă adaptaţi prezentarea la nevoile publicului şi să 
vă controlaţi precis timpul. 

6. Uşurează modificarea sau elaborarea punctelor-cheie. 

7. Duc la o performanță mai memorabilă, mai plăcută şi mai efi- 
cientă atât pentru vorbitori, cât şi pentru spectatori. 

8. Permit vorbitorului să se comporte natural. 


CĂTRE URMĂTOAREA ETAPĂ 


După ce am explorat aplicaţiile concrete ale hărților men- 
tale la şedinţe şi prezentări, capitolul următor extinde 
baza de discuţie şi analizează modurile în care se pot 
folosi hărțile mentale pentru dezvoltarea comunicării şi 


creşterea eficienţei în multe alte situații manageriale. 


CAPITOLUL 27 


Managementul 


Sumar 

« Folosirea hărților mentale în management 

+ Exemple de hărți mentale manageriale 

« Beneficiile schemelor euristice în management 


Despre folosirea hărților mentale în management s-ar 
putea scrie un volum independent și, din multe puncte 
de vedere, este vorba chiar despre cartea pe care vă pre- 
gătiți să o terminaţi de citit! Acest capitol arată cum pot 
fi reunite într-un context managerial toate aplicațiile 
euristicii mentale descrise anterior, pentru a crește efi- 
ciența, productivitatea și satisfacția. 


Folosirea hărților mentale în management 


HĂRȚILE MENTALE POT FI FOLOSITE de orice persoană 
dintr-o organizaţie profesională sau de afaceri, în orice situaţie 
în care ar fi folosite în mod normal note liniare. 


Pentru început, ziua poate fi planificată folosind agenda euris- 
tică (vezi capitolul 20, p. 227). Prin urmare, telefoanele, şedin- 
țele, orele de consiliere şi interviurile pot fi toate transpuse pe 

harta mentală, pentru a fi siguri că participanţii au înțeles com- 
plet şi exact ceea ce s-a discutat şi hotărât de comun acord. 


Folosind hărţile mentale în activitatea de formare, companii ca 
EDS, Digital Computers şi British Petroleum au descoperit deja 
ce economii uriașe se pot face — în unele cazuri până la 80%! 
Dr. Mike Stanley, lider de proiect la Boeing Aircraft Corporation 
din Seattle, a redus manuaiul de design al unui avion la o hartă 
mentală lungă de 7,5 metri care i-a adus distincţii în cadrul 
companiei (vezi capitolul 17, „Exemple de hărți mentale grupale 
aplicate“, p. 201). Stanley spune: 


Folosirea euristicii mentale este o parte integrantă a pro- 
gramului meu de îmbunătăţire a calității aparatelor de 
zbor Boeing. Acest program a adus economii de peste 
10 milioane de dolari companiei (de 10 ori valoarea 
obiectivului nostru inițial), doar în anul în curs. Am con- 
struit o aplicație unică a tehnicilor euristice pentru a 
identifica proiectele de îmbunătăţire a calității Boeing. 
Într-o singură lună, au fost identificate peste 500 de pro- 
iecte prin care se pot economisi milioane de dolari de cos- 
turi potențiale. 


În afară de creşterea vitezei şi eficienţei procesului de învăţare, 
schemele euristice permit depăşirea curbei uitării, în care 80% 
din ceea ce este învăţat se uită în primele 24 de ore. Repetarea 
informaţiilor conţinute în hărţile mentale la intervalele reco- 
mandate în capitolul 24 („Revizuirea notelor euristice“, pp. 276-277) 
garantează că materialul învăţat este nu numai „păstrat', ci şi 
utilizat de creier. În general, aptitudinile discutate anterior — 
realizarea alegerilor; organizarea ideilor proprii şi a ideilor altor 
persoane; creativitatea de grup şi individuală; analiza; definirea 
şi rezolvarea problemelor; stabilirea obiectivelor temporale şi 

cantitative; şi, în special, memoria şi comunicarea — sunt esen- 
țiale pentru managementul de succes. 


Exemple de hărţi mentale manageriale 


1. Structura managerială 


Hărțile mentale pot fi folosite pentru a structura o organizație şi 
funcţionează ca o viziune stabilizatoare pentru aceasta, expli- 
când organizaţia altor persoane. Harta mentală din imaginea XX 
a fost realizată de Jan Pieter H. Six, vicepreşedinte al Interpolis, 
o companie de asigurări germană. În structurarea şi explicarea 
organizaţiei sale acesta a urmărit: structura, rădăcinile sale, coope- 
rativele, achiziţiile, vânzările şi reorganizarea. 


Structura 


Dezvoltarea organizaţională va fi abordată din două perspective: 
nivelul de comandă (conducerea, divizia, ramura sau departa- 
mentul) şi dominanţa produsului în structura organizațională 
(viabil/neviabil), clientul (fermieri/persoane particulare/afaceri) 
sau regiunea. 


Rădăcinile 

Interpolis îşi are rădăcinile în cooperativele agricole catolice. 
Fermierii sunt organizaţi în patru uniuni agricole catolice, una 
pentru fiecare dioceză. Aceste uniuni şi-au creat instituţii 
cooperative proprii — bănci, un fond de pensii şi companii de 
asigurări, care au fost inițial companii de asigurare mutuală 
contra incendiilor. 


Cooperativele 


În 1969, fondul de pensii şi cele patru companii de asigurări au 
fuzionat formând Interpolis. Patru ani mai târziu, cele cinci 

companii aveau sediul la Tilburg. Structura organizaţională era 
profund influenţată de produse. 


Achiziţiile 

În 1972, Interpolis a cumpărat compania de asigurare specială 
împotriva grindinei Hagelunie, iar în 1985 compania de asigu- 
rări generale De 'Twaalf Gewesten. Ambele companii aveau un 
sediu comun, numit Triadome. Ultima achiziție a Interpolis 


este compania Paarden-Vee-Unie, specializată în asigurările de 
bovine. 


Vânzările 
Interpolis îşi comercializează produsele prin intermediari. Se 


pot distinge trei canale de distribuţie: cele peste 800 de bănci 
Rabo, cei 60 de agenţi LLIB şi cei peste 100 de agenţi NEVAT. 


Până de curând personalul de vânzări includea un departament 
de marketing și cinci organizaţii regionale de vânzări, fiecare cu 
inspectorii generali şi specialiştii proprii. 


Reorganizarea 


Reorganizarea a produs multe schimbări între 1987 şi 1989. În 
1987, inspectorii specialiști au fost detaşaţi de la Departamentul 
vânzări, transferați în mai multe corpuri de specialişti şi încor- 
poraţi în trei departamente separate. 


2. Marketingul 


Harta mentală este un instrument fundamental în marketing. 
Temple Marketing foloseşte, în Marea Britanie, o „Hartă men- 
tală matrice de marketing“ (HMMM) pentru a planifica nevoile 
strategice ale fiecărui client. 

Hartă mentală finalizată, „Campionat“ EDS (vezi p. 303). 


Harta mentală din imaginea XXIV a fost realizată de Nigel Temple, 
preşedinte şi director executiv al Temple Marketing, şi formează 
baza planului de marketing pentru fiecare client al întreprinderii. 


Harta mentală include: gama de produse pe care clientul doreşte 
să le promoveze; obiectivele afacerii și marketingului; mesajele 
principale pe care clientul vrea să le transmită publicului şi mij- 
locul mediatic prin care intenționează să facă acest lucru; natura 
şi structura contractelor de consultanţă; folosirea diferitelor 
mijloace mass-media şi includerea sau excluderea lor din planul 
general de marketing; natura reacției urmărite şi mijloacele de 
monitorizare a acesteia; obiectivele de piaţă în viitorul apropiat, 
precum şi cele pe termen mediu şi lung. După cum afirmă 
grupul Temple: 

Folosim hărţile mentale pentru a ne ameliora planificarea 
conturilor și procesul de gestionare a problemelor la toate 
nivelurile. De exemplu, în sesiunile de brainstorming, 
considerăm că hărțile mentale sunt un instrument foarte 
eficient pentru înregistrarea contribuţiilor creative într-o 
structură logică. 


3. Leadershipul 


Electronic Data Systems (EDS), conglomeratul de sisteme infor- 
maţionale, consideră instruirea angajaţilor în utilizarea sche- 
melor euristice unul dintre principalele sale obiective. 


Una dintre trăsăturile principale ale acestei campanii este dez- 
voltarea capacităţilor de leadership. Pentru a realiza acest lucru 
era esenţială o înțelegere completă a obiectivelor individuale de 
proiect şi stabilirea scopului liderului sau „campionului“ pentru 
multitudinea şi varietatea proiectelor. 


Pentru a identifica rolul campionului în fiecare grup de proiect, 
întregul grup primea o hartă mentală (vezi p. 305), pe care o 
completau apoi împreună. Aşa cum au arătat Jim Messerschmitt 
şi Tony Messina, directorii proiectelor şi inițiatorii hărților 
mentale: 


A mers deosebit de bine, nu am avut nevoie decât de 
o foarte scurtă perioadă de timp şi toată lumea a înţeles 
perfect ce încercam să realizăm şi care era rolul liderului 
campion. 


Un exemplu de hartă mentală de leadership/hartă mentală 
a campionului poate fi consultat la p. 302. 

Hartă mentală realizată de Thomas H. Schaper de la Asociaţia Internaţională 
de Management din Germania, privind încorporarea în viaţa cotidiană 
a tehnicilor de folosire eficientă a managementului timpului (vezi mai jos). 


4. Managementul timpului 


După cum am arătat în capitolul 20, harta mentală este deosebit 
de utilă pentru gestionarea timpului. Harta mentală de mai sus 
a fost realizată de Thomas H. Schaper de la Asociaţia Internaţio- 
nală de Management din Gottingen, Germania. 


Harta mentală a lui Schaper include instrucţiunile lui pentru alţi 
manageri privind folosirea eficientă a timpului în managemen- 
tul vieților lor. Harta mentală vizează domenii specifice: natura 
planificării (încorporând cuvântul mnemonic german „ALPEN“ 
pentru paşii principali în managementul personal al timpului), 
natura ritmurilor biologice şi maximizarea energiei prin gestio- 
narea adecvată a timpului personal. 

Hartă mentală „Campionat“ folosită de Jim Messerschmitt şi Tony Messina, 
directorii proiectului de leadership de la EDS. Aceasta reprezintă primul 
stadiu (vezi p. 303). 


Aşa cum se întâmplă adesea cu hărțile mentale, Schaper a des- 
coperit că hărţile lui serveau mai multor scopuri. L-au ajutat 
să-şi gestioneze mai eficient timpul şi autoorganizarea și i-au 
permis să-şi îndrume colegii. Hărțile mentale au devenit un 
punct focal de interes, făcându-l un expert în domeniu şi un 
mentor pentru alții. 


5. Contabilitatea — dezvoltarea aplicabilității 


Hărțile mentale devin o monedă din ce în ce mai valoroasă în 
domeniul contabilităţii. Elevii premiaţi ai Institutului Englez de 
Contabilitate autorizată le folosesc pentru a se pregăti pentru exa- 
mene, consilieri fiscali de la companii prestigioase ca Price 

Waterhouse le folosesc pentru rezolvarea problemelor şi consilie- 
rea clienților şi, după cum se poate vedea din harta mentală con- 
struită de Brian Lee (p. 307), partenerul fondator al B.H. Lee & 
Company, Accountants, Auditors & Taxation Consultants, hărţile 
mentale sunt folosite pentru dezvoltarea și extinderea firmelor. 


Lee a avut trei puncte principale pe harta sa: pericole, dezvolta- 
rea firmelor şi extinderea acestora. El îşi descrie harta mentală 
în felul următor: 


Pericolele 


Principalul pericol este suprautilizarea resurselor prin 
semnarea unui număr prea mare de angajamente și 
supraextinderea firmei. Este esențial să ținem cont de 
pericolele care ar putea amenința partenerii și personalul 
în extinderea firmei, ce presiuni s-ar face simțite asupra 
veniturilor, cheltuielilor și a planurilor de reinvestiţii și 
cum ar putea fi greșit orientată, deviată sau insuficient 
alocată o mare parte a energiei. 


Dezvoltarea firmelor 


Nu avem nevoie numai să ne dezvoltăm, ci să ne și conso- 
lidăm. Nu are sens să obținem noi clienţi dacă în același 
timp pierdem clienți vechi. Este important să realizăm 
că dezvoltarea se aplică în aceeași măsură și la personal 
și la clienţi. 

Dezvoltarea poate fi realizată prin marketing, reclamă, 
recomandări și, mai ales, prin clienţii existenți. Acest lucru 
poate fi încurajat prin susținerea şedinţelor de buget, 
sublinierea produselor noi, formări şi organizarea de eve- 
nimente speciale. 


Extinderea firmelor 


Extinderea trebuie definită. Ea este legată de un număr 
de întrebări iniţiale: cine se extinde? Partenerii, asociații, 

clienţii, personalul? Când va avea loc extinderea? Pe ce 
perioadă de timp? Unde se doreşte extinderea? În ce loc 
sau zonă de apartenenţă? Se intenționează extinderea 
prin fuzionarea cu o altă firmă, cumpărarea altei firme, 
cooperarea cu alții sau formarea de noi parteneriate? 
Cum identificați ocaziile prezente în fiecare dintre aceste 
zone și ce ar putea convinge o persoană să participe la un 
astfel de plan de extindere? O pensionare anticipată, mai 
multă vacante, ajutor aflat la îndemână, extinderea im- 
periului de afaceri sau reducerea responsabilității şi creş- 
terea concomitentă a profiturilor? Care sunt costurile 
implicate în acest tip de expansiune: costurile de capital, 
de resurse și costurile induse de rata normală de venituri? 
Folosirea metodelor de obținere a extinderii și de identifi- 
care a oportunităţilor trebuie făcută cu grijă. Din ce 





Hartă mentală de B. H. Lee de la firma de contabilitate B. H. Lee & Company, 
privind dezvoltarea, pericolele şi extinderea unei afaceri (vezi pp. 306-308). 

motive? De unde vin banii? Va fi o schimbare profitabilă? 
Este o investiție sigură? Aduce statutul solicitat de fiecare 
partener? Există surse externe și interne sau alte surse de 
cunoștințe care trebuie folosite în aflarea răspunsurilor 
la aceste întrebări. 


Lee rezumă: 


Contabilitatea funcționează în mod tradițional într-un 
cadru foarte logic şi uneori foarte restrictiv. Hărțile men- 
tale duc gândirea cu mult în afara acestor granițe. 


6. Polivalenţa 


Jean-Luc Kastner, director la Hewlett Packard Medical Products 
Group Europe, s-a confruntat cu o problemă. Compania sa 
produce un sistem computerizat capabil să monitorizeze şi să 
analizeze bătăile inimii, detectând malformaţiile suficient de 
devreme pentru a alerta medicul de gardă şi a putea lua măsu- 
rile necesare adecvate. Ei organizează un curs de patru zile de 
„Formare în detectarea aritmiilor cardiace“ ţinut de traineri 
specializați. 


Într-o zi, persoana responsabilă cu această formare a anunţat că 
s-a îmbolnăvit şi urma să lipsească două luni. Kastner, în pos- 
tura sa de „şef“ şi fiind singura persoană care avea suficiente 
cunoştinţe în domeniu pentru a putea ţine cursul, a fost obligat 
să ţină locul angajatului său. Caracterul urgent al evenimentului 
l-a obligat să-şi organizeze şi să-şi suplimenteze cunoştinţele 
existente şi să ţină cursul. 
„Formarea în detectarea aritmiilor cardiace“ este un curs 


care urmărește să ofere inginerilor de suport al aplicaţiei 
HP cunoştinţe aprofundate privind: 

+ Fiziologia inimii umane 

* Principalele probleme de ritm şi consecințele lor 

+ Modul de funcţionare a algoritmilor computerizaţi 
+ Mecanismul de funcţionare a aritmiei 


În plus, personalul format trebuie să fie capabil să: 


* Formeze utilizatorul final (o asistentă medicală sau un 
medic) 

«e Explice unele dintre caracteristicile care ar putea pune 
aparatul în situații dificile 


(Computerul nu va fi niciodată la fel de bun ca un cardiolog) 


Folosirea schemelor euristice în predare 


Acest curs de formare părea modelul ideal pentru testarea 

predării unui subiect foarte dificil, cu ajutorul hărților 

mentale. 

Am construit cursul în cinci zile, transpunând materialul 

existent în hărți mentale şi urmărind următoarele sco- 

puri: 

a) Toţi cursanții să treacă cu succes testele de diplomă la 
sfârşitul celor patru zile. 

b) Toţi cursanții să fie capabili să-și construiască propriile 
îndrumare. 

c) Să nu folosesc videoproiectare (decât dacă am nevoie 
să arăt o copie a unui dosar medical). 

d) Să cresc proporția reamintirii informaţiei după o lună 
cu 100% (adesea ajungea sub 40%). 

e) Atât profesorul, cât și cursanţii să ia parte cu plăcere la 
experiment. 


Structura 


Formarea a fost structurată folosind harta mentală prin- 
cipală ca hartă a parcursului. Fiecare ramură reprezenta 
un subiect important și pentru fiecare am construit o hartă 

mentală detaliată care să poată fi reprodusă pe un flip- 
chart. La fiecare două ore făceam o pauză mai lungă. 


Cursul 


La începutul prelegerii cursanții erau instruiți să lase 
toate instrumentele personale de scris în afara camerei. 
Li se înmânau tablete de scris care aveau numai foi tip A3 
și o gamă largă de creioane colorate. 

Li se explicau principiile euristicii mentale. În următoa- 
rele patru zile, li se cerea să copieze de pe tablă notele 
euristice realizate de profesor. 

Cursul era organizat în secțiuni de 40 de minute, cu 
10 minute pauză. În aceste pauze, cursanţii aveau acces la 
instrumentele de formare computerizată care simulau 
electrocardiogramele (EKG-urile) pacienților. Și-au testat 
cunoştinţele asimilate pe măsură ce cursul avansa. 

Când o ramură a hărții mentale principale era finalizată, 
cursanții erau rugați să-și construiască o hartă mentală 
proprie. În acest scop afișam pe perete o foaie de hârtie 
gigantică şi grupul participa în comun la construirea 
hărții mentale principale (vezi imaginea XXI). 

La sfârșitul zilei, cursanții erau rugați să copieze harta 
mentală principală pe foile proprii, să recapituleze şi să 
îndosarieze informațiile din ziua respectivă. 

În dimineaţa următoare, unul dintre cursanţi relua harta 
mentală principală din ziua anterioară împreună cu 
grupul. Apoi începea activitatea următoare. 

La sfârșitul cursului şi înainte de testul final, grupul reca- 
pitula harta mentală principală și o discuta în detaliu. 
Examenul final, cerut pentru eliberarea diplomei, a durat 
două ore. 


Rezultatele 


Am ținut cursul conform descrierii de mai sus. (Au parti- 
cipat 12 cursanţi din Anglia, Franța, Germania, Italia şi 

Irlanda.) Toţi 12 au promovat cu 18 din 20 — cea mai 
bună notă obținută vreodată. 

Am realizat o anchetă personală după o lună şi rata de 
reamintire a fost cu mult peste 70%. În realitate, din zece 
întrebări puse, ei au reușit să răspundă, în medie, la nouă! 
Feedbackul la curs a fost excelent, cursanții au considerat 
metoda mai eficientă, mai utilă și mai plăcută decât 
vechiul curs bazat pe diapozitive. Unii cursanți chiar au 
comentat că ritmul cursului realizat prin intermediul 
hărților mentale era mult mai bine adaptat pentru cei ale 
căror cunoștințe de engleză nu erau perfecte. Aceste 
lucruri demonstrează succesul cursului cu metoda hăr- 
ților mentale. 

Cursul bazat pe euristica mentală a mai fost realizat de 
patru ori, de formatori diferiți, cu rezultate comparabile. 
Predarea cu ajutorul hărților mentale este categoric 
metoda cea mai eficientă a zilelor noastre. 


Beneficiile schemelor euristice în management 


l 


. Duc la un management şi la o organizare mai bune şi la o forță 


de muncă mai fericită şi mai motivată. Acest lucru înseamnă 
mai puţine zile de muncă pierdute din cauza concediilor 
medicale şi o mai bună imagine a companiei. 


.Imbunătăţesc comunicarea între membrii personalului. 
. Formările devin mai eficiente şi mai eficace. 
. Promovarea şi marketingul sunt mai focalizate, ducând la 


vânzări mai mari. 

CĂTRE URMĂTOAREA ETAPĂ 


Harta mentală computerizată este o realizare recentă. 
Capitolul următor explică modul de interacţiune al teh- 


nologiei computerizate cu tehnologia umană. 


CAPITOLUL 28 


Hărţi mentale computerizate 


Sumar 

* Cuvânt înainte 

e Crearea şi modificarea unei hărți mentale compute- 
rizate 

* Gestionarea complexităţii 

e Împărtăşirea informaţiilor 

* Suplimentarea inteligenţei 

* Transferul cunoştinţelor 

* Transformările — abordarea dintr-o nouă perspectivă 

* Lucrul în echipă 

* Predarea rezultatelor 

« Viitorul hărților mentale computerizate 


Cuvânt înainte 


PROGRAMELE DE REALIZARE a hărților mentale computeri- 
zate oferă în prezent capacităţi noi şi interesante pentru realiza- 
tor. Abilităţi ce odinioară reprezentau o viziune a viitorului. 
Categoric, calculatoarele nu pot concura încă pe deplin cu infi- 
nita varietate vizuală, portabilitate şi cu „necesarul minim de uti- 
lităţi“ al tehnicilor tradiţionale de realizare a schemelor euristice 

(folosirea hârtiei şi a creioanelor colorate), dar distanța se reduce 
rapid! „Cerneala digitală”, care permite introducerea informaţii- 
lor în directoare prin intermediul ecranului cu un creion digital, 
există deja. 


Noile programe oferă ameliorări semnificative ale productivi- 
tăţii personale în domenii ca: 


e Generarea automată de hărţi mentale 

+ Modificarea hărţii mentale 

e Analiza 

* Crearea unei perspective diferite 

e Navigarea 

* Linkuri către sursele de informaţii 

e Generarea de hărți mentale noi din informaţiile existente 
* Împărtăşirea hărților mentale 

* Conversia hărților mentale în rapoarte, prezentări, planuri 


A apărut, în sfârşit, gândirea asistată de calculator (Computer 
Aided Thinking”, CAT). 


Acest capitol vă prezintă hărţile mentale computerizate şi carac- 
teristicile MindGenius*, un instrument pentru amplificarea capa- 
cității cognitive şi a productivităţii, construit de Gael Limited, 
un partener strategic al Buzan Group. 


Crearea şi modificarea 
unei hărți mentale computerizate 


Crearea unei hărți mentale computerizate este simplă. În primul 
rând, vi se cere să introduceţi cuvântul-cheie care va constitui 
punctul central al noii hărți mentale. Odată introdus acest 
cuvânt-cheie — imaginea centrală —, computerul desenează auto- 
mat, colorează şi poziţionează harta în mijlocul ecranului. 





Un exemplu de folosire foarte eficientă a unei hărți mentale computerizate 


într-un mediu de afaceri. 

Apoi, tastaţi pur şi simplu titlurile principalelor teme/ramuri 
(RFO-uri) şi apăsaţi butonul „Enter“. Ramurile sunt introduse 
şi structurate automat. Pur şi simplu gândiţi, tastaţi, daţi „Enter“ 
şi harta mentală creşte sub ochii dumneavoastră! Nu trebuie să 
vă preocupaţi de structura precisă şi amplasarea corectă a ideilor. 
Harta mentală creşte, urmând cursul gândirii dumneavoastră, şi 
se propagă pe măsură ce vă vin mai multe idei. Aveţi undă verde 
la creativitate! 


Hărțile mentale computerizate oferă o separare excelentă între 
partea creativă şi partea reconstructivă a procesului de gândire. 
Vă eliberaţi fluxul ideilor fără să fiţi distras de calculator. Când 
ați terminat generarea liberă de idei, puteţi reveni şi adăuga 
culori şi imagini pentru a face harta mai interesantă şi mai ușor 
de reţinut. 


Ramurile pot fi repoziţionate, recolorate; întreaga structură 
poate fi reorganizată după nevoie, putând fi adăugate, copiate 
şi deplasate imagini — toate prin intermediul unor operaţiuni 
simple de apăsare a butoanelor mouse-ului. Fiecare proprietate 
a ramurii (forma, culoarea, fontul, tipul de conexiune) poate fi 
schimbată individual sau se pot folosi stiluri predefinite. 


Hărțile mentale computerizate pot fi dezvoltate pe o perioadă 
lungă de timp şi nu veţi mai avea niciodată nevoie să redesenați 
harta mentală deoarece hărțile mentale computerizate se trans- 
formă şi restructurează automat, pentru a face loc noilor idei 
şi intuiţii, derivate din noi deliberări sau din noi experienţe şi 
realizări. 


Gestionarea complexităţii 


Acum pot fi realizate hărți mentale computerizate de o comple- 
xitate enormă. Harta mentală nu mai este limitată de dimensiunile 

hârtiei pe care o folosiţi, ci numai de imaginaţia dumneavoastră, 
iar aceasta este infinită! 


De aceea, o trăsătură esenţială a hărților mentale computerizate 
este capacitatea de a explora şi naviga prin labirintul de hărţi 
mentale. Trebuie să ştiţi unde vă aflaţi, să deţineţi mereu 
controlul, să posedaţi capacitatea de a vedea anumite zone 
în contextul hărții mentale generale. Capacităţile normale de 
mărire/micşorare, deplasare şi imagine panoramică nu sunt 
o soluţie. 


În schimb, funcţiile de navigare ale programului de explorare a 
hărţii mentale — Mind Map Explorer — oferă un plan structu- 
rat al ierarhiei hărţii dumneavoastră mentale, similar cu o ana- 
liză a eficienţei muncii. Când daţi clic pe una dintre ramurile 
planului Mind Map Explorer, o nouă hartă mentală este dese- 
nată automat din ramura selectată și subramurile ei, ramura 
selectată devenind tema centrală a noii hărţi mentale. 


Acest lucru vă permite o viziune din elicopter a hărţii mentale, 
explorând vertical şi orizontal ierarhia hărţii mentale fără a vă 
rătăci. Funcţia Mind Map Explorer (combinată cu opţiunea 
măririi şi a restrângerii ramurilor) permite vizualizarea unui 
număr mai mic sau mai mare de detalii în funcţie de necesităţi. 
În fapt, acest lucru înseamnă că nu mai sunteţi constrâns de 
mărimea ecranului calculatorului şi nu mai aveţi nevoie să 
extindeți harta mentală pe un număr de pagini sau dosare. 


Împărtăşirea informaţiilor 


Împărtăşirea informaţiilor este importantă şi ce mod este mai 
bun decât punerea hărții mentale la dispoziţia altor persoane 
într-un interval foarte scurt de timp. Puteţi face asta prin: 

1. Imprimare 


Dacă aveţi nevoie de o copie pe hârtie a hărții mentale, atunci 
opţiunile de „imprimare“ vă permit să imprimaţi harta mentală 
într-o varietate de formate (pe o singură pagină/pe mai multe 
pagini, color, sub formă de hartă/plan structurat /hartă şi plan 
structurat). 


2. E-mail 


O simplă funcţie de trimitere ataşează harta mentală la un e-mail, 
pe care îl puteţi adresa destinatarilor doriţi. 


3. Vizualizare 


Puteţi încărca harta într-o aplicaţie de vizualizare autorizată 
care permite citirea şi navigarea în harta mentală computerizată. 


4. HIML 


Opțiunile „salvare ca HTML“ permit conversiunea hărții men- 
tale în format HTML, aceasta putând fi apoi plasată pe internet 
pentru a deveni accesibilă altor persoane. Toate caracteristicile 
navigatorului Map Explorer sunt incluse. 


5. Adobe 


Harta mentală poate fi salvată în format „Adobe PDF“ şi hărţile 
pot fi împărtășite prin acest standard universal acceptat de dis- 
tribuire a documentelor în lume. 


Suplimentarea inteligenţei 


Acum, creatorii de hărţi mentale pot valorifica puterea PC-urilor 
moderne realizând sarcini pe care odată doar ni le imaginam. 
Puteţi acorda atribute fiecărei ramuri, adăugând viață hărții 

mentale şi îmbunătăţind productivitatea. Deveniţi astfel capabil 
de îndeplinirea unui mare număr de sarcini suplimentare (vezi 
secțiunile următoare). 


Puteţi adăuga ramurilor din harta mentală computerizată urmă- 
toarele atribute: 


1. Categorii (multiple) 


Cuvinte-cheie care diferenţiază şi adaugă sens fiecărei ramuri 


2. Resurse (multiple) 


Asocierea numelor de persoane/resurse cu o anumită ramură 


3. Acțiuni și date 

Desemnarea unei ramuri ca acţiune şi atribuirea unui termen-li- 
mită 

4. Atașamente (multiple) 

Ataşaţi ramurii fişiere electronice pe care computerul le poate 
accesa 


5. Conexiuni mentale 


Creați conexiuni în structura ierarhică a hărţii mentale 


Aceste atribute adaugă inteligenţă hărţii mentale computerizate 
şi vă permit să verificaţi şi să analizaţi harta mentală pentru 
a ajunge la o mai bună înţelegere. 


Transferul cunoştinţelor 


Regula un cuvânt-pe-ramură este un model intenţionat de intro- 
ducere a ambiguităţii pentru a deschide noi oportunităţi gândului. 

Însă, când oferiţi harta dumneavoastră mentală altora, este posi- 
bil ca aceştia să nu înţeleagă sensul anumitor ramuri. Puteţi 
adăuga note la fiecare ramură a hărţii mentale folosind fereastra 
„editorul de note“ cu o gamă completă de opţiuni de procesare 
de text. Conţinutul notei poate fi restrâns sau detaliat pentru 
a asigura înţelegerea mesajelor pe care doriţi să le transmiteţi 
cititorului. Adăugarea de note ramurilor oferă posibilitatea unei 
abordări extrem de eficiente pentru rezumare sau pregătirea 
redactării unui text. 


Hărțile mentale pot fi acum folosite pentru asamblarea infor- 
maţiei sau pentru înţelegerea informaţiilor provenind de la mai 
multe surse. Aceste surse sunt adesea în formatul fişierelor elec- 
tronice şi, în prezent, se pot atașa la fiecare ramură fişiere elec- 
tronice multiple, indiferent dacă sursele de informare se află pe 
computer, pe intranet sau pe internet. Dacă aveţi acces la această 
informaţie, atunci puteţi să o lansați direct de pe ramura hărții 
mentale computerizate. Harta mentală poate deveni o interfață 
vizuală structurată între sursele de informare şi o bază de cunoş- 
tinţe care poate fi împărtăşită şi altora. 


Transformările — abordarea 
dintr-o nouă perspectivă 


Când întâmpinăm dificultăţi în realizarea unei sarcini, suntem 
adesea rugaţi să ne detașăm, să adoptăm o nouă perspectivă. 
De ce? Acest lucru ajută gândirea să inoveze, să producă idei 
noi, creative. Hărțile mentale computerizate încurajează această 
abordare. 


Structura subiacentă a hărților mentale (succesiunea şi ierarhia) 
este foarte similară cu alte metodologii vizuale care au fost con- 
struite pentru a aborda tipuri concrete de sarcini. Printr-o simplă 

apăsare a mouse-ului, vă puteţi transforma harta mentală într-una 
dintre următoarele diagrame: 


e Listă (liste într-un format structurat) 

e Diagrame de afinitate (tehnică de grupare postbrainstorming) 

e Organigrame 

e Diagrame „pâlnie“ 

+ Arbore cu informaţiile de intrare (utile pentru analiza cauză- 
efect — identificarea adevăratei cauze a unei probleme) 

* Arbore cu informaţiile de ieşire (utile pentru analiza solu- 
ție-efect — testarea soluţiilor înaintea implementării lor. Este 
cel mai simplu mod de a identifica şi rezolva eventualele pro- 
bleme care pot apărea) 


Aveţi acces imediat la o varietate de tehnici a căror eficienţă este 
dovedită şi nu trebuie să redesenaţi nicio hartă mentală! 


Puteţi construi interogări care să vă permită să chestionaţi şi să 
analizați harta mentală computerizată şi să dobândiţi o înţele- 
gere mai aprofundată a conţinuturilor hărților mentale. Puteţi 
apoi filtra harta mentală pentru a vedea numai ramurile care 
întrunesc criteriile-filtru stabilite, iar din produsul astfel obținut 
puteţi genera noi hărți mentale. Sortaţi grâul de tărâţă. 


Puteţi vedea exact ce vă interesează, schimbând atributele ramu- 
rilor şi prin răspunsuri la întrebări de tipul: Ce acţiuni trebuie 
realizate azi? Care ramuri sunt deosebit de relevante pentru mine? 
Care dintre ramurile enumerate au fost identificate ca acţiuni cu 
o prioritate înaltă? Este nevoie de brainstorming pentru o anu- 
mită ramură? Puteţi aborda harta mentală din perspective dife- 
rite — în esenţă schimbaţi ideea centrală a hărţii mentale. În loc 
de o hartă mentală, aveţi un subset de hărţi mentale, fiecare ară- 
tând diferite fațete ale hărţii iniţiale şi oferind un stimul inesti- 
mabil pentru gândirea inovatoare. 

Lucrul în echipă 


Grupurile de oameni se stimulează şi se inspiră reciproc pentru 
a crea idei generate de gândirea colectivă, pe baza diverselor 
experienţe personale şi exploatând puterea imaginaţiei reunite. 


CA 


Cum se poate forma un „amalgam creativ“ în jurul unei hărți 


mentale? Este ușor folosind hărțile mentale. 


Hărțile mentale computerizate vă oferă posibilitatea colaborării 
în grup. Oamenii din locuri diferite pot lucra împreună pe 
aceeaşi hartă mentală. Participanţii deschid o sesiune de lucru şi 
apoi îşi pot oferi contribuţia şi comentariile. Pe măsură ce sunt 
adăugate informaţii la harta mentală computerizată, participan- 
ţii pot observa implementarea schimbărilor în timp real şi 
comenta pe baza lor. Generarea unei hărți mentale globale — ce 
instrument excelent pentru creativitatea corporativă/guverna- 
mentală! 


Dacă multe hărți mentale sunt generate la nivel individual, fie- 
care autor funcţionează adesea ca parte a unei echipe sau struc- 
turi organizaționale. Conţinutul hărții mentale poate necesita 
aprobarea înaintea publicării sau puteţi furniza începutul unei 
idei lăsând echipa să o dezvolte. Puteţi realiza verificări şi 
comentarii cu ajutorul hărţii mentale computerizate. Harta 
mentală este distribuită electronic destinatarilor doriţi cu o 
solicitare de acţiune. Contribuțiile fiecărui participant la hartă 
sunt codificate cu atribute speciale de identificare astfel încât, 
în momentul în care harta revine la iniţiatorul acţiunii, contri- 
buţiile tuturor să poată fi extrase şi fuzionate automat într-o 
hartă mentală generală. Realizăm o economie de timp, dobân- 
dim o imagine de ansamblu şi reducem considerabil timpul 
necesar pentru stabilirea acordurilor sau consensului. 

Un exemplu de hartă mentală computerizată care a fost „filtrată“, permițând 
astfel creatorului/utilizatorului să se concentreze pe anumite ramuri (vezi p. 321). 

Predarea rezultatelor 
Şi acum despre factorul surpriză! 


Lumea afacerilor aşteaptă de mult timp apariţia unui „limbaj 
universal“. Acum, acesta există! În afaceri deciziile se bazează pe 
rapoarte, propuneri, prezentări şi planuri de proiecte. 


Programul CAT oferă toate aceste posibilităţi. Printr-o simplă 
apăsare pe buton, hărțile mentale computerizate se transformă 
în documente Word”, prezentări Power Point” sau planuri de 
proiect MS Project”. Prin adăugarea de atribute ramurilor, se 
creează o compatibilitate structurală care permite transforma- 
rea hărţii mentale computerizate în aceste tipuri de produse. 


Pentru momentele în care colegii, managerul sau clienţii aşteaptă 
un document, o prezentare, un plan de proiect sau de acţiune, 
nu mai este necesar un munte de ore suplimentare; programul 
munceşte pentru dumneavoastră. Vă oferă un beneficiu extrem 
de mare şi plasează euristica mentală exact acolo unde este mai 
mare nevoie de ea, la interfaţa creativă a unei mari varietăți de 
sarcini cerute în lumea profesională şi de afaceri. 


Ramurile hărții 


Tema-cheie a hărţii 
Ramurile principale 
Subramuri 

Note atașate 
ramurii 


Resurse 


Date pentru acţiune 


Word” 


Titlul documen- 
tului 


Titlul paragrafului 


Titlul subparagra- 
fului 


Textul paragrafului 


Power Point* 


Titlul prezentării 
Subtitlul prezen- 
tării 


Liste numerice 


Note de lectură 


MS Project” 
Titlul planului 


Rezumatul sarci- 
nilor 


Activități 
Note de activitate 


Resurse necesare 
acţiunii 

Data la care se 
implementează 

Se pot exporta şi ramuri care sunt acţiuni sub formă de sarcini 
în formatul MS Outlook”. Se trimite sarcina prin e-mail persoa- 
nei responsabile de acţiune şi se inserează acţiunea în lista de 
sarcini astfel încât prin MS Outlook” să poată fi urmărite acțiu- 
nile şi avansate în listă până la finalizarea lor. 


În multe cazuri, informaţia există deja, nu trebuie recreate hărți 
mentale de la zero. Puteţi realiza hărți mentale computerizate. 
Pot fi create hărţi mentale şi din documente Word”, prezentări 
Power Point” şi planuri MS Project”. O mare economie de timp! 


Viitorul hărților mentale computerizate 


Hărțile mentale computerizate au început în sfârşit să existe. Cu 
ajutorul computerului, hărțile mentale își vor atinge adevăratul 
potenţial în lumea modernă a echipamentelor electronice iar 
schemele euristice au început deja să devină o tehnică acceptată 
pentru munca de birou. Tehnologia își continuă progresul 
neobosit. Cum ar putea influența tehnologia progresul hărților 
mentale în viitor? 


În primul rând, există deja un fel de „tehnologie magică“ ce ne 
oferă o perspectivă destul de clară despre viitorul pe care îl vor 
avea hărţile mentale. Vorbim aici despre conceptul de „cerneală 
digitală . Se pot cumpăra tablete grafice care permit utilizato- 
rului introducerea datelor cu un creion digital direct pe ecranul 
calculatorului, ca şi cum ar scrie pe o bucată de hârtie! Progra- 
mele computerizate eficiente de recunoaştere de text transformă 
cerneala în text standard, dar se poate continua şi textul scris de 
mână. Programul CAT acceptă şi lucrează cu datele în cerneală 
digitală, vă puteţi scrie de mână hărţile mentale computerizate! 
Din acest punct de vedere, este foarte clar că traiectoria va fi 
următoarea: hărţile mentale vor fi scrise, de mână, direct pe 

CHECKLIST - Ce.ornes > 


Head 


Feet 


Goggles 


Sun Glasses 
Cream 


I_Lip „_ Salve 


Hat 
Balaclava 





Thin 
Socks 

Thick 
Gloves 
Watch 


Harta mentală generată de computer are o infinitate de utilități — iată două 


exemple pentru posibilitățile actuale. 


328 HĂRŢI MENTALE 


calculatorul personal şi apoi se vor folosi versiunile computeri- 
zate pentru analiza şi prezentarea rezultatelor. 


În ce alt mod ar mai putea influenţa tehnologia lumea hărților 
mentale computerizate? Tehnologia PC continuă să înregistreze 
progrese rapide în domeniul agendelor ultrauşoare, a procesoa- 
relor puternice de tensiune scăzută, a bateriilor cu durată de 
viaţă îndelungată, a capacităţii încorporate de transmisie fără fir 
a datelor prin unde electromagnetice şi folosirea pe scară largă 
a bateriilor portabile, capacități îmbunătăţite pentru porturile 
replicatoare. Calea este liberă pentru echiparea cu toate utilită- 
ţile a calculatorului personal mobil. Hărțile mentale computeri- 
zate vor circula, în sensul propriu al cuvântului! Veţi putea 
genera hărți mentale computerizate în timpul deplasărilor şi veţi 
putea transmite aceste hărți (şi orice rapoarte, prezentări, acţiuni 
şi planuri existente) imediat destinatarilor doriţi. 


Hărțile mentale computerizate înregistrează deja succes în lumea 
afacerilor. Unele companii (precum Mind Genius/Gael) şi-au 
transferat deja majoritatea interacțiunilor de afaceri într-un 
mediu în care sunt permise numai hărțile mentale. Se introduce 
astfel un mod de lucru nou, preponderent vizual, în lumea 
comercială a viitorului. Oamenii sunt încurajați să îşi pregă- 
tească temeinic ideile înainte de a trece la detalii de orice fel, 
permițându-se, de asemenea, dezvoltarea şi reanalizarea ideilor 
şi obținerea consensului pe măsură ce proiectul progresează, 
asigurându-se astfel că toate părţile pot anticipa şi dezbate im- 
pactul acestor schimbări asupra celorlalţi şi asupra organizaţiilor, 
cât mai devreme posibil. 


Mai vreţi şi alte veşti? Se vor crea hărţile mentale 3D sau modele 
spaţiale de hărți mentale în care conexiunile între niveluri ierar- 
hice sunt porţi către alte straturi de hărți mentale şi bulevarde 
ale gândirii — o plimbare prin lumea hărților mentale virtuale! 

Schemele euristice au, în mod evident, un viitor bogat în față. 
Libertatea de gândire, combinată cu capacităţile din ce în ce mai 
avansate ale computerelor vor asigura în mod cert menţinerea 
hărților mentale ca tehnică principală pentru persoanele și 
companiile care caută să se descătuşeze pe ei şi organizaţia lor în 
vederea realizarării obiectivelor-cheie şi transpunerea în viață 
a viziunii personale sau a companiei. 


CĂTRE URMĂTOAREA ETAPĂ 


Odată cu dezvoltarea paralelă a inteligenţei umane şi 
artificiale, care este cel mai probabil viitor posibil? În 
ultimul capitol, Tony Buzan ne oferă o perspectivă per- 
sonală asupra viitorului şi prevede o Revoluţie a inteli- 
genţei, apariția Starurilor mentale şi progresul spre o 
societate instruită în sfera mentalului în care predomină 


gândirea arborescentă. 


CAPITOLUL 29 


Spre o lume instruită 
în gândirea arborescentă 


Sumar 

* Revoluţia inteligenţei 
Explozia informaţiilor despre creier 
Starurile minţii 
Olimpiada sporturilor mentale/Campionatele mon- 
diale ale memoriei 

+ Educaţia în sfera mentalului 
1. Individul instruit în sfera mentalului 
2. Familia instruită în sfera mentalului 
3. Organizaţia instruită în sfera mentalului 
4. Societatea instruită în sfera mentalului 
5. Civilizaţia instruită în sfera mentalului 

+ Gândire radiantă — viitor radiant 


În ultimul capitol al volumului Hărţi mentale vom dis- 
cuta tendințele actuale, surprinzător de încurajatoare 
în domeniul gândirii și al creierului, precum şi despre 
apariția de noi eroi și eroine — starurile minții. Acest 
capitol explorează implicațiile gândirii arborescente și 
ale hărților mentale asupra viitorului omenirii și exami- 
nează posibilitățile unei lumi instruite în sfera mentalului 
din perspectiva individului, a familiei, a organizațiilor, 
a societăților și a civilizației globale. 

Revoluţia inteligenţei 


ÎN MOMENTUL ÎN CARE volumul Hărţi mentale intră sub 
tipar, lumea se află în pragul unei revoluţii fundamentale: des- 
coperirea capacităţii inteligenţei de a-şi înţelege propria natură 
şi de a se autodezvolta. Simultan, începem să realizăm că princi- 
palul nostru capital este cel intelectual. 


Echipele olimpice naţionale dedică în prezent până la 50% din 
timpul de pregătire dezvoltării capacităţii şi rezistenţei intelec- 
tuale, iar cele mai importante companii americane de tehnolo- 
gie a informaţiei cheltuie sute de milioane de dolari pentru 
dezvoltarea capacităţilor mentale ale angajaţilor. 


Explozia informațiilor despre creier 


Numai în 1992, interesul pentru capacităţile cerebrale a explo- 
dat în privinţa popularizării, când un număr din ce în ce mai 
mare de ziare, reviste naţionale şi internaţionale au publicat arti- 
cole de fond despre funcţionarea creierului. 


e Revista Fortune a afişat pe copertă cu litere mari „Puterea cre- 
ierului”, afirmând că cel mai de preț bun al societăţii devine 
„capitalul intelectual. 

e Revista Omni publică (două articole) „Creierul şi îmbătrâni- 
rea “ şi „Un regim pentru creier. 

e Stern în Germania scrie despre „Dezvoltarea fitnessului mental '. 

e Revista Synapsia publică articolul de fond „Dezvoltarea unui 
creier global. 

+ Newsweek explorează modul în care ştiinţa deschide noi feres- 
tre către minte şi discută cunoştinţele despre creier într-un 
articol care a înregistrat un număr record de răspunsuri de la 
cititori. 

«e Revista Time a discutat despre substanţele chimice care influ- 
enţează activitatea cerebrală. 

+ US News a scos un număr special, dublu, despre gândirea crea- 
tivă şi un alt număr care sublinia relația minte-corp. 

+ The New Scientist a produs o copertă pe care figurau 20 de cre- 
jere! 

e Ziarul englez Times a studiat revoluţia neuroştiinţifică. 

+ Wall Street Journal a popularizat cercetări despre celula ner- 
voasă. 

+ Numărul din septembrie 1992 al Scientific American, „Creierul 
şi mintea”, a fost dedicat în întregime acestui subiect, conţi- 
nând articole de fond despre memorie şi învățare. 


Concomitent cu această atenţie sporită din partea media, suntem 
martorii apariţiei unui nou tip de superstar pe scena internațio- 
nală — starurile minții. 


Starurile minţii 


Secolul XX a început cu starurile din lumea filmului şi a trecut 
rapid la starurile muzicii, staruri rock, pop şi la staruri ale spor- 
tului. Apoi s-a încheiat şi a început secolul XXI, Secolul Creie- 
rului, cu staruri ale minţii care evidenţiază principiul „o minte 
sănătoasă într-un corp sănătos. Gary Kasparov, atleticul şi 
dinamicul campion mondial de şah, are deja milioane de fani 
printre copiii din întreaga lume, care afişează postere cu el pe 
pereţii camerelor şi visează să devină mare maestru şahist şi 
campion internaţional. 


Similar, tânăra şi fermecătoarea campioană de origine ungară, 
Judit Polgar, cel mai tânăr mare maestru din istoria şahului, 
devine o figură de cult. Dominic O Brien, primul campion care 
a câştigat de şase ori la rând Campionatele mondiale ale memo- 
riei şi care foloseşte hărțile mentale ca ajutor în reactualizarea 

unor cantități record de date, apare în mod regulat la posturile 
de televiziune internaţionale. Mai este şi Raymond Keene, cam- 
pion al jocurilor şi deţinător de recorduri pentru numărul de 
cărți scrise despre jocuri şi gândire (100!). Prin hărţile sale men- 
tale, articolele, cărțile şi prezentările televizate (vezi capitolul 26, 
pp. 294-297) şi-a atras un număr de 180 000 de fani care rămân 
în faţa ecranului până la unu noaptea ca să vizioneze emisiunile 
sale. 


Printrea alți membri în această „Șarjă a brigăzii inteligenţei“ se 
numără şi Carl Sagan, faimosul astronom și lider al cercetărilor 
de mai multe miliarde de dolari pentru descoperirea inteligenţei 
extraterestre; Omar Sharif, al cărui succes ca jucător de bridge 
depăşeşte succesul înregistrat în cariera de actor; Edward de Bono, 
care călătoreşte în întreaga lume şi vorbeşte unui mare număr de 
persoane despre gândirea laterală; Bobby Fischer, campionul 
american la haltere care este şi un geniu şahist şi care a readus 
jocul în atenţia publicului printr-o revenire recentă la vârsta de 
50 de ani când l-a învins pe Boris Spaski, şi Stephen Hawking, 
fizicianul de la Cambridge a cărui carte Scurtă istorie a timpului! 
a înregistrat, până în prezent, cea mai lungă perioadă pe lista 
celor mai vândute cărți din istoria publicisticii. 


Acestor staruri ale minţii şi atleți mentali li s-a alăturat recent 
extraordinarul polimatematician şi profesor universitar de 
matematică, campionul mondial la dame în vârstă de 65 de ani, 
dr. Marion Tinsley. Contrazicând toate miturile despre vârstă 
şi aptitudinile mentale, Tinsley a continuat să fie numărul unu 
mondial încă din 1954, perioadă în care a pierdut numai șapte 
partide. Recent, l-a învins pe numărul doi mondial, Chinook, 
un program computerizat. Afirmând că şi-a folosit numai o mică 


! Editura Humanitas, Bucureşti, 2012. (n. red.) 

parte din aptitudinile de gândire arborescentă, Tinsley a învins 
un calculator care putea calcula 3 milioane de mişcări pe minut, 
şi avea o bază de date de peste 27 de milioane de poziţii! 


Putem remarca o tendinţă similară în popularitatea crescândă a 
emisiunilor de tipul test de cunoştinţe ca Brain of Britain şi 
Mastermind şi prin crearea premiilor în genul celui înfiinţat de 
Brain Trust „Brain of the Year“ (Creierul anului), acordat recent 
lui Gary Kasparov pentru jocuri mentale, lui Chiyonofuji pentru 
performanţe fizice şi lui Gene Roddenberry pentru realizările 
sale în domeniul ingineresc. 


Olimpiada sporturilor mentale/Campionatele mondiale 
ale memoriei 


Un studiu recent realizat de David Levy, omul care a devenit 
faimos în 1968 pentru că a provocat calculatorul să-l învingă la 
şah şi a reuşit să rămână campion timp de 20 de ani, a provocat 
un interes global surprinzător pentru sporturile minţii. Peste 
100 de milioane de oameni joacă Trivial Pursuit şi Monopoly, în 
timp ce 200 de milioane joacă Scrabble şi rezolvă cuvinte încru- 
cişate, 60 de milioane joacă bridge, 250 de milioane joacă dame 
şi peste 300 de milioane joacă şah. 


Ca urmare a acestei creşteri astronomice a interesului, în 1994 
s-au organizat Campionatele Mondiale ale Memoriei. Pe măsură 
ce harta mentală își creează propria revoluţie, are loc o evoluţie 
paralelă a sporturilor minţii. În 1997 s-a organizat prima Olim- 
piadă a sporturilor mentale (Campionatele Mondiale ale Creie- 
rului) la Royal Festival Hall din Londra. A atras peste 3 000 de 
participanţi din 50 de ţări. La începutul noului mileniu, se ţinu- 
seră deja patru olimpiade, totalizând peste 30 000 de partici- 
panți din peste 74 de țări! Olimpiadele includ concursuri pentru 
toate formele de gândire arborescentă, inclusiv jocurile de masă, 

jocurile de cărţi şi jocurile care vizează principalele aptitudini 
mentale precum memoria, gândirea creativă, lectura rapidă, 
inteligenţa şi întocmirea de hărți mentale. 


Educaţia în sfera mentalului 


Toate aceste tendinţe reflectă atracţia crescândă a publicului 
internațional pentru sfera mentalului, definită după cum ur- 
mează: 


Educaţia standard şi instruirea numerică implică o alfa- 
betizare în spectrul literelor, al numerelor şi al infinite- 
lor lor permutări şi combinări. Educaţia mentală este o 
înțelegere a alfabetelor proceselor biologice şi compor- 
tamentale ale propriului creier, incluzând în special cor- 


texul, celula nervoasă, învăţarea, memoria şi creativitatea. 


Volumul Hărţi Mentale, cu accentul pe care îl pune pe arhitec- 
tura radiantă, biologică şi conceptuală a creierului, constituie 
o introducere la educaţia mentală, un concept care sperăm că va 
avea profunde efecte pozitive asupra individului, familiei, orga- 
nizaţiei, societăţilor şi civilizaţiei în general. 


1. Individul instruit în sfera mentalului 


În starea noastră istorică de „analfabetism mental,“ mintea indi- 
vidului este încătuşată într-un cadru conceptual relativ restrâns, 
fără să folosească nici măcar unul dintre cele mai primitive 
instrumente mentale care ar putea să-l ajute să extindă acest 
cadru. Chiar şi persoanele care au primit tradițional o educaţie 
şi formare bune sunt semnificativ limitate de faptul că nu pot 
folosi decât o mică parte din instrumentele biologice şi concep- 
tuale de gândire disponibile. 

Amplificarea cognitivă 


Persoana instruită în sfera educaţiei mentale este capabilă să 
pornească motoarele de gândire sinergetică arborescentă şi să 
creeze cadre conceptuale şi noi paradigme cu posibilităţi neli- 
mitate. Desenul de pe pagina opusă arată trei ecrane mentale — 
al minţii neinstruite în gândirea arborescentă, al minţii liniare şi 
al minţii care gândeşte arborescent. Se poate vedea că acest 
ultim ecran, prin natura mecanismului intelectual care îl pro- 
pulsează, continuă să se dezvolte cu posibilităţi infinite de com- 
plexitate şi dimensionare. Această eliberare mentală a persoanei 
care foloseşte gândirea arborescentă se datorează buclei de feed- 
back cu autodezvoltare automată şi reflectă capacitatea inerentă 
a fiecărui creier uman — o uzină de energie formidabilă, com- 
pactă, eficientă şi superbă, cu orizonturi potenţial nelimitate. 


Aplicarea principiilor gândirii arborescente pentru dezvoltarea 
capacităților mentale permite un acces mai liber la principalele 
activităţi intelectuale precum alegerea, reactualizarea informa- 
țiilor şi gândirea creativă. Cunoaşterea arhitecturii cerebrale 
deschide opţiuni şi decizii ce pot fi accesate folosind nu doar 
procesele mentale conştiente, ci şi pe cele paraconştiente — vaste 
continente, planete, galaxii şi universuri mentale care aşteaptă 
să fie explorate de persoanele care devin instruite în sfera men- 
talului. 


Individul care posedă o educație mentală este capabil să desco- 
pere adevărata natură a generatoarelor de energie vitală, memo- 
ria şi gândirea creativă. Acestea sunt procese mentale relativ 
identice care pur şi simplu ocupă poziţii diferite pe linia timpului. 
Memoria este re-crearea trecutului în prezent. Creativitatea este 
proiectarea, din prezent, în viitor, a unui construct mental simi- 
lar. Dezvoltarea conștientă a memoriei sau a creativităţii prin 
hărţi mentale amplifică automat capacitățile ambelor. 

Imagine arătând dimensiunile diferite ale „ecranelor mentale“ ale unei minţi 
needucate în domeniul mental, ale celei liniare precum şi ale celei care gân- 
deşte arborescent. Bucla de feedback cu autodezvoltare automată a persoanei 
care foloseşte gândirea arborescentă permite ecranului posibilitatea de a 
deveni infinit de mare (vezi pagina opusă). 


Cel mai eficient mod prin care o persoană îşi poate dezvolta 
aptitudinile mentale şi amplifica ecranul cognitiv este de a urma 
principiile de gândire radiantă descrise în capitolul 10 (p. 119). 
Aceste principii reprezintă un cadru de antrenare şi dezvoltare 
a unor aptitudini mentale de genul celor utilizate de „minţile 
de geniu (vezi capitolul 2, p. 56, și Anexa, Chestionarul Minţi de 
excepție — note, pp. 349-358). Leonardo da Vinci, posibil cel mai 
experimentat utilizator al aptitudinilor mentale, a construit o 
formulă în patru etape pentru dezvoltarea unui creier care își 

foloseşte capacităţile mentale şi reflectă perfect principiile de 
gândire arborescentă. 


SUBIECI DE MEDITAȚIE 


Principiile lui Leonardo da Vinci pentru dezvoltarea 
unei minți care își foloseşte la maxim potenţialul de 
gândire arborescentă 

]. Studiaţi ştiinţa artei. 

2. Studiaţi arta ştiinţei. 

3. Dezvoltaţi-vă simţurile — învăţaţi, în special, să vedeți. 


4. Conştientizaţi că totul este interconectat. 


Dacă ar fi să vorbim în termenii schemelor euristice, da Vinci 
spunea cititorului său: 


Dezvoltă-ţi toate aptitudinile corticale, dezvoltă întreaga 
gamă a mecanismelor de receptare cerebrală şi conștienti- 
zează că mintea umană funcţionează sinergetic și este 
o mașină asociativă radiantă și infinită, într-un univers 
radiant. 


Aplicând principiile de euristică mentală și legile lui da Vinci, 
creierul îşi poate dezvolta expresii proprii, explorând partea 
neexplorată a tuturor domeniilor. După cum arăta profesorul 
Pyotr Anokhin: 

Nu există nicio fiinţă umană în viaţă sau care să fi trăit 
vreodată care să-și fi explorat întregul potenţial cerebral. 
Din acest motiv, nu acceptăm limitări restrictive în pri- 
vința potențialului creierului uman — este infinit! 


2. Familia instruită în sfera mentalului 


Într-o familie care posedă educaţie mentală, accentul va fi pus pe 
dezvoltare, comunicare, învăţare, creativitate şi iubire, într-un 
context în care fiecare membru al familiei înțelege şi apreciază 
persoanele minunate, radiante şi infinit de complexe care sunt 
ceilalți membri ai familiei. După cum arăta John Rader Platt: 


Dacă această proprietate a complexităţii ar putea fi trans- 
formată cumva în strălucire vizibilă pentru a fi distinsă 
mai clar de simțurile noastre, lumea biologică ar deveni 
un tărâm al strălucirii eterne comparativ cu lumea fizică. 
Soarele cu puternicele sale erupții ar păli într-o palidă 
simplitate în comparaţie cu o tufă de trandafiri, o râmă ar 
fi un far, un câine ar fi un oraș de lumină şi fiinţele umane 
ar deveni sori arzători ai complexității, lansând fulgere de 
sensuri unul altuia în noaptea neagră a lumii fizice din 
jurul lor. Ne-am răni ochii unii altora. Priviţi capetele 
aureolate ale partenerilor dumneavoastră complecși şi 
unici. 

Nu este așa? 


Aşa este. 


3. Organizaţia instruită în sfera mentalului 


În viitor, sperăm că organizaţia care posedă o educaţie mentală, 
fie ea un club, o şcoală, o universitate sau o afacere, va fi privită 
în contextul familiei extinse, orientată de aceleaşi principii, înţe- 
legeri şi viziuni. 

Anul 1990 a văzut primele semne dramatice ale acestui feno- 
men. Brain Trust, o organizaţie internaţională nonprofit pentru 
toate persoanele care doresc să înveţe să-şi folosească creierul, 
a stabilit „celule“ Use Your Head în zece ţări diferite şi publică 
o revistă numită Synapsia, revista internaţională a clubului Use 
Your Head. 


În şcoli, un număr din ce în ce mai mare de profesori şi elevi 
încep să afle mai multe despre educaţia mentală. Şi la Eton, 
renumitul colegiu privat, Clubul de studiu al creierului al şcolii 
a înregistrat, în primul său an, 300 de membri (vezi p. 341). 


În acest timp, studenţii de la Universitatea Durham, conduşi de 
James Lee, au format un club dedicat promovării educaţiei men- 
tale şi au creat o reţea în întregul sistem universitar englez. 


Şi în lumea afacerilor, tendința spre educaţie mentală se accele- 
rează. În afara numeroaselor exemple prezentate în capitolele 25 
(p. 281), 26 (p. 288) şi 27 (p. 298), autorii de articole profesionale 
şi de afaceri ajung la aceleaşi concluzii. Peter Drucker, în cartea 
sa Innovation and Entrepreneurship, a prezis că „managerul 
viitorului va fi pur şi simplu un consilier al învăţării, iar John 
Naisbitt, în Megatrends 2000, a rezumat zece tendinţe ale rasei 
umane în apropierea noului mileniu, identificând metatendinţa 
care stă la baza tuturor megatendinţelor: „totul se rezumă 
la a învăţa cum să învăţăm. Vezi capitolul 26 (hartă mentală, 
p. 295). 


Aproape identic, Alvin Toffler (autorul cărții Șocul viitorului) în 
volumul Puterea în mișcare* afirmă: „Analfabetul viitorului nu 
va mai fi persoana care nu ştie să citească. Va fi persoana care nu 
ştie cum să înveţe să înveţe. “ 

Hartă mentală de Jonathan Montagu de la Colegiul Eton, descriind 
conţinutul unui seminar de sfârşit de săptămână (vezi p. 340). 


4. Societatea instruită în sfera mentalului 


Deoarece numărul de persoane, familii şi organizaţii cu educaţie 
mentală creşte din ce în ce mai mult, în curând vom vedea zorii 
societăţii instruite în domeniul mental. 


Realizând importanţa acestei tendinţe şi a implicaţiilor ei, Senatul 
Statelor Unite ale Americii a decretat deceniul 1990 „Deceniul 
creierului“ declarând: 


Prin hotărârea Senatului și a Camerei Reprezentanţilor 
Statelor Unite ale Americii reunite în Congres, deceniul 
care începe la 1 ianuarie 1990 este declarat „Deceniul 
creierului“, iar președintele Statelor Unite este autorizat și 

solicitat să lanseze proclamaţii prin care să ceară tuturor 
oficialilor publici şi populaţiei SUA să onoreze acest dece- 
niu prin programe și activităţi adecvate. 


Iniţiativa a înregistrat deja un efect considerabil. În afara fap- 
tului că se încurajează noi cercetări şi explorări în domeniul 
neurologic, companii ca EDS au inițiat programe precum 
„Education Outreach (Asistenţă educațională) promovând edu- 
cația în domeniul mentalului. Am fost, de asemenea, martorii 
lansării programului Education 2000, prin care se caută noi 
moduri de înţelegere a capacităţii creierului de a învăţa, stabi- 
lind programe de învăţare continuă în întreaga ţară şi investi- 
gând nevoile viitoare ale şcolilor. În plus, s-a creat un climat 
intelectual în care creierul apare din ce în ce mai des ca subiect 
al emisiunilor radio și TV şi în mass-media generală. 


Societăţile folosesc atât elanul general produs de „Deceniul cre- 
ierului , cât şi inițiative concrete precum cea a statului Venezuela 
care a creat un minister pentru dezvoltarea inteligenţei umane. 


Harta mentală din imaginea XXV, realizată de şeicul Talib, filo- 
zoful şi gânditorul arab, expune un plan de dezvoltare a unei 
societăţi instruite în sfera mentalului. Demonstrându-şi natura 
panlingvistică, harta mentală acoperă domenii fundamentale 
precum educaţia, economia şi politica, incluzând şi alţi factori 
principali ca agricultura, serviciile, mecanismele de operare, 
industria, comunicarea şi marketingul. 


În partea dreaptă a hărţii „tehnologia informaţiei“ este subli- 
niată deoarece devine din ce în ce mai importantă în modul în 
care societățile moderne comunică şi realizează tranzacţii de 
afaceri. În partea stângă a hărţii, ramura „educaţie“ arată doi 
ochi cu pălării deasupra privindu-se reciproc. 


SPRE O LUME INSTRUITĂ ÎN GÂNDIREA ARBORESCENTĂ 343 


După cum afirmă şeicul Talib: 


Este o imagine care descrie nevoia de a educa educatorii. 
Această sarcină a fost neglijată de multe țări care nu rea- 
lizează enorma sa importanță. Un bun plan poate avea 
succes numai dacă se pot face modificări în orice stadiu. 
De aceea, planul trebuie să fie flexibil și dinamic și trebuie 
să fie viu. 


Unul dintre lucrurile interesante la această hartă mentală este 
că, în versiunea sa incipientă, a fost văzută de o tânără chelnăriță 
care, întrebată ce crede că reprezintă desenul, a răspuns: „Este 
un desen despre crearea unei lumi mai bune.“ Tânăra nu putea 
citi scrierea arabă şi nu cunoştea dinainte subiectul hărții. 
Acesta este un exemplu clar şi viu al succesului hărţii mentale ca 
instrument fundamental de comunicare şi al importanţei apli- 
cării rezultatelor cercetărilor despre funcţionarea cerebrală. 


5. Civilizaţia instruită în sfera mentalului 


De la dezvoltarea unei societăţi instruite în domeniul mental 
până la dezvoltarea unei civilizaţii instruite în domeniul mental 
este un singur pas. În zorii secolului XXI, organizaţia nonprofit 
Brain 'Irust a făcut acest pas proclamând secolul XXI, Secolul 
Creierului şi mileniul al treilea Mileniul Minţii. Dacă doriţi să 
aflaţi mai multe despre această iniţiativă şi să vă alăturaţi celor 
care gândesc în acelaşi spirit căutaţi petiția virtuală pe site-ul 
www.mind-map.com. Odată cu explozia gândirii arborescente 
în domeniul informatic, reţelele de transmisie prin satelit şi 
mass-media, facem primii paşi spre o structură informaţională 
globală care începe să reproducă un creier embrionar. Devine 
astfel din ce în ce mai posibilă imaginea unei planete în care 
comunicarea şi înțelegerea sunt mai rapide, mai complexe şi 
în acelaşi timp mai accesibile şi uşor de înţeles. Începem să ne 


344 HĂRŢI MENTALE 


apropiem de realizarea practică a viziunii filozofului Olaf 
Stapledon, din Star Maker, privitor la un creier global care ia 
naştere peste patru milioane de ani: 


În întruparea autentic rasială, sistemul de radiație care 
îmbrățișează întreaga planetă şi include milioanele de 
milioane de creiere ale rasei devine baza fizică a eului 
rasial. Individul se descoperă întrupat în toate corpurile 
rasei. El savurează într-o intuiție unică toate contactele 
corporale, inclusiv îmbrăţișările reciproce ale tuturor 
îndrăgostiţilor. Prin miliardele de picioare ale tuturor 
bărbaţilor şi femeilor îşi explorează lumea într-o frac- 
țiune de secundă. El priveşte prin toţi ochii și înţelege, 
printr-o intuiție unică, toate câmpurile vizuale. Astfel 
percepe, dintr-odată, întreaga suprafaţă a planetei ca 
o sferă continuă, multicoloră. 

Dar nu numai atăt. 

Este acum superior creierelor grupale precum acestea sunt 
superioare celor individuale. Le privește așa cum o per- 
soană ar putea studia celulele vii ale propriului creier; dar 
și cu interesul detașat al unei persoane care observă un 
mușuroi de furnici; din nou, ca o persoană captivată de 
modurile stranii și diverse ale semenilor săi; însă maies- 
tuos ca artistul care nu se gândește decât la viziunea sa și 
la întruparea ei. În modul rasial de funcţionare un om 
învață toate lucrurile cu o viteză astronomică. Priveşte 
lumea în care călătorește prin toți ochii şi toate observa- 
toarele și scrutează spaţiul extraterestru. Privind sistemul 
solar din ambele extremităţi ale lumii sale, percepe 
planetele și soarele stereoscopic, ca și cum le-ar vedea în 
sistemul binocular. Mai mult, percepția sa asupra mo- 
mentului prezent îmbrățișează nu doar un moment, ci 
o vastă epocă. 

Putem măcar să începem să ne imaginăm un viitor atât de instruit 
în domeniul mentalului? Volumul Hărţi mentale sugerează un 
răspuns afirmativ. 


Gândire radiantă — viitor radiant 


Pentru a analiza posibilităţile, trebuie să revenim pentru moment 
din cosmos înapoi la cortex şi să căutăm farurile speranţei lui 
Rader Platt în mulțimea de ştiri descurajante despre economie, 
poluare şi starea globală generală. Dacă dorim să ajungem la o 
înțelegere completă a situaţiei actuale şi la o interpretare mai 
realistă a viitorului, trebuie să privim foarte atent factorul unic 
care influențează cel mai mult orice posibilitate viitoare. Acest 
factor crucial nu este mediul, în general, şi nici teoriile eco- 
nomice sau psihologice, nici măcar agresivitatea fundamentală 
a speciei umane sau cursul ireversibil al istoriei. Factorul prin- 
cipal, aproape imposibil de ignorat este cel care a stat la baza 
volumului Hărţi mentale şi care înregistrează, controlează şi 
orientează, în mare parte, restul ecuaţiei: gândirea arborescentă 
a creierului uman. 


În înţelegerea progresivă a acestui organ incredibil de complex 
şi în înţelegerea din ce în ce mai bună a umanităţii — noi şi 
semenii noştri — şi în înţelegerea tot mai complexă a interco- 
nectivităţii şi relativităţii tuturor lucrurilor se află speranțele 
noastre de viitor. 


Acesta poate deveni realitate. 


HAIDEŢI SĂ-L AJUTĂM SĂ DEVINĂ! 


PARTEA A VI-A 


ANEXE 


CHESTIONARUL MINŢI DE EXCEPŢIE 
Note 


ÎN ANEXĂ APAR 17 NOTE realizate de mari gânditori din politică, 
din domeniul militar, arhitectură, artă, poezie, ştiinţă şi literatură. 


Acestea arată că este natural pentru o inteligență avansată să 
folosească o gamă mai mare de aptitudini corticale decât omul 
obişnuit. Le-am inclus aici pentru informare şi divertisment, 
sub forma unui chestionar. Este sugerată răsfoirea lor, încercând 
să aflaţi care dintre marii gânditori ar putea fi autorul fiecărei 
note. Până la momentul intrării sub tipar al acestui volum, cel 
mai mare scor la chestionar a fost de 7 dintr-un total de 17! 

RĂSPUNSURI LA CHESTIONARUL 
MINȚI DE EXCEPȚIE 

Pablo Picasso, pagină din manuscrisul „Asul y Blanco”, 1894 


Leonardo da Vinci: desen 


Isaac Newton: schiță semnată a unui telescop 


Albert Einstein: diagramă folosită ca răspuns la întrebarea 
unei eleve 


Thomas Edison: bec, desen dintr-un caiet din 1880 
Leonardo da Vinci: desene ale parașutei şi aripile mașinii de 
zburat 


Isaac Newton: scrisoare către Oldenburg, 6.2.1671, descri- 
ind un experiment cu lumina 


Michelangelo, studiu al proporţiilor anatomice 


Beethoven: pagină din Caiete de conversaţie, 1819, folosite 
pentru comunicarea cu vizitatorii 


James Joyce: desenul lui Leopold Bloom, din Ulysse, anii 1920 


Vincent van Gogh: scrisoare către Emile Bernard, Arles, 
iunie 1888 


Cristofor Columb: schiţă a hărţii insulei Hispaniola din jur- 
nalul de bord al călătoriei pe vasul Santa Maria 
William Blake: „Mielul“ din Cântece ale Inocenţei 


Leonardo da Vinci: notă muzicală 


Caiet de laborator al lui Walter H. Brattain, laureat al premiului 
Nobel, prezentând descoperirea efectului de tranzistor, 
23.12.1947 


Mark Twain: autoportret, 1874 
William Blake: „Newton“ (detaliu) 
John E. Kennedy: schiţe, 2.7.1963 


Charles Darwin: desenul arborelui evoluţiei 

Imaginea 1. Reprezentarea grafică a unei unice unităţi de informaţie din 
creier (vezi pp. 72-73). 





Imaginea II. Exerciţiul rapid multiordonat realizat de trei grupuri de patru 
persoane în procesul de căutare a cuvintelor comune (vezi pp. 86-87). 





Imaginea III. Hartă mentală de Mark Brown exemplificând o folosire specta- 
culoasă a imaginilor, formelor și dimensiunilor (vezi pp. 124-130). 





Imaginea IV. Hartă mentală de Vanda North folosită ca ajutor în decizia de 
a-şi muta sau nu afacerea (vezi pp. 158-159). 

Imaginea V. Hartă mentală de Claudius Borer arătând cum aplicarea regulilor 
fundamentale (rădăcinile) va conduce la o fructificare adecvată! (vezi p. 151). 





Imaginea VI. Hartă mentală a unui tată, Sean Adam, pentru a o ajuta pe fiica sa 
să treacă examenele la literatură (pe care le-a trecut cu succes!) (vezi p. 176). 

Imaginea VII. Hartă mentală de Norma Sweeney pentru prezentarea Brain 
Clubs lumii întregi şi în special națiunilor arabe (vezi p. 192). 

Imaginea VIII. Hartă mentală de Lorraine Gill privind natura creativit 


perspectiva artistului (vezi p. 193). 

Imaginea LX. Cea mai creativă hartă mentală pe tema creaţiei în cadrul 


Simfoniei a LĂ-a de Beethoven, de Benjamin Zander, dirijor al Orchestrei 


Filarmonice din Boston (vezi p. 193). 





Imaginea X. Dr. Stanley lângă harta mentală de 7,5 metri lungime pentru 
avionul Boeing (vezi pp. 201 şi 299). 

Imaginea XI. Hartă mentală a Departamentului de Formare IBM pentru 


inițiativa „Ajutor în învățare, realizată în colaborare cu guvernul britanic 
(vezi p. 253). 





Imaginea XII. Hartă mentală de Karen Schmidt despre sport în şcoală 
(vezi p. 250). 

Imaginea XIII. Hartă mentală de Katarina Naiman pentru un proiect şcolar 
despre Suedia (vezi p. 250). 





Imaginea XIV. Hartă mentală realizată de Thomas Enskog pentru un proiect 
şcolar (vezi şi p. 250). 

Imaginea XV. Hartă mentală realizată de James Lee care l-a ajutat să treacă 
examenele cu brio (vezi p. 251). 





Imaginea XVI. Hartă mentală despre cinetica chimică de Graham Wheeler 
descriind o întreagă secțiune a unui curs de chimie (vezi p. 259). 

Imaginea XVII. Hartă mentală realizată de comisarul Douglas Brand 
analizând argumentele pro şi contra unei sesiuni de formare (vezi p. 263). 





Imaginea XVIII. Hartă mentală poliglotă a unei întrevederi de trei zile, care 
s-a ţinut în Spania (vezi p. 283). 

Imaginea XLĂ. Hartă mentală realizată de Raymond Keene, decorat cu Ordinul 
Imperiului Britanic, pentru o prezentare susținută a televiziunea spaniolă 
(vezi pp. 294-297). 





Imaginea XX. Hartă mentală realizată de Jan Pieter Six de la Interpolis 


(vezi p. 300). 





Imaginea XXI. Hartă mentală realizată de Jean-Luc Kastner pentru o sesiune 
de formare de patru zile (vezi pp. 308-311). 

Imaginea XXII. Hartă mentală creată pe ecran cu programul MindGenius 


(vezi pp. 313-329). 

Imaginea XXIII. Hartă mentală creată pe ecran utilizând tehnologia „cerneală 


digitală“ (vezi pp. 313-329). 

Imaginea XXIV. Hartă mentală realizată de Nigel Temple, fondatorul Temple 
Marketing din Marea Britanie, folosită ca bază pentru descoperirea nevoilor 
de marketing ale fiecărui client (vezi pp. 302-303). 

Imaginea XXV. Hartă mentală realizată de șeicul Talib expunând un plan de 
realizare a unei societăți educate în sfera mentalului (vezi p. 342). 












„Hărțile mentale ale lui Tony Buzan vor face pentru creier ceea ce 


Scurtă istorie a timpului a lui Stephen Hawking a făcut pentru univers!“ 


RA YMON KEANE, The Times 





„Am folosit tehnicile lui Tony Buzan în ultimii zece ani; mă ajută 


extraordinar de mult în scrierea cărţilor şi în procesul creativ.“ 


DEEPAK CHOPRA 





„Buzan le arată managerilor cum să-şi acceseze energiile creative.“ 


Forbes Magazine 

